Gospodin Davor Dretar iznosit će stajalište Kluba zastupnika Domovinskog pokreta. Izvolite.
Hvala lijepa poštovani gospodine predsjedavajući, uvažene kolegice, uvažene kolege, hrvatska javnosti. Protekle noći negdje oko 3 sata iza ponoći nepoznati počinitelj kako kaže novinsko izvješće ili pak više njih u Novačkoj ulici na području Dubrave izazivanjem eksplozije oštetio je bankomat sa ciljem naravno da se domogne novca. U protekla dva mjeseca isti ili slični napadi eksplozivom na bankomate dogodili su se na zagrebačkim kvartovima Trnsko, Ravnice i Sveta Klara u mjestu Donji Laduč pored Zaprešića, u Klinča Selima, u Osijeku i Rijeci. Dakle, osam napada u dva mjeseca, jednom tjedno. Ozbiljno je to ugrožavanje sigurnosti svih građana naročito onih koji žive u neposrednoj blizini postavljenih bankomata. E sad da ja vas podsjetim na 23. travanj prošle godine. Ovdje smo na ovome mjestu donijeli izmjene Zakona o zaštiti novčarskih institucija gdje smo se upravo bavili bankomatima. Pročitat ću vam samo što smo mi ovdje izglasali i za što smo digli ruke i što je trenutno važeći zakon. Interni bankomati, dakle oni koji se nalaze unutar bankarskih poslovnica štite se između ostaloga i sustavom elektrokemijske zaštite čijom se aktivacijom trajno označavaju i uništavaju novčanice sa vidljivo istaknutom oznakom o uništenju i obojenju novca prilikom pokušaja nasilne provale u bankomat. Jednaka stvar vrijedi i za eksterne bankomate, dakle za one koji su postavljeni u prizemljima stambenih zgrada, na frekventnim javnim površinama, autobusnim kolodvorima i slično. Dakle, ovdje smo donijeli zakon da banke moraju promijeniti postojeće bankomate i staviti one koji imaju zaštitu elektrokemijsku. Što to znači? Kada netko pokušava nasilno provaliti u bankomat uređaj koji je unutar automatski će bojom uništiti novčanice, odnosno učiniti ih neupotrebljivima. Ovdje smo u prijelaznim i završnim odredbama istoga toga zakona rekli da novčarske institucije moraju uspostaviti već spomenute mjere elektrokemijske zaštite u roku od tri godine, te da tu zaštitu moraju provesti tako da se prvenstveno u prvoj godini mora riješiti jedna trećina ukupnog broja eksternih bankomata. Ovo što ovdje vidimo pokazuje ili da banke nisu odradile svoj posao ili da organizirana skupina kriminalaca ima jako dobre informacije o tome koji bankomati imaju, a koji bankomati nemaju elektrokemijsku zaštitu bez obzira na njihovu vanjsku označenost. Podsjećam još jednom ovdje smo s punim pravom, naravno oko toga smo bili suglasni, rekli da. Takav zakon treba donijeti zato što elektrokemijska zaštita bankomata odvraća potencijalne kriminalce od napada eksplozivom, te time naravno podižemo sigurnost svih građana koji žive u neposrednoj blizini bankomata. Koliko vidimo još jedan zakon koji se ili uopće ne provodi ili slabo provodi zato moramo još jednom upitati, a stavit ćemo to i u formu zastupničkog pitanja Ministarstvu financija i poštovanom gospodinu ministru Mariću dostavite nam podatke o broju bankomata u koje su hrvatske novčarske institucije, dakle banke ugradile već spomenuti i zakonom propisani zaštitni mehanizam, pa da mi vidimo kome je u ovoj zemlji do čega stalo do sigurnosti građana ili do sigurnosti nečijih milijardi za koje jako dobro znamo da svake godine iz džepova hrvatskih građana odlaze na ime razno raznih provizija u bankovni sektor. Zamislite samo kako se osjećaju ljudi kada im u tri u jutro pod prozorom grune eksplozija. Kada kažemo eksplozija naravno za nju je potreban eksploziv. To je nešto što sigurno ne možete kupiti na tržnici, nešto što ne možete kupiti u veleprodaji ili u najbližoj Kemoboji ili kako se već zovu ti dućani. Tko i kako na crnome tržištu nabavlja eksploziv? Koje je vrste? Sasvim sigurno hrvatska policija može saznati vrlo brzo. Imamo jedan od najboljih forenzičkih centara na svijetu, vjerujem da će naši stručnjaci to ustanoviti i nakon toga naravno da će policija krenuti nekim putem koja bi ih mogla dovesti do rješenja ovoga pitanja. No uglavnom, još jednom ponavljam čvrstim inzistiranjem na provođenju ovdje donesenog zakona mogli smo, možda ne smanjiti, ali siguran sam prevenirati ovakve slučajeve, slučajeve kada se ljudima u gluho doba noći pod prozore postavljaju eksplozivne naprave i ozbiljno se remeti sigurnost svih građana Hrvatske.
Poštovani potpredsjedniče HS, kolegice i kolege. Hrvatski zdravstveni sustav je nažalost jedan veliki bolesnik i bez obzira na covid-19 naš zdravstveni sustav ima na tisuće drugih bolesti koje treba pod hitno rješavati. 15. siječnja obilježen je u Hrvatskoj 15. dan mimoza, Nacionalni dan borbe protiv raka vrata maternice. U čl. 70. Ustava RH stoji svatko ima pravo na zdrav život, svatko je dužan u sklopu svojim ovlasti i djelatnosti osobitu skrb posvećivati zaštiti zdravlja, ljudi, prirode i ljudskog okoliša. U čl. 5. pak Zakona o zdravstvenoj zaštiti stoji svaka osoba ima pravo na zdravstvenu zaštitu i na mogućnost ostvarenja najviše moguće razine zdravlja. Jedinice lokalne i regionalne samouprave osiguravanju uvjete i osiguravaju i organiziraju ostvarivanje zdravstvene zaštite na svom području. Neću ulaziti u iduće članke zakona, ali ću se zapitati, je li doista zdravstvena zaštita jednaka u svim područjima RH za sve stanovnike, je li dostupna, je li pravovremena? U Vukovaru se naime na rezultate papa testa čeka 6 do 7 mjeseci. Papa test je preventivna pretraga u svrhu ranog otkrivanja raka vrata maternice odnosno promjene koje bi vodile ka nastanku raka vrata maternice koje se mogu uspješno liječiti ako se na vrijeme otkriju. Jednostavna i jeftina preventivna pretraga koja može život značiti ili pak ne. Ako se na nalaz čeka 6 do 7 mjeseci što se moglo promijeniti u zdravlju žene? Ako ima sreće, malo. No što ako je nalaz papa testa bio sumnja na malignu promjenu? Što reći ženi, kakva je njena prognoza, tko će snositi odgovornost ukoliko se bolest dodatno proširi, te završi sa smrtnim ishodom po pacijenticu? Ginekolozi u ordinacijama imaju ugovor sa HZZO-om i prema tom ugovoru su dužni postupati. HZZO odlučuje koji laboratorij će obrađivati određene uzorke, ali isto tako treba na određenom području u suradnji sa ministarstvom odrediti mrežu zdravstvenih radnika potrebnih na tom području kako bi svim stanovnicima bila jednakomjerno i pravovremeno dostupna zdravstvena zaštita. Resorno ministarstvo i HZZO određuje i odobrava specijalizacije potrebne na određenom području uz dogovor sa lokalnom i regionalnom samoupravom. Žalosno je što je pitanje zdravlja u ovom slučaju i političko pitanje, a žalosno je što nikoga nije briga dok se ne nađe u koži samog bolesnika. Nakon niza dopisa upućenih na adresu vukovarske bolnice, HZZO-a, Ministarstva zdravstva, odgovor liječnici u primarnoj ginekološkoj ordinaciji glasi, budite strpljivi jer doktorica na specijalizaciji će doć krajem 2023. i tada bi trebalo sve bolje funkcionirati. Znali smo da je citolog koji je radio donedavno u vukovarskoj bolnici odavno preko 65.g. i već dulje vrijeme radi na produljenje ugovora. Zar nije trebalo nać specijalizanta kada je doktor napunio 60.g. ako znamo da specijalizacija traje 5.g.? Kakvo planiranje i kakva strategija se provodi ako dopuštamo ovakvo zanemarivanje potreba na određenom području. Od 2020.g. RH je od EU dobila određena sredstva, trebalo je financirati specijalizacije kao nacionalni plan specijalističkog usavršavanja, ali program nije proveden. Kada znamo zakonske ustave odredbe, odredbe Zakona o zdravstvenoj zaštiti, kao i obvezu države, pitamo se jesu li ljudi koji su dobili povjerenje građana doista dorasli svom poslu? I što rade ili bolje rečeno ne rade, dok se zdravstveni sustav urušava pacijenti se trebaju strpiti. Svaki uposlenik u Hrvatskoj plaća mjesečni doprinos koji iznosi 16,5% od bruto plaće. Ta sredstva se prelijevaju u blagajnu Hrvatskog zavoda za zdravstveno osiguranje, a iz te blagajne se plaća niz administrativnog osoblja dok za samu zaštitu stanovništva odlazi očigledno tek manji dio. Bahatost, samouvjerenost bez temelja, neznanje a posebice neuvažavanje savjeta sa terena dovode do urušavanja zdravstvenog sustava. Imamo najveću stopu smrtnosti od kroničnih nezaraznih bolesti, te malignih bolesti. Ovakvom organizacijom i odgovorom da se strpimo stanje se neće promijeniti. Ne možemo kao pojedinci utjecati na to hoćemo li se razboljeti, no možemo kao sustav utjecati na učinkovitost i brzinu pretraga, time onemogućiti da se izlječiva bolest ne pretvori u neizlječivu sa smrtnim posljedicama. Jer sutra to može biti naša majka, naša supruga, naša kći. Hvala.
Hvala. Gospodin Franko Vidović iznosit će stajalište Kluba Socijaldemokrata.
Zahvaljujem poštovani potpredsjedniče. Dakle, Dalmatinski sabor donio je 15. srpnja 1880. odluku o gradnji nove velike bolnice u Šibeniku. Gradnja je počela 16. kolovoza 1881., svečano je otvorena 24. lipnja 1883.. Tadašnja Pokrajinska bolnica Šibenik prostirala se na 48.000 m2, imala je 9 paviljona, a u nju je prešlo osoblje iz stare prve bolnice predvođeno ravnateljem dr. Eugenom Galvanijem. Nakon 139.g. bolnica je još uvijek na istom mjestu u istoj funkciji, mijenjaju se samo ljudi. Obzirom da Šibenskoj općoj bolnici gravitira cijela županija Šibensko-kninska, te da je cijela županija turistički orijentirana već duže vremena sadašnja bolnica usprkos povremenim obnovama i dogradnjama organizira rad u otežanim uvjetima. Evo ovdje u prvom redu bivši ministar zdravlja Rajko Ostojić i moj prijatelj je također svjedok tome ako se ne varam, skupa smo bili na otvorenju nove operacijske sale. Za svoj rad bolnica je nagrađena pohvalom predsjednika RH '91. nagradom grada Šibenika 2017., nagradom Šibensko-kninske županije 2003. i Poveljom RH 2017.. U protekla dva stoljeća šibenska bolnica 16 je puta mijenjala ime, al nikad nije mijenjala visoku kvalitetu rada i brižan odnos prema pacijentima. Zbog ugleda koji uživa i stručnosti njenih zaposlenika i suvremene opreme mnogi pacijenti iz okolnih županija radije dolaze u nju nego u svoju matičnu bolnicu. Napokon predstavnici vlasti, grada doktor Željko Burić ali i župan Šibensko-kninske županije dr. Marko Jelić usuglasili su stav o potrebi i nužnosti izgradnje nove Opće bolnice i treba im svaka pomoć na tom putu. To je zahtjevan projekt koji je teško realizirati bez pomoć Vlade Republike Hrvatske bez obzira što grad Šibenik već ima prostorno-plansku dokumentaciju i u okviru nje rezerviranu lokaciju za izgradnju nove bolnice u Šibeniku. Šibeniku i županiji treba bolnica za 21. stoljeće, a moja namjera je da senzibiliziram hrvatsku javnost da nas podrže u želji za boljim zdravstvenim standardom naših građana u Šibensko-kninskoj županiji. Nova bolnica je već u više navrata obećavana od strane prethodnih županijskih i državnih vlasti. Na žalost do danas se stvari nisu pomaknule sa mjesta. Ali obzirom da ovog puta postoji jedinstvo gradskih i županijskih vlasti oko realizacije ovog projekta, da su se na tom projektu okupile i moje kolege iz Knina Anja Šimpraga, Josip Begonja iz Drniša, Branka Juričev-Martinčev iz Vodica, Hrvoje Zekanović kao i ja iz Šibenika. Dakle, različitih boja. Vjerujem da ćemo svi zajedno uspjeti u našoj namjeri. Od Vlade RH i Ministarstva zdravstva tražim i molim da nas podrže u realizaciji projekta nove bolnice prvenstveno u interesu naših građana. Ono što je bitno još za naglasit to je da je taj projekt višedimenzionalan. Mi kao što znate u Šibensko-kninskoj županiji imamo i opću bolnicu u Kninu kojoj je također u sklopu ovog projekta potrebno valozirati u budućnosti njenu namjenu da bude ukomponirana u okviru ovog projekta i da služi u najboljoj mjeri za naše građane koji gravitiraju Kninu i okolici. Sa druge strane također napuštanjem postojeće lokacije u centru građa Šibenika koji je turistički grad se otvara ogroman prostor od nekih pedesetak tisuća metara kvadratnih za neke buduće projekte bilo iz privatnog sektora, bilo iz javnog sektora. Prema tome, mislim da ovaj projekt svakako zaslužuje pažnju Vlade Republike Hrvatske, da on svakako zaslužuje i podršku i da će se provesti u interesu građana Šibensko-kninske županije, grada Šibenika i da će tome nesumnjivo obol dati i Željko Burić a i gospodin župan obzirom da dr. Željko Burić i sam dolazi iz medicinske branše.
Hvala vam lijepa. I sada je na redu gospođa Dalija Orešković koja će iznositi stajalište Kluba zastupnika Centra i Glasa.
Hvala predsjedavatelju. Kolegice zastupnice i zastupnici, predsjednik Vlade Andrej Plenković javno se zaklinje na borbu protiv korupcije i na nulti stupanj tolerancije prema bilo kakvom obliku koruptivnog djelovanja ili koruptivne prakse. Međutim, unatoč tome jučer je prilično ustrašeno reagirao na navode bivše djelatnice jedne državne tvrtke koja je vrlo argumentirano i očito sa čvrstim dokazima razotkrila da je u teške koruptivne radnje umočen čitav državni vrh. Od premijera koji javno hvali napore svoje Vlade u suzbijanju koruptivne pošasti u najmanju ruku bi očekivala da sam pozove sva nadležna državna tijela da utvrde i osude sve nepravilnosti i da počinitelje najoštrije kazne. No umjesto toga premijer je sve ove navode jedne zviždačice čije činjenice i dokaze još uvijek nitko nije utemeljeno demantirao prozvao čistom hajkom i harangom, a da se radi o neutemeljenim optužbama to je utvrdio sam raspitujući se o tome kod onih ministara i drugih visoko pozicioniranih dužnosnika čije se radnje prozivaju kao teško koruptivne. Pa s obzirom da se premijer toliko uspaničio od izjava jedne jedine žene, stvarno se trebamo zapitati kuda bi to ovoga puta pobjegao da je uistinu takvih više, takvih hrabrih koji se neće prestrašiti, neće ustuknuti pred organiziranim političkim kriminalom. I doista je pravo političko pitanje što bi se dogodilo da se u aferi mešetarenja državnim nekretninama doista pokrene prava hajka i haranga. Jer što je hajka? Provjeravajući značenje ovog pojma na hrvatskom jezičnom portalu utvrdila sam da se radi o organiziranom gonjenju divljači ili štetočina. Pa vas pitam nisu li štetočine oni koji pod zaštitom stranačke iskaznice dijele državne stanove i državne poslovne prostore kao da su njihovo privatno vlasništvo bez obaveza plaćanja najamnine i zakupnine, pa čak i režijskih troškova. Pa ne bismo li doista organizirano trebali goniti takve počinitelje nezakonitih radnji i malverzacija. A što je to haranga? Pa haranga je povijesno označavala svečan govor održan pred nekim skupom. Taj svečani govor već je održala Maja Đerek pred čitavom hrvatskom javnošću, najavila je da će biti dosljedna, uporna, nepokolebljiva sa jednim jedinim motivom i željom da Hrvatska postane pravna država i država reda. Taj svečani govor sada bi trebali podržati i održati predstavnici nadležnih institucija pogotovo tijela kaznenog progona čije reakcije ne bismo smjeli predugo čekati. A potom taj isti svečani govor, tu harangu trebaju podržati i svi hrvatski građani na sljedećim parlamentarnim izborima kad god oni bili. Hvala.
Hvala i vama. Gospodin Bojan Glavašević iznosit će stajalište Kluba zastupnika Zeleno-lijevog bloka. Izvolite.
Gracie ... [[Govornik se ne razumije.]] presidente. Tres facium collegium kaže se kolegice Radolović srdačno vas pozdravljam kolega Ivanović, kolegica Raukar i evo naš potpredsjednik Sabora. Ima nas dovoljno, imamo kvorum barem za raspravu ako ništa drugo. Kolegice i kolege, zaigrajmo na trenutak igru koja se zove Tko želi postati milijunaš ili kako postati milijunaš. Kome pripada sljedeća izjava od osoba koje ću navesti? Čuvajte Republiku Srpsku. Toliko ste emocija iznijeli sad ovdje da vam na tome svi mogu zavidjeti pod a) Radovanu Karadžiću osuđenom ratnom zločincu. Pod b) Biljani Plavšić osuđenoj ratnoj zločinki. Pod c) Ratku Mladiću osuđenom ratnom zločincu ili pod d) Draganu Čoviću lideru HDZ-a BiH. Svatko bi pomislio znajući da u temeljima Republike Srpske leže genocid, etničko čišćenje, ubojstva, masovna ubojstva i progon bosansko-hercegovačkih Hrvata i Bošnjaka da bi ovakvo što mogao izjaviti samo razjareni ratni zločinac ili kakav velikosrpski nacionalist znajući kakvi su temelji Republike Srpske. Ovakvo što mogao bi izjaviti samo netko tko Hrvatima u Bosni i Hercegovini ne želi ama baš ništa dobro. Netko tko izjavi ovakvo što sasvim sigurno ne želi ništa dobro ni građankama i građanima Hrvatske znajući da je u ime ideje te i takve Republike Srpske vođen rat protiv Hrvatske, da su ubijani civili i djeca. Međutim, kolegice i kolege ovo nije izjavio ni Karadžić, ni Biljana Plavšić ni Ratko Mladić nego HDZ-ov vlastiti Dragan Čović koji i sam sebe predstavlja kao svjetionik hrvatstva i zaštitnik interesa Hrvata u BiH, a takvim ga predstavlja i premijer Plenković i HDZ u ovoj zemlji, u Hrvatskoj. HDZ-ovci su rodoljublje i domoljublje osoba u javnom životu ove zemlje dovodili u pitanje zbog mnogo manjih stvari, ali o Čoviću ni riječi. Nitko da se zacrveni od srama, nitko da vikne izdajnik, nitko da ga optuži da je izjednačio žrtvu i agresora, počasni doktor Zagrebačkog sveučilišta Čović za cijeli HDZ i desnicu nije problem, pa ni kad legitimira politički entitet koji leži na kostima tisuća i tisuća nevinih civila čije je živote uništio rat. E pa netko to mora reći. Ako o tome šutite kolegice i kolege iz HDZ-a niste mnogo bolji od Čovića, s kim ste, takvi ste. Ovo utvrđujem kao činjenicu ne kao poziv na sram jer u HDZ-u srama nema. Šuti Ante Deur, šuti Đuro Glogoški, šuti Klem, šuti Josip Đakić i šute razno razni stožeri za rušenje države i provjeravanje tlaka u plinskim bocama. Ovaj govor je tu samo da vam kažemo da vas vidimo i mi i građani, vidimo koliko ste maleni i bijedni u svojem licemjerju, koliko su šuplje vaše priče o domoljublju i rodoljublju i koliko je prozirna činjenica da su za vas iz HDZ-a Hrvati iz BiH samo džokeri u vašoj najdražoj igri, onaj s kojim sam počeo ovaj govor, kako postati milijunaš.
Sada je iznošenje stajališta u ime Kluba zastupnika i nezavisnih zastupnika i uvaženi zastupnik Nino Raspudić u ime Mosta.
Propast pregovora u Neumu, pregovora ili pseudopregovora jer za pregovore su potrebne dvije strane koje žele nešto dogovoriti, a ovdje to odavno nije slučaj, samo još naivni toga nisu svjesni, najnoviji je debakl Plenkovićeve vanjske politike. Naime, predstavnici Hrvata i Bošnjaka u BiH su se pod kapom međunarodne zajednice našli u Neumu i trebali su razgovarati o tome kako promijeniti Izborni zakon da bi se udovoljilo presudama i Ustavnog suda BiH i Europskog suda za ljudska prava, dakle kako riješiti legitimno zastupanje, a istovremeno i slučaj Sejdić i Finci. Ono što gudimo i ponavljamo već godinu dana i za sabornicom i na Odboru za Hrvate izvan Hrvatske i u medijima je da bošnjačka strana ne želi nikakav dogovor, da ove sa druge strane vuče za nos, vrijeme prolazi, izbori su sve bliže i bliže, do izbora će doći u listopadu i da će na njima Hrvati biti politički potpuno eliminirani, dakle da će im se izabrati ne samo član predsjedništva nego će uspjeti napuniti i trećinu Doma naroda Hrvata svojim ljudima, dakle ljudima za koje ne glasaju Hrvati, ne mogu predstavljati Hrvate i to je onda političko potpuno obezglavljivanje. Zašto je to debakl Plenkovićeve politike? Pa zato što nas predsjednik vlade i ministar vanjskih poslova uvjeravaju kako oni vode intenzivne razgovore sa našim parterima u EU i posebno ovima iz SAD-a, oni šalju snažne poruke, bla, bla, a na kraju ništa, vrijeme prolazi, izbori se bliže, bošnjačka strana ne pokazuje nikakvu želju da do promjene tog zakona dođe na bilo kakav način. Ta tradicija hrvatskog nepostojanja vanjske politike, tradicija poltronstva, klimanja glavom, referiranja stranim ambasadama, ne rađenja u korist vlastitog naroda nije od jučer. Zato sam i nazvao Andreja Plenkovića da je on Mate Granić s frizurom, ista je to priča. Odakle krenuti? Od Tončija Stanišića, jednog kadra iz tog legla koji je kao ambasador u Sarajevu hvalio se u intervjuu u „Oslobođenju“ kako je prvi čestitao Željku Komšiću na izbornoj pobjedi kad je drugi put nametnut i rekao ovo će vas možda iznenaditi, ali primarni interes Hrvatske u BiH nije pozicija hrvatskog naroda nego stabilna i funkcionalna BiH. Sjajno, ne može bit stabilnija nego srpsko-bošnjačka bez Hrvata., jednostavnija je jednadžba sa 3 nepoznanice nego s dvije. Evo to je bio kadar hrvatski veleposlanik u Sarajevu. Dal da spominjem ono što je izišlo na WikiLeaks o ministru vanjskih poslova i Jandrokoviću što govori Amerikancu Stjuartu o Hrvatima u BiH i njihovim zahtjevima? Dal da spominjem Mladena Bajića koji je također referirao u američkoj ambasadi i što je isto izašlo na WikiLeaksu? Dal da govorim o Mariji Pejčinović Burić za koju se upreglo 6 mjeseci kompletnu hrvatsku diplomaciju za lobiranje da bismo dobili našu ženu na, na čelnoj poziciji Vijeća Europe? Plenković to postavlja kao golemi vanjskopolitički uspjeh da bi stigao hladan tuš na Odbor za Hrvate izvan Hrvatske kad smo uputili njoj kao čelnici Vijeće Europe upit jesu li stajališta koja iznose neki njihovi činovnici stajališta Vijeće Europe tj. o ukidanju konstitutivnih naroda, Marija Pejčinović Burić nam na engleskom jeziku šalje odgovor koji kao da je pisan u kabinetu Bakira Izetbegovića. Da li da govorim o zaključcima Vijeća EU od 14.12. od prije mjesec i pol gdje je Hrvatska stavila amandmane u kojima ne traži nikakve bilateralne ucjene, ne radi ono što radi Bugarska Makedoniji nego da se stave dejtonske ustavne kategorije, Dayton je spriječio taj rat, kakav je da je stvorio je temelje države. Ništa, izbačeni amandmani i oni nisu spriječili te zaključke. Evo to vam je bijedna hrvatska poltronska kukavička vanjska politika tog Mate Granića s frizurom poznatiji kao Andrej Plenković. On djeluje kao anesteziolog u operaciji političkog obezglavljivanja Hrvata u BiH, on je anesteziolog. Uljuljkava ih u priči da će se nešto promijeniti u dogovoru sa partnerima, vrijeme prolazi, egzekucija politička na izborima u 10 mjesecu je sve bliža i bliža, a naravno da se ništa ne događa jer Hrvatska ne postupa kao suverena država. Hrvatska mora blokirati i stavljati veta na sve dokumente i EU i NATO pakta koji idu protiv interesa Hrvata, bilo hrvatske države, bilo Hrvata u BiH. Ali ona to ne čini. Što čini Dragan Ćović HDZ, BiH? Pa evo, ovo im je zadnja prilika. Neka se distanciraju od politike HDZ-a, Hrvatske i Plenkovića ili nek' snose u potpunosti posljedice za ono što će se dogoditi u listopadu, a ne da ona [[Upadica Radin: Hvala lijepa.]] kmeče pomagajte, pomagajte.
Gospodine Raspudić, vrijeme. Hvala [[Upadica Raspudić: Također pozivam tri zastupnika iz dijaspore da uskrate potporu ovakvoj vladajućoj većini …]] Hvala [[Upadica Radin: … koja asistira u eliminiranju Hrvata u BiH.]] Hvala. Sada će gđo. Sanja Radolović iznositi stajalište Kluba zastupnika SDP-a i trebala bi biti zadnja ako se neko u međuvremenu ne prijavi, izvolite.
Zahvaljujem poštovani potpredsjedniče, poštovane kolegice i kolege zastupnici. U tijeku je upravo reforma vodnog gospodarstva odnosno pripajanje javnih isporučitelja vodnih usluga na uslužnim područjima tokom cijele, tijekom cijele lijepe naše i evo ja moram priznat da sam očekivala da će već neko od zastupnika, posebice gradonačelnika, načelnika, koji sjede u HS upozoriti na veliku neusklađenost propisa koji je upravo u tijeku i koji se donosi i meni zaista nije jasno kako je moguće da ne možemo jedan zakonski prijedlog, kako se ne može jedan zakonski prijedlog doć od predlagatelja, a da je u skladu sa svim već zakonskim propisima koji postoje u tom području. Pa evo primjerice, Zakon o vodnim uslugama u čl. 88. propisuje da su se svi postojeći javni isporučitelji vodnih usluga na pojedinom uslužnom području dužni pripojiti javnom isporučitelju vodnih usluga koje je Uredbom o uslužnim područjima utvrđeno kao društvo preuzimatelj, a društvo preuzimatelj je dužno prihvatiti pripajanje i pazite sve u roku od 6 mjeseci od dana od stupanja na snagu uredbe. To ne bi bilo čak zapravo ništa sporno, mogli bi čak reći da je djelom i u redu zato šta će se postići određene uštede, međutim prva stvar jasno nam je da se sustav u potpunosti sada centralizira, dakle nema ni riječi o decentralizaciji, a vrlo je zanimljiv i dopis koji su ovih dana dobili iz resornog ministarstva iz Hrvatskih voda svi isporučitelji javnih usluga koji kažu pazite da napominjemo da Zakon o vodnim uslugama propisuje da se poslovni udjeli u društvu preuzimatelju određuju prema stanju kapitala i rezervi društva preuzimatelja i društava koja se pripajaju, pazite sad ovo, na dan 31. prosinca 2018., te da se pripajanje provodi s brojem zaposlenika koji ne može biti veći od broja zaposlenih na dan 31. prosinca 2018.g.. Prvo smo mislili možda su falili s datumima, pa smo provjerili jer očito nesrazmjer od 2018. do 2022. ne znam kome nije jasan. Čak i učenici prvih razreda ekonomskih škola znaju da kada preuzimate neko društvo da se procjena vrijednosti poduzeća radi na vrlo jasan način, a to je neto knjigovodstvena vrijednost, ne dakle stanje kapitala i rezervi društva bez amortizacije, bez imovine, bez dobiti i ostalih knjigovodstvenih i računovodstvenih pokazatelja. Ali još je spornije prema našoj vladi, prema našem resornom ministarstvu, prema Hrvatskim vodama očito je život stao 31. prosinca 2018.g., 4.g. ne postoje i oni sada traže od svih isporučitelja javnih usluga, od svih vodovoda u Hrvatskoj da zaključaju stanje unazad 4.g. i što će se dogodit sa svim tim ljudima koji su zaposleni nakon 31.12.2018.g., da li će ti ljudi završiti na cesti? Interesantno je vrlo da se nitko od HDZ-ovih župana, gradonačelnika, načelnika, ne žali, svi su zaprimili isti taj dopis. Onda onako, da tako kažemo, kako mi u Istri kažemo šotobanko putem svojih kolega iz oporbe pa daj ti to pokreni i reci im da to nije normalno, kako možemo se spajati sa zaključnim stanjem 2018.g., sad smo 2022., biti će tu pokrenuto puno ustavnih tužbi. To je već jasno iz svega što se pokušava ovom uredbom i ovim zakonom napraviti. A vrlo je interesantno, vi i sami znate da se sam premijer i ministrica hvale koliko će to bit silnih milijardi iz eu fondova na raspolaganju, posebice za projekte aglomeracija. A vrlo je interesantno kako smatraju da se te aglomeracije mogu prijaviti za financiranje iz eu fondova kada imovinski pravni odnosi neće biti riješeni, tek se vraćamo na početak sa ovim pripajanjem javnih isporučitelja vodnih usluga. Tako da evidentno je da vlada i ovaj put, resorno ministarstvo i Hrvatske vode imali su dovoljno vremena za pripremu, uredba je bila na javnom savjetovanju, dobivali su dakle upozorenja od struke sa terena, od onih koji svaki dan djeluju sa tim uslugama, sa tim djelatnostima i opet nisu poslušali. A valja napomenuti također da nisu poštovali niti osnovne kriterije prilikom određivanja uslužnih područja i da su potpuno zanemarili kriterije od 2 milijuna kubika isporučene vode. Samim time u Istarskoj županiji bi se moglo uspostaviti čak 6 vodouslužnih područja, pustili su nam samo 2..
Hvala i vama. Gospođa Maja Grba-Bujević iznosit će stajalište Kluba zastupnika HDZ-a. Izvolite.
Hvala gospodine potpredsjedniče Sabora, uvažene kolegice i kolege. Ja ću danas govoriti o jednoj javno-zdravstvenoj kampanji. Uoči dana Crvenih haljina, odnosno dana kampanje o moždanim udarima kod žena važne su neke stvari o kojima treba progovoriti. Javno-zdravstvena i edukativna kampanja Dan crvenih haljina pokrenuta je kako bi se podigla svijest o moždanom udaru u žena koji je u toj populaciji nedovoljno prepoznat, nedovoljno istražen i nedovoljno liječen. Kampanja je započela još 2002. godine u SAD-u, a danas se provodi u više od 50 zemalja diljem svijeta. Zaštitni znak kampanje je silueta žene u crvenoj haljini istovremeno krhke i snažne, te savršeno opslikava misiju ove akcije. Zaštitni znak sam vam pripremila na izlazu, pa možete onda uzeti ako želite se priključiti ovoj kampanji. Osnovni cilj podizanja akcije je podizanje svijesti javnosti o specifičnostima moždanog udara u žena, poticanje žena na brigu o svom zdravlju, upozoriti na pogubne posljedice zanemarivanja simptoma i potrebu promjena načina života. U Republici Hrvatskoj akcija je započela prije tri godine u organizaciji Hrvatskog liječničkog zbora hrvatskog neurološkog društva. Izazvala je velik interes ne samo u Zagrebu već i u cijeloj Republici Hrvatskoj tako da kampanja nesumnjivo dobiva nacionalni karakter uz u medijima prepoznatljiv hešteg Nosi crveno koji poziva sve da prvog petka u veljači odjenu nešto crveno i tako pruže podršku. Moždani udar je u Europi drugi uzrok smrtnosti, a Hrvatska je na 6. mjestu od 34 europske zemlje po smrtnosti od moždanog udara, od čega je 60% žena ili kad prevedemo u brojeve prošle godine, to je bilo 2.830. Procijenjeni broj svih novih slučajeva moždanog udara u RH je oko 15.000 godišnje. To je značajan broj budući danas znamo kako se gotovo 80% moždanih udara može prevenirati zdravim stilom života, prepoznavanjem prisutnih čimbenika rizika, te njihovim liječenjem. Ipak, svaka 5. žena dobije neki oblik moždanog udara tijekom života, a svake godine moždani udar ubije dvostruko više žena nego karcinom dojke. U žena je rizik od moždanog udara još uvijek podcijenjen zdravstveni problem i često neprepoznat zbog specifičnosti kliničke slike i spolno specifičnih rizičnih čimbenika. Stoga je prevencija svakako glavni cilj kampanje, ali jednako tako i edukacija sa podizanjem svijesti o simptomima moždanog udara i brzom reagiranju jer je za preživljenje i smanjenje invaliditeta kao posljedice važna svaka minuta. Lako pamtljiv logo osmišljen u kampanji javnog zdravstva u primarnoj prevenciji moždanog udara je kratica GROM. To se lako zapamti. Ova riječ krije najtipičnije simptome moždanog udara kao što su smetnje u govoru, nemogućnost i slaba kontrola ruku ili nogu, položaj usta u iskrivljenom osmjehu, znači da je u što kraćem vremenu potrebno pozvati hitnu medicinsku službu na br. 194. Svaka minuta za reakciju je važna jer što se prije postavi dijagnoza moždanog udara mogućnosti u liječenju su znatno više. U susret 4. hrvatskom Danu crvenih haljina organizirani su već do sada javni nastupi eminentnih stručnjaka u raznim medijima, edukativna predavanja na fakultetima i raznim ustanovama, stručni skupovi, naravno online. U okviru kampanje izrađeni su edukacijsko promotivni materijali, infografike, leci, jumbo plakati, sve sa ciljem da podignemo svijest o mogućnosti nastanka moždanog udara kod žena. Javnozdravstvenu kampanju Dan crvenih haljina podržavaju svi relevantni dionici ne samo u sustavu zdravstva nego i politike, ali i cjelokupna javnost. Nastavimo tim putem. Zbog svega navedenog podignimo svijest o cerebrovaskularnim bolestima kod žena, ali i kod muškaraca uz još jednom zahvalu Hrvatskom neurološkom društvu na ovoj izvanredno vrijednoj kampanji.
Puno vam hvala i za temu koju ste iznosili, hvala lijepa. Gospodin Željko Lenart iznosit će stajalište Kluba zastupnika HSS-a i Radničke fronte. Izvolite.
Poštovani potpredsjedniče, kolegice i kolege evo ja bih govorio o jednom problemu poljoprivrede i onoga što nas čeka. Znam da to mnogima nije važno, ali uskoro će bit svima važno i svi će znati što su to problemi koji su uništili hrvatsku poljoprivredu i koji su nas doveli na ono što sam već više puta rekao korak do gladi. Trenutno smo jako, jako blizu toga da nećemo imat dovoljno hrane. Ono što se dešava trenutno u hrvatskoj poljoprivredi koja je uništena lošim politikama koje su vodile razne vlade i najviše ova koja danas vlada su dovele do toga da su nam sve poljoprivredne proizvodnje propale, mljekarstvo, stočarstvo, svinjogojstvo, povrtlarstvo, voćarstvo i da ne nabrajam dalje, ribari imaju svoje probleme, ne mogu konkurirati Europi, imaju stare brodove, ali ono što je do danas ikolko držalo poljoprivredu bilo je ratarstvo koje u predstojećoj sjetvi nailazi na ogromne probleme. Umjetna gnojiva su poskupila više nego 300%. Zašto je to važno? Zato što obradu morate napraviti, sjemenski materijal morate kupiti, Zakon o sjemenu i sadnom materijalu koji smo nedavno donesli nas na to obvezuje, pesticide morate koristiti radi zaštite od bolesti, korova i štetnika, obradu tj. kombajniranje morate napraviti, jedino na čemu možete štediti, a to je ono što je upravo najskuplje je gnojivo. Štednjom na gnojivu znači automatski iduće godine barem 20% manji prinos, a onda idućih godina još manji prinos jer će plodnost tla past. Kada sam ovdje govorio da je Petrokemija trebala ostati u pretežito državnom vlasništvu onda su se mnogi od mene ismijavali jer što sad taj agronom tamo priča, šta on ima pojma o Petrokemiji. No došli smo do toga da imamo jako nesigurno tržište umjetnih gnojivima. Iz mojih privatnih saznanja Petrokemija ima prazna skladišta, počela je radit neki dan i upitno je kako će proizvodnja koja često ispada završit. Neke tvrtke koje proizvode gnojiva u Italiji i svijetu su stale također zbog velike cijene plina. Ja znam da će bogate zemlje Europe prvo se pobrinut za svoje poljoprivrednike, ali isto tako znam da se naša vlada neće pobrinut za svoje poljoprivrednike jer nisu joj važni, nisu joj bitni, to je pokazala svojom politikom. Potom, spominju se zahtjevi poljoprivrednika za pomoć, pomoć od 1.000 u sjetvi koja će biti 2 i pol puta skuplja je ništa. Mnogi će ljudi odustati od proizvodnje i iako nismo samodostatni bit ćemo još manje samodostatni. Strojevi su poskupjeli, stari traktor koji je koštao prije 3.g. 15.000 eura, taj isti 3.g. stari danas košta 25.000 eura, poskupili su dijelovi rezervni, nafta je skuplja više nego duplo nego prošle godine, skuplja je radna snaga koje nema u poljoprivredi. Poljoprivreda iako je u velikim problemima sada dolazi u probleme koje vjerojatno nećemo moć riješiti barem 20.g. ako ne pristupimo na smisleni i znanstveni način. Evo danas u prijašnjem zakonu svi se pozivaju na znanost. Tko se u poljoprivredi poziva na znanost? Nisam čuo niti u jednom zakonu da se vladajući pozivaju na znanost i da koriste znanost u razvoju poljoprivrede već su poljoprivrednici prepušteni sami sebi da sami usvajaju znanja koja često rade napamet i koja često nisu adekvatna. Klimatske promjene koje također su pred nama, suše, velike količine padavina, veliki vjetrovi, sve ono što će utjecati na proizvodnju poljoprivrednih proizvođača koja će biti sve manja i manja, gubici će bit sve veći i sve teže će biti vratiti ono što je uloženo. Pozivam Vladu RH, premijera Plenkovića, ministricu Mariju Vučković da barem ukinu PDV onima koji nisu u sustavu PDV-a, ali da im ukinu i na repromaterijal i na strojeve i na gorivo jer to je grupa koja je najteže pogođena ovim svime što se događa u hrvatskoj poljoprivredi. Nadam se da će poslušati ovo što sam im rekao iako ne gajim baš previše nade. Hvala.
Poštovane kolegice i kolege dobro jutro. Nastavljamo s radom, molim vas da zauzmete svoja mjesta, malo samo da budemo tiši da možemo raditi. Prva točka: - Izvješće o učincima provedbe mjera iz Zakona o zaštiti pučanstva od zaraznih bolesti tijekom epidemije bolesti Covid-19 uzrokovane virusom SARS-CoV-2 u RH, za razdoblje od 1. rujna do 31. prosinca 2021. Podnositelj je vlada, a na temelju zaključka HS doneseno je na 4. sjednici od 4. prosinca 2020.g.. Raspravu je proveo Odbor za zdravstvo i socijalnu politiku. S nama je ovdje poštovani ministar zdravstva, on će nam dati dodatno obrazloženje, ali prije toga imamo zahtjeve za stankom. Idemo redom, prvi je kolega Grbin, izvolite.
Zahvaljujem poštovani g. predsjedniče, uvažene kolegice i kolege, uvaženi g. ministre. Ja mislim da se svi u Hrvatskoj, svi u ovoj prostoriji nadamo da je omikron i ovo što se ovih dana događa ono svjetlo na kraju tunela koje će nas izvesti iz agonije u kojoj smo sada već 2.g.. Međutim, liječnici, pogotovo oni u zaraznoj i drugim bolnicama koji se svakodnevno suočavaju sa pacijentima oboljelima od covida kažu to je još uvijek prehrabro tvrditi. U Hrvatskoj svakoga dana umiru deseci ljudi. Nažalost, prema statistikama u zadnjih smo tjedan dana i najgori u svijetu po broju preminulih prema broju stanovnika. Što to znači? To znači da nam sada u ovom trenutku kada se to svjetlo na kraju tunela nazire treba jasno vodstvo, trebaju jasne mjere da ne posrnemo na putu u kojem smo često i prečesto vrludali i nismo znali gdje ćemo. Poštovane kolegice i kolege, mjere poput one gdje se najavljivalo i tražilo od svih učenika da se testiraju da bi se sutra reklo da ako se netko ne testira nikom ništa, nije pravi put. Nama danas trebaju jasne i konkretne poruke, od jasnog plana kako da u zadnji čas dignemo procijepljenost, metode semafora koja će ljudima reći u kom trenutku ćemo se svi osloboditi od maska koje moramo nositi svaki dan i druge mjere koje će osigurati da na kraju ovoga puta kojem se svi nadamo naši rezultati ne budu još gori. I za kraj g. ministre, tražili smo od vas prilikom izglasavanja proračuna, govorili smo o tome, govore vam vaše kolege, osigurajte sredstva da se onima koji se svakoga dana suočavaju sa bolesnicima od covida na covid odjelima, koji su izloženi najgorem pritisku pacijenta osigura adekvatna pomoć. To bez vas neće biti moguće. Hvala.
Kolega Grbin, hvala vam. Sada je na redu, stanka je odobrena, sada je na redu kolega Pavliček, izvolite.
Poštovani ministre, poštovani predsjedavajući. Tražimo stanku od 10 minuta u ime Kluba Hrvatskih suverenista kako bi još jedanput istaknuli da se evo u zadnje gotovo 2.g. svaka država bori na svoj način kako zna i umije protiv covid pandemije, a da ta borba mora biti efikasna morali bi biti prvenstveno vjerodostojni. Upravo je to slogan koji često vladajući HDZ koristi, no ovaj stožer je sve samo ne vjerodostojan. Sjetimo se na stotine odluka koje su donesene, a koje su bile kontradiktorne, kojima ste pobijali sami sebe. Sjetimo se na desetke odluka koje nisu imale nikakvog efekta, sjetimo se na desetke odluka kojih se vi sami pojedi članovi stožera niste držali, a danas jedna od najlošijih odluka se pokazala odluka o uvođenju covid potvrda koje nisu donijele nikakav efekt u zaštiti širenja pandemije, a sada zadirete i u našu djecu. Uvođenjem testiranja za svu osnovnoškolsku djecu stvarate dodatnu psihozu kako kod djece tako i kod roditelja jer je znanstveno dokazano da djeca slabije obolijevaju i da su simptomi vrlo blagi. No kako sve ne bi ostalo na kritikama mi ćemo evo danas odnosno krenuli smo sa prikupljanjem potpisa da već slijedeći tjedan na raspravi imamo prijedlog zakona da sve odluke stožera mora potvrditi HS, legitimno izabrano tijelo, a ne neko politički obojano tijelo kao što je stožer civilne zaštite. Stoga pozivam evo sve kolege zastupnike da potpišu ovu našu inicijativu jer jedino HS može potvrditi ono što stožer odluči. Hvala vam lijepo.
Sada će govoriti poštovana kolegica Selak Raspudić, izvolite.
Tražim stanku u ime Kluba Mosta kako bismo se vratili na temeljno pitanje koje danas ovdje u HS moramo zajedno odgovoriti, a ono je što nam je sada činiti? I u tom smislu naš je prijedlog samo jedan, ukinimo covid potvrde. Mi nećemo glumiti da imamo epidemiološku mjeru koja se u praksi pokazala potpuno neučinkovitom, a košta ekonomiju i previše. U situaciji dok dajemo milijune na testiranje državnih i javnih službenika, a svjedočimo enormnoj inflaciji te bismo novce mogli daleko bolje iskoristiti. Kažete stalo vam je do zaštite stanovnika, a zašto onda niste iskoristili vlastite rezultate testiranje u HZJZ cijepljenog i necijepljenog osoblja koje vam je pokazalo da i cijepljeno osoblje u manjoj mjeri ali prenosi virus, pa tako imate primjerice od 69 kirurga u operacijskoj sali njih 4. koji se i ne testiraju, a koji su bili cijepljeni i koji su taj virus slobodno prenosili. Jeste li nakon što ste to saznali odlučili primijeniti vlastito istraživanje, testirati sve na ulazu u bolnice i svo medicinsko osoblje da biste zaštitili bolesnike? Ne jer nikada niste provodili epidemiološke nego isključivo političke mjere. Isto tako sada parcijalno kao da su u pitanju bobice koje berete testirate određeni dio stanovništva bez ikakvog epidemiološkog učinka uvelike opterećujete naš proračun koji je ionako prazan u trenutku ovakve inflacije. Postoji samo jedno pitanje, što nam je činiti i za Hrvatsku samo jedno rješenje, ukinuti covid potvrde, protuepidemiološku diskriminirajuću mjeru koju si ionako ne možemo priuštiti.
Hvala vam lijepa. Stanka je odobrena, pa idemo na 4. zahtjev, kolegice Mrak-Taritaš, izvolite.
Hvala lijepo poštovani predsjedniče HS, kolegice i kolege. Lijepo vas molim za stanku u trajanju od 10 minuta u ime Kluba Centra i GLAS-a. Korona je činjenica, činjenica koja je u svijetu, činjenica koja je cijeli svijet natjerala da drugačije živi, činjenica koja tjera i nas da drugačije živimo. I pogledajte i osvrnite se oko nas, svaka zemlja se odlučila svojim nekim putem ići i svaka zemlja je odlučila tražiti svoj put. Ono što je kod nas bilo uvijek problematično su bili ti valovi. Ja često imamo osjećaj, najavljivali su se da korona dolazi u valovima, najavljivao se drugi, treći, četvrti, peti val, a kao da se je ležalo na plaži na ručniku, gledalo kako more raste, kako val dolazi i onda kad nas je taj val poklopio, odnesao ručnik i poplavilo sve onda smo se čudili. To je jedan od problema, ali onaj odgovor koji danas trebamo dati, u jednom trenutku je i ministar bio tu i komentirao da je dio stanovništva umrlo sa koronom, a dio od korone. Ono što je činjenica je ta ogromna smrtnost u Hrvatskoj. Kolegice i kolege, svaki dan u Hrvatskoj ili od korone ili sa koronom umre između jednog, jedan autobus ljudi samo je pitanje jel je mali autobus, jel je onaj autobus na kat. Zašto? Zbog čega? To su odgovori koje trebamo dobiti, dakle dobit suhoparne odgovore, pretvoriti ovo u politiziranje, dakle dvije stvari su zašto imamo tako malu procijepljenost? Dal uopće više možemo dići tu procijepljenost jer ja imam osjećaj da onaj koji se odlučio cijepit se cijepio i cijepit će se i treći, četvrti i peti put, a onaj koji se nije odlučio cijepit ni ova rasprava, niti bilo ko će ga uvjerit da se treba cijepit. Dakle, to je jedno od pitanja na koje treba odgovorit. Neki dan je u Spaladium arenu cijeli dan se cijepila jedna osoba, a drugi odgovor zašto imamo toliko veliki broj mrtvih?
Hvala lijepa. Stanka je odobrena. Kolegice Kekin, izvolite.
Hvala vam poštovani predsjedavajući, poštovani ministre sa suradnicima, poštovani kolegice i kolege. Dižem stanku u ime zeleno-lijevog bloka odnosno tražimo stanku u trajanju od 10 minuta kako bismo još jednom razmotrili ovo izvješće u svjetlu tragične činjenice da od prošli puta kad smo ovdje razgovarali, što je bio kraj listopada, izgubili smo više od 5.000 naših sugrađanki i sugrađana, dakle u manje od 3 mjeseca, da smo na 9. mjestu po smrtnosti na milijun stanovnika u svijetu i to sa tendencijom pogoršanja. Dakle mi se penjemo na toj ljestvici onda kada sve druge uređene zemlje padaju zato što imaju cjepivo, a mi se penjemo. Mi smo po smrtnosti od ovog blagog omikrona kako mu tepamo prvi na svijetu. Mi smo u siječnju, u siječnju 2022.g. izgubili 1.400 sugrađanki i sugrađana, od čega 80% njih nije bilo cijepljeno. Mene zaista zanima tko će preuzeti odgovornost za to. U Hrvatskoj je u predpandemijsko vrijeme umiralo preko 51 do 52.000 ljudi godišnje 10-ljećima. Svi ti naši stari i bolesni Hrvati koji sada kao umiru pojačano od pandemije su bili isto stari i bolesni i 2019., 2020. izgubili smo 56 i nešto tisuća ljudi, a 2021. u godini u kojoj imamo cjepivo izgubili smo 63.000 ljudi, dakle 11.000 ljudi više je umrlo nego u predpandemijsko vrijeme. Tko će preuzeti odgovornost, stožer, vi ministre, premijer Plenković? To je pitanje koje mene zanima da danas na njega dobijemo odgovor jer sve točke, doista sve one točke na kojima ste imali priliku da djelujete i da okrenete ovu tragediju nacionalnu koja nam se dogodila vi ste nažalost propustili. I još bi samo apelirala da pozovem sve zastupnike danas na dostojanstvenu raspravu jer će nas gledati obitelji onih koji su izgubili najmilije od ovih gotovo 14.000 ljudi koji su umrli. Hvala vam.
Hvala vam lijepa. Stanka je odobrena. Kolega Daus, izvolite.
Hvala lijepa g. predsjedniče. Tražim stanku u ime Kluba IDS-a. Polazeći od temeljnih politika IDS-a da su ljudske slobode, posebice sloboda izbora temelj svih sloboda, te da mogu biti ograničene jedino ako je to zaista nužno i znanstveno potkrijepljeno i polazeći od stava IDS-a da stručna znanost i dalje mora biti na prvom mjestu želim pozvati svih nas ovdje danas na razum i odgovornost. Na razum i odgovornost prema građanima koje zastupamo i prema zemlji koju predstavljamo. I do sada se događalo ovih gotovo 2.g. politizacija cijele priče i nacionalnog stožera pred nekih godinu i pol i kasnije s kontradiktornim porukama, što je zbunjivalo javnost i stvaralo nepovjerenje u institucije, ali i s druge strane politizacija cijele situacije od strane onih koji su strah ljudi i frustracije građana pokušali stjecati na taj način svoje jeftine političke bodove. Još jednom pozivam svih nas ne samo danas nego i ubuduće od vladajućih, od stožera, ministre od vas, pa sve do oporbenih klubova na odgovornost i razum. Ovo bi zapravo trebala biti jedna jedinstvena priča i nadam se da smo na toj razini svi zajedno. Hvala lijepa.
Stanka je odobrena. Sada će govoriti kolega Bartulica, izvolite.
Zahvaljujem. Tražim stanku u ime Kluba Domovinskog pokreta. Više puta ističem u ovoj sabornici da vlade diljem svijeta svojim odlukama rade veću štetu nego korist svojim građanima. To nažalost vrijedi i pogotovo u pandemiji. Dakle, ne samo u gospodarstvu, nego u zdravstvu ove mjere zapravo su kontraproduktivne pogotovo uvođenje Covid potvrda i to se vidi sad po svijetu, po mnogim pokazateljima i ljudi sa pravom se bune. Kažu da im je dosta. Međutim, vidimo u Hrvatskoj da dovoljno pažnje se ne daje ranjivim skupinama. Dakle, da zaista imamo nisku procijepljenost onih koji su najranjiviji i ugroženi, a sad se stavlja ne znam točno zbog čega naglasak na djecu do 5 godina. Dakle, gospodin Capak dobio sam i vaš odgovor na upit mnogih roditelja o samotestiranju i slično sad što ste uveli za djecu i nema studija ne znamo uopće koji će biti učinci na djecu. Znamo da su žrtve svakako ove pandemije, njihovo odrastanje će bit obilježeno ovim mjerama nažalost. EU u ime svih nas je naručila 4,6 milijardi doza do 2023. godine. Dakle, 10-tak doza za svaku osobu uključujući i djecu u EU. Pa se postavlja pitanje koga se to misli cijepiti? Očito nema interes roditelja da se djeca cijepe, prema tome ne znam gdje će višak tog cjepiva završiti. Evo, zahvaljujem.
I ova stanka je odobrena. Kolegice Peović izvolite.
Zahvaljujem. Tražim stanku u ime Kluba HSS i Radničke fronte u trajanju od 10 minuta kako bismo možda ministra prisilili da 10 minuta razmisli o onima koji bez obzira na sve ove naše prijepore look up, ili don't look up na kraju gledaju te smrti već skoro evo 2 godine. To su liječnici, liječnice, medicinske sestre i tehničari. Oni u drugim zemljama dobivaju ozbiljne dodatke na plaću jer se suočavaju s nečim što se nije vidjelo još pa možemo reći od Drugog svjetskog rata, a mi ovdje imamo znači radnike i radnice koji rade u praktički redovnim uvjetima, padaju s nogu, nemaju više motiva, govore o tome da su došli do burnout-a više čak i nema smisla jer upozoravaju na to već 2 godine. Mi smo ovdje predložili da se njima ako nema novaca za nekakav normalan i vrijedan, dostojanstven dodatak omogući beneficirani radni staž. Kada smo dobili negativno mišljenje vlade odgovorili ste nam ministre i vaša vlada da je riječ o beneficiranom radnom stažu koji se daje samo uz nekakav stručni elaborat za nekakva konkretna mjesta za koja se treba napraviti istraživanje. Kakvo se istraživanje radilo u Domovinskom ratu, postavili smo pitanje, pa nikakvih istraživanja nije bilo jasno je bilo da su se davali beneficirani radni staževi zbog situacije u kojoj su se ljudi nalazili. Tada ste isto rekli da je riječ o privremenom stanju skoro 2 godine više nije privremeno stanje trenutak je stvarno kada treba reći da je beneficirani radni staž zadnje što možemo napraviti za zdravstvene radnike i radnice i molila bih vas da o tome ozbiljno razmislite još jednom nakon 2 skoro godine.
Stanka je odobrena. I idemo na zadnji zahtjev to je poštovana kolegica Grba Bujević. Izvolite.
Hvala gospodine predsjedniče. Uvaženi ministre, kolega Capak, državni tajnici ja bi zatražila stanku u ime, 10 minuta, u ime HDZ-a kako bismo svi zajedno još jedanputa ukazali da se ova pandemija vodi mudro i promišljeno, da brojevi nisu oni koje samo treba gledati, da tu treba uzeti uvijek u obzir i puno drugih elemenata koji utječu na stvarno stanje, da je ova zemlja uložila puno truda i ova vlada u nabavku cjepiva, da smo svima omogućili da se cijepe besplatno, da smo isto tako omogućili da se testiraju oni koji se ne žele cijepiti isto tako besplatno, da je Covid potvrde itekako nužno zadržati, nije to izmišljotina RH nego cijele Europe. Ukidanje Covid potvrda u Hrvatskoj bi nas ostavilo unutar naših granica, a mi želimo biti europski državljani i putovati kamo to nas ili posao ili navike vode. Mislim da ovu pandemiju treba gledati u sklopu cijele Europe, da se mudro nosimo sa ove protekle 2 godine koje su teške. Teške su i za zdravstvene radnike, ali kao što se najavljivalo kolapsi sustava nisu se dogodili. Puno se je pripremalo i iz tog razloga smo naravno imali i turističku sezonu kakvu smo imali, a imali smo i prihode koji su nam omogućili da živimo koliko je moguće u ovoj epidemiji normalno. Stoga vas molim za stanku od 10 minuta. Hvala.
Stanka je odobrena, ali imamo u međuvremenu 3 povrede Poslovnika. Kolega Grbin, izvolite.
… [[Govornik naknadno uključen.]] isključit, hvala. Poštovani gospodine predsjedniče povrijeđen je Članak 238. radi se o riječima koje su u stvari povrijedile dostojanstvo svih, ne samo nas ovdje nego i šire. Mrtvi oni koji su preminuli od Corona virusa nisu brojke, nisu brojevi, to su ljudi, to su ljudske sudbine to su smrti koje su mogle i morale biti izbjegnute, a ovakve vaše riječi su ispod svake razine. Hvala.
Hvala vam lijepa kolega Grbin. Kolega Grbin dobivate opomenu bez obzira na to što ste pokušali pod povredu Poslovnika ići sa sadržajem koji je dirljiv, ali to je bila replika naravno nikakva povreda Poslovnika. Izvolite kolegice Selak Raspudić.
Članak 238., omalovažavanje saborskih zastupnika, kolegica Grba Bujević iznosi neistine. Proračun nije vaša kasa iz koje ste vi podijelili besplatno testiranje nego postoje samo testiranje koje su plaćali svi građani RH, a nije bilo ni tako gledano besplatno za sve nego samo za državne i javne službenike, ostali koji su htjeli pristup tim institucijama morali su ga platiti iz svoga džepa.
Kolegice Selak Raspudić, znadete da je ovo opomena i da nema ovo veze s povredom Poslovnika. Kolega Bulj, izvolite.
Hvala lijepo. Kolegica Vujević povrijedila je čl. 238. omalovažavajući saborske zastupnike jer mjere koje su donesene su neučinkovite, poglavito covid potvrde koje su besmislene i medicinski neutemeljene, vidimo da brojne države ukidaju te, tu štetnu odluku covid potvrda. Zbog čega? Jer vidimo da je financijski kolaps, vidimo gdje cijene divljaju. Vjerujte mi da te covid potvrde su toliko besmislene da će nas uvesti u inflaciju, u povećanje cijena, što vidimo da je istina [[Upadica: Kolega Bulj]] i da su medicinski neučinkovite.
Kolega Bulj, dobivate opomenu. Ovo nema veze s povredom Poslovnikom. Izvolite kolegice Grba Bujević.
Hvala g. predsjedniče. Dakle kolega 238., kolega Grbin izvrće moje riječi. Ja nisam rekla da su to brojevi nego sam rekla da brojeve treba gledati u sklopu svih drugih elemenata koje se prate kod smrtnosti. To sam izrekla i iza toga stojim. Hvala vam.
Dobivate i vi opomenu jer sam ja dao opomenu kolegi Grbinu. Što ste rekli? Ništa. Dobro. Onda idemo sad na stanku, u 10 sati i 10 minuta ćemo nastaviti. STANKA U 9,56 SATI [[NASTAVAK NAKON STANKE U 10,10 SATI]] Poštovane kolegice i kolege, molim vas da zauzmete svoja mjesta kako bismo mogli nastaviti s radom. Sada ću pozvati poštovanog ministra zdravstva, Vilija Beroša da da uvodno izlaganje i predstavi Izvješće. Izvolite. Samo molim vas da držite pločice u zraku.
Poštovani predsjedniče HS-a, poštovane zastupnice i zastupnici, unaprijed se ispričavam na brzom čitanju jer nije lako u 20 minuta opisati sve ono što smo radili u protekla 3 mjeseca. Temeljem zaključka HS-a o podnošenju izvješće o učincima provedbe mjere iz Zakona o izmjenama i dopunama Zakona o zaštiti pučanstva od zaraznih bolesti tijekom epidemije bolesti Covid-19 uzrokovane virusom Sars-CoV-2 u RH u ime Vlade izvješćujem vas o učincima provedbe mjera za razdoblje od 1. rujna do 31. prosinca 2021. g. Riječ je o aktivnostima Vlade, Stožera civilne zaštite RH, državnih tijela, jedinice područne i lokalne samouprave i pravnih osoba sa javnim ovlastima, suočenih sa teškoćama 4. i početka 5. vala te negativnim učincima novih varijanti virusa Sars-Cov-2, delte i omikrona. Kao i u prethodnom razdoblju, Stožer je poštovao mišljenja i preporuke zdravstvene struke i epidemioloških službi i donio ukupno 40 odluka. Pri tome, rukovodio se osnovnim ciljem, zaštitom života i zdravlja ljudi, a posebno se vodilo računa, da mjere, kao i njihov intenzitet strogo odgovaraju potrebama danog trenutka i traju samo dok to okolnosti zahtijevaju. Zdravstveni sustav prilagodio je svoje aktivnosti dinamici 4. i početka 5. vala epidemije, uključujući reorganizaciju i žurni odgovor na povećanje te potom i smanjenje broja oboljelih i hospitaliziranih, ali i brigu o kontinuitetu pružanja zdravstvene zaštite necovid pacijentima. U izvještajnom razdoblju strateški ciljevi upravljanja epidemijom bili su fokusirani na implementaciju novog epidemiološkog alata, digitalnih Covid potvrda. U zdravstvenom sustavu, sustavu socijalne skrbi te potom u ostalim državnim institucijama, sa ciljem daljnjeg sprječavanja širenja zaraze. Posebno bih istaknuo činjenicu o opravdanosti EU digitalne Covid potvrde koja se pokazala kao univerzalni alat u borbi s epidemijom u svim članicama EU. Učinkovitost ove sigurnosne mjere potvrdilo je niz istraživanja koja pokazuju da su cijepljene osobe znatno manje podložne zarazi nego necijepljene. Nadalje, ... [[Govornik se ne razumije.]] razvijaju teški oblik bolesti i manje prenose zarazu drugim osobama u okruženju u usporedbi sa necijepljenima. Naši napori usmjereni su i na cijepljenje dodatnom dozom, kao i daljnje poticanje na cijepljenje prvom i drugom dozom, tzv. primarno cijepljenje. I nadalje provodimo aktivnosti povezane sa identifikacijom, nadzorom i praćenjem slučajeva i liječenja bolesnika s Covid-19 sa težom kliničkom slikom. U izvještajnom razdoblju Hrvatska se u usporedbi sa ostalim zemljama EU uglavnom nalazila u donjoj polovini u poretku zemalja prema stopi potvrđenih slučajeva, što govori u prilog kontroliranoj epidemiološkoj situaciji, s obzirom na dinamiku epidemije, a pogotovo u odnosu na pojavnost nove varijante omikrona koja se u tom trenutku rapidno širila diljem Europe i svijeta. Porast novozaraženih u 4. i na početku 5. vala epidemije, posebno se odrazio na bolnički sustav u kojem smo sukcesivno povećavali Covid-19 kapacitete u većini bolnica u Hrvatskoj, ovisno o epidemiološkoj situaciji u pojedinoj županiji i broju teško oboljelih pacijenata kojima je bila potrebna bolnička skrb. Glavninu hospitaliziranih pacijenata i dalje čine necijepljeni građani, što se očituje i u činjenici da se u županijama sa najmanjom procijepljenošću bilježi najveće brojke hospitaliziranih. Te činjenice ujedno pozivaju na razum i potrebu povećanja broja procijepljenosti građana, poglavito starijih, o čemu predsjednik Vlade, članovi Vlade i ja osobo svakodnevno govorimo. Nova organizacija rada bolnica u 4. i na početku 5. vala epidemije rezultat je visoke procijepljenosti zdravstvenog osoblja u bolnicama, uvođenja novih sigurnosnih mjera u bolnički sustav, stečenih stručnih znanja i iskustva u prethodnim valovima epidemije te dobro organiziranog sustava unatoč svim poteškoćama s kojima se on susreće. Međutim, rad bolnica nije isključivo usmjeren na liječenje pacijenata s bolešću Covid-19. Naglasak je i na osiguranju pravodobne i kontinuirane bolničke zdravstvene zaštite, hitnim i bolničkim, i prioritetnim pacijentima, onkološkim i ostalim vulnerabilnim skupinama necovid-19 bolesnika kojima je potrebna zdravstvena zaštita. Prema posljednjim zatraženim podacima, bolničke ustanove zbrinjavaju onkološke pacijente prioritetno i bez poteškoća te nisu uočeni problemi u smanjenju provođenja preventivnih onkoloških programa. No, slijedom globalnih najava o nadolazećem porastu onkoloških bolesti uslijed pandemije pripremamo se i na taj izazov, a na taj potencijalni problem epidemije onkoloških bolesti upozoravam već neko vrijeme, kao i na problem mentalnog zdravlja. Stoga ususret Svjetskom danu borbe protiv raka, dodatno apeliram na sve građane da ne propuštaju preventivne preglede na koje su pozvani i tijekom epidemije jer pravovremena dijagnoza i liječenje uistinu spašavaju živote. Kontinuirano su praćene i aktualne potrebe za liječnicima, medicinskim sestrama te respiratorima i drugom medicinskom opremom. Krizni stožer Ministarstva zdravstva pravodobno je osiguravao potreban broj zdravstvenih radnika, privremenim rasporedom iz matičnih zdravstvenih ustanova, sukladno potrebama bolnica koje bilježe velik broj hospitaliziranih pacijenata. Pritom smo svjesni značajne iscrpljenosti svih djelatnika u sustavu zdravstva koji gotovo 2 godine liječe naše građane na prvoj crti obrane od Covida-19 stoga ne čudi ponekad i pojava sindroma sagorijevanja te su stoga svim zdravstvenim radnicima na dispoziciji stručnjaci za mentalno zdravlje Nastavnog zavoda za javno zdravstvo dr. Andrija Štampar te psiholozi Hrvatske psihološke komore. S obzirom na porast broja oboljelih krajem listopada 2021.g. Ministarstvo zdravstva poslalo je uputu o ponovnom aktiviranju covid-19 ambulanti pri svim domovima zdravlja u Hrvatskoj. Nadalje, analiza procijepljenosti građana po županijama i općinama, posebice starije populacije ukazala je na potrebu uključivanja patronažne djelatnosti u proces cijepljenja u suradnji sa izabranim liječnicima obiteljske medicine. Od početka rujna do 31. prosinca 2021. vrijedne patronažne sestre kontaktirale su 54.260 necijepljenih starijih osoba, nažalost samo 18.916 pristalo je na cijepljenje. U cilju postizanja što većeg udjela procijepljenosti na temelju odluke ministra zdravstva u organizaciji i rasporedu rada izabranih liječnika obiteljske medicine u mreži javne zdravstvene službe radi provođenja cijepljenja pacijenata protiv bolesti covid-19 liječnici obiteljske medicine u razdoblju od početka studenog do kraja prosinca kontaktirali su i cijepili svoje starije osiguranike, pa je procijepljenost starijih od 65.g. povećana za oko 5%. Dolaskom nove varijante SARS-CoV-2 virusa omikrona s velikim brojkama dnevno novozaraženih detektirali smo i značajan pritisak na dostupne testne punktove, te smo na temelju mišljenja i zahtjeva struke proširili kapacitete za testiranje tamo gdje je to bilo jedino i moguće, unutar zdravstvenih ustanova. 12. studenog 2021. upućene upute ravnateljima domova zdravlja o potrebi organizacije testiranja brzim antigenskim testovima. Dana je uputa liječnicima unutar primarne zdravstvene zaštite da omoguće testiranje brzim antigenskim testovima simptomatskim bolesnicima. Takav dodatni angažman smo odlučili izgovarajuće dodatno vrednovati, te je HZZO donio odluku o načinu plaćanja ovog testiranja izvan maksimalnog iznosa sredstava za provođenje DTP-a. Zahvaljujem kolegicama i kolegama na ovom dodatnom doprinosu, a poglavito njihovoj značajnoj ulozi u prosvjećivanju, informiranju i savjetovanju pacijenata o važnosti cijepljenja protiv koronavirusa. U cilju osiguravanja što veće dostupnosti cjepiva i cijepitelja, a na temelju iskazanog interesa Hrvatske ljekarničke komore u proces cijepljenja tijekom rujna uključene su 64 ljekarne koje su naposljetku izdavale potvrde o cijepljenju. U izvještajnom razdoblju ukupno je zabilježeno 234.207 slučajeva zaraze. Navedenim osobama izrečena je mjera izolacije, a njihovim kontaktima mjera samoizolacije. Tijekom izvještajnog razdoblja utrošeno je ukupno milijun 415 tisuća 166 doza cjepiva, a zaključno sa 31. prosinca 2021. utrošeno je od početka epidemije 4 milijuna 729 tisuća 751 doza cjepiva. Do kraja izvještajnog razdoblja cijepljeno je 55,68% ukupnog stanovništva odnosno 66,33% odraslog stanovništva, a najveći obuhvat postignut je u Gradu Zagrebu. Za dodatnu savjetodavnu pomoć HZJZ zajedno sa ravnateljstvom civilne zaštite 15. studenog 2020. aktivirao je broj 113 kao pozivni pomoćni centar za službu 112 koja pruža informacije o samoizolacijama, cijepljenju, izolacijama, organizaciji i pružanju zdravstvene zaštite, nus pojava i prelascima granice. U cilju liječenja pacijenata oboljelih od bolesti covid-19 Hrvatska je pristupila postupku zajedničke javne nabave Europske komisije za opskrbu lijekom protiv bolesti covid-19 kombinacijom monoklonalnog protutijela u aktivnostima trenutnim nabave svih onih na tržištu dostupnih postojećih lijekova za liječenje covida, a to su molnupiravir i paxlovid. HZZO je od početka epidemije do kraja izvještajnog razdoblja iz sredstava obveznog zdravstvenog osiguranja platio preko 5 milijardi kuna. Iako je riječ o velikoj brojci u financijskom smislu važno je sagledati da se to ne može smatrati troškom već ulaganjem u zdravlje i liječenje naših građana koji se u konačnici odražava na uspješnost ostalih grana poput turizma, gospodarstva i drugih privrednih grana. Ujedno se na posebne nagrade zdravstvenim djelatnicima utrošilo više od 133 milijuna kuna. Sve detaljnije informacije i spomenuti pokazatelji sadržani su u izvješću kojeg ste dobili. Kao i u prethodnom izvještajnom razdoblju vlada, stožer civilne zaštite, Ministarstvo zdravstva i HZJZ redovito izvještavaju hrvatsku javnost i sve građane o svim znanstvenim i stručno potvrđenim činjenicama važnim za donošenje odluka o zaštiti zdravlja građana i kontroli širenja epidemije. No unatoč svim dostupnim činjenicama o naporima koje činimo u suzbijanju epidemije u medijskom prostoru se pojavljuju određena pitanja od strane oporbenih stranaka. U cilju istinitog informiranja javnosti koristim i ovu priliku odgovoriti na neka od njih. Glede smrtnosti naših građana tijekom epidemiološkog razdoblja moramo biti svjesni šireg konteksta i određenih činjenica. Moram naglasiti da je smrt naših sugrađana iznimno tragična okolnost. No moramo i reći slijedeće. Prvo, imamo nisku procijepljenost unatoč tome što je cijepljenje dokazano najefikasnija mjera protiv hospitalizacija teških oblika bolesti i smrtnih ishoda. Od zemalja EU samo u Slovačkoj, Rumunjskoj i Bugarskoj manje je osoba završilo primarno cijepljenje nego u Hrvatskoj. Drugo, zemlja smo koja ima staru populaciju, te smo 7. po redu od 35 zemalja EU po odjelu starijih od 65.g. odnosno oko 20% stanovništva starije od 65.g.. Treće, imamo visoku prisutnost rizičnih faktora poput prekomjerne težine, pušenje i konzumacija alkohola koji dovode do toga da imamo vrlo visoku prisutnost rizika od smrtnosti za koronu. Četvrto, prisutnost visokog mortaliteta nažalost evidentirana je i prije pojave epidemije i to posebice u bolestima koje su ujedno i rizični čimbenici teških oblika bolesti covid-19 i stoga smrtnosti od covida. Peto, rang ljestvice mortaliteta na razini svake države imale bi smisla tek onda kad bi sve zemlje imale jednake sustave bilježenja smrtnosti, posebno smrtnosti od covida. Naime, kod podataka o smrtnim ishodima covida-19 prema kojima neki uspoređuju zemlje na dnevnoj razini ne radi se o konačnim provjerenim podacima i mortalitetu statistike, nego o preliminarnim podacima čime su moguća veća odstupanja u odnosu na različite metodologije između zemalja, a na što ukazuje i ISDS. Šesto. Od trenutne smrtnosti koja ovisi o fazi epidemije da li se nalazimo na uzlaznom ili silaznom valu daleko je važnija kumulativna smrtnost od početka epidemije. Stoga usporedba trenutne smrtnosti među različitim državama koje su u različitoj fazi epidemije nema smisla. Po kumulativnoj stopi smrtnosti pojedine zemlje iz okruženja su u nepovoljnijoj situaciji od Hrvatske, a to su Bugarska, Bosna i Hercegovina, Mađarska, Crna Gora i Češka. Sedmo. Letalitet broj umrlih u odnosu na broj zaraženih je niži od brojnih zemalja u svijetu, te je podjednak sa letalitetom za cijelu Europu. Osmo. Među hospitaliziranim pacijentima zbog infekcije omicronom sve je veći udio osoba kod kojih smrtni ishod nastupa zbog drugog osnovnog uzroka smrti dok je pozitivitet na SARS COV-2 usputni nalaz. Ono što je važno ako se promatraju tri osnovna parametra, a to je udio cijepljenih, starost stanovništva i ukupna smrtnost od covida-19 tada niti jedna zemlja EU nema ukupnu smrtnost nižu od covida-19 a da ujedno ima starije i slabije procijenjeno stanovništvo od Hrvatske. Dapače, Mađarska i Češka imaju višu ukupnu smrtnost od covida-19 a manje starijeg stanovništva i bolju procijepljenost od Hrvatske. Usprkos svemu o javnom prostoru i dalje čujemo političke aktere koji paušalno komentiraju smrtnost u epidemiji, negiraju bolest, negiraju učinkovitost covid potvrda negiraju učinkovitost cijepljenja i važnost testiranja, te pozivaju na masovna okupljanja tijekom epidemije. Kao čovjek i političar razumijem da živimo u demokraciji i vremenu kada svatko ima pravo na svoje mišljenje, ali kao odgovoran liječnik na čelu hrvatskog zdravstvenog sustava nikako ne mogu i neću prihvatiti da se polu istinama, pa čak ponekad i neistinama građane dovodi u zabludu, nagovara na uskogrudno i sebično ponašanje i njima manipulira radi ostvarenja parcijalnih interesa. Politička utakmica ne samo na izborima nego i u međuizbornom razdoblju treba se igrati oštro, ali pošteno utemeljeno na struci i znanosti. Koristiti zdravlje građana i nacije ne samo da nije moralno već je svakako za osudu. Osvrnuo bih se i na navodno taktiziranje sa mjerama i covid potvrdama. Moramo biti svjesni da je epidemija iznimno dinamičan proces koji se ne mijenja zbog interesa Vlade ili oporbe, već zbog niza relevantnih faktora koji utječu na njen tijek od udjela necijepljenih, novo zaraženih, hospitaliziranih i nadasve opterećenosti zdravstvenog sustava. Ne treba nam referendum za covid potvrde već referendum iskrenosti. Populističko istupanje u javnom prostoru i podilaženje građanima nije domoljublje već njihovo podcjenjivanje. To nije put ove Vlade, a vjerujem i većine vas u Saboru i napustimo polemike za i protiv, djelujmo u interesu naših građana zajednički u interesu cjelokupne zajednice. Zaključno mogu reći da smo u ovom izvještajnom razdoblju unatoč izazovima četvrtog i početka petog vala donosili rješenja i poduzimali mjere i aktivnosti u cilju osiguranja maksimalne zaštite zdravlja svih građana, te omogućili učinkovito liječenje svih oboljelih bez obzira na kritičke opaske koje su bile, koje su dolazile i koje dolaze od političke oporbe, protivnika cijepljenja i drugih interesnih skupina. Još jednom poručujem vama u sabornici ali i svim hrvatskim građanima da se borba sa covidom dobiva jedino zajedništvom i znanstveno utemeljenim pristupom, cijepljenjem i poštivanjem epidemioloških mjera. Snaga zajedništva posebno je vidljiva na razini zdravstvenog sustava koji je pod najvećim izazovima pokazao svu snagu struke, medicinskog kadra i organizacije na što sam iznimno ponosan, te se nije dogodio scenarij sloma zdravstvenog sustava koji su zazivali mnogi i poneki i sa ove govornice. Epidemija je uz snagu i fleksibilnost našeg zdravstvenog sustava dodatno naglasila još jednu važnu činjenicu, izravnu vezu između javnog zdravlja i zdravlja nacionalnog gospodarstva što jasno pokazuje prošlogodišnja turistička sezona i gospodarski rast. Prema tome, zdravstveni sustav ključan je kotačić u mehanizmu napretka naše zemlje pred kojim su i najavljeni reformski koraci. Naprijed možemo jedino zajedno ujedinjeni u cilju očuvanja i osnaživanja zdravstvenog sustava i zdravlja naših građana. Uvažene zastupnice i zastupnici u ime Vlade RH predlažem prihvaćanje ovog izvješća. Zahvaljujem vam na pažnji.
Zahvaljujem ministru. Imamo i dvije povrede Poslovnika prije prelaska na replike. Kolega Bulj, izvolite.
Ministre povrijedili ste članak 238. omalovažavajući saborske zastupnike govoreći niz neistina. Prije svega vi ste oni koji ste kršili mjere. Možemo znati na Pelješkome mostu, u lađama u našem Jadranu sa estradnim zvijezdama. Vi ste oni koji ste išli trebaju maske u prostorima, ali kod svoga urara ulazite bez maski, družite se bez maski. Vi ste oni koji besmislene potvrde i dalje opravdavate.
Kolega Bulj hvala vam lijepa, dobivate drugu opomenu i molim vas da to ne radite i pozivam i sve ostale. Ovdje nema nikakve veze sa povredama Poslovnika. Ministar je održao uvodno izlaganje. Bilo je potpuno korektno. Iznio je svoja stajališta i ovo su čiste zlouporabe. Kolega Pavliček, izvolite.
Povreda Poslovnika članak 238. vrijeđanje saborskih zastupnika, svih onih koji drugačije misle i propituju odluke Stožera i njihove mjere, njihovu efikasnost. Često se ministar poziva da trebamo zajedno djelovati u interesu građana. Često se poziva na zajedništvo. Niste li vi djelovali u interesu građana kada ste bili kod vašeg urara bez maske na licu? Je li ministar Banožić djelovao u interesu građana kada je u Spaladium areni bio bez maske na licu [[Upadica predsjednik: Kolega Pavliček, dobivate …]] Znači ovo je jedno čisto licemjerstvo sa vaše strane i optužujuće … …/Upadica predsjednik: Dobivate opomenu broj jedan i molim vas da to ne radite. Kažete on je uvrijedio sve one koji drugačije misle, a sad ste onda vi uvrijedili sve one koji isto drugačije misle. Pa kako je to? Pa dajte molim vas, kad argumentirate dajte se barem potrudite./… Sad smo jedan jedan.
Ajde molim vas! Idemo sada na replike. Prva je na redu kolegica Selak-Raspudić, izvolite.
Ministre Beroš, ne odlučujete vi treba li nam referendum nego odlučuju hrvatski građani koji su rekli da nam treba referendum. To vam je demokracija. A ja ću vam dati priliku da imao referendum iskrenosti i da pokažete hrvatskoj javnosti da se bavite činjenicama i znanošću, a ne političkim odlukama. Koji egzaktni parametri trebaju biti zadovoljeni, dakle broj hospitaliziranih, broj umrlih, broj zaraženih ili opterećenost zdravstvenog sustava da biste vi ove mjere ukinuli? I drugo pitanje, vaše istraživanje vam je pokazalo da i cijepljeni prenose virus. Dakle, medicinsko osoblje je također, bilo zaraženo koje je bilo cijepljeno, pa i operiralo u operacijskim salama. Zašto niste iskoristili rezultate tog istraživanja da testirate svo medicinsko osoblje i time zaštitite naše bolesnike, najranjiviju društvenu skupinu i smanjite smrtnost?
Izvolite odgovor.
Hvala vam g. predsjedniče HS-a, poštovana gđo. saborska zastupnice. Dakle malo me čudi vaš istup. Naime, zdravstveni stratezi vaše stranke vjeruju u cijepljenje, vjeruju u Covid potvrde i zagovaraju znanstvene i stručni pristup. To je jedini pristup koji nas može obraniti u ovoj pandemiji. Nadalje, osobno sam se potrudio da vam iz Ministarstva stignu odgovori na vaša zastupnička pitanja, ne samo zbog toga da ne bi bilo prigovora da oni kasni, nego i zbog toga što su ti odgovori stručno utemeljeni i dali su vam mogućnost da proučite te odgovore i nešto iz njih shvatite. I drugo, da, napravljeno je ispitivanje koje pokazuje da cijepljeni 3 puta manje prenose virus na ostale. Nitko u svijetu, koliko ja znam, tu je kolega Capak pa može to potvrditi, nije testirao sve zdravstvene djelatnike jer je to i nemoguće i nepotrebno. Struka je ta koja definira što i kako napraviti. Napravljeno je istraživanje koje je u potpunosti [[Upadica: Hvala vam.]] potvrdili naš raniji stav. Hvala.
Kolegice Selak Raspudić, ponovo povreda Poslovnika.
Čl. 238, omalovažavanje saborskih zastupnika. Ministar je eksplicitno priznao pred hrvatskom javnošću da nema pojma kada će i pod kojim parametrima ukinuti važeće mjere. Vjerojatno kad HDZ-u osvane novi sunčan dan i bude trebalo otvoriti još jedan most, a necijepljeno osoblje se testira za razliku od cijepljenog. Ako možete testirati sve javne službenike, [[Upadica: Kolegice Selak Raspudić, molim vas.]] kako ne možete imati kapacitete da testirate svo medicinsko osoblje? Nemojte nas nasmijavati svojim [[Upadica: Kolegice Selak Raspudić.]] lažnim argumentima.
Dobivate sada drugu opomenu i sada nažalost, najavit ću da ću od sada davati opomene već tijekom iznošenja povrede Poslovnika jer se ovdje radi sada već o nekoliko evidentnih kršenja Poslovnika, namjernih, svjesno se ulazi u replike, a ne u povrede Poslovnika i to jednostavno destruira raspravu pa ćemo sada malo oštrije onda davati opomene. Sada je na redu kolegica Burić, izvolite.
Hvala vam poštovani predsjedniče HS-a, poštovani ministre Beroš. Moram naglasiti da je cijepljenje svakako najveći medicinski uspjeh 20. st. i da je njime spašeno najviše ljudskih života od bilo koje druge medicinske intervencije i to je činjenica. Ono što također, moram spomenuti da cjepivo čuva život, zdravlje i glavu, da je dokaz za to i 71% necijepljenih u ukupnom broju umrlih u prošlom izvještajnom razdoblju, to je bilo 78%. Slažem se također, s vama da je zloporaba bolesti u političku svrhu i propagandu iznimno, iznimno opasna i štetna po život i zdravlje, što u konačnici može rezultirati i smrću. Međutim pitanje koje ću vam postaviti odnosi se na necovid pacijente, na necovid zahvate, posebice one hitne, onkološke bolesnike, hitne operacije, hitne zahvate, [[Upadica: Hvala vam.]]
Izvolite odgovor.
Hvala g. predsjedniče. Poštovana i uvažena saborska zastupnice. Da. Sve stoji što ste rekli, a kada je riječ o hitnim, prioritetnim, necovid, onkološkim bolesnicima, vulnerabilnim skupinama, to je problem s kojim smo se susreli već na početku epidemije. Puno tog smo naučili u ove dvije godine, puno toga se i promijenilo od prvih spoznaja o ovom virusu, promijenili su se i neke varijante, došle su nove, zaraznije i tim izazovima se iz dana u dan, s njima se nosimo i na njih odgovaramo. Upravo naglašavamo čitavo vrijeme da je, i pročitao sam u našem Izvješću, da je pružanje zdravstvene zaštite necovid pacijentima postao prioritet, osim možda u prvih nekoliko mjeseci epidemije na početku dolaska ovog virusa. Tada nismo znali što nas čeka i moglo se desiti. Međutim vrlo brzo smo jasno detektirali da je pružanje zdravstvene zaštite ostalim pacijentima iznimno važno, stoga i moj potez od pred nekoliko mjeseci je kad sam pitao zdravstvene ustanove o statusu njihove obrade, [[Upadica: Hvala vam.]] onkoloških bolesnika i drugo.
Kolega Bulj, izvolite.
Da su Covid potvrde besmislene i da i cijepljeni prenose zarazu vi to potvrđujete. Tako npr. sa u Saboru tko je cijepljen, ima Covid potvrdu može prenijeti zarazu za one koji su testirani, tako da slobodno u biti, ozakonjeno je da prenose zarazu i to druge države već uočavaju i ti besmislene Covid potvrde ukidaju. Ne samo iz aspekta ovoga, medicinskog nego iz aspekta gospodarstva. Vidimo što se događa. Vidimo da medicinsko osoblje nije najbolje bilo zaštićeno jer su oni koji su imali Covid potvrdu, liječnici, medicinsko osoblje mogli prenositi na pacijente zarazu. Trebali ste zaštiti taj sustav, a niste. Ja imam primjer u gradskoj upravi grada Sinja gdje cijepljena osoba koja se drži mjera je donijela zarazu i prenijela ih na sve ostale. Što kažete za Covid potvrde? Prenose li [[Upadica: Hvala vam lijepa.]] cijepljeni? To me zanima, jasno recite, [[Upadica: Hvala lijepa.]] prenese li cijepljeni zarazu sa Covid potvrdom?
Kolega Bulj. Izvolite odgovor.
Zahvaljujem g. predsjedniče. Poštovani i uvaženi saborski zastupniče. Zanimalo bi me koje su to zemlje ukinule Covid potvrdu? To mi recite pa ćemo onda o tome razgovarati? Ja nemam takvih informacija, osim možda Velike Britanije. Dakle ovako. ... [[Upadica se ne čuje.]] Covid potvrda i to govorim od početka, ... [[Upadica se ne čuje.]] to govorim, ma naravno. To govorimo od početka ne štiti apsolutno, ne predstavlja apsolutnu sigurnost ali predstavlja jednu optimalnu sigurnost s obzirom na ono što se ulaže. Dakle, cijena testiranja, sam proces testiranja nisu zahtjevni, a pružaju određenu sigurnost i da činjenica je da ponekad i cijepljeni prenose zarazu u daleko manjoj mjeri. Sve je to uzeto u obzir pri zaštiti zdravstvenog sustava, ali vi ne razumijete i slijedeće da liječnici kada rade sa svojim pacijentima rade u zaštitnoj opremi, dodatno su osigurani. Na onim odjelima gdje postoje bolesnici sa komorbiditetima i sa posebnom dodatnom opremom. Prema tome, epidemiološka struka je [[Upadica: Hvala vam.]] napravila sve da zaštiti zdravstveni sustav.
Kolega Karlić izvolite.
Hvala predsjedniče. Poštovani ministre, uvaženi suradnici pa evo u posljednje 2 godine od pojave korona virusa u svijetu je umrlo 5 milijuna i 700 tisuća ljudi. Svjetski zdravstvenici, farmaceutske tvrtke krenule su u trku tko će prije osmisliti što kvalitetnije cjepivo za ovu bolest kako bi zaustavili ovu pandemiju. I kao što možemo vidjeti imamo više vrsta cjepiva ona štite, ona smanjuju i smrtni ishod i teže oblike bolesti, naravno još uvijek nisu idealna ali zato zanima me koliki je još jedanput da čujemo postotak onih koji su necijepljeni među umrlim stanovnicima i još jedno pitanje američki vojni istraživački institut testira …/nerazumljivo/… korona virusno cjepivo znači koje bi bilo za sve oblike, tako bar su iscurile informacije koje bi trebalo zaštiti od svih sojeva dosada poznatog korona virusa pa evo to bi bilo da se to možda uspjelo da je svjetsko znanstvenici su uspjeli napraviti jedno cjepivo bilo bi možda bolje i bili bi sada zaštićeniji. Hvala.
Izvolite odgovor.
Hvala gospodine predsjedniče. Poštovani saborski zastupniče, da to bi bilo optimalno i znanost i struka će dati daljnje napore da do takvog nečeg dođe. Kada, je vrlo veliko pitanje, a poglavito u kontekstu razvoja mogućnih potencijalnih novih varijanti kada je to jedna trka bez kraja jer dođe novi virus, razvija se novo cjepivo i tako. Ono što imamo sreću kao svjetska populacija je činjenica da i na cjepiva koja su dizajnirana za ranije viruse nove varijante reagiraju. Ne u apsolutnom iznosu jer ni jedno cjepivo ne štiti u opsegu od 100%, ali nas štite. Štite nas poglavito od teških oblika bolesti i štite nas od smrti. Dakle, to je jedna apsolutna činjenica koju treba svakako uvažiti. Cjepivo je ono što je doseg civilizacije i što spašava mnoge živote i stalno ponavljajmo od travnja kada je cjepivo postalo široko dostupno jer je naporima vlade nabavljena dovoljna količina cjepiva koje je besplatno, ono je svima na raspolaganju i sačuvalo bi mnoge živote [[Upadica: Hvala vam.]] da su se ljudi cijepili.
Kolega Pavliček, izvolite.
Poštovani ministre, evo kao resorni ministar imam jedno jednostavno pitanje. Znate li koliko je danas ljudi oboljelo od karcinoma pluća u Hrvatskoj ili od raka debelog crijeva ili koliko je ljudi danas dobilo infarkt ili koliko je djece danas oboljelo o šarlaha? Odgovor je ne znate, ali znate koliko je ljudi danas oboljelo od Covida-19. Ne samo vi nego svi mi zajedno pa i baka Manda tamo u zadnjoj kući, u zadnjem sokaku, u zadnjem selu kod nas u Slavoniji. Smatram da je samo stvorena jedna psihoza. Zar nije krajnje vrijeme da se promijeni pristup prema ovoj bolesti posebice sada kada imamo ovu omikron varijantu jer je znanstveno dokazano da su njezini simptomi slabiji, a posebice što se tiče smrtnog ishoda. Naime, daljnjim bombardiranjem, svakodnevnim vijestima o Covid-19 bojim se da ćemo imati sve veći broj ljudi koji će završiti na antidepresivima i na psihijatrijskom liječenju, a da ne, zanemarujemo s druge strane sve ove ostale bolesti koje ste i vi spominjali.
Hvala vam lijepa. Izvolite odgovor.
Hvala gospodine predsjedniče. Poštovani saborski zastupniče, život nije stao, ljudi se razbolijevaju i dalje. Nažalost i djeca se razbolijevaju dalje. U ovom trenutku ne znam koliko je danas oboljelo ljudi od karcinoma pluća, ali to mogu saznati. Ono što govorim već neko vrijeme sam, mjesec i pol dana najmanje, a ponovio sam i danas uvodno da nam slijedi epidemija isto tako onkoloških bolesti na koju se spremamo i koje smo svjesni. Međutim u ovom trenutku doista radimo sve da nacionalni preventivni programi idu, da se realiziraju usprkos jeku pandemije. Ono što vi i ja zajedno možemo napraviti kao što sam spomenuli rak pluća i rak debelog crijeva, ova vlada i RH ima sjajne preventivne nacionalne programe ranog otkrivanja i raka pluća koji je implementiran pred oko godinu i pol dana za sve one koji imaju predispoziciju i raka debelog crijeva. Prema tome, pozovimo te ljude koji dobijaju poziv na kućni prag da se odazovu na preglede koji spašavaju život. Ljudi se slabo [[Upadica: Hvala vam.]] odazivaju to je problem. Vi i ja ga zajedno možemo [[Upadica: Hvala vam lijepa.]] potaknuti na rješenje. Hvala.
Kolega Ivanović, izvolite.
Hvala lijepo uvaženi predsjedniče. Uvaženi ministre, paušalne i neistinite informacije su bitno pridonijeli tome da imamo i manji broj cijepljenih u odnosu na druge europske zemlje i da sama ta borba sa koronom je puno otežana pogotovo stručnjacima i ljudima kojima je to struka i koji su na najbolji mogući način se nosili sa ovom pandemijom. Jednu od neistina koju smo čuli jutros, a nekoliko je puta ponovljena sve ono što se više puta ponovi kao neistina nažalost postaje istina. Neistina koju je iznosio zastupnik Bulj i to već 2 puta u svom izlaganju je da je većina zemalja ukinula Covid potvrde, pa evo ja vas molim da nam nabrojite koje su to europske zemlje ukinule Covid potvrde, a koje još čekaju na tu, na tu odluku. Hvala lijepo.
Izvolite ministre.
Zahvaljujem na pitanju poštovani gospodine saborski zastupniče. Ma gledajte ovako, dakle da paušalne ocjene postoje i doista mi nije jasno tko to je ukinuo Covid potvrde. Velika Britanija nije u EU i to znamo, Danska je nešto razmišljala međutim još nije ukinula. Osim toga neke zemlje koje imaju daleko viši stupanj procijepljenosti doista razmišljaju ali o promjeni načina Covid potvrde ne njihovom ukidanju. U konačnici oni su instrument Europske komisije, one služe za prekograničnu komunikaciju. Znači tko bi ukinuo pravo svojim građanima da se kreću Europom, nitko. Osim toga ja ću vam reći od početka testiranja u državnim i javnim službama napravljeno je milion 664 tisuće 780 testiranja pozitivnih je bilo 116311 građana. Molim vas slušajte me svi posebno oporbeni zastupnici koji su protiv covid potvrda. Ti ljudi nisu znali da su bolesni, testirani su. Zbog potrebe testiranja za državne i javne službe saznali su da su pozitivni, izolirani su. Spasili smo ih od daljnjeg širenja zaraze 116 000 ljudi.
Molim vas to možete, zanimljivi su podaci ali pokušajte ih uklopiti u iduću repliku. Bilo bi vrlo zanimljivo da ih ponovite. Hvala lijepa. Izvolite kolegice Raukar-Gamulin.
Hvala gospodine predsjedniče, poštovani ministre. U proračunu RH za 2022. za Ministarstvo zdravstva je predviđeno 6,4 milijarde manje nego u 2021. godini. Taj cijeli proračun za 2022. je zapravo jedan non covid proračun kao da je epidemija daleko iza nas. Međutim, istina je potpuno drugačija i tragično drugačija što svi znamo. Po tom broju umrlih, a nije trebalo biti tako, nije doista trebalo biti tako, no dobro. Molim vas da javnosti kažete kako ćete financirati sve potrebe u borbi protiv epidemije sa tako drastično smanjenim proračunom Ministarstva zdravstva kao i kako ćete sa tako sniženim sredstvima financirati sve one zaostatke koji su nastali zbog okupiranosti sustava covidom. Zahvaljujem.
Izvolite odgovor.
Zahvaljujem gospodine predsjedniče. Poštovana saborska zastupnice proračun nije jednostrana priča. Proračun je iznimno teško napraviti pogotovo u okolnostima globalne pandemije i izuzetnim naporima cijele Vlade ovdje je predstavljen. Mislim da je dobar i mislim da će zdravstveni sustav kao i do sada svaki puta i svaku godinu uključujući i prošlu odgovoriti i na financijske zahtjeve. Naći ćemo načina kao i do sada. Ali isto tako spremamo i utemeljena je reforma zdravstvenog sustava koja će promijeniti paradigmu financiranja zdravstvenog sustava, ne nikako na štetu hrvatskih građana i osiguranika ali na jedan način koji će mjeriti ishode liječenja, koji će uvesti određene racionalizacije i uvesti u red u do sad zapušteni zdravstveni sustav. Prema tome, uopće ne sumnjam da će ova Vlada kao i do sada naći načina kako riješiti sve izazove pogotovo one financijske u zdravstvu. Hvala vam.
Kolegice Lukačić, izvolite.
Zahvaljujem gospodine predsjedniče, poštovani ministre. Evo svi znamo kako je ovaj novi soj corona virusa omicron galopirajući, kako se brzo širi, kako se ljudi brzo zaražavaju, kako u Hrvatskoj, tako i u svijetu. Onako razmišljajući s jedne strane možda je to i dobro, možda ćemo tako prije steći kolektivni imunitet i doći ja bih rekla do kraja, ali barem pred kraj ove pandemije. To je ono što znamo, ali ja vas molim recite vi kakva je trenutna epidemiološka situacija u Republici Hrvatskoj vezana za taj novi soj corona virusa. Hvala vam lijepa.
Izvolite odgovor.
Hvala vam gospodine predsjedniče. Poštovana saborska zastupnice, da aktualna trenutna epidemiološka situacija i dalje je izazovna. Međutim, bilježimo da osmi dan za redom ukupne brojke testiranih u posljednja 24 sata i PSR i antigenskih padaju. Današnji pad je za 21,86% a počeo je 27.1. sa 3% pa potom 6%, sljedeći dan 9, 14, 10, 11, 17 i naposljetku 21%. To je dobar znak i pretpostavljam da će predstavljati jedan trend. Ono što ste i sami rekli ne znamo još i ne možemo tvrditi kako će se stvari dalje odvijati. To je kolega Grbin na početku dobro detektirao. Ovaj omicron u ovom trenutku iako ima i 4 nove podvarijante je doista virus i varijanta virusa koja se brže širi ali na sreću u ovom trenutku do sada uzrokuje lakše kliničke slike. Druga je stvar što Republika Hrvatska ima puno necijepljenih i starijih koji su potencijalna meta i za teže kliničke slike. Međutim u ovom trenutku je to tako.
Hvala. Kolega Mlinarić.
Hvala lijepa predsjedavajući. Gospodine ministre, evo pitao bih vas odakle vam novci kad znamo koje su dubioze u vašem ministarstvu da idete testirati djecu ako sami ste sada rekli da omicron ne ostavlja velike posljedice pa čak ni na odrasle, srednje dobi ljude, a pogotovo ne na djecu. Odakle vam novci za testiranja? Zašto plaćate ta bespotrebna testiranja, a na primjer nemate lijekove u bolnicama za Palčiće? Da ne govorim da nema sistematskih pregleda za branitelja koji u prosjeku umiru sa 54 godine. Sve je stalo zbog corone. Po bolnicama nema sistematskih pregleda. Pitajte ministra Medveda koliko je u prošloj godini umrlo branitelja. Prosjek godina je 54 što je puno niži prosjek od covida-19 koji je prosjek smrtnosti. Hvala vam lijepo.
Hvala vam lijepo. Izvolite odgovor.
Hvala gospodine predsjedniče. Pa molio bih vas gospodine saborski zastupniče da se malo bolje informirate kada dotičete ovu temu. Prvo možemo razgovarati koje su to financijske dubioze u Ministarstvu zdravstva. I prije ste o tome govorili pa je Povjerenstvo za sprječavanje sukoba interesa jasno izreklo svoj stav. Drugo, kome fali kakav lijek? Palčići? Dobit će lijekove. Problem je proizvodnja tog cjepiva koje je kasnije došlo i javni tender Hrvatskog zavoda za javno zdravstvo nije se mogao realizirati. Stoga su bolnice dobile jasnu uputu da mogu same nabavljati te lijekove i to čine. Znači problema nema. Drugo, nitko ne želi testirati djecu da bi proizveo trošak, međutim zdravlje košta. Testiranje djece je epidemiološka odluka ne samo zbog zdravstvene sigurnosti, nego i zbog prisustvovanja nastavi. To je bio osnovni motiv ako ste pratili izlaganje ministra Fuchsa da djeca budu na nastavi, a ne izolirani u kući.
Hvala vam. Hvala lijepa ministre. Kolegice Baradić, izvolite.
Zahvaljujem predsjedniče Hrvatskog sabora. Poštovani ministre evo i na tragu pitanja o prethodnom pitanju kolege evo svjesni smo kako je velik broj oboljele školske djece i one u samoizolaciji, te je zbog toga organiziranje nastave u najmanju ruku komplicirano. Očekuje se sada evo početak uvođenja testiranja djece prije odlaska u školu te je osnovna namjera te akcije dakle da što više djece u razredima i odnosno da ih se ne šalje u samoizolaciju. Mislite li da je to nešto što smo kao država osmislili i prvi provodimo i koje benefite očekujemo od te mjere. Hvala.
Izvolite odgovor.
Ma, zahvaljujem gospodine predsjedniče. Hvala vam poštovana saborska zastupnice što ste mi dali priliku nastaviti se na raniji odgovor jer doista osnovni razlog uvođenja testiranja je djece da oni budu prisutni na nastavi. Ovako ako su u kontaktu sa pozitivnim su doma u izolaciji, samoizolaciji, nisu na nastavi. Cilj ove vlade i svih vlada u Europi je nakon što smo vidjeli online nastava nije dobra da su djeca čim više u školi. Košta, to je činjenica međutim bezopasno je i relativno sigurno. Stoga testiranje nije novina, radi ga 16 država u Europi u Lihtenštajnu je to svakodnevno, u Austriji mislim 3 puta dnevno, u Njemačkoj 2 puta dnevno i svugdje je kao i u Hrvatskoj fakultativno. To je napravljeno za dobrobit djece.
Kolegice Peović, izvolite.
Dobar dan. Puno sam slušala vaše izlaganje i spominjali ste dakle da je i zdravstvenim radnicima omogućena psihološka pomoć zbog tog burnout-a znači, zbog tog sagorijevanja mislim da je ono što će vam oni na to reći hvala, ali to je mjera kao da gladnom kažete da meditira. Znači nije riječ o tome da se ljudima treba pružati psihološka pomoć nego se uistinu omogućiti da ti ljudi dobiju nekakvu kompenzaciju. Ako naša zemlja kao što ste više puta rekli nema nekakva značajnija sredstva da se da taj Covid dodatak iako druge zemlje itekako daju znači dodatke na plaću onda je potpuno nerazumljivo 2 godine nakon što smo sad već u koroni zašto se ne omogući beneficirani radni staž. Rekli ste da su čak medicinske sestre evo 18.000 ako se točno sjećam novih nagovorili na cijepljenje. Znači pored svojeg radnog mjesta [[Upadica: Hvala vam.]] one još nazivaju i služe ko call centar.
Hvala lijepa. Izvolite odgovor.
Hvala vam gospodine predsjedniče Hrvatskog sabora. Poštovana i uvažena saborska zastupnice, mi smo na istom tragu. Borili smo se za Covid dodatak koji iznosi 10% od osnovice za ono vrijeme koje je provedeno u radu sa Covid bolesnicima i to je ono što Hrvatska država u ovom trenutku može dati do sada 133 miliona kuna. Međutim, već smo razgovarali o uvođenju beneficiranog radnog staža. Nije ni da ja nisam o tome razmišljao, međutim ukoliko smo vam jasno rekli koji je put ne znam zašto uporno inzistirate tu u saboru i prema vladi. Dakle, prema zakonu koji je sada vrijedeći put ka reguliranju beneficiranog radnog staža počinje određenim akcijama sindikata, određenim elaboracijama itd., to je pravi put, krenimo tim putem, nemam ništa protiv čak dapače samo moramo poštovati pravni put.
Idemo dalje, kolegica Grba Bujević.
Hvala gospodine predsjedniče. Ministre imam 3 kratka pitanja. Koliko je do sada učinjeno testiranja u državnim i javnim službama, koliko je od tih ljudi bilo pozitivno, a i na kraju koliko se na taj način spriječilo da se zarazi više ljudi da nisu bili testirani o njima ne bi ništa znali.
Izvolite odgovor.
Evo, hvala, dozvoljavate, hvala gospodine predsjedniče, hvala uvažena saborska zastupnice, vi ste slušali predsjednika sabora koji je rekao da je to vrlo važna tema pa ste mi postavili to pitanje i hvala vam. Dakle, ponovit ću testirano je ukupno milion 664 tisuća 780 osoba zbog potrebe prisustvovanja radu u državnim i javnim službama. 116.311 je bilo pozitivno to vam je 6,99% ti ljudi nisu znali da su znali pozitivni, da su došli u svoje radne sredine širili bi bolest. Ako smo znali da je ranije Delta varijanta zarazna bila u toj mjeri da je jedan zaraženi inficirao 3 do 4 čovjeka u svojoj okolini, omikron je zarazniji 4 do 6,5 sad računajte koliko bi 116.000 pozitivnih moglo potencijalno zaraziti naših sugrađana. Ali pritom ću vam i reći da od danas je aktivno u RH samo 60.264 bolesnika. Prema tome, to sama ta činjenica opravdava ulogu Covid potvrda.
Hvala vam. Kolega Daus, izvolite.
Hvala lijepa gospodine predsjedniče. Uvaženi ministre slažemo se svi da je zdravlje građana najvažnije, vjerujem da se svi slažemo da je visoko na ljestvici očuvanje gospodarstva. Naime, pred nama je turistička sezona doći će jako brzo, jedan od glavnih prihoda građana pogotovo onih na Jadranu, ali i državnog proračuna indirektno mnogo šire. Neke nama konkurentne zemlje imaju i visoku stopu procijepljenosti i najavljuju ukidanje nekih mjera pa me zanima koji je plan koji će omogućiti sigurnost građana ali i sigurnost gostiju koji bi došli da se stvore preduvjeti za uspješnu turističku sezonu jer ne želim ni pomisliti što bi se moglo dogoditi i negdje se najavljuje da možda stopa procijepljenosti bi mogla biti ključna ovoga mislim da nam to sigurno ne treba jer svi u turističkom i u njemu vezanim sektorima očekuju jasne poruke i očekuju jednu dozu sigurnosti pred samu sezonu. Hvala.
Izvolite odgovor.
Hvala vam poštovani predsjedniče Hrvatskog sabora. Cijenjeni saborski zastupniče iznimno važno pitanje. Pitanje moguće naše opstojnosti. Stoga i stožer i Ministarstvo turizma ozbiljno shvaća ovaj problem. Ne netko, nego sam sam rekao u Splitu preko, pred oko mjesec i pol dana da je mogući jedan od kriterija koji će Europska komisija uzeti uz obzir prilikom davanja preporuka svojim građanima za ljetovanje je i stopa procijepljenosti domicilnog stanovništva. Ako to bude tako mi smo u problemu. To moramo shvatiti kao turistička zemlja. Naše konkurentne turističke zemlje rade na tome, svjesnije su toga poglavito u našim jadranskim županijama ljudi moraju biti svjesni da žive od turizma. Ukoliko to doista znači stopa procijepljenosti bude jedan od kriterija mi ćemo tu loše proći. I stoga iznimno važno pitanje, uzimajmo ga iznimno važno ali istovremeno apeliramo na javnost i na, poglavito žitelje onih turističkih područja naše zemlje da uzmu to kao mogućnost.
Hvala. Idemo na kolegu Sobotu, izvolite.
Hvala gospodine predsjedniče Hrvatskog sabora. Uvaženi gospodine ministre u Hrvatskoj je umrlo gotovo 14000 ljudi u covid pandemiji koji su povezani zapravo sa covidom. Iako ste se vi u svome izvješću dotakli određenih parametara koji su utjecali na smrtnost tih ljudi, pa budite ljubazni pa nam odgovorite zapravo i dajte nam još jasnije obrazloženje koliko je njih vezano zapravo ta smrtnost uz cijepljenje, necijepljenje, neke druge bolesti ali spomenuli ste i neke načine stila života.
Izvolite odgovor.
Hvala vam gospodine predsjedniče. Poštovani saborski zastupniče dobro ste sve rekli osim što niste uvrstili i starost. I upravo je to ono što je važno, međutim cijepljenje odnosno necijepljenje je daleko najvažniji faktor daleko, daleko najvažniji. Na žalost ovih tragičnih smrti koja se desila od travnja kada je cjepivo postalo dostupno se mogla izbjeći ne sve, ali dobrim dijelom. Stoga je loše to što se ne cijepimo. Reći ću vam ono što sam malo prije ponovio, da ako se kompariramo s obzirom na starost populacije, ukupnu procijepljenost i isto tako ukupnu smrtnost reći ću vam da u Europi nema zemlje koja ima nižu smrtnost a starije stanovništvo ili manje procijepljeno stanovništvo. To je osnovno važno. Osim toga, reći ću vam još nešto ako sad ne, nastavit ću kasnije. Omicron mijenja malo paradigmu. Sada zaprimljeni u bolnici najčešće ipak direktno ne umiru od komplikacija te bolesti, nego od svojih osobnih bolesti i to je ponukalo sve nas skupa da počnemo diferencirati one koji su umrli sa i od. Ali ako bude prilike reći ću.
Hvala. Ove važne stvari prije kažite ne u rezervnom vremenu jer su zanimljive, ali ja se moram držati pravila. Izvolite kolega Sačić.
Poštovani gospodine ministre, prije svega zahvaljujemo svom medicinskom osoblju posebno bolničkom koji sada spašavaju ljudske živote. I zahvaljujemo svima koji potenciraju beneficije koje im trebate dati a sada na goruče stvari. Zašto vaš gospodin Capak ovdje prisutan već godinu i pol dana mi cijepimo koliko znam i vidim naše građane, a oni, naravno oni su skeptični, vi ih zovete antivakserima vi ih čak neki od vas ste prozivali da im se ne smije dati pristup bolnici, a ti ljudi nemaju uopće pristup da vide kako to i što je moguće uz taj lijek, uz to cjepivo biti kao nuspojava. Evo ovdje imam mnoštvo papira za različite lijekove andole, kapi za nos, gaurane, preparate i svugdje piše moguće nuspojave. Zašto nemamo za cjepivo moguće nuspojave? Di je to? Zašto gospodin Capak koji je sa policijom i vojskom [[Upadica predsjednik: Hvala. Hvala kolega.]] to distribuirao ne da hrvatskoj javnosti.
Hvala. Vrijeme je isteklo. Izvolite odgovor.
Hvala vam gospodine predsjedniče. Poštovani i uvaženi saborski zastupniče krivo ste informirani. Svaki lijek pa tako i cjepiva protiv bolesti covid-19, imaju svoj popis nuspojava, imaju i svakodnevno se prati na dnevnoj bazi, dakle mogućnost pojave novih. To se dojavljuje Hrvatskom zavodu za javno zdravstvo i poglavito Halmedu koji je institucija koji bilježi sve one učinke cjepiva koje liječnik je obavezan prijaviti ukoliko se dogode nakon cijepljenja. Prema tome, nemojte brinuti o tome. Ali je činjenica i ovo što ste vi rekli, da svaki lijek od običnih analgetika, antipiretika, antibiotika ima moguće nuspojave koje su čak i značajnije i opasnije od nuspojave ovog cjepiva. Prema tome, niste u pravu kad ste rekli da nema evidencije potencijalnih nuspojava. Hvala.
Kolegice Murganić, izvolite.
Hvala lijepa poštovani predsjedniče Hrvatskog sabora, poštovani ministre znamo i činjenica je da imamo slabu procijepljenost. Pogotovo smo zabrinuti na slab postupak procijepljenosti najosjetljivije skupine. To su stariji naši građani. Moje pitanje se odnosi na to što je dodatno učinjeno da se dopre do te populacije od strane ministarstva, od strane Stožera. I drugo pitanje da li znate da bivši, da li znate što je bivši član vladinog znanstvenog savjeta a uža specijalnost mu je javno-zdravstvena gerontologija davao preporuke upravo na zaštiti te populacije, koje mjere i da li je mogao učiniti više osim što sada u javnosti vrlo jasno iznosi neutemeljene kritike radu Stožera i izvršne vlasti.
Izvolite odgovor.
Zahvaljujem gospodine predsjedniče. Poštovana saborska zastupnice, pa Ministarstvo zdravstva napravilo je nekoliko koraka kada je riječ o starijem pučanstvu pogotovo starijim ljudima sa komorbiditetima. Rano smo prepoznali činjenicu da se mnogi takvi ne žele cijepiti, stoga smo poduzeli neke aktivnosti. Rekao sam već u svom izvješću patronažna služba u koordinaciji sa obiteljskom svakodnevno je na terenu, obilazi starije bolesnike, objašnjava prednosti cijepljenja, obišli su kao što sam rekao 54000 međutim cijepilo se samo 18000 što govori da ti stariji ljudi su utemeljeni u svojoj namjeri da se ne cijepe što je loše, jer zbog toga mogu izgubiti svoj život, završiti u bolnici, završiti na respiratoru. Zatim znate i sami svojom posebnom odlukom zamolio sam liječnika obiteljske medicine da zovu svoje osiguranike, ne opću populaciju koji su stariji od 65 i objasni im prednosti cijepljenja. Osim toga, postoje mobilni timovi na terenu koji obilaze.
Hvala. Hvala ministre. Kolega Pavić Marko.
Hvala lijepa. Poštovani predsjedniče Sabora, poštovani ministre. Pa htio bih se još vratiti na covid potvrde. Dakle, covid potvrde su donešene Uredbom Vijeća i Parlamenta. Ni jedna država ih još nije ukinula. Hrvatska je bila među prvih desetak zemalja koja je uvela covid potvrde, ali kao isto certifikat sigurnosti ali i mobilnosti na način da smo osigurali kvalitetnu turističku sezonu. Prema tome, ni jedna država još do sada nije ukinula. Vidjet ćemo što će biti u budućnosti ali mi smo upravo radi implementacije covid potvrda imali dobru turističku sezonu. Druga stvar koju bi se htio osvrnuti su EU fondovi i Nacionalni plan oporavka i otpornosti. 2,5 milijarde kuna vam je na raspolaganju tu upravo i za jačanje zdravstvenog sustava i za reformu zdravstva. Na koji način i kako ide korištenje tih sredstava i koliko očekujete da će biti iz Višegodišnjeg financijskog okvira, odnosno iz standardnih EU fondova za zdravstvo?
Izvolite odgovor.
Hvala vam lijepo g. predsjedniče HS-a, uvaženi g. saborski zastupniče. Pa ovo što ste rekli je činjenica. Doista, mi smo dijelom zahvaljujući i upotrebi Covid potvrda imali tako uspješnu sezonu i one su instrument EU komisije, prema tome svi oni koji govore o njihovom ukidanju u ovom trenutku kalkuliraju. Moguće se i dogodi da omikron doista promijeni paradigmu ove epidemije i da stvari krenu bolje i da ćemo svi odustati od mjera, međutim svjedočimo da se u nekim zemljama poput Velike Britanije iz političkih razloga sada ukidaju mjere. Druge zemlje su puno trezvenije iako imaju bolju epidemiološku situaciju i višu stopu procijepljenosti pa ne brzaju sa zaključcima. Mi apsolutno nismo u takvoj situaciji. Nemamo dovoljno procijepljenih, pocijepljenih, omikron je još tu, nešto nas je kasnije zahvatio taj 5. val, prema tome, moramo se ponašati doista odgovorno i racionalno. Upotreba Covid potvrda ima svoje limitacije, mijenja se njena uloga u okviru novih varijanti virusa [[Upadica: Hvala vam.]] ali u principu ostaje njen značaj.
Kolega Bartulica, izvolite.
Zahvaljujem. Poštovani ministre, pažljivo sam slušao vaše izlaganje, pogotovo kad ste objasnili uzroke visoke smrtnosti u Hrvatskoj, to je jako važno znati i hvala vam na tome. Međutim moje pitanje se odnosi na ovu strategiju, na razini EU. Dakle vidimo da strategija cijepljenja sa booster dozama nije niti primjerena niti održiva. To nije paušalna ocjena moja nego to govori Svjetska zdravstvena organizacija. Dakle sami proizvođači tih cjepiva su svjesni da učinkovitost pada sa pojavom novih varijanti. To svi znamo i snalazimo se kako znamo. Međutim bez obzira na to, EU unaprijed je naručila ono što često ističem, 4,6 milijardi doza do sljedeće godine pa se postavlja pitanje, da li se slažete sa tom strategijom jer to rade u ime svih nas pa se [[Upadica: Hvala vam.]] postavlja pitanje gdje će sa viškom [[Upadica: Hvala vam kolega Bartulica.]] cjepiva jer nema volje za 10 doza po svakom stanovniku.
Hvala lijepa. Izvolite odgovor.
Zahvaljujem g. predsjedniče HS-a. Poštovani i uvaženi g. saborski zastupniče. Iznimno važno kompleksno pitanje, nije moguće dati odgovor u ovih minutu. Ono što je potpuno istinito i što ste dobro detektirali, dolaze nova varijante koje manje odgovaraju na ranije napravljena cjepiva. Međutim ipak odgovaraju. Pazite, sama svjetska zdravstvena koju ste sada spomenuli tvrdi da 3. docjepna booster doza štiti i u omikron i u delta slučajevima od teških oblika bolesti i smrti. To je dostatno da bi stariji ljudi zaštitili svoje živote. Razumijete? E sad, do kada će to ići, teško je reći. Vjerujemo da će možda omikron bit taj game changer koji će promijeniti igru i paradigmu koji će nas sve u jednom kratkom periodu imunizirati, stvoriti aktivni imunitet te se virus neće imati više gdje širiti i da će pandemije jenjavati. To bi bilo optimalno, prema tome, nemoguće je predvidjeti u kojem smjeru će to ići. Kada se radi o toj strategiji, da, mislim da je to ispravno. Iz kojeg razloga? [[Upadica: Hvala vam.]] Razloga sigurnosti [[Upadica: Hvala vam.]] Moramo pucati i puhati na hladno.
Ministre, hvala vam. Molim vas, držimo se minute. Kolegice Kekin, izvolite.
Hvala vam. Poštovani ministre, redovito upozoravate u medijima da nas čeka epidemija mentalnih poremećaja. Meni je doista drago da vi to prepoznajete osobito zato što sva istraživanja pokazuju da su ugrožene skupine djece i mladih ponajviše i osobito zato što i prije pandemije i u ovom trenutku skrb za mentalno zdravlje djece i mladih je stvarno na niskim granama. Evo, prema listama čekanja, u KBC-u Zagreb čeka se 94 dana na pregled, u Dječjoj bolnici u Klaićevoj 108 dana, u Puli 367 dana na prvi pregled dječjeg psihijatra. Sad, obzirom na nacionalnu strategije za zaštitu mentalnog zdravlja čekamo od 2016., priznat ćete da nam to baš ne ostavlja puno prostora za optimizam, zanima me koje konkretne korake planirate poduzeti kako bi se dobro nosili sa pandemijom mentalnih poremećaja koja nam slijedi u mnogim skupinama, ali prije svega, kod djece i mladih.
Izvolite odgovor.
Hvala vam g. predsjedniče HS-a, poštovana i uvažena saborska zastupnice. Ne planiramo činiti nikakve korake. Mi smo ih već učinili. Pitajte mog državnog tajnika Bašića koliko puta u zadnjih 2 mjeseca sam ga pitao kada će zaživjeti nacionalna strategija razvoja mentalnog zdravlja. Zbog određenih administrativnih okvira, ona je pred usvajanjem, dakle mogu najaviti s ovog mjesta usvajanje u roku od nekoliko tjedana, ako bude sve u redu. Doista sam inzistirao na tome, kao što sam inzistirao na tome jer sam još kao pomoćnik ministra bio svjestan problematike dječje psihijatrije i Kukuljevićeve i Klaićeve, da se počne izgradnja, dogradnja, baš kod vas na Rebru jednih dodatnih kapaciteta u okviru dječje psihijatrije, međutim Covid je opet i to pokrenuo. Mislim da ćemo novom dječjom bolnicom koja je utemeljena, za koju je studija izvodljivosti gotova riješiti i to pitanje. Međutim, prije svega, nacionalna strategija razvoja [[Upadica: Hvala vam.]] mentalnog zdravlja moj je imperativ.
Kolega Klasić, izvolite.
Hvala uvaženi predsjedniče HS-a, poštovani ministre. Nezavisno, evo ga, često od populizma, u javnom prostoru na temu kvalitete hrvatskog zdravstva koje ćemo danas čuti, meni je jedan od relevatnijih podataka je da u njegovom radu da preko 200 tisuća naših građana, iako su otišli u mnoge zemlje EU i dalje koristi usluge našeg zdravstvenog sustava. S druge strane, ono što mi je neosporno i čemu danas ovdje će bit puno rasprave, da smo u ovom zadnjem valu epidemije, čini mi se, donosili poneke ponekad zakašnjele i preblage mjere. Nadam se da će ova zima, ova epidemija ipak biti gotova, ali me interesira, onako čisto iz znatiželje, da li smo razradili plan borbe i mjere u slučaju, ne daj Bože novog, 6. vala i nastavka ove pandemije? Hvala.
Izvolite odgovor.
Hvala lijepo g. predsjedniče. Započet ću sa odgovorom na prvi dio vašeg pitanja, vi sami znate da je HZZO a to je aktivnost koja je usaglašena sa Ministarstvom zdravstva već u kontaktu sa Ministarstvom rada te da se sagledavaju liste svih osiguranika. I to je problem određeni koji postoji, nije ga moguće lako riješiti jer osiguranje na europskoj razini međusobno ne mijenja, ne izmjenjuju sve podatke prema tome nije moguće vidjeti da li je netko od naših ljudi koji su otišli raditi u inozemstvo tamo prijavljen na nekakvo zdravstveno osiguranje, vjerojatno je međutim pitanje je opsega. Zakon ne dozvoljava mogućnost dvostrukog plaćanja stoga moramo jednom raščistiti te liste koje postoje i HZZO i kolega ravnatelj Lucijan Vukelić krenuli su tim putem. Bilo vam je recentno govora o tome. Kada je riječ o našem planu načelno ga imamo. Međutim ne možemo sada raditi detaljne planove i govorimo vam već 2 godine da mi iz dana [[Upadica: Hvala vam.]] dan evaluiramo niz parametra koji su od osnovne važnosti za procjenu danih mjera.
Kolega Dretar, izvolite.
Hvala lijepo poštovani predsjedniče sabora. Poštovani gospodine ministre jesenas se na portalima mogao pratiti broj umrlih prema cijepnom statusu i otprilike kretalo se to u odnosu 1/3 cijepljenih 2/3 necijepljenih. Ulaskom u studeni prošle godine kako je naravno kretala inicijativa prema građanima da se cijepi i uvođenja odluke o uvođenju Covid potvrda u javne službe i pristup istima podaci o umrlima po cijepnom statusu više se javno ne objavljuju. Zadnji podatak koji možemo naći na stranicama HZJZ-a je tjedan od 10. do 16. studenog. Dakle, nije moguće naći podatke o umrlima prema cijepnom statusu odnosno postoji tamo samo jedna Excel tablica u kojoj se tražena statistika ne vodi. Budući da se od 16. studenog do danas radi o brojci od gotovo 3.500 preminulih moram vas pitati zašto su HZJZ i vlada prestali objavljivati podatke o cijepljenosti umrlih od 16. studenog do danas. Hvala vam lijepa.
Izvolite, izvolite slobodno.
Hvala vam gospodine predsjedniče. Poštovani saborski zastupniče meni nije poznata informacija da se to ne objavljuje, evo uzeo sam naočale jer ja svakodnevno dobivam izvješće o cijepnom statusu preminulih pa ću biti slobodan pročitati vam jučerašnji. Dakle, jučer je cijepljenih, ne cijepljenih bilo 64,8%, potpuno cijepljenih 25%, potpuno cijepljenih plus booster dodatna doza 7,4%, djelomično cijepljenih 1,9% i jučer nije bilo neispravnih zapisa o cijeljenju. Prema tome, vodimo tu statistiku ona nije tajna ako želite HZJZ će vam dostaviti detaljne podatke o cijepnom statusu preminulih za svaki dan i to ne samo načelno nego i s obzirom na vrstu cijepljenja.
Kolega Borić, izvolite.
Hvala lijepo. Uvaženi ministre protekla 3 mjeseca na što se odnosi ovo izvješće prošli smo zaista jedno možda i najburnije razdoblje u borbi protiv pandemije. Na jednoj strani zdravstveni sustav, stožer, na drugoj strani nažalost pojedini političari, narodni zastupnici postali su narodni liječnici. Narodni liječnik Bulj, narodni liječnik Grmoja, narodni liječnik Raspudić šalju sasvim oprečne poruke u odnosu na ono što govori zdravstveni sustav. Nažalost i danas ustraju na tome i kažu treba ukinuti sve. Sjetimo se što su radili, dok su oni zazivali slobodu, koncepte druženja na drugoj strani posebno KBC Split zazivao je dodatne snage posebno u zdravstvu da bi sačuvali sustav. Imamo i nažalost loše rezultate. Pa moje pitanje je sada što trebamo raditi, trebamo li i dalje slušati te narodne liječnike koji sutra zazivaju ukidanje svih mjera i potvrde i cijepljenja i nenošenja maski ili ćemo i dalje slušati znanost odnosno liječnike, zdravstveni sustav kako bi na neki način [[Upadica: Hvala vam.]] što prije izašli iz ove pandemije.
Izvolite odgovor.
Hvala vam gospodine predsjedniče. Uvaženi saborski zastupniče ma to mi je sve skupa vrlo jasno. Meni je samo žao da nema sad osoba koje tu vrlo rigidno zastupaju određene stavove jer ne zbog toga što sam ja tu, ja i nisam epidemiolog ali ipak čitam nekakvo izvješće iz kojeg bi se dalo nešto čuti, nekakva statistika, nekakva evaluacija koja ukazuje da li cijepljenje je dobro, da li nije dobro. To su istiniti podaci. Stoga mi je žao što tih saborskih zastupnika i zastupnika nema sada tu da razjasnimo neke dileme ukoliko uopće postoje. Među znanstvenicima i stručnjacima one ne postoje. Da li su oni dio populizma i dobivanja nekakvih političkih poena to ne znam, ali ovakvo ponašanje me navodi i na takav zaključak. Doista, znanost i struka su jedino to koji nas mogu izvući iz ove pandemije.
Kolegice Marić, izvolite.
Hvala lijepo. Poštovani ministre kao liječnica ne mogu se nikako složiti s onima koji plasiraju teze da zdravstveni djelatnici po bolnicama, kirurzi po salama zaražavaju naše pacijente. To mogu govoriti samo oni koji ili nemaju dovoljno kliničkih, medicinskih znanja i saznanja ili pa se namjerno bave populizmom, politikantstvom i šire fake news. Međutim, kritika vama. Odlučili ste se na testiranje cijepljenih zdravstvenih djelatnika u jednom mini projektu 1.500 ljudi, niste dovoljno javnosti prezentirali te rezultate da i cijepljeni u manjoj mjeri se mogu zaraziti odnosno prenijeti virus i niste prihvatili naš amandman na proračun, a prije toga sam vam o tome govorila i na aktualcu u 11. mjesecu prošle godine da se u jednom projektu znači kroz 2 tjedna, 2 puta tjedno testiraju i cijepljeni zdravstveni djelatnici. Smatrate li da je ipak sada kada ovako bukti omikron ipak došlo vrijeme da testirate zdravstvene djelatnike koji su i cijepljeni, da ih izolirate što prije i da se što prije mogu vratiti na posao, dakle barem naredna 2-3 tjedna. Hvala.
Hvala. Izvolite odgovor.
Hvala vama, hvala gospodine predsjedniče Hrvatskog sabora, poštovana uvažena saborska zastupnice hvala vam na potvrdi moje konstatacije da cijepljeni zdravstveni djelatnici doista tako ne šire zarazu na svoje bolesnike kao što neki tvrde jer smo napravili sve da to ne bude tako. Nadalje, kada je riječ o istraživanju HZJZ-a mislim da su rezultati bili objavljeni. Ukoliko nisu zamolit ću ravnatelja da dostavi vam egzaktne podatke jednog pilot istraživanja međutim koje je dalo relativno zadovoljavajuće podatke, vrlo su upotrebljivi. I treće odgovor na vaše pitanje da li će se što mijenjati je isti odgovor koji ja svakodnevno postavljam struci, a struka mi daje odgovor. U ovom trenutku struka mi ne javlja da je potrebno bilo što mijenjati oko sigurnosnih mjera u zdravstvenom sustavu. Evo ga. Hvala vam.
Kolegice Martinčević, izvolite.
Zahvaljujem predsjedniče, poštovani ministre. Varaždinska bolnica je od početka pandemije bila među najopterećenijima, kao što znamo i usprkos i nažalost opstrukcijama lokalnog HDZ-a, ali uz veliku pomoć i rad i trud i zaposlenog osoblja i bivšeg ravnatelja, ali i vas osobno kao ministra, moram zaista reći, mi smo to uspjeli prebroditi. Sada je lokalni HDZ, na koji se ponovno vraćam smijenio nestranačkog ravnatelja, vrhunskog neurokirurga i postavio svoj lokalni HDZ-ov kadar, čovjeka koji je diplomirao sestrinstvo i koji je usput i načelnik općine Bednja jer je usput, ravnatelj bolnice, teško je reći. Dakle, varaždinska bolnica je 5. najveća bolnica u Hrvatskoj i danas ima izrazito veliki broj hospitaliziranih, visoku stopu smrtnosti. Da li vi smatrate da se takva bolnica i takav veliki kompleksan sustav može voditi usput i kako takvo kadroviranje doprinosi vašim nastojanjima i naporima [[Upadica: Hvala vam.]] da unaprijedite rad bolnice i zdravstvenog sustava uopće? Hvala.
Hvala. Izvolite odgovor.
Hvala vam lijepo g. predsjedniče HS-a. Uvažena saborska zastupnice. S obzirom da je riječ o županijskoj ustanovi, dakle čiji je osnivač i vlasnik županija, doista ne mogu utjecati na izbor ravnatelja. Nisu mi poznate okolnosti niti sam siguran da raniji ravnatelj nije otišao zbog činjenica je želio otići. Ne znam doista, ali je moj kolega neurokirurg pa ga znam i doista tvrdim da je bio vrhunski stručnjak i da je dobro vodio tu bolnicu. Svakodnevno smo i nadalje u komunikaciji sa ravnateljem sadašnjim varaždinske bolnice, doista se trudi, situacija je pod kontrolom, bili smo nedavno u posjeti Varaždinu gdje smo posjetili i novosagrađeni OHBP, izgleda impresivno, oni su dio tih kapaciteta, čini mi se, čak i uredili za prihvat Covid-19 pozitivnih bolesnika, u ovom trenutku situacija sa Covid krizom u Varaždinu, hvala Bogu, nije krizna, ako bude, opet ćemo pomagati. Nemam nikakvih podataka o disfunkcionalnostima u ovom trenutku u varaždinskoj bolnici.
Kolega Lenart.
Zahvaljujem poštovani ministre. Poslovica kaže, bolje spriječiti nego liječiti. Kada je virus ovakav, onda je teško spriječiti, pa se mora liječiti, a što se prije krene sa liječenjem, mislim da je bolji ishod za pacijenta. Mislim da se dosta griješilo u primarnom zdravstvu, mislim da Ministarstvo nije radilo sa primarnim zdravstvom jer često puta se je prođe i do 5 dana do testiranja, pa možda još 2 dana do liječnika, a liječnici opće prakse kažu, simptomatska terapija, svi se baš ne razumiju najbolje u simptome i onda se često razviju teže slike tamo gdje ne bi trebale, teže kliničke slike. Da li planirate sa primarnim zdravstvom ispraviti stvar da oni prije i intenzivnije djeluju na simptome koji se javljaju kod onih koji su zaraženi, pozitivni, pa čak i ako čekaju danima na taj test da budu dobili neku terapiju, da se [[Upadica: Hvala vam.]] spriječe teži simptomi? Hvala.
Izvolite odgovor.
Hvala g. predsjedniče. Poštovani saborski zastupniče, pa postoje vam smjernice za bolničko liječenje bolesnika od Covid-19. Mislim da su 3 puta novelirane. Isto tako, postoje smjernice za obiteljske liječnike, za primarnu zdravstvenu zaštitu, kada je riječ o bolesnicima sa Covid bolešću. Dakle svi liječnici su upoznati sa time, putem CEZIH-a su na njihove adrese, mail adrese u njihove sustave upućene te smjernice i mislim da se one poštuju i da se po njima radi. Izazov dugog čekanja je bio nešto s čime smo se ulovili pred 10-ak dana ukoštac, kada smo osigurali da i liječnici upravo primarne participiraju više u testiranju brzim antigenskim testovima, kao što je HZJZ procijenio da u tom trenutku uzmemo kao relevantne i brze antigenske testove. Međutim ipak moramo reći da smo napravili neke analize koje se odnose na rad primarne i da kod njih nije pao broj pregleda u odnosu na prethodne godine. Doduše [[Upadica: Hvala vam.]] fizičkih manje, ali su zato znatno porasle telefonske [[Upadica: Hvala lijepa.]] konzultacije. Oprostite.
Kolegice Juričev-Martinčev, izvolite.
Hvala lijepo poštovani predsjedniče. Poštovani ministre, spomenuli ste turističku sezonu i gospodarski rast. Prošlogodišnji turistički rezultati nadmašili su sve prognoze i stoga su nam još veća očekivanja za narednu turističku sezonu. Bili smo perjanica turističkog Mediterana, ali naša konkurencija se također, budi i jača. Znamo da će, da su pandemijska kretanja nepredvidiva i da je loša procijepljenost. S obzirom da iz ovog Izvješća ne mogu vidjeti, molim vas, hoćete mi reći kakvo je stanje u procijepljenosti upravo u priobalnim županijama i kakvo je stanje u nama konkurentskim zemljama, odnosno što nam je za očekivati u narednoj turističkoj sezoni?
Izvolite odgovor.
Hvala g. predsjedniče. Poštovana saborska zastupnice. Nadovezat ću se na ono što sam maloprije govorio. Doista, postoji mogućnost da se kao jedan od kriterija za preporuke za putovanje građanima EU preporuči da ne odlaze u one regije gdje je niska procijepljenost domicilnog stanovništva, ako to bude tako mi se doista nalazimo u lošoj situaciji. Prema tome, od činjenice da smo bili šampion sigurnosti na Mediteranu prošle godine, do moguće loše situacije u ove godine, je moguć. Međutim koji je odgovor i koji je izlaz? Cijepimo se. Ukoliko želimo da nam strani gosti, turisti dolaze, moramo se cijepiti. Na taj način osiguravamo našu sigurnost, ali i osiguravamo i njihovu sigurnost. Toga moramo biti svjesni. I Ministarstvo turizma u komunikaciji sa Stožerom i HZJZ-om već planira nekakve akcije na tu temu i to je naša neminovnost. Moramo se probuditi iz zimskog sna. Dolazi nam ljeto, doći će vrlo brzo, moramo biti svjesni ukoliko se to dogodi, da nismo u dobroj situaciji. Nećemo moći ostvariti rezultate kao prošle godine. Cijepljenjem to možemo ispraviti.
Kolega Milanović Litre, izvolite.
Hvala vam poštovani predsjedniče Sabora. Poštovani ministre, svaka bolest se mora liječiti od trenutka dijagnoze, to kao liječnik znate, pretpostavljam da bi trebalo i Ministarstvo na takav način djelovati u trenutku pandemije. Nažalost to nije tako. Moje pitanje je zašto ne liječimo ljude u pandemiji od početka same bolesti odnosno dijagnoze već uhodanim protokolima koje npr. SAD koristi već i zašto čekamo razvijanje bolesti do kraja pa tek ih onda primamo u bolnice, tražimo rješenja za tu istu bolest? Zašto se niti jednom od početka epidemije nitko od HDZ-ovih stručnjaka jer jedino su oni očito relevantni jer ne postoji nikakav dijalog, nije osvrtao na suplemente koji podižu imunitet kod kućnog liječenja, što je užasno bitno, a neke države su čak uvodile postupke i omogućavale takve suplemente da se koriste prilikom kućnog liječenja?
Izvolite odgovor.
Pa hvala vam g. predsjedniče HS-a, poštovani g. saborski zastupniče. Maloprije sam vam rekao da postoje protokoli za liječenje bolesnika u primarnoj zdravstvenoj zaštiti i oni su tu. Dakle ne moramo mi čitati američke, imamo naše domaće i oni opisuju kako se to radi. S druge strane, nije mi jasno kako mislite da bi hospitalizirali svakog bolesnika koji oboli? Pa to je nemoguće. Primaju se najteži bolesnici. Oni koji su lakše, liječe se kod kuće. Uzima se terapija koje je propisana, ne po hrvatskoj struci, po europskoj i svjetskoj struci. Postoje neki suplementi koji su dobri za podizanje općeg imuniteta, ali bilo bi jako loše misliti da bi tu suplementi mogli biti lijekovi za liječenje Covida-19, to vam je jako, jako loša premisa, zna se što liječi ovu bolest, takvi lijekovi, a čitao sam u Izvješću, trudimo se kao Vlada nabaviti i već su neki prisutni na našem tržištu, a osim toga, infektologija i struka kao takva je ta koja određuje put liječenja za naše bolesnike.
Kolegice Petir, izvolite.
Hvala lijepo g. predsjedniče. G. ministre, Hrvatska je do sada upravljala pandemijom na jedan fleksibilan način u odnosu na zemlje u okruženju i to se po meni pokazalo kao jedan dobar pristup jer vidimo da i te zemlje sad napuštaju sistem lockdowna koji ustvari nije smanjio širenje bolesti i negativno je utjecao na gospodarstvo, ali je negativno utjecao na psihofizičko stanje građana. Uveli smo i brze antigenske testove, što vidim da i druge države sada sve više počinju koristiti, no postoji problem, one se ne priznaju za izdavanje Covid potvrde. Informirana sam da je još u ljeti Hrvatska prema EU komisiji podnijela inicijativu koju je sad opet ponovila, da se i brzi antigenski testovi priznaju za izdavanje Covid potvrde, pa me zanima, da li možemo sada očekivati podršku i drugih država članica u postupanju prema EU komisiji u tom segmentu.
Izvolite odgovor.
Hvala vam g. predsjedniče. Poštovana saborska zastupnice. Pa evo, tu je predstavnik struke, a ja ću ih pohvaliti i reći da su i tada, kada su prvi put pisali EU komisiji bili na neki način ispred vremena. Mi smo taj dopis ponovili, međutim sada sve više zemalja podupire tu inicijativu da brzi antigenski testovi budu na neki način al pari sa PCR testom koji je zlatni standard. Međutim u onom početnom možda razdoblju bilo je određenih dilema jer kvaliteta brzih antigenskih testova, pogotovo svih nije bila takva da su bili relevantni. Međutim danas to više nije pitanje, prema tome, mišljenja sam da uz određeno ograničenje koje brzi antigenski testovi imaju doista mogu predstavljati relevantni alat za dijagnosticiranje i u tom kontekstu struka se obratila EU komisiji, više zemalja na isti način razmišljaju te mislimo da će u konačnici to i promijeniti odluku EU komisije koja zasad nažalost jedina moguća važeća.
Kolega Bajs, izvolite.
Štovani ministre, Hrvatska je članica EU, kao takva ima pristup informaciji, znanju, ali i cjepivu. Stoga je zapravo upitno kako je moguće da Hrvatska bude među zadnjim zemljama u EU, ali i u svijetu po cijepljenju, ali ujedno je, ovih dana čitamo i prvo po smrtnosti u svijetu. Moram reći da ste vi prozvani kao general i tu uporedbu ste primili, rekli ste da general donosi ponekad dobre odluke, ponekad loše, ali se moraju provesti. Ako su ove statistike točne, a iza tih statistika se kriju ljudi s imenom i prezimenom, da li to znači da netko nije slušao vaše dobre naredbe? Tko je to? Da li je to zdravstvo, školstvo, policija, građanstvo? Politika ili možda oporba? A ako su slušali zbog čega smo onda na tim mjestima?
Hvala vam lijepa. Izvolite odgovor.
Hvala g. predsjedniče HS-a, pa pitanje je vrlo na mjestu, g. saborski zastupniče i reći ću vam, probat ću vam odgovoriti. Dakle ipak dio onog što ste rekli nije istina. Nismo na prvom mjestu po smrtnosti, daleko smo od toga. Da ste slušali ono što sam danas čitao, shvatili bi ono što je doista tako. Međutim kada je riječ o tome, o tom necijepljenju, to me doista tišti. Država, odnosno Vlada je osigurala cjepivo, ono je besplatno, osigurali smo dovoljno cjepih punktova, cjepitelja, osigurali smo vrijeme u onom trenutku kada je navala bila da se cijepe, dakle napravili smo sve pretpostavke da se ljudi cijepe. Međutim nisu. Vama ću postaviti pitanje, što vi mislite, da li su ovi prepirke oko cijepljenja, da li su u postavljanju upitnosti Covid potvrde doprinijele činjenici da su pojedini građani zbunjeni jer nismo jednostavno unisoni. Rekao sam u svom izlaganju, jedino zajedno možemo pobijediti, jedino zajedno možemo poslati jasnu poruku [[Upadica: Hvala vam.]] da se ljudi cijepe.
Kolega Brkan, izvolite. Kolega Bajs, povreda Poslovnika, izvolite.
Dakle ja sam vas slušao i mogu reći da sam shvatio kada ste govorili o statistikama. Međutim vi niste osporili statistike nego ste ... [[Govornik se ne čuje.]] [[Upadica: Kolega Bajs, što je, gdje povrijeđen Poslovnik, što, koji članak? Dužni ste to odmah u početku kazati.]] Dakle 234, ako se ne varam [[Upadica: Koji?]] 234. 238, pardon. 238, evo ga. Ali, kad govorim o tome, prozvan sam od ministra da odgovorim, pa sam zato i htio odgovoriti da znam čitati statistike, ... [[Govornik se ne razumije.]]
Kolega Bajs, dobivate opomenu, molim vas, to je čl. 238, niste obrazložili što iz čl. 238 nego ste replicirali i to je čista opomena. Izvolite kolega Brkan.
... [[Govornik nije uključen.]] stožer, svi liječnici, liječnice i nemedicinsko osoblje već u Hrvatskoj već dvije godine se bori protiv pandemije corona virusa. I to radite unatoč svim nepoznanicama, novostima, nepovjerenju pa i otvorenom otporu prema odlukama koje Stožer donosi. A prema mome skromnom mišljenju mislim da to radite vrlo dobro. Nije došlo do kolapsa zdravstvenoga sustava, zdravstvo je u Hrvatskoj dostupno svima. Isto tako od prvog dana kada je bilo moguće nabaviti cjepiva, cjepiva su nabavljena i ona su dostupna i dan danas svima i svak' se može cijepiti. U ove protekle dvije godine, znači sa svim ovim što ste prošli vi i vaše kolege u Stožeru jedno osobno pitanje da li postoji nešto što bi drugačije napravili što ste eventualno drugačije mogli napraviti, a da bi danas bila situacija nešto bolja. Vaše osobno mišljenje.
Izvolite odgovor.
Hvala na pitanju. Iznimno je teško odgovoriti na njega. Naravno reći da je sve bilo savršeno to jednostavno nije tako, to svi znamo. Da je bilo velikih pogrešaka nije ni njih. Mislim da smo doista iz dana u dan upravo zbog činjenice da smo se sastajali danima, da smo evaluirali sve potrebne parametre čak i činjenice da nismo koristili onaj semafor, nego smo koristili naše metode utemeljene na svakodnevnoj analizi niza parametara. Tako smo eventualno donosili zaključke. Ono što smo kasnije saznali o pojedinim novim, poglavito novim varijantama da smo znali inicijalno naravno da bi onda donosili drugačije zaključke. Prvo u prvom trenutku i danas sam rekao svi smo se prestrašili jer reakcija nije bila adekvatna, ušli smo u strogi lockdown, ali to je bilo nepoznavanje neprijatelja, nismo znali kako će se on ponašati. Kasnije smo stjecali iskustva i prilagođavali.
Hvala. Kolega Rajko Ostojić, izvolite.
Hvala vam lijepa poštovani ministre. Govorili ste 18 minuta i 51 sekundu. Imali ste par dramatičnih pauza. Predsjednik Jandroković i zastupnica Grba su vas čak molili da ponovite neke podatke, pa ste ih ponovili. Ti podaci su zbilja sjajni, ali ste rekli citiram u devetoj minuti da imamo kontroliranu epidemiološku situaciju. Završen vaš citat. … [[Govornik se ne razumije.]] znači smatrate da imamo kontroliranu, pa na tragu Brkanovoga ako ste dizali paniku s razlogom. Kad smo imali smrtnost 25% prosječno, 25 dnevno pacijenata zar vi stvarno mislite da je kontrolirana situacija kada vas umire 25 Hrvata. Dakle u čemu je greška? Da li je to lapsus calami? Da li je to lapsus lingue? Da li je to copy paste? Dakle, ponovit ću kontrolirana situacija 25 panika, 55 kontrolirana. I molim vas svi znamo da ste vrlo pristojan čovjek, nemojte se zahvaljivati Jandrokoviću, nemojte meni [[Upadica predsjednik: Hvala.]] jer time dobijate 10 sekundi nego odgovorite na pitanje da li je to lapsus i da li se slažete da je 55 mrtvih kontrolirana situacija.
Kolega Ostojić, sad ste otišli 10 sekundi izvan vremena [[Upadica: Pa vi dijelite uvijek …]] Ali nemojte davati tu vrstu savjeta ministru. On može potrošiti svoju minutu kako želi, ali to što je pristojan je u današnje vrijeme jako dobro s obzirom da imamo jako puno, imamo jako puno nepristojnih. Na njih se niste žalili, a žalili ste se na pristojnog čovjeka. Dobro. Izvolite odgovor.
Hvala vam gospodine predsjedniče Hrvatskog sabora i hvala vam gospodine saborski zastupniče. Dragi kolega uvažavam vas doista i ne znam da li niste onda pozorno slušali. Ako ste slušali kontekst moje priče bio je govor, bilo je riječi o porastu broja novo zaraženih diljem Europe i u tom kontekstu razvoja epidemiološke situacije struka misli da smo kontrolirali epidemiju. Naravno da 50 mrtvih dnevno ne znači kontrolu bolesti, međutim isto tako dao sam vam osam točaka koje se elaboriraju na smrtnost. Necijepljenje je osnovni uzrok. Da smo tu u Hrvatskom saboru i u javnom političkom životu bili unisoniji, slali jednoznačne poruke što vaša stranka je sigurno bi drugačija poruka došla do naših građana i drugačiji odnos prema cijepljenju uz činjenicu da s obzirom na našu genezu postoji određeni otpor prema svim javnim politikama itd. pa tako i zdravstvenoj politici Vlade i šire.
Hvala lijepa. Kolega Ostojić povreda Poslovnika, izvolite.
Povrijeđen je Poslovnik kao što znate gospodine Jandroković točka 238. jer ministar nije odgovorio na pitanje potpuno precizno, dakle da li je to lapsus calami ili je lapus lingue. Ja mislim da je to ipak lapsus calami. Jedna od točaka gospodine ministre osam ste optužili statistiku Europske unije da je loša statistika Europske unije. Onda je sedma. Onda ćemo kasnije u raspravi.
Kolega Ostojić dobivate opomenu. Naravno ovo nije bila povreda Poslovnika nego replika. Kolegice Mrak-Taritaš, izvolite.
Hvala lijepa poštovani predsjedniče Hrvatskog sabora, poštovani ministre. Dakle, virus ima svoj život. U valovima i nadajmo se da će on zapravo ubiti samog sebe i da će ova priča završiti na način i trebamo se nadati. Jednako tako sukladno tome su bili i različite odluke koje su imale prijepor. Moram vas podsjetiti od onih prvih odluka kad su se svi kontakti vodili računa o svim kontaktima, kad se proglasio bio terorizmom čovjek koji je na svojoj njivi orao. Danas kad mi se čini da ti kontakti apsolutno više i nisu tema i pitanje uopće izolacije i kad imate koliko treba uopće ići u izolaciju, ne treba ići u izolaciju, ne treba ići u izolaciju i sve zajedno tako da ću ja vama postaviti jedno vrlo, vrlo jednostavno pitanje. Vaša tajnica je nedavno imala coronu ili je još uvijek u coroni. Ona je zasigurno vaš neposredni kontakt. Kad ste se zadnji put testirali?
Izvolite odgovor.
Hvala gospodine predsjedniče. Poštovana saborska zastupnice čujete moj govor, dakle malo sam u virozi, tri zadnja dana svako jutro prije posla se testiram brzim antigenskim testovima, tako da je to to. A što se tiče moje tajnice, da ona je imala coronu, bila je u izolaciji i činjenica je i nadalje gospođo saborska zastupnice da izolacija i samoizolacija su jasno propisane. Propisano je i nedavno mijenjanje njihovo trajanje, to je sve obznanjeno hrvatskom pučanstvu, kontakti se i dalje traže i prate u smislu sprječavanja širenja infekcije. Prema tome, na krivom ste tragu ako mislite da smo odustali od praćenja kontakata ili nešto slično. I dalje postoji izolacija. I sve je isto kao i prije osim što su se mijenjale vremenske odrednice zbog načina djelovanja novog soja omicron varijante virusa. Hvala vam.
Kolega Pavić.
Poštovani ministre u izvješću nailazimo na veliku količinu medijskih pokazatelja i analiza tih pokazatelja koji nam zapravo između ostalog ukazuju na velika opterećenja, napor i rizik koji su podnijeli zdravstveni radnici koji su radili sa covid bolesnicima i na covid odjelima u bolnicama, a to smo i mi koji smo ležali u bolnicama mogli i sami vidjeti. Mi smo u klubu Socijaldemokrata stava da se ti napori, tim radnicima osim u novcu moraju kompenzirati i kroz beneficirani staž. Mi smo ti koji poštuju proceduru, a budući da do sada nije došao zakonski prijedlog vezan za taj beneficirani staž mi smo pripremili prijedlog zakona o izmjenama i dopunama Zakona o stažu osiguranja s povećanim trajanjem koji bismo poslali u proceduru. Molim vas informaciju da li ćete taj naš prijedlog podržati i da li ste spremni taj zakon provoditi retroaktivno?
Izvolite odgovor.
Hvala vam. Poštovani saborski zastupniče ne znam da li ste bili tu kad sam već odgovarao na slično pitanje. Podržavam sve one inicijative koje žele izraziti zahvalu bilo financijsku, bilo moralnu, bilo u smislu beneficiranog radnog staža za sve one zdravstvene djelatnike koji gotovo već dvije godine svakodnevno su na prvoj liniji. Međutim i tada sam rekao i vama ponavljam treba slijediti zakonsku proceduru. Vi znadete tko treba inicirati tu proceduru. Ako se ona inicira ja ću je osobno podržati, međutim pitanje izmjene zakona je pitanje Ministarstva rada. Oni imaju svoje razmišljanje i vjerujem da će napraviti sve u skladu sa zakonom, a ideju kao takvu da se vrati dio napora i svega onoga što su zdravstveni djelatnici učinili tijekom liječenja covid bolesnika ja sam na tom tragu.
Idemo na zadnju repliku kolega Grmoja, izvolite.
Hvala. Poštovani ministre, svjedočimo dakle zadnjih tjedana jednoj velikoj aferi koja potresa dakle EU i Europsku komisiju. Šefica Europske komisije ne želi objaviti svoju privatnu korespodenciju sa šefom Pfisera i to je jedan mega skandal. Ja vam želim postaviti pitanje, a dobro pazite kako ćete na njega odgovoriti je kakve ste sve sastanke imali sa predstavnicima farmaceutskih kompanija ili onih od kojih se nabavlja medicinska oprema za suzbijanje ove epidemije i kakvu ste privatnu korespodenciju imali i ako ste imali hoćete li s tom korespodencijom i sastancima upoznati saborske zastupnike i hrvatsku javnost.
Izvolite odgovor.
Hvala gospodine predsjedniče Hrvatskog sabora, poštovani gospodine Grmoja. Ne morate me upozoravati da dobro razmislim prije odgovora. Pa zar mislite da ikad odgovaram drugačije nego na najbolji način i iskreno. Dakle, kao ministar sam u nekoliko navrata bio upitan za sastanke sa određenim predstavnicima najvećih farmaceutskih industrija ne zbog toga da bi dogovarali prodaju, nego da bi nas prvenstveno upoznali sa svojim proizvodima. Neću sad tvrditi, ali mislim da nisam bio niti na jednom zbog mojih drugih obaveza na nekoliko je bio državni tajnik koji je otišao na Vladu, ali je bio tu. Prema tome, to je uobičajena praksa i ne znači ništa. Ja sam vam rekao da smo se mi priključili nabavi Europske komisije i za cjepiva i za lijekove. Iznimno je bilo nekakvih nabava preko Ministarstva zdravstva za opremu ili nešto. Najveći dio natječaja išao je preko robnih rezervi. Prema tome, osobno nisam participirao, niti sam imao nikakve privatne kontakte, niti sa proizvođačima lijekova, cjepiva, testova, ništa.
Hvala ministre. Gotovi smo sa replikama, pa vas molim sada da se vratite na svoje mjesto. Žele li izvjestitelji odbora eventualno uzeti riječ? Ne. Onda otvaram raspravu. Prvi je na redu Klub zastupnika SDP-a i poštovana kolegica Andrea Marić. Izvolite.
Hvala lijepo poštovani predsjedniče, odnosno potpredsjedniče Sabora, poštovani ministre sa suradnicima, kolegice i kolege. Ovo izvješće čuli smo već obuhvaća aktivnosti koje je u razdoblju od 1. rujna do 31. prosinca 2021. poduzimala Vlada, Stožer Civilne zaštite Republike Hrvatske, državna tijela i jedinice lokalne, odnosno regionalne samouprave i pravne osobe sa javnim ovlastima da bi se zaštitio javno-zdravstveni interes odnosno radi provedbe mjera i postupaka koji su usmjereni na zaštitu zdravlja pučanstva na području Hrvatske zbog epidemije bolesti covid-19 to je evo tako taksativno navedeno. Međutim, već u uvodnom dijelu napisan je vrlo dubiozan i netočan podatak. Kaže da u izvještajnom razdoblju Hrvatska se u usporedbi sa ostalim zemljama EU uglavnom nalazi u donjoj polovini u poretku zemalja prema stopi potvrđenih slučajeva, te stopi smrtnih slučajeva. Prava istina je da smo u EU po smrtnosti četvrti iza Bugarske, Mađarske i Češke. Uskoro ćemo biti na trećem mjestu. … strogo odgovaraju potrebama danog trenutka i traju samo dok to okolnosti zahtijevaju. Međutim, problem je to smo više puta govorili što se s mjerama stalno kasni, nedovoljno su obrazložene od strane stožera i vlade, kalkulira se prema političkim potrebama. Nemate hrabrosti i odlučnosti donijeti ih kako epidemiološka situacija zaista zahtjeva. Zašto se niste ugledali na druge zemlje i zašto niste jasno obrazlagali građanima sve što se poduzima? Zašto niste jasno rekli kod ovakvog broja zaraženih, hospitaliziranih, umrlih, cijepljenih ide ovaj set mjera, kod drugog broja ide drugi set mjera? Zašto niste jasno rekli kad se 80% ljudi procijepi ukidamo mjere kao što su mnogi drugi napravili? Dakle, o semaforu mjera smo više puta govorili o potrebi da provedete jasnu cost benefit analizu također i opet ništa. Vi zapravo uopće ne priznajete javne greške koje su napravljene i kojih je bilo, niti ste se ispričali zbog toga. Svojim lošim i nekonzistentnim odlukama stvorili ste atmosferu nepovjerenja u institucije i struku uz teške posljedice pandemije. Zbog svega što sam rekla i što ću reći zato ne možemo podržati ovo izvješće. Nadalje, u izvješću se taksativno navode 4 skupine aktivnosti koje se poduzimaju u području prevencije, pripravnosti, odgovora i oporavka. Dakle, ovdje ukazujete na moralnu obavezu svakog građana da se cijepljenjem i testiranjem zapravo spriječi širenje zaraze. Naravno da bi svatko od nas trebao tome doprinjeti, ali ispada da želite reći da se nakon nabavke cjepiva sva daljnja odgovornost skida s vlade i prebacuje na građane. Epidemiološke mjere su labave, kao nacija loše se pridržavamo mjera, provođenje se ne kontrolira dovoljno, građani ne vjeruju institucijama, premalo je procijepljenih i kampanja za cijepljenje je loše odrađena. Do 31.12. je cijepljeno 63,05% odraslog stanovništva i svi se slažemo da je to premalo. I na raspravi u prethodnom izvješću govorila sam da nismo do sada vidjeli plan kampanje cijepljenja ni tko je njen nositelj, da li stožer, vlada, HZJZ ili netko četvrti i tko je onda direktno odgovoran za premali broj cijepljenih. Već smo 10 puta mogli napraviti istraživanje razloga ne cijepljenja i karakteristika ljudi koji se ne cijepe. To naravno u ovom trenutku ne mogu raditi preopterećene zdravstvene institucije već institut za društvena istraživanja, fakulteti i slično i onda bi se prema tome prilagodile intervencije prema rezultatima takvog istraživanja i na taj način zapravo usmjerila kampanja i o tome sam govorila na prošlom izvješću. Kako planirate motivirati građane iz najlošije procijepljenih županija na jugu RH koji najviše ovise o turizmu? Znamo već da će se gledati karta procijepljenosti. Imate li zapisnike sa sjednica stožera i znanstvenog savjeta? Koliko ja znam nemate i ne vode se. Kako ćemo procijeniti jesu li odluke koje donosite ispravne i na temelju čega su donesene? Zdravstveni sustav puca po šavovima, preopterećen je, nezadovoljni su i iscrpljeni zdravstveni djelatnici koji su mobilizirani skoro 2.g., a ne slušaju se njihove preporuke, dok obiteljski liječnici brojne odluke saznaju prvo iz medija. Nedostaje liječnika i sestara, zagušeni su prevelikim administriranjem, nezadovoljni su građani rekla sam već jer loše komunicirate odluke i preporuke koje donosite, a zdravstvena zaštita im je sve nedostupnija. Organizacija testiranja nije ista po svim županijama. Trošite novce koje naši građani uplaćuju u zdravstveno osiguranje cijeli svoj život da bi cijepili i testirali strane državljane, šaljete naše liječnike i sestre na te poslove dok istovremeno naši građani čekaju na PCR testiranja više od tjedan dana. Brzi testovi se u drugim zemljama ne priznaju kao validni za dobivanje covid potvrde osim kod nas, no mnogi građani osobito mlađi traže potvrdu i PCR testom. To sam vam već, pisala sam vam i u otvorenom pismu, govorila sam o tome. Znači neki se žele testirati BAT-om i potvrdu PCR-om. Vi u prikazu zadnjih dana prikazujete koliko je PCR pozitivnih, koliko je BAT-ova. Tu imate i ljude koji su duplo. Kako ćete prikazati koliko je doista zaraženih? To ćete mi onda odgovoriti jasno. Tvrdite da je i bolnički sustav spreman za 5. val pandemije. Da li naša javnost zna tko je sve primoran liječiti oboljele od covida? Da li naši građani znaju da ih liječe ne samo infektolozi i pulmolozi već zdravstveni djelatnici svih profila koji su prisiljeni dodatno se educirati za ono za što se nisu specijalizirali, pa ipak i sada daju sve od sebe da bi spasili živote brojnih naših sugrađana.? Nadalje, u ovom izvješću napokon iznosite brojke o radu obiteljske medicine odnosno primarne zdravstvene zaštite. Tu jasno piše da u cijelom razdoblju epidemije, citiram, gledano u prosjeku, smanjen je broj dolazaka pacijenata u ordinaciju obiteljskog liječnika za oko 20%, ali za više od 40% povećan je broj kontakata, danih uputa i savjeta telefonskim putem i drugim kanalima evidentiranja kontakata za njih opredijeljenih pacijenata. Dakle, malo ću detaljnije o tome govoriti u pojedinačnoj raspravi. Onda su tu u izvješću kratko izneseni podaci o radu hitne medicinske službe, sanitetskog prijevoza, povećanju kapaciteta za covid bolesnike u bolnicama. Mi koji radimo u sustavu znamo kakva je situacija i kakva je opterećenost zdravstva zbog zbrinjavanja covid oboljelih građana, naravno da teško bolesti moraju imati prednost i zašto je onda manja dostupnost zdravstva svim drugim bolesnicima. No zbog svih dosadašnjih grešaka vladajućih naši građani sve to ne znaju, a vi se kao ministar niste potrudili stati dovoljno iza zaposlenika u zdravstvenom sustavu i priznati koliko se radi, a ne ih stalno prozivati za nerad. O posljedicama covida-19 i postcovid sindromu, oštećenom mentalnom zdravlja i građana i medicinara premalo se govori. Mi smo tražili amandmanima na proračun da se predvide sredstva za psihološku pomoć zdravstvenih djelatnika. Vi kažete da su na raspolaganju određene institucije, međutim s obzirom da 40% liječnika pati od bernard sindroma, 70% čak sestara anksioznost, depresija, prema podacima koji su mi dostupni, mislim da bi ta pomoć trebala biti sustavna i kontinuirana. Već sad se zna koliko je manje preventivnih pregleda u Nacionalnim programima za rano otkrivanje karcinoma dojki i debelog crijeva, manje je novodijagnosticiranih i liječenih malignih i drugih bolesti, a posljedice navedenog tek ćemo vidjeti. U izvješću se iznosi koliki je postotak necijepljenih među novopotvrđenim slučajevima 68,9%, među hospitaliziranima 67,3 i među umrlima 71%. Sve to premalo iznosite u javnosti i apeliram kao liječnica da više upoznajete ljude s tim podacima. Niste se ministre potrudili demantirati sve one, pa čak i kada dolaze iz znanstvenih krugova, a nisu kliničari medicinari koji iznose lažne tvrdnje da citiram, mjere ubijaju ljude, da cijepljenje ubija ljude, na svoje uši sam to čula i nazočila, pozivaju građane na prosvjede, zbunjuju ih netočnim informacijama i relativiziraju dosadašnjih 13.900 umrlih tijekom pandemije. Glede broja umrlih umrli su sa odnosno od covida. Još niste dodatnim analizama razlučili tko je umro od direktnih posljedica covida, a tko zbog drugih bolesti od SARS-CoV-2 poziviteta odnosno kojom metodologijom se služimo mi, a kojom drugi i očekujemo da ćete nam te podatke i informacije dati. Kako god okrenete mi smo u vrhu po broju umrlih na milijun stanovnika. Druge očito uređenije i naprednije zemlje koje su procijepile puno više imaju i puno manje umrlih. Što se tiče troškova testiranja ukupno je evo čak 4 milijarde kuna za covid odnosno za same troškove 1,93 milijarde kuna. Imat ću još dosta toga za reći, zbog vremena ne stignem sve, govorit ću i u pojedinačnoj raspravi i završno, a rekla sam nećemo moći podržati izvješće, morate ispraviti ovo što govorimo. Hvala.
Hvala lijepa. U ime Kluba zastupnika HSLS-a i Reformista govorit će najprije gđa. Martinčević, Martinčević vidim, a onda g. Klasić iako piše obrnuto, izvolite.
Poštovani potpredsjedniče sabora, poštovani ministre sa suradnicima, kolegice i kolege. O situaciji vezanoj uz krizu izazvanu koronavirusom, odlukama stožera i posebnim mjerama govorila sam u ovom visokom domu već zaista više puta. Nažalost, sveprisutno i dalje kontinuirano ignoriranje brojeva i činjenica uz naravno posvemašniji populizam i politikanstvo nastavlja se i dalje. I dalje se ova zdravstvena kriza politizira i posebno pojedine političke stranke polariziraju naše društvo radi skupljanja naravno jeftinih političkih pojena i to nije uspjelo promijeniti niti gotovo 14.000 preminulih osoba u Hrvatskoj od početka pandemije. Danas možemo vidjeti kako u zapadnoeuropskim zemljama visoka razina procijepljenosti u sinergiji sa ubrzanim širenjem druge varijante omikrona kod procijepljenih s dvije, a naročito procijepljenih s tri doze rezultira sa uglavnom blagim oboljenjima ako uopće dođe do zaražavanja procijepljenih. Istovremeno zaražava se i preostali mali postotak uglavnom mlađe populacije i time se postiže evo gotovo potpuna zaštita. Sve to uzimajući u obzir sezonalnost čini opciju povratka u normalan život vrlo realno. To nažalost nije situacija u kojoj se nalazi Hrvatska koja je po broju smrti, danas je to već nekoliko puta rečeno u samom vrhu Europe i koja po utjecaju covid krize na gospodarstvo, a zbog naglašenog doprinosa turizma našem BDP-u je naravno najugroženija u tom smislu članica EU. Ono što je, zapravo smatram najvećim propustom je činjenica da mi nismo uspjeli uspostaviti povjerenje građana prema znanosti i prema institucijama, a tome sigurno nije doprinjelo postavljanje i gotovo do zadnjeg trenutka zadržavanje likova poput Lauca, od vlade imenovanom znanstvenom savjetu i za to nema nikakve isprike. Dakle, zbog takvih ljudi smo se mi doveli u situaciju da se iz samog vladinog znanstvenog savjeta dolaze sumnje i propitivanje u stav cijele relevantne znanosti u svijetu. Mi smo imali činjenicu da je vlada i nacionalni stožer su ujutro i znanstveni savjet su ujutro govorili jedno, a onda popodne su Lauc i njegov pajdaš Bakić i još nekolicina njih to demantirali ili u najblažem obliku barem propitivali i odluke i mjere i stavove dakle cjelokupne znanstvene javnosti. Smatram da je to bilo iznimno štetno i ja ne razumijem zbog čega se je čekalo zaista do zadnjega da se takve ljude bar baci van iz znanstvenog savjeta vlade jer je to zaista bilo po meni vrlo, vrlo, vrlo loše i štetno i opasno. Drugo je činjenica da naravno uspostavi povjerenja nisu doprinjele vladine odluke o kršenju vlastitih mjera kad god je to politički bilo oportuno. Tako npr. smo mi zaključili da virus ima silnu strast da ide u kazalište, da ide u kina, da ide na koncerte, ali taj virus ne bi išao u crkve, pa smo ostavili otvorene crkve, a sve drugo smo pozatvarali. Isto tako donosili smo mjere mogućih do 100, do 50, do 30 osoba, ali kad je išla kolona za Vukovar onda par tisuća nije problem. Dakle, sve je to doprinjelo tome da se ozbiljno poljuljalo povjerenje i u stožer i u odluke stožera i u znanstveni savjet i naravno i ova današnja rasprava ide jednostavno u tom, u tom smjeru, a za veći dio tih problema ste si jednostavno krivi sami. Druga stvar, veliki dio odgovornosti, a da bi ju maknuli sa sebe ste ju preusmjerili na lokalne stožere, od kojih su vrlo rijetki to uzeli ozbiljno i radili ozbiljno, oni koji jesu kao npr. mi u Varaždinskoj županiji u prošlom mandatu, za to su dobili političke, ozbiljne političke batine i poučeni naravno tim iskustvom sada svi lokalni stožeri ne daj Bože da bi donijeli nekakvu tešku ili politički onako opasnu odluku vezanu uz mjere, covid potvrde ili bilo što drugo bez obzira na povećanje hospitaliziranih, bez obzira na stopu smrtnosti dok se ne mora i dok se iz središnjice donesu mjere lokalni stožer odluku takve vrste donositi neće. I naravno to nije slučaj samo u ovom trenutku u Varaždinskoj županiji nego je to slučaj i u većini lokalnih zajednica i to je također pridonijelo velikom broju hospitaliziranih i nažalost smrtnih slučajeva. Na rad stožera bilo je puno primjedbi od kojih su mnoge bile opravdane, a isto tako bilo je i ozbiljnih argumenata za raspravu o građanskim slobodama. O tome smo često ovdje u saboru govorili i slušali. Međutim, svi ti prigovori su kao prvu pretpostavku trebali imati jasan i pošten stav u interesu građana ove zemlje, a taj je najglasniji mogući poziv svakog političara „ljudi cijepite se“. To smo propustili učiniti i to je ono što nije dobro. Evo prepuštam sada kolegi.
Hvala. Gospodin Klasić, isti klub, izvolite.
Evo hvala lijepo poštovani potpredsjedniče HS, uvaženi ministre sa suradnicima. U 2021.g. zabilježili smo ukupno 63.612 mrtvih građana što je najveći broj od Drugog svjetskog rata, a samo 367.478 rođenih što čini prirodni manjak od 27.133 građana u jednoj godini, ravno, naravno ne računajući emigraciju. Da odmah na početku rasprave dotaknemo se i demografije. Gledajući sedmodnevnu, broj smrtnih slučajeva na milion stanovnika EU preminulo ne gotovo 3% manje građana nego u Hrvatskoj. Hrvatska ima manje zaraženih od prosjeka EU, ali po smrtnosti smo znatno iznad svih. Jedina razlika između Hrvatske i ostalih je stupanj procijepljenosti. Samo u 2021. godini umrlo je skoro 11.000 Hrvata više, a prošli mjesec gotovo 2.700 Hrvata više. Računajući od početka pandemije broj preminulih od Covida prerastao je broj žrtava Domovinskog rata, a i dalje svakog dana umire skoro pa jedan autobus naših građana. Već mjesecima u javnom prostoru prisutna je uporna komunikacija, komunikacija poruka koja je u najmanju ruku kontradiktorna koja banalizira opasnost od Covida i koje su dovele do dodatnog zbunjenosti naših građana, a samim time i nanijele izravnu štetu Hrvatskoj u borbi s pandemijom. U ključnim trenucima potreba pojačanog poticaja cijepljenja naših građana zakazali su nažalost i neki političari. Oni ne samo da su odbili pozvati ljude na cijepljenje nego su zajahali na valu antivakserstva svjesno trgujući životima i zdravljem građana za nekoliko postotaka političkog rejtinga. Ovi svi razlozi ujedno su odgovor na slab interes za cijepljenje. Uz opće poznatu našu sklonost da svi o svemu sve znaju iako kad smo bolesni i dalje tražimo pomoć od zdravstvene struke. Očigledno o Covidu svi mislimo da nešto znamo i imamo svoje mišljenje. Iako sam do sada radio u medicinskoj struci imam možda znanja veća od prosječnog građana RH, moje mišljenje u ovom slučaju nije relevantno. Pridržavam se mišljenja struke, prvenstveno infektologa i epidemiologa pa neću za mišljenje valjda o operaciji kuka tražiti mišljenje psihologa ili stomatologa nego ortopeda koji je na tom području stručniji. Smatram da naš stožer nije bio ni manje ni više uspješniji od ostalih ali je velika razlika u populaciji između Britanaca, Danaca, Nijemaca i nas. Zašto su oni bili uspješniji od nas u procijepljenosti? Zato što se postavila su se jasna pravila i strogo su se kontrolirali provođenje protuepidemijskih mjera. Isto tako njihovi građani nemaju neograničen pristup zdravstvu kao što je to slučaj kod nas jer snose financijsku odgovornost za svoje zdravlje, kod nas je sve besplatno. Nepodnošljiva lakoća neodgovornosti ne utječe na nas osobno, a za zajednicu nas se i baš briga. U Njemačkoj građani imaju pravo na 2 besplatna testiranja, a ostali građani plaćaju sami i svi oni dobro promisle hoće li dodatnih 10 EUR-a za testiranje ako im država nudi besplatno cjepivo. Posljedice ove epidemije na globalno gospodarstvo ogromne su i mogu završiti najvećom globalnom i ekonomskom krizom. Hrvatska pri tom nije otok, štoviše još je ranjivija. Sutra ćemo svi zapravo već danas tražiti od države regulira i zaštiti standard građana, a do jučer smo neodgovorno ponašali se prema utjecaju epidemije na naše financije. Za sve to nisu krivi samo političari nego je kriv i dio građana. Naša država i vlada to moram istaknuti zaštitila je maksimalno u okviru svojih mogućnosti za vrijeme pandemije naše gospodarstvo i sačuvala veliki broj radnih mjesta, a ostalo je bilo na nama. Nažalost posljedice i ovakvog odabira neodgovornih pojedinaca snosit ćemo vrlo brzo skoro svi osobno. Ne zaboravimo da samo trošak ove pandemije do sada iznosi više od 30 milijardi kuna. Za primjer to je iznos 30 godišnjeg proračuna Ministarstva kulture ili iznos 8 godišnjeg proračuna za Ministarstvo obrane. Da u školi ocjenjujemo iz ekonomije rad Vlade RH u ovoj pandemiji ocjena bi iskreno trebala biti solidna četvorka, no u suprotnom stožer bi zbog nekonzistentnih i ponekad zakašnjelih preblagih mjera u proteklih 3 mjeseca nažalost jedva mogao dobiti prolaznu ocjenu. Iako rat s ovom pandemijom još nije gotov te iako nam ponestaje snage i strpljenja očekujući broj kraj pandemije izdržimo još malo jer znanstvenici poručuju da je kraj pandemije bliže. Ne zaboravimo pri tom na osnovne epidemijske zaštitne [[Upadica: Hvala.]] socijalne distanciranje i zaštitne mjere [[Upadica: Hvala lijepa vrijeme.]] najveću cijenu već je platilo gotovo 14.000 naših sugrađana [[Upadica: Hvala.]] nemojmo biti dio ovih crnih statistika [[Upadica: Gospodin Klasić.]] i nemojmo poginut na kraju rata. Oprostite evo na prekoračenju vremena.
Nećemo poginuti, ali vrijeme ide za sve. Gospođa, gospodin Pavliček i gospodin Sačić dijelit će vrijeme Kluba zastupnika Hrvatskih suverenista.
Poštovani ministre, poštovani kolega Capak, Covid-19 nas je sve iznenadio i nas laike i struku jer se radi o jednoj novoj i nepoznatoj bolesti. I svaka država se na svoj način koliko zna i umije bori protiv ove pandemije. I u ovoj borbi trebamo biti vjerodostojni. Upravo je to riječ koju vladajući HDZ često koristi vjerodostojno. Stožer civilne zaštite je nažalost sve samo ne vjerodostojan. Naime, u zadnjih gotovo 2 godine donio je na stotine raznih odluka kojima je često pobijao sam sebe. Sjetimo se samo nekih. Maske služe samo kao psihološka obrana i ne štite od Covid-19. 4 mjeseca poslije te maske postaju obvezne u svim zatvorenim prostorima. A onda ti isti koji donose takve odluke se ne pridržavaju tih odluka, pa tako vidimo ministra Božinovića u Spaladium Areni bez maske na licu, pa tako prije nekoliko tjedana vidimo i ovdje prisutnog ministra Vilija Beroša kod urara bez maske na licu. Sjetimo se i odluke da se djeca u osnovnim školama ne smiju družiti na odmoru ako su u različitim razredima, a istovremeno ta djeca u istom autobusu dolaze u tu istu školu bez obzira iz koje razreda dolaze. Sjetimo se i u doba lockdowna kada smo mi obični smrtnici bili zatvoreni u našim domovima, da su pojedini ministri bančovali po podrumima i klubovima i družili se zajedno sa predsjednikom države. I onda se pitate zašto vam ljudi ne vjeruju, pa upravo zbog ovoga jer niste vjerodostojni. Jedna od najlošijih odluka koje ste donijeli su covid potvrde koje su se pokazale sve samo ne učinkovitima, niti su zaustavile širenje pandemije jer je znanstveno dokazano da oboljeti mogu i cijepljeni i necijepljeni i oni koji su preboljeli i jedanput i dvaput kao ja, a neki čak i triput i da se taj virus i dalje širi. A ono zadnje što ste napravili to je da ste krenuli ulaziti u obiteljsku intimu i tražiti da se testiraju djeca u osnovnim školama s najavom da će se možda testirati i djeca u vrtićima. Niti su roditelji stručni da testiraju djecu i stvarate dodatnu psihozu kako kod djece, tako i kod roditelja, a znanstveno je dokazano da upravo djeca slabije obolijevaju i da upravo djeca imaju vrlo blage ili gotovo nikakve simptome što se tiče ove bolesti. I mislim da je krajnje vrijeme da se promijeni pristup prema covid-19. Naime, kao što sam rekao danas je nekoliko desetaka ljudi oboljelo od raka pluća u RH, danas je nekoliko desetaka ljudi oboljelo od raka debelog crijeva, danas je nekoliko desetaka ljudi dobilo moždani udar, infarkt, danas je nekoliko desetaka, a možda i stotina djece dobilo šarlah, ospice, ali o tome nitko ne vodi brigu, oni nisu ni u kakvoj statistici. Ljudi moji, postoje i druge bolesti, ljudi nam umiru od drugih bolesti i posebice sada kada prevladava ova omikron varijanta jako je bitno da promijenimo pristup jer hvala Bogu ona nije toliko opasna i nema toliko smrtne ishode kao dosadašnje. I zato priznajte i svoje greške i dobit ćete veće povjerenje građana. Zar je teško priznati, ljudi smo, griješimo. Samo tko radi taj i griješi, priznajte da ste pogriješili, priznajte da ste kod urara bili bez maske na licu i da ste poslali krivu sliku, ispričajte se hrvatskim građanima i imat ćete veće povjerenje hrvatskog naroda. I upravo zbog svega toga jer je ovaj stožer jedan politički stožer, stranački obojan stožer smatramo da jedino HS može potvrđivati te odluke tog stožera i samo tada ljudi koji su izabrani imaju legitimitet, mogu ovdje o tome raspravljati i samo tada te odluke mogu stupiti na snagu, a ne ovako da se odluke nažalost donose sukladno političkoj potrebi vladajuće stranke, a ne sukladno epidemiološkoj situaciji u državi. Hvala vam lijepa.
Gospodin Sačić, također ista stranka i klub zastupnika Hrvatskih suverenista, izvolite.
Poštovani predsjedavajući, g. ministre i suradnici. Evo imali smo se prilike upoznati sa svim, periodično sa dosezima uspješnosti vaše borbe, naše borbe, hrvatske borbe protiv te bolesti i tog virusa i drago mi je da ste u svom uvodu g. ministre, čini mi se po prvi puta da ste to istakli pravu riječ na pravom mjestu danas da ste posegnuli za tvrdim lockdownom jel niste poznavali neprijatelja dovoljno dobro. To je dobra terminologija, to je dobar pristup i svi mi smo prije 2.g. bili u takvom, u takvim dvojbama, u takvim problemima, bili smo prestrašeni, bili smo zabrinuti šta i kako i kad bi, međutim kasnije ste odstupili, svi smo kasnije odstupili od tog tvrdog vojničkog pristupa jer danas više nitko razuman valjda ne vjeruje da je taj virus nastao od i proširio se šišmišom. Danas svi pratimo te društvene mreže, ipak donose toliko koristi da možemo sa velikom sigurnošću, zapravo 100%-tnom sigurnošću reć da je to biološko oružje dizajnirano protiv čovječanstva. To nisu teorije zavjere, to je činjenica danas. Prema tome, ako je to biološko oružje, ako je to neprijatelj kako kažete onda smo mi u ratu, onda je sasvim, sasvim razumljivo da u izvanrednom stanju moramo koristiti baš sve dopustive mjere da se branimo, a vi nažalost u stožeru, tu je poanta priče, što niste u stožeru ovaj kao vojni zapovjednik obuhvatili cjelokupnu situaciju i usmjerili ste se isključivo na jedan dio populacije, na jedan dio hrvatskog naroda, a drugi dio vrlo značajan, čak 50%-tni ste potpuno marginalizirali, dapače sotonizirali u javnosti čak nažalost i visoki političari, pa čak i u ovom domu su takve kvalifikacije dali da onaj dio naroda koji se nije cijepio proglašavali ste strahovito teškim ovaj neshvatljivim, častili ih etiketama i zapravo sotonizirali na neki način da su krivi oni, da im treba uskratiti hranu i vodu i bolničku pomoć, umjesto, to je bio krivi pristup. To jedan ratni vojni zapovjednik nikad ne bi napravio, a stožer civilne zaštite je to napravio. Umjesto da ste kad ste vidjeli da se jedan dio naroda želi cijepit, a drugi značajan ne želi, vi ste morali paralelno stvarat mjere za zaštitu života i zdravlja i tih ljudi koji se ne žele ne samo nuditi im jedan smjer kad oni u taj smjer neće ići. Vi ste im morali omogućiti adekvatnu primarnu zdravstvenu zaštitu na visokoj razini, morali pristupiti njima kao osobama, ok, to je vaš stav, cijepljenje nije obavezno, vi se ne želite cijepiti, ali mi kao država imamo obavezu štiti vaš život i zdravlje bez obzira što vi osobno činili jer to radimo prema narkomanima, to radimo prema alkoholičarima koji tuđe živote ubijaju na autocesti, to radimo prema svima koji su i deblji, pretili koji nas na bilo koji način samom svojom načinom, stilom života ugrožavaju svoje zdravlje pa ih opet liječimo. I to je humano, civilizirano, to je doseg civilizacije, ali vi ovoj populaciji ljudi niste to omogućili. Tu je vaš problem, to je vaš krimen i to je vaša greška. Drugo i sami ste rekli, sad ste otvorili email kako kaže uzalud zove doktora hzzo.hr jer vam čak 3.000 ljudi piše zovem doktora ne javlja se 5 dana, a on je bolestan, on ima koronu, on ne može stupit na selo da na kažem …/nerazumljivo/… naša ne može uopće ne znam ni telefon koristi ni Facebook ni ništa drugo da stupi u kontakt, da dobi tu liječniku pomoć, onemogućena im je. I zato imate smrtnost, zato imate respiratore, zato imate hospitalizaciju [[Upadica: Vrijeme gospodin Sačić.]] prema tome tu moramo dragi ministre daleko više učinit da ljude u općoj [[Upadica: Hvala.]] u toj obiteljskoj medicini oslobodimo dijela poslova kako bi se mogli posvetiti pacijentima pa i onim koji [[Upadica: Ne bih htio biti napastan gospodin Sačić, ali…]] se nisu cijepili. Hvala lijepo.
… vrijeme ide, ne bi htio biti napastan.
Da, hvala lijepo.
Da, molim. Sada će gospođa Selak Raspudić i gospodin Miletić dijelit vrijeme Kluba zastupnika MOST-a. Izvolite.
Ministre Beroš vi se meni čudite, a ja se vama čudim što vas uporno pozivam na dijalog da dođete za ovu govornicu nakon mog izlaganja i riješite nedoumice koje imam i pokažete građanima da ste spremni da u ovoj pandemiji surađujemo i tražimo rješenja zajedno. Nemojmo se čuditi jedni drugima, odagnajmo sumnje. Ja se ovdje odgovorno tvrdim neću baviti ni politikom čak ni politikanstvom, bavit ću se samo činjenicama, razumom i logikom i onime što je navedeno u ovom izvješću jer jedino nas razum i logika mogu u ovoj pandemiji spasiti, a oni su preduvjet sigurnosti zaštiti zdravlja naših građana i uopće preživljavanju ovog društva. Idemo redom. Preboljeli, u ovom izvješću navodite da se samo 0,7% osoba ponovo zarazilo. Učestalost smrti zbog ponovljene infekcije je 0,01% osoba. Za razliku od toga među potvrđenim slučajevima i hospitaliziranih i umrlih i zaraženih ima oko 30% cijepljenih. Znači otprilike su 3000 puta ugroženiji od preboljelih i veće opterećenje za zdravstveni sustav. Unatoč nedvosmislenoj činjenici koju iščitavam iz vašeg izvješća, a nije plod moje mašte pravila su slijedeća. Preboljeli se moraju testirati, cijepljeni ne moraju. Preboljelima EU digitalna Covid potvrda vrijedi 6 mjeseci, a cijepljenjima 12 pa sada 9. Kako to ministre? Na koje razumu i na kojoj logici se ovo temelji? Drugo, vaše istraživanje unapređenje kvalitete zdravstvene zaštite. Dakle, radili ste istraživanje od 13.12. do 9.1. da biste popravili zdravstvenu zaštitu. I što vam je ono pokazalo? Pokazalo vam je da je od 69 kirurga koji su cijepljeni 4 koja ste testirali ipak bilo zaraženo. Pokazalo vam je da od 571 medicinske osobe su 44 cijepljene bile zaražene. Što ste vi iz toga zaključili? Epohalnu činjenicu koja je svima poznata da 3 put više necijepljeni prenose virus nego cijepljeni. Pa to vas nismo ni pitali, to svi znaju. Iz ovoga je vidljivo nešto sasvim drugo i mnogo bitnije. Vidljivo je da za razliku od necijepljenih koji se testiraju na ulaske u bolnice i koje time odmičemo od bolesnika i od sustava i štitimo najranjivije da i cijepljeni koje smo sada po prvi put testirali ipak prenose virus. Što su ta 4 kirurga, kakvu su oni štetu mogli učiniti da se nisu testirali i kakvu čine u svim bolnicama jer ih ne testirate? I umjesto da ste izvukli ključni zaključak iz vašeg istraživanja koje se zove unapređenje kvalitete zdravstvene zaštite i unaprijedili kvalitetu zdravstvene zaštite, pa testirali sve i cijepljene i necijepljene jer nije cilj natjecati se u tome i pokazati koliko je cjepivo učinkovito nego je cilj zaštiti pogotovo ranjive društvene skupine. Vi ste vlastito istraživanje ignorirali i niste unaprijedili kvalitetu zdravstvene zaštite. Dalje, količina naručenog cjepiva i pitanje javne nabave. Ostat će zabilježno da nemamo blagog pojima kada ćemo konačno svu medicinsku opremu vratiti u okrilje javne nabave i time podignuti kontroli Hrvatskog sabora i kontroli javnosti. Ovako je prostor za malverzacije otvoren. Kada govorite o količini nabavljenog cjepiva ono što mi otkriti je da smo naručili gotovo 19 milijuna doza. U prethodnom izvješću navodite da je dovoljno za potrebe svih naših građana pa sa trećom dozom. U ovom istraživanju i u ovom izvješću navodite da nam je to dovoljno i za 4 dozu. Iz toga možemo samo zaključiti jedno, radi se o istoj količini. Nemate pojima zašto ste naručili toliku količinu, nemate pojima što ćete njom, a bacili ste ogromnu količinu novaca na cjepivo koje ostaje neiskorišteno. Do sada smo donirali gotovo 2 milijuna doza cjepiva. Siromašna Hrvatska pod teretom inflacije s ovakvim računima za plin donira milijune doza cjepiva koje ostaju neiskorištene jer ste krivo procijenili potrebe hrvatskog stanovništva i to ne malo krivo, nego puno krivo, a navodite ovdje pogrešne podatke. Makli ste Covid potvrde za lutrije i hrvatske banke koje su prethodno morale biti, a niste ih makli za ostale državne i javne institucije. Zašto ministre, koja je epidemiološka opravdanost toga? Razbijte predrasude, javite se u raspravu, odgovorite na ova pitanja, pa ćemo doista imati zajedništvo u pandemiji.
Hvala lijepa. Gospodin Miletić će nastaviti raspravu Kluba Mosta, izvolite.
Poštovani potpredsjedniče HS g. Radin, poštovani g. Bukarica, poštovani g. ministre, poštovani g. Capak, kolegice i kolege. Ja bi volio malo spustit loptu na pod što se tiče sportskog rječnika govoreći, dakle imamo u ruci, držim u svojim rukama covid potvrdu, covid potvrdu. Prema logici stožerokracije ja ako imam ovaj papir, kako bi rekli dolje na jugu kartu, dakle ja sam siguran. Ako covid dolazi s prednje strane, dakle frontalno prema meni možda je dovoljno da podignem papir i da virus stane, a ako krene neki back door onda možda opet je dovoljno da imam papir i da on stane. Dakle, svi dobro znamo da je smisao, agenda covid potvrde ipak bila nešto drugačija, usuđujem se to reći, nešto drugačija. Možda da natjera ljude da protiv svoje savjesti učine nešto. Od početka ovdje u ovoj sabornici sam vrlo jasan ministre, vrlo sam jasan, dakle treba zaštiti starije ugrožene skupine, plus 70.g., treba zaštititi pretile. Ti ljudi trebaju razgovarati sa svojim osobnim liječnikom i onda u svoj slobodi donijeti odluku za vlastiti život. Ne vjerujem u demokraciju koja će ikoga prisiljavati da učini nešto protiv svoje savjesti, a mi imamo te igre sjena koje se događaju u našoj državi. Ministre, do kraja prošle godine milijardu 350 milijuna smo potrošili na PCR testove koji danas ti pokažu nešto već sutra može biti stanje kod čovjeka potpuno drugačije. Ako znamo da jedan najnoviji uređaj magnetne rezonance Siemens 3.0 TE košta mrvicu više od 14 milijuna kuna, to znači da smo mi mogli kupiti 90 komada najmodernijim MR uređaja za građane RH, a pri tom znamo da u našoj državi se čeka na magnet mozga u Zagrebu 427 dana i u mojoj voljenoj Rijeci na pregled kardiologa 365 dana. To je ona situacija koju mi imamo konkretno. Da budem posve jasan, pa ja sam vas ovdje branio, ne jednom, vi to dobro znate, ne jednom. Branio sam vas čak u 9. mjesecu kada niste podlegli pritiscima iz Brisela i rekao sam čovječe dobro je da ne uvodimo covid potvrde jer naravno da nemaju smisla jer znamo da i cijepljeni prenose virus, u manjem obimu, sve znamo, ali prenose, dakle branio sam vas ovdje, vi ste podlegli. Piše u jednoj knjizi „istina će vas osloboditi“, znate mene samo zanima istina. Pa kad izađu van sve one prepiske gđe. Ursule u vrijednosti 35 milijardi sa šefom Pfizera i to preko SMS-a, tako se valjda dogovaraju ti biznisi, kada sve izađe van što se skriva u tajnosti onda će bit sve puno jasnije i hrvatskom narodu i našim građanima. Ministra, ljudi su vas napadali kad ste kod urara, evo ovdje smo čuli kolege vam zamjeraju, bili bez maske. Ja vas ne napadam, ja vas podržavam u tome, vi očigledno masku ne nosite na nekim svojim privatnim okupljanjima i druženjima i nemojte ju nositi. Šta ćete nosit masku, govorio sam o tome, istraživanje oštromjeraša tzv. Waterloo sveučilište kaže maska, a ne štitite, štiti kaže do 10%-12% ova kirurška platnena dakle od covida, dakle štiti sigurno malo više nego kada zagrebački gradonačelnik postavlja ogradu je li, pa što bi mu rekao Miro Bulj, kao da je virus janjad je li, a ne virus koji prolazi, znamo kroz šta prolazi. Ministre, dakle za sprječavanje infekcija u bolnicama odgovorni ste vi. Nikad niste smjeli dopustiti da stožer odlučuje o tome za bolnice. Nikakav stožer nije smio zamijeniti struku za covid potvrde u bolnicama i zato ne mogu vam dati podršku i nećete imati moju podršku. Vi ste odgovornost prebacili na kriminaliste, meteorologe i geologe. Neka hrvatski narod zna koji su članovi stožera, geolozi. Oprali ste Pilatovski ruke od vaše odgovornosti za ono što je vaša odgovornost. Hvala.
Hvala lijepa. Sada će u ime Kluba zastupnika Domovinskog pokreta govorit g. Stipo Mlinarić, izvolite.
Hvala lijepo potpredsjedniče. Raspravljati na ovu temu motivirao me je dio naslova koji apostrofira učinke, da se radi o samom izvješću o provođenju mjera iz Zakona o zaštiti pučanstva pustio bih neka ova točka dnevnog reda proteče pored mene lijeno i beznačajno ko rječica Vuka u Dunav. Međutim gospodo izvjestitelji odnosno gospodo gospodari naše slobode i sudbine, vi više nego bilo koji vlastodržac kroz povijest ovih prostora, pa i šire, proizvoljno i samovoljno uređujete, određujete i štimate naše živote. U ovom izvješću se može raspravljati i bez pomnog proučavanja teksta jer teror i posljedice vaših postupaka trpimo već 2.g.. Uostalom, ovo je danas najozbiljniji politički problem. Svakako da ova stvarna bolest, ali i dvojbena epidemija ima i zdravstvenu težinu, ali ni blizu kako gospodarsku tako i političku. Od prije gotovo 2.g. godine kada je virtualni kung-fu majstor iz možda virtualni ili možda virtualni američki MMA borac zvan covid-19 zadao svijetu i čovječanstvu prvu seriju udaraca i poslao nas u lockdown. Nama suci u ringu ne prestaju brojiti nove prekide, a naši savjetnici sekundanti ne uspijevaju nas svojim savjetima pripremiti da se odupremo protivniku koji se uglavnom služi niskim udarcima i prljavom borbom. Čak naši savjetnici pogrešno usmjeravaju kao da žele da mi ovu borbu izgubimo. Nakon ove metafore vratimo se u realnost. Nedvojbeno je da virus postoji. Nedvojbeno je da se virus širi. Jasno je da mu se čovječanstvo i znanost pokušavaju oduprijeti cjepivom i zaista na tržištu je stiglo više sličnih pripravaka koji nam se kao takvi prikazuju i u naše tijelo ubrizgavaju, a nigdje znanstvene potvrde pa ni u tumačenju Svjetske zdravstvene organizacije da je taj pripravak ono što je cjepivo po definiciji. O ovome se može govoriti satima, ali ja ću minutu, dvije reći najznačajnije. Moj osjećaj i ocjena je da je se zakonodavac i ovi izvjestitelji prvenstveno trude u nas ubrizgati što više cjepiva što je zapravo najvulgarnije utrživanje nečije robe jer ako cjepivo nije gotovo nikakva zaštita od zaraze, ako cjepivo ne sprječava prenošenje zaraze, ako cjepivo ne sprječava ni smrtne posljedice od zaraze pitam vas čemu onda s tolikim žarom tjerate pogotovo mlađe ljude na cijepljenje. Razumio bih da cjepivo ima obećano 90%-tne učinke ili kasnije smanjene na 70 pa čak i 50%, ali činjenica da je dvojbeno koliko se više i lakše zaraze cijepljeni nego necijepljeni upućuje na to da bi uz ovo izvješće o provedbi mjera i širenje zaraze trebalo uraditi i izvješće barem u našoj državi o dobavljačima ovog cjepiva i njihovim profitima. Zašto vi gospodo izvjestitelji vlade, članovi kriznog stožera i Ministarstva zdravstva niste konkretno obavijestili hrvatsku javnost o karakteristikama cjepiva barem u onoj mjeri u kojoj su proizvođači tog istog cjepiva obavijestili vas. Tamo recimo stoji da se prije primanja cjepiva treba izvršiti ozbiljna kontrola trenutačnog zdravstvenog stanja dragovoljca primatelja, treba imati uvid u njegov zdravstveni karton, treba imati posebnu ekipu i sredstva za pružanje prve pomoći ukoliko primatelj cjepiva padne u nesvijest. Postupate li u skladu s ovim u pričuvnoj ambulanti npr. kao na Velesajmu, gdje su kartoni od ljudi koji dolaze na cijepljenje? Zašto javnost ne zna, a i o tome su vas proizvođači cjepiva obavijestili da postoje bolesti na koje cjepivo ne smije ići i to niz bolesti. Završit ću politički jer ovo je prvenstveno političko pitanje. Prokomentirat ću dvije sukobljene strane, promotore i protivnike cijepljenja. Promotori su puno glasniji, iza njih stoji Europa i svijet. Iz dubine europskosvjetskih dubokih država oni urlaju, driječe, viču cijepite se, cijepite se. Nasuprot njih su često ustrašeni protivnici tzv. cijepljenja ovim nedokazanim uratkom. Oni govore tko se hoće cijepiti nek se cijepi, tko se neće cijepiti nek se ne cijepi i onda se ove druge napada i proglašava sijačima smrti, antivakserima i lijepe im se svakakve etikete u medijima i svugdje. A gospodine ministre niste mi odgovorili na pitanje u replici, kad sam vam, kad sam vam postavio konkretno pitanje i sigurno da je točno da u zadnje 2 godine od kad je krenila korona virus, pandemija da se ne rade za hrvatske branitelje sistematski pregledi. To je 100% istina i ne rade se sistematski pregledi. Recite mi bolnicu u kojoj se radi, imam prijatelje koji čekaju 2 godine, nisu došli na red, imam prijatelje koji su završili na Vukovarskom groblju, dnevno umire preko 15-tak branitelja, nema stožera koji je oformljen da tu populaciju zaštiti, a prosjek umrlih branitelja je 53 godine, pitajte svog ministra Medveda, pitajte gospodina Đakića koji nije u sabornici koja je prosjek godina smrtnost hrvatskog branitelja. Nema stožera, nema ničega, prepušteni smo sami sebi i nitko ne vodi brigu o njima. Hvala lijepa.
Sada će Klub zastupnika Centra i GLAS-a zastupati vidim najprije gospođa Mrak Taritaš da i onda gospođa Puljak. Izvolite.
Hvala lijepo poštovani potpredsjedniče Hrvatskog sabora. Poštovani ministre, kolegice i kolege. Ova izvješća su već prešla u rutinu sabora i uvijek su napisani po jednom te istom modelu. Puni su podataka, prepričavanje odredbi zakona, mjere koje je netko poduzimao ili nije poduzimao, ali i dalje nemamo uvid u učinke svih tih zakona, propisa, odluka i mjera. A kako nam se zove izvješće? Izvješće se zove izvješće o učincima, umjesto tog tih učinaka imamo gomilu poluinformacija koji kad ih sve zajedno ogolite ne znače puno. Jedan od razloga zašto ti podaci ne znače puno i zašto nemamo pravi uvid je i to što nam je statistika loša da ne kažem katastrofalna. Učinci mjera su loši. Može ministar nabrajati što je tobože radio ali ostaje jedna bolna činjenica, a ta bolna činjenica kaže slijedeće. Slabo smo procijepljeni i puno nas previše umire, puno previše. Ja i dalje nisam čula nikakav suvisao odgovor na pitanje zašto je tako i kako i da li je opće više moguće to promijeniti. Iako kad malo bolje razmislim čini mi da je i prekasno i za to. Ono što me posebno smeta je da vlada i ministar stalno izbjegavaju ozbiljni razgovor o te dvije glavne poražavajuće činjenice koje su međusobno povezane. Mi stalno slušamo o tome da su mjere izbalansirane, da smo spasili turističku sezonu, da smo bili puno blaži nego mnoge druge zemlje. To može i biti tako, ali plaćena je jedna jako skupa cijena. I oni najodgovorniji, vlada i stožer su bez sumnje podbacili. U Hrvatskoj svaki dan od korone umre jedan autobus ljudi, ponekad je taj autobus nešto manji, a ponekad veći, ali svaki dan je jedan puni autobus. Zašto? I nije istina da smo svi u istom sosu i da je kod svih jednako. Mi smo naprosto najlošiji, daleko lošiji od europskog prosjeka, a svjetlosne godine lošije od najuspješnijih europskih država. U zadnjih nekoliko mjeseci Hrvatska je imala tri puta veći rast smrtnosti na milijun stanovnika od prosjeka EU, pa kako je to moguće? Odgovor treba bit na pitanje što se tu događa. Mi odgovore na ta pitanja ne dobivamo iako ih uporno postavljamo. Ta neozbiljnost vlade i stožera, to odbijanje da se suoči s činjenicom da nešto ozbiljno ne štima je ono što me najviše smeta. Mi smo od početka pandemije u usporedbi sa članicama EU po broju zaraženih negdje točno u sredini, nismo ni najlošiji, nismo ni najbolji, ali po broju umrlih na milijun stanovnika mi smo u samom vrhu unije, 4. po redu. Ali ono što je zaista tragično je da smo po dnevnom prosjeku umrlih na milijun u posljednjem tjednu, a tako je već neko vrijeme, mi daleko, daleko najgori u uniji. Naš broj je 13,69. Prva slijedeća zemlja iza nas je na 11,1, a najbolji su na 0,55. Samo dvije druge države su iznad 10, a 4. je već na 6,72, manje od pola nego što je kod nas. Kako je to moguće ministre? Zašto nam se to događa? Jeste li vi svi zajedno svjesni da je nešto ozbiljno pošlo po zlu? Ovo nisu normalne brojke. Mi imamo ozbiljan problem, a svi skupa se pravimo da je to nevažno, pa eto nije tako strašno. Ministre, mislim da je strašno, baš strašno. Hrvatska mora otvoriti ozbiljnu raspravu o tome što se tu dogodilo. Nečiju totalnu nesposobnost mi plaćamo ljudskim životima. Pa dajte konačno postanite svjesni toga i saberite se. Svaki dan autobus ljudi ode na put bez povratka jer netko nije odradio svoj posao i to treba reći i to ću stalno ponavljati jer ovo više nije ni održivo ni izdrživo. U čemu je stvar su pitanja, što se dogodilo i hoće li se konačno poduzeti nešto da se to promijeni osim sipanja kaosa i beznačajnih podataka koji baš ništa nikome ne znači. Hvala.
Gđa. Puljak će nastaviti raspravu Kluba Centra i GLAS-a o ovom izvješću, izvolite.
Zahvaljujem. Jedina stvar koju možemo reći nakon evo 2.g. borbe s ovim virusom i sa ovom svjetskom pandemijom za koju možemo reći da je rezultat je li te borbe u Hrvatskoj je podatak da smo 8. zemlja u svijetu po broju umrlih na milijun stanovnika, ako uzmemo u obzir je li posljednji popis stanovništva 8. smo zemlja u svijetu, evo čuli smo 4. u EU. To je dovoljno kao komentar na ovo izvješće, kao komentar na borbu … [[Upadica iz klupe se ne razumije]] kako nije, mislite da nije, ja mislim da je, 8. zemlja u svijetu, dakle evo po nečemu smo u svijetu među prvih 10, po korupciji i po broju umrlih na milijun stanovnika. Dakle, to je ministre evo vaša ostavština, ostavština stožera, ostavština ove vlade. Vlada je dakle tako dobro upravljala ovom krizom da nam je u 2.g. pandemije umrlo više ljudi nego u Domovinskom ratu. Apsolutno nepovjerenje građana u tijelo koje je upravljalo ovom krizom bilo je i opravdano, na početku kontradiktornim odlukama, ne na početku evo cijelo vrijeme upravljanja ovom krizom, neshvatljivim uputama koje su izluđivale evo ne samo ljude koji su ih trebali pratiti nego i zdravstvene djelatnike pravilima koja su se različito primjenjivala na različite skupine ljudi i zbog toga je kraju i slaba procijepljenost ljudi i veliki pritisak na jedinice intenzivne njege. Predlagali smo u neko doba stožer nacionalnog jedinstva kojemu je smisao bio ne da bude političko tijelo nego mu je smisao bio da vrati povjerenje građana u one koji upravljaju ovom krizom, da pruži vjeru u sustav, vjeru u jedinstvo svih jer zaista mislim da nam je svima u interesu da izađemo što prije iz ove zdravstvene krize, da se što prije riješimo tog virusa, dakle predlagali smo da se ujedine i struke, političke opcije i da se pokaže građanima da se svi zajedno želimo obračunati s ovim virusom i na neki način onda poruke tog jednog takvog tijela bi se i lakše primale i slušale, bolje slušale u javnosti. No ova vlada je li nije htjela zajedništvo. Kako se recimo u nekim drugim državama što se organizacijskih stvari tiče kako to izgleda, dakle razvijene i bolje organizirane zemlje, recimo jedna od, jedan od primjera imaju punktove za besplatno testiranje na koje se dolazi i bez uputnice, bez da se kontaktira i nepotrebno opterećuje liječnike primarne zdravstvene zaštite, kaže kamoli da to isti rade u nekakvim ordinacijama po koje kakvim epidemiološki upitnim, mogu ih slobodno nazvati preko noći sklepanim izbama, dakle jesmo li dovoljno bogati da resurse obiteljske medicine trošimo na administrativne poslove. Ili još jedan primjer Call Centar, Call Centar za sve informacije, dakle obavijesti i o nalazima i o pravilima trajanju samoizolacije, dakle ta pravila koja su u drugim zemljama vrlo jasnija i jednostavnija i ne mijenjaju se je li brzinom mijenjanja čarapa dakle u kojima u takvom jednom call centru dakle ne rade specijalisti liječnici, magistri i prvostupnici sestrinstva, medicinske sestre i tehničari već osoblje koje je istrenirano i educirano za te poslove, priučeno osoblje dakle samo smo evo mi trošimo skupo školovane liječnike specijaliste na ispisivanje papira, telefoniranje i iščitavanje preporuka. Danas evo ponovit ću još jedanput 2 godine borbe s virusom imamo ove dramatične rezultate i uspjeh od 8 mjesta po smrtnosti u svijetu. Cijepljenje dakako spašava živote, evo pozivam i ovom prilikom još jedanput sve ljude koji se još nisu cijepili da se cijepe, međutim ovi koji su upravljali krizom, dakle podbacili ste u cijepljenju naših starijih sugrađana. Više od 90% smrtnosti u kategorije 60+ starosti, ako spustimo to na 50+ smrtnost je 97-98% svih smrti. 50 više od negdje je 28- 29% sugrađana starijih od 50 godina nije uopće cijepljeno. Imate dramatična upozorenja evo i dr. Ive Ivića mislim da ga svi već prepoznajemo iz medija koji je istaknuo da su mu posljednji dani bili posebno teški, evo njegove riječi citiram. Posljednjih 10-tak dana apsolutno rijeka teško bolesnih starih ljudi koji se nisu cijepili nisam mogao zamisliti da je to moguće. Dakle, učinak borbe sa virusom posljednje 2 godine u vrhu smo po broju umrlih na miliona stanovnika. Hvala.
Sada je na redu Klub zastupnika IDS-a i gospodin Emil Daus. Izvolite.
Hvala lijepa gospodine potpredsjedniče. Poštovani ministre, poštovani gospodine Capak, kolegice i kolege, trajanje pandemije kao i činjenica da je nisu u potpunosti uspjeli suzbiti ni cjepivo ni brojne epidemiološke mjere dovelo je do toga da se u javnom prostoru pojavljuje sve više aktera koji su nezadovoljstvo i frustracije građana brojnim restriktivnim mjerama kao i njihov strah odlučili iskoristiti za vlastite ciljeve pri tom odbacujući autoritet znanosti. Istarski demokratski sabor se od početka pandemije opredijelio za znanstveni pristup sprječavanja širenja zaraze Corona virusom vodeći se načelom da je očuvanje zdravlja građana najveći prioritet svake zemlje. Shvaćajući naravno da i znanost ima svoje granice, ali na znanstvenicima je zadaća propitkivanja znanosti, a ne na onima koji nemaju potrebne kvalifikacije i stručno znanje. Javno zdravstvo, javnozdravstvene politike i mjere moraju biti prije svega predmet rasprave znanstvene i stručne javnosti jer znanost je jedini autoritet u borbi protiv Corona virusa. Nikako ne vidimo valjanu alternativu u instant rješenjima nestručnih ljudi bili oni iz svijeta politike, civilnog društva, medija, vjerskih autoriteta i ostalih. U IDS-u smatramo da je situacija s pandemijom u fazi kada svi društveno odgovorni pojedinci i organizacije, svi oni koji djeluju u javnom prostoru moraju jasno i nedvosmisleno pozvati sve građane da se cijepe i da se pridržavaju svih epidemiološki mjera jer je to jedini učinkoviti način borbe protiv pandemije što zorno dokazuju podaci vezani uz oboljele i umrle iz procijepljenih zemalja. Uostalom cijepljenje je kao javnozdravstvena mjera najveći medicinski uspjeh 20. stoljeća pa i danas. Stručna znanost i dalje mora biti na prvom mjestu pa i kod pitanja koja stvara možda sada i najviše prijepora u društvu poput primjena Covid potvrda i obaveznog cijepljenja. No, uvijek pri tom imajući na umu da su ljudske slobode, posebice sloboda izbora temelj svih sloboda te da mogu biti ograničene samo ako je zaista nužno i znanstveno potkrijepljeno. Zbog svega dosad navedenog i dalje ćemo biti protiv svakog pokušaja politizacije upravljanja pandemijom. Pri tom mislim s jedne strane na politizaciju ove 2 godine ove teme i od strane vladajućih i rekao bih čak nedostatka uključivosti šireg konsenzusa jer je bilo prilike za to i bili smo spremi u to se uključit čime se odavno unijela nesigurnost i nepovjerenje u institucije, ali i s druge strane politizaciju cijele situacije od strane onih koji koriste strah i frustracije građana za stjecanje jeftinih političkih bodova jer treba i to reći. U svemu treba postojati jedna granica, ne samo granica dobrog ukusa već i granica kada prestaje politička igra i kada nastaje društvena odgovornost. Odgovornost prema ljudima i prostoru gdje živimo. Odgovornost prema građanima koje zastupamo i zemlji koju predstavljamo. To je minimum koji se od nas očekuje.
Hvala lijepa. I imamo još vremena prije iznošenja stajališta za jednu raspravu kluba, Klub zastupnika HDZ-a koji će zastupiti, zastupati kolega predsjednik Željko Reiner.
Hvala lijepa poštovani potpredsjedniče Hrvatskog sabora. Poštovani gospodine ministre, kolega Capak, pa ja sam zapravo ovo izlaganje sasvim drugačije zamislio i napisao sam si neke natuknice međutim počet ću ga ne onako kako sam ga zamislio nego bitno drugačije. Moram izraziti svoje, svoj strah zapravo i čuđenje kad u javnom prostoru slušam, čitam, gledam pa i ovdje u ovoj sabornici što sve i tko sve suvereno raspravlja o ovoj pandemiji, o ovoj virusnoj bolesti. Ljudi koji nemaju apsolutnog nikakvog medicinskog znanja drže se pozvanim da dociraju o tome da suvereno o tome govore. To je zastrašujuće. Da ja primjerice koji sam po obrazovanju liječnik sad počnem tvrditi da je Pelješki most koji je inače jedno epohalno postignuće mogao biti izgrađen bez primjerice 3 ili 4 potporna stupa koja su postavljena, svi biste vjerojatno mislili ili da nešto sa mnom nije baš u redu ili da ovaj pričam gluposti i bile ti to gluposti jer ja se u to uopće ne razumijem, a vidite u epidemiju covida, u mjere, u liječenje, svi se razume, apsolutno svi. Koji se sve krivi podaci su mogli ovdje čuti također je zastrašujuće, od tvrdnje da smo po smrtnosti prvi na svijetu, to je bila tvrdnja jednog od naših kolega, do tvrdnje da smo prvi u Europi, to je isto bila tvrdnja ovdje izrečena, jedan i druga netočno, lažno, do priče o primjerice covid potvrdama koje kao da smo mi izmislili i da smo jedina zemlja koja ima covid potvrde, a ne da niti jedna jedina zemlja EU nije ukinula covid potvrde. I sad što na kraju o tome svemu misliti. Vratimo se zapravo na tekst izvješća. Odgovorno ponašanje, pridržavanje mjera, prvenstveno cijepljenje, testiranje, što to omogućuje? To omogućuje očuvanje zdravlja na prvom mjestu, ali i funkcioniranje, rad, posao ljudima, proizvodnju, prijevoz, obrazovanje, sve to omogućuje to. To je poanta općeg dobra i odgovornost države, a onda naravno vlade, a onda naravno i stožera i oni to čine upravo iz svih ovih razloga da se sačuva zdravlje ljudi, da se omogući funkcioniranje društva, da se očuvaju radna mjesta i da dođemo u poziciju da prebrodimo tu ogromnu krizu, najveću krizu pandemiju u zadnjih 100.g. uzrokovanu covidom. Treba vrlo jasno reći jer i o tome je bilo potpuno krivih tvrdnji da je glavna karakteristika organizacije bolničke zdravstvene zaštite u ovom 4. valu jel odnosno početku 5. vala jer na to se odnosi ovo izvješće, svi su pričali o svemu i svačemu, najmanje o ovom razdoblju o kojem govorimo, a inzistirali su, inzistirali su da se svaka 3 mjeseca podnosi izvješće. Ja osobno mislim da je to besmisleno, ali kad smo to već izglasovali neka ministar mora tu sjediti i slušati mudre misli koje se izriču sa ove govornice i on će sigurno dramatično poboljšati stanje sa covidom zato jer ćemo mu to mi ćemo ga prosvijetliti. Dakle, glavna karakteristika organizacije bolničke zaštite jer je o tom bilo govora je da se uz osiguranje dovoljnih kapaciteta za optimalno zbrinjavanje tih pacijenata sa covid-19 u bolničkim ustanovama u najvećoj mogućoj mjeri, koliko je to moguće, održi redoviti rad za sve pacijente koji nisu pozitivni na covid-19. I sad kad pogledate izvješće vidite da u tom razdoblju rad bolnica nije bio isključivo usmjeren na liječenje pacijenata s covid-19 što je normalno, naglasak je bio stavljen i na osiguranje pravodobne i kontinuirane bolničke zaštite zdravstvene skrbi hitnim i prioritetnim pacijentima, primjerice onkološkim, svim hitnim pacijentima, nijedan hitni pacijent nije ostao u Hrvatskoj bez nužne zaštite i drugim pacijentima kojima je bila neophodno potrebna i brza bolnička zdravstvena zaštita. Nova organizacija rada bolnica koja je to omogućila je rezultat visoke procijepljenosti zdravstvenog osoblja u bolnicama, što nije bilo lako postići. U početku je to bilo problematično, bolje kod liječnika, manje bolje kod ostalog osoblja, pa se onda velikim trudom postigla visoka procijepljenost svog zdravstvenog osoblja. To se postiglo uvođenjem toliko spominjanih, omraženih i ne znam šta sve ne covid potvrda u bolnice, ali naravno i stečenih znanstvenih spoznaja, stručnih znanja i iskustava u prethodnim valovima epidemije. Za razliku od nekih valova pandemije u svijetu u zemljama koje su daleko bogatije negoli što je to Hrvatska, gdje su se liječnici nalazili u situacijama da moraju odlučivati o tome da li će osobu A ili osobu B staviti na respirator ili staviti na ECMO aparat, što je stravično moralno opterećenje za te naše kolege po tim zemljama bilo, za razliku od toga što je više zemalja moralo bolesnike prevoziti u susjedne zemlje da bi dobili odgovarajuću medicinsku pomoć u Hrvatskoj se to uopće nije dogodilo, u Hrvatskoj koja se toliko strašno kritizira i zdravstveni sustav i stožer i ministarstvo i sve skupa, u Hrvatskoj ni blizu nismo bili toga, ni blizu nismo bili toga da nam ponestane respiratora. U par bolnica kad je bilo nedovoljno respiratora u istom danu su prebačeni iz drugih bolnica gdje ih je bilo u obilju u te bolnice i nijedan pacijent koji je trebao bit na respiratoru, koji je trebao bit na visokom protoku kisika nije ostao bez toga, koji je trebao ECMO nije ostao bez toga. Al mi smo strašno loši u tome svemu skupa barem sudeći po nekim našim kolegama koje smo imali prigode tu čuti. U ovom izvještajnom razdoblju započelo je cijepljenje booster dozom i znamo da booster doza značajno štiti od najtežih oblika bolesti i od smrti. Uspjelo se postići da se negdje oko 67% odraslog stanovništva s time procijepi. Niko s time nije sretan i to nije dovoljno i svima je to jasno da to nije dovoljno. Međutim, zašto se to događa? Zato jer su ovi ljudi koji tu sjede nesposobni, jesu li oni krivci za to? Pogledajmo malo kakvo se ozračje stvara u društvu, pa rijetko kada se moglo čuti toliko govora mržnje od ljudi koji tvrde da im je stalo do drugih, da to rade iz ljubavi spram drugih, da to rade iz ljubavi spram slobode, slobode i demokracije. Demokracija nije anarhija, sloboda ne znači da ja mogu proći kroz crveno svjetlo na raskrižju bez obzira koliko mi se žuri, naprosto zato jer sam slobodan. Kad ti ljudi to napokon shvate možda će i progledati. Hvala vam lijepo.
Hvala lijepa, hvala. U Napulju su prolazili kroz crveno svi, a oni kroz zeleno bi stajali jer su znali da oni kroz crveno prolaze. Nastavljamo sa raspravom i sada je na redu g. Željko Ostojić. Molim? [[Upadica iz klupe: Rajko Ostojić]] Pardon, Rajko, skidam naočale i ispravljam se g. Rajko Ostojić, Klub zastupnika Socijaldemokrata, oprosti Rajko. Ali ako skineš masku bolje ću te čut. Ako skinete masku bolje ću vas čut. Evo, hvala, hvala.
Ja ću govoriti g. ministre kratko na tragu vašega ne izvješća pisanog nego na vašeg usmenog govora na 4 teme, a to je postotak ili incidencija procijepljenosti, mortalitet. Ne morbiditet, nego mortalitet. Treće, neke vaše recentne odluke oko organizacije liječnika obiteljske medicine, medicinskih sestara. Četvrto ne manje važno kao što ste sami rekli citiram pitanje opstojnosti turizma. I ako stignem na peto nešto o prevenciji buduće sistematske preglede naših branitelja. Oporbene stranke ste pozvali da govore pošteno, otvoreno i transparentno, pa ne dvojim da ste dobili sjajne podatke i mišljenja nas oporbenih stranaka. Ali iznenadile su me da i stranke koje su dio vladajuće koalicije, dakle klub koji predstavlja gospođa Martinčević i Klasić su u principu govorili kao da su u oporbi. Oni su u principu napali Stožer, dali negativne ocjene i u principu ispada da ta koalicija nije tako čvrsta kao što izgleda ili je to samo predstava za javnost. Drago mi je gospodine ministre da ste vrlo rekli na moje pitanje prije dva, tri sata da nije kontrolirana epidemiološka situacija što se tiče mortaliteta, da ste mislili na nešto drugo, a ne na epidemiološku situaciju mortaliteta. Jer uistinu mortalitet je u Hrvatskoj strašan. Kako ste i sami prije godinu dana govorili kada je umrlo 25 do 30 ljudi da je situacija loša, sa razumom pozivali na cijepljenje. Ako je tad bila loša i katastrofa, onda je sada još lošija, još katastrofalnija i to je nešto na što treba ukazati u vašem izvješću. Dakle, dobro je da ste rekli da situacija nije kontrolirana, dapače. Na tom tragu ja uistinu mislim da je to možda bio lapsus kalami ili lapsus kompjuter, ne znam koji ćemo izraz sve reći. Ova izvješća ili ih treba promijeniti ili ih treba ukinuti, jer čini mi se da su ona copy paste. Pozivamo se u njim na povijesne stečevine, a ne govorimo o meritumu, ne govorimo o činjeničnom stanju. Dakle, hajmo redom. Procijepljenost loša, nedovoljna. Nije važno tko je kriv, ne tražim uopće krivca, nije važno da objesimo nekog Pedra, ali ključno je tko je odgovoran. Odgovoran je onaj tko je vodio kampanju. Dakle, Stožer, Hrvatski zavod za javno zdravstvo. Svi oni su odgovorni i moraju naprosto reći to ne valja. Ponijeti odgovornost za to kao što ste i sami rekli. Pokušajte se vi gospodine ministre staviti jer ste izabrani u Hrvatski sabor, u poziciju oporbenih stranaka, a tu sjede dva bivša ministra, jedan aktualni i barem četiri, pet budućih ministara. Gledam Renatu Sabljar-Dračevac možda kao buduću ministricu ili sa ove strane Maju Grba-Bujević kao buduću ministricu. Dakle, ima kandidata kao u priči. I svatko od nas kao što ste vi lijepo rekli mora bit odgovoran. Postotak vakcinacije u Hrvatskoj je katastrofa. Postotak smrtnih ljudi u Hrvatskoj je katastrofa. Možemo se mi vaditi na statistiku i vi ste lijepo rekli osam razloga, ali u tih 8 razloga ste već sam vam rekao u odgovoru na repliku ukazali da se različito gledaju parametri Hrvatske i Europske unije. Ne može biti statistika kriva. Ne može i ne smije. Jer ako je statistika kriva, onda su naši podaci još gori. Jer ovi podaci o smrtnosti se odnose na 4,2 milijuna stanovnika, a ne na 3,8 milijuna stanovnika. Znači, trebali bi biti još gori. I tu budimo oprezni, priznajmo konkretno i jasno statistika je loše, statistika je katastrofa i još jednom hvala što ste rekli da situacija nije kontrolirana. Liječnici obiteljske medicine uistinu mi nije jasno tko vam je to predložio, uistinu mi nije jasno. Ukidate na žalost sa razlogom punktove za testiranje, punktove za vakcinaciju. Znači ukidamo punktove za vakcinaciju. U Zagrebu se ugasilo pola punktova za vakcinaciju. Tamo su kadrovi, ljudi, stručnjaci. I umjesto da na ta mjesta koja ste na žalost ukinuli ne vi nego s razlogom. Ljudi ne dolaze na vakcinaciju, pretvorite u punktove za testiranje jer imate sve. Vi taj posao stavljate na teret liječnika obiteljske medicine. To se kosi sa zdravim razumom, to naprosto nije normalno. Imate sve, organiziran sustav a naprosto opterećujete liječnike obiteljske medicine koji su sa razlogom reagirali. Ja sam tu u potpunosti, u potpunosti, u potpunosti na njihovoj strani iako im sad šaljete i opet vas je vjerojatno netko na to natjerao šaljete im prijeteće poruke, otvarate mail prijavi doktora. Otvarate e-mail adresu, stavili ste ih na naslovnicu, na wanted, na traži se. Tko god vas je to savjetovao maknite ga od sebe, ne želi vam dobro, ne želi vam dobro vjerujte mi. Ne samo to. Malo prije sam vas pohvalio da ste izuzetno pristojan čovjek, to stvarno mislim. Znamo se jako, jako dobro ali i vama ponekad potekne rečenica. Kažete kod liječnika i njihovih sestara. Ne vidim razloga da netko tko je završio medicinu, pa čak i za njegovu sestru, medicinsku sestru ne bi to trebao biti veliki napor. Medicinske sestre naše su stup. Jedna medijska kuća ih je stavila zajedno sa deset ljudi u natječaj za najbolju osobu, pojedinca prošle godine. Oni će zasigurno biti prvi i tako se ophoditi prema medicinskim sestrama sa podcjenjivanjem uistinu nisam očekivao iz vaših usta, ali vjerujem umorni ste, situacija nije dobra. Kako ste sami rekli situacija je nekontrolirana, imamo puno smrtnih slučajeva i sve drugo. Da, turizam je kao što ste sami rekli citiram pitanje naše opstojnosti, završen citat. Ja ne mislim da je pitanje opstojnosti. Ja mislim da je turizam opasna stvar za nas Hrvate, da se ne pretvorimo u konobare i poslužitelje. Ali tu smo gdje smo, svaka četvrta kuna dolazi iz turizma i hajmo to napraviti. Vi dolazite upravo iz te izborne jedinice gospodine ministre. Dobili ste najveći broj preferencijalnih glasova od svih nas saborskih zastupnika. To je vaša odgovornost. To je vaša ekstra odgovornost, da iz vaše izborne jedinice imamo najmanju vakcinaciju, najmanju, nemojte se pozivat na župana i na druge stvari, to je vaša ekstra, ekstra, ekstra odgovornost i tu naprosto očekujemo da se situacija poboljša. Osam razloga, ljudi se slabo javljaju na cijepljenje kažete vi, preventivni pregledi kažete vi ljudi se slabo odazivaju na preventivne preglede, kažete vi liječnici obiteljske medicine nedovoljno radite, pa ćemo ih prijavljivati, držite doktora, držite lopova, naravno pod navodnike, kažete vi sestre bi valjda mogle napraviti testiranje, valjda su toliko educirane kažete vi i na kraju neko vas je opet stavio u vaš govor da je statistika EU nije usporediva. Ma usporediva je nakon 2.g., zasigurno usporediva [[Upadica iz klupe: Statistika pojedinih zemalja]] Pojedinih zemalja, ispričavam se, statistika pojedinih zemalja. Ali time idemo g. ministre korak dalje. Sad nakon ljudi koji se slabo odazivaju, nakon sestara, nakon liječnika, krivimo statistiku. Nemojmo tako, nemojmo tako. Ja sam vam pohvalio vašu statistiku 116 ljudi i tu potpuno mislim da je u redu, a isto tako mislim da statistika mortaliteta je katastrofa. Ponovit ću, stavite si u glavu da ste oporbeni zastupnik šta bi rekli ministru zdravstva, šta bi rekli ministru zdravstva koji je ministar u državi sa katastrofalnim mortalitetom i sa katastrofalnim postotkom procijepljenosti, šta bi rekli? Što bi god rekli ja potpišem, evo što bi god rekli, al nemojte reć ljudi su krivi jer ti isti ljudi su vas izabrali, izabrali su vas, a sad su krivi u istoj vašoj županiji. Morate se odlučit, to je nešto naprosto činjenica. Prevencija, spominjali ste prevenciju, Stipo Mlinarić je rekao istinu, pregledi, sistematski pregledi branitelja su otkazani u cijelom nizu bolnica. Ja to znam jer sam branitelj, išao bi na pregled, nemam gdje, otkazani su, bili su, sjajna stvar, radili smo i sad su otkazani i to je činjenica, Stipo je tu potpuno u pravu. I na kraju pozivam sve one koji još nisu se cijepili da se cijepe i naše saborske zastupnike također da se cijepe jer štitimo sebe, svoje bližnje i sve one koji se ne mogu cijepiti. Samo još jedna riječ. Vakcinacija je spasila g. potpredsjedniče više ljudskih života od bilo koje medicinske intervencije, od bilo kojeg kirurga, neurokirurga, gastroenterologa, psihijatra, vakcinacija je spasila milijune života.
Hvala. Sada stvarno Željko, sada ovaj ispravno kažem g. Željko Lenart, Klub zastupnika HSS-a i RF-a, izvolite. Kako? … [[Govornik se ne razumije]] , izvolite.
Evo poštovani potpredsjedniče, poštovani ministre, kolegice i kolege. Ovo je jedna tema koja je vrlo teška za raspravu za nas koji nismo liječnici jer kada mi propitujemo neke stvari ovoga onda često kažu pa da nemaš ti pojma, ti nisi liječnik. Evo meni su tu neke, neke kolege i kolegice bacili drvlje i kamenje na mene što sam ja agronom, pa pričam o ovome, doduše to su bili pravnici iako sam ja u odnosu na njih slušao i kemiju i biokemiju i mikrobiologiju, pa eto ponešto znam i o virusima, ne toliko kao ljudi koji se bave znanošću iz liječničke struke, ali daleko više od tih kolega. Da sam imao vremena 18.g. studirat pa bih vjerojatno završio i pravo tako da znam se boriti u tom pravnom dijelu bilo bi mi možda isto lakše i kužio bi se više, vjerojatno više tih tema. Ja sam ovdje govorio o onome o čemu ja trebam govoriti to je kao narodni zastupnik, kao zastupnik kojega je izabrao puk da dođe ovdje i da govori o njihovim problemima. Iako možda nisam stručnjak u nekim granama znanosti držim se uvijek u životu one da znam ono što ne znam bio bih najpametniji na svijetu, iako postoji i pametnijih, ali postoji i onih drugih. Da je u ovoj pandemiji radom stožera i radom vlade bilo učinjeno puno grešaka, bilo je. No nažalost izostalo je to da su oni sami sebi priznali te pogreške, da su si sami priznali te pogreške vjerojatno bi strategija bila neka drugačija. Ja zadnji puta kada sam ovdje govorio o pandemiji i problemima koje imaju naši građani od covid potvrda, od cijepljenja, od svih onih problema koji su predstavljeni pred njih, bilo je 1.400 zaraženih, danas je preko 10.000. Iako od tad imamo i covid potvrde i cijepljenost, evo jučer sam gledao 64,95 ako se ne varam, preko 2,5 milijuna ljudi je cijepljenih s obzirom na novo, novi popis. U proteklih mjesec dana kada smo u prosjeku imali dnevno 10.000 znači 300.000 se je zarazilo i ja sam evo prebolio u proteklom mjesecu, živ sam i nisam nikome zauzeo niti krevet, niti respirator i liječio sam se evo sam i zahvaljujući mojoj liječnici obiteljske medicine koja me je pratila i nije dozvoljavala da se razviju nekakvi teži simptomi ili teži oblici bolesti. Upravo sam to i spomenuo ministru da nažalost taj naputak koji je možda prema liječnicima opće prakse je otišao možda nije dovoljno dobar. Nažalost naši liječnici obiteljske prakse su, medicine su preopterećeni, ima ih malo sa većim ili manjim znanjem, ali to su naši liječnici koje imamo. Možda je trebalo im dati više mogućnosti i više vremena za njihove pacijente i možda je trebalo na državnoj razini osmisliti program nekakve preventivne terapije koja bi mogla pripomoći da se ne dobivaju upale pluća ili neki teži oblici. Sam sam u svom prolasku kroz bolest eksperimentirao. Drugi dan kada sam popio jedan Klavocin temperatura mi je pala i držalo me je do idućeg dana na normalni pa mi je onda porasla. Znači pričam napamet ja nisam liječnik, ali pričam ono što je iz života. Covid potvrde, a Covid potvrde lijepo je rekao kolega Reiner nismo mi izmislili ovdje, došle su iz Europe. Jasno mi je da ako želite putovati kroz EU ili gdje da morate sudjelovati u tome isto da imate Covid potvrdu, ali da li smo mi to morali tako forsirati za one koji ne žele putovati, za one koji žele otići na svoje radno mjesto. I onda se propitkujete da li ta potvrda ima smisao ako vi kad trebate doći na radno mjesto morate pokazat Covid potvrdu, a u 4 sada popodne kada ulazite u tramvaj ne morate, sjedite jedan na drugome, u autobusu, u drugom javnom prijevozu. Pa jasno je svima ljudi da je bila prisila da postignemo što veću procijepljenost, ali onda to tako treba reći. Zbog čega smo forsirali mlade? Moja kćer i moj sin su se cijepili, da ne mislite da sam ja antivakser pa da sam branio svojoj djeci. Zašto se moj sin cijepio? Zato što je student i zato što ima prepreke koje su mu postavljene i ne može normalno studirati i funkcionirati i čovjek je popustio i otišao se cijepiti. Znamo da mlađi razvijaju blaže simptome, da nemaju teže simptome. Zašto nismo o tom razmišljali? Ja nisam protiv testiranja. Meni nikada nije bio problem otići se testirati da vidim da li sam pozitivan ili nisam, no PCR testiranje je ponekad bilo toliko agresivno da je moja partnerica koja živi sa mnom 3 tjedna imala utrnuto lice od povrijeđenog živca. Znači žena je 33 godine nakon cijepljenja imala teške simptome, tu noć je mislila da će umrijeti jer kad je imala simptome 5 dana je čekala testiranje, na testiranju je bila negativna iako se sama izolirala vjerojatno preboljela i onda od cijepljenja imala veliki problem. Ali ne želim o tome govoriti. Kad govorimo o tome onda ste vi antivakser, onda ste vi neprijatelj ovog naroda, ona vi ne želite da, onda, da neki prežive, valjda želite da svi umru. Draga gospodo ali moramo biti svjesni i nekih bioloških stvari. Ja bih sutra s Bogom potpisao ugovor da živim 90 godina što vjerojatno neću dosegnuti zbog tempa života i svega što prolazimo danas u životu. Ali moramo biti realni, nemojmo raditi za neke multinacionalne farmaceutske kompanije koje imaju, koje mogu od svojih kamata kupiti ovu državu. Svi naručuju abnormalne količine cjepiva koje se uništava. Zbog čega smo trošili novac? Zbog čega? Naravno da treba voditi računa da je dostupno, naravno da treba svima onima koji se žele cijepiti to i omogućiti da čak i izbor cjepiva koji oni žele, al ne treba nikome reći moraš, ne direktno naravno nego indirektno. Zar vi mislite da narod hrvatski to ne prepoznaje? Prepoznaje, strah je najveći ljudski neprijatelj. Čega se čovjek najviše boji? Boji se da umrijeti. I oni koji kažu da se ne boje, boje se. Da im se drugim načinom pristupilo vjerojatno bi danas postotak cijepljenih bio veći. Ali normalno da su se stvorili ljudi koji su se uplašili do toga da je ispočetka cjepivo bilo testno, da ljudi nisu vjerovali u to, da su postojali ljudi koji su plašili. Znači plašilo se s jedne strane, a s druge strane a mogućnost izbora je bila vrlo mala ili ćeš se cijepiti pa ti je sve otvoreno ili se nećeš cijepiti pa ti ništa nije otvoreno. Ja se nisam cijepio, 2 godine se nisam zarazio. Sada sam se htio zaraziti smatrajući da je omikron taj koji možda dovodi do kraja te pandemije i shvaćam da se svi moramo zaraziti jer kad stavite matematiku i zbrojite sve koji su bili pozitivni onda dolazite do toga da smo tu vrlo blizu. Nismo mi tako daleko. No postoje ljudi evo prekjučer sam bio na pogrebu jednog hrvatskog vojnika, pukovnika hrvatske vojske koji je od prvog dana bio u ratu gdje sam, razgovaram s ljudima, ljudi su se 3 puta cijepili i 2 puta pozitivni nakon toga bili. Pa ako ste pozitivni znači da možete zaraziti drugoga u većoj ili maloj mjeri, ali možete. To moramo jasno reći, to je tako. I onda će ti koji su cijepljeni i oni voditi brigu da kad počnu šmrcati da se izoliraju, da se testiraju. Ovako oni misle brate mili da su narodni heroji, da mogu hodati gdje god hoće, da ne mogu nikoga zaraziti. I onda normalno da bukne zaraza. Pokušajmo biti realniji, nemojmo smatrati i gledati ljude se visoka i misliti da su oni glupi bez obzira na kojoj su obrazovnoj razini. Ljudi danas čitaju, sve je dostupno i loše i dobro, ali ajmo im pomoći da oni izaberu ono što je dobro i da vjeruju nečem što misle da korisno i da vjeruju ovoj hrvatskoj vlasti konačno jer nakon svih ovih afera, svih grešaka i ministra osobno i institucionalno i stožera i svih, ljudi se ismijavaju, prepričavaju svašta i došli smo tu gdje jesmo da nitko više nikome ništa ne vjeruje ministra. Nažalost. Hvala.
Gospodin Damir Bajs govorit će ispred Kluba zastupnika Fokusa i nezavisnih zastupnika. Izvolite.
Gospodine predsjedavajući ispred Kluba Fokusa i nezavisnih zastupnika osvrnut ću se na današnju točku dnevnog reda. Kada je prije koju godinu započela pandemija korone to je bilo tamo negdje daleko u Kini, ali skoro preko noći približila se Europi, Hrvatskoj i općenito cijelom svijetu. Tada svi sa kojima smo razgovarali bili su zapravo optimistični misleći da je Hrvatska u EU, da imamo mogućnost doticaja do informacija, znanja, pa jednog dana i cjepiva i lijekova. I to je bila neka misao vodilja. Mi smo suvremena zemlja sa dobrim zdravstvenim sistemom i na taj način bi očekivali i dobre rezultate kad govorimo o koroni i borbi protiv korone. I to je točno. I Vlada i ministarstvo i ministar zdravstva često su govorili da su u suglasju sa svim ostalima u EU, pa i šire. Ali ova borba je mjerljiva, mjerljiva kroz brojke pošto je obuhvatila cijeli svijet pandemija možemo i usporediti koliko smo mi to bili uspješni u borbi protiv korone. Da li smo iskoristili svoje prednosti? U čemu je eventualno problem i kuda dalje? Hrvatska u statistikama koje su javno objavljene i ovog trenutka zemlja kad govorimo zemlja EU koja je jedna od najmanje procijepljenih zemalja u EU. Iza nas su samo Bugarska, Rumunjska i Slovačka. To je sam ministar naznačio. Također po nizu statistika postoji još puno važnijih. Hrvatska je ovog trenutka deveta ili osma zemlja po smrtnosti u svijetu, ne u EU. Ona je u nekom trenutku bila na tjednoj bazi zemlja sa najviše umrlih u svijetu. Pa šta nam se to desilo? Kako je to uopće moguće da Hrvatska sa takvim zdravstvom, sa takvim pristupom, svemu što nam treba budemo prvi po smrtnosti pa čak jedan tjedan ili dva. I ja sam rekao, ministar zdravstva, njega smo nazvali generalom. On je prihvatio tu usporedbu i nadovezao se, rekao je da generali donose odluke, da ih donose brzo, da te odluke moraju biti ponekad loše ali da vojska mora slušati. Ako je ministar zdravstva a i naš Stožer Civilne zaštite to dobro vodio pitanje je možda netko nije slušao. Da li možda naputke koje su dali, odluke koje su donesene, koje su bile u dobroj namjeri, možda zdravstvo nije poslušalo, ne bih rekao. Zdravstveni djelatnici su napravili sve što je u njihovoj moći, pa čak i više od toga, od opće prakse, bolnica, hitne medicinske pomoći, svih onih koji rade u zdravstvu. Radili su puno više nego ikad prije pod nikad težim uvjetima. Možda je školstvo podbacilo, škole nisu slušale naputke. Ne baš, škole su to slušale. Da li možda su građani krivi? Ja bih rekao da je to nemoguće. Ne mogu biti građani krivi za ono što se dešava. A onda kad govorimo o tome, onda ćemo reći da možda je politika kriva, možda mi u Saboru. Međutim, možda je i nešto drugo krivo, možda je bilo i loših odluka. Jer kako je to moguće da smo prvi u svijetu, pa makar i dva tjedna po smrtnosti. Europska zemlja, civilizirana u Europskoj uniji sa dobrim zdravstvom. Da li su građani Hrvatske toliko neposlušni? Nisu. Da li su u konačnici generali možda donijeli pogrešne odluke? Ili general kad već pričamo o ministru? Moram naglasiti svi koji smo bili u Domovinskom ratu, a ima nas naravno cijenimo naše generale. Međutim, naravno neki su bili bolji, neki malo manje bolji. Tako to vrijedi i sada. Tako da učinci ukupnosti mjera o kojima mi sada pričamo neovisno o tome što materijal ima stotinjak strana statistika se svodi samo na ove dvije činjenice koliko smo cijepljeni i koliko je umrlo. I ne možemo se s time ni malo pohvaliti. Da li to znači da trebamo nešto napraviti u promjenama? Sigurno da. Drugačije pristupiti ukupnosti onoga što je dovelo do toga da je prošla godina dovela da imamo čini mi se 63000 umrlih u Hrvatskoj. To je 13000 više nego inače. Najveći broj umrlih od četrdeset i pete godine i da, covid je drugi po smrtnosti uzrok u Republici Hrvatskoj. Ministar je rekao možda radi statistike, možda sve ove svjetske statistike nisu točne. Naime, radi se o nekim drugim elementima. Međutim, u konačnici dolazimo uvijek do istoga. Ako je statistika takova brojke su jasne, a kako ćemo ih tumačiti to možemo uvijek. Stoga moram naglasiti da se iza tih statistika kriju ljudi sa imenom i prezimenom. Svi vi, pa i ja znamo neke koji su oboljeli od corone, koji su umrli od corone, naše prijatelje, znance i sasvim sigurno ne mogu oni biti krivi za to što su umrli. Da li treba promovirati cijepljenje? Naravno da treba. Ja čak ni u ovom Visokom domu nisam zapravo čuo nikoga da je rekao da se ne smije netko cijepiti i trebamo raditi svi na tome, s time se slažem sa ministrom ali se ne slažem sa nekim drugim stvarima. I sa druge strane postoji ogromna odstupanja u Hrvatskoj kad već govorimo o cijepljenju. Najcjepljeniji je grad Zagreb, najmanje cijepljena je Splitsko-dalmatinska županija i na žalost Bjelovarsko-bilogorska koja je nekad bila među prvima, a sad je predzadnja u Hrvatskoj. Brojke to jasno pokazuju. Moramo se obratiti ljudima i moramo im stvoriti povjerenje. Vi nemate sociološki okvir ukupnosti onoga što se dešava u Hrvatskoj. Naime, povjerenje ljudi prema svojoj vladi je nekim čudom vrlo vezano uz postotak cijepljenje, što će reći da primjerice Danska koja ima jedno od najvećih povjerenja prema vladi ima i najviše cijepljenih skoro. To vrijedi i za skandinavske i druge zemlje. Mi imamo usput budi rečeno jedno od najnižih povjerenja ljudi prema Vladi RH i to se vjerojatno vidi i u ovom cijepljenju. Da li je to posljedice neke nekonzistentnosti, promjena u nečemu, stalnih mjera koje se mijenjaju ili činjenica da primjerice postoje neke razlike u gledanju savjeta vladinog kada govorimo o ovom slučaju, koroni. Da, mi smo političari, al ajmo se prisjetiti što je prije koji dan rekao prof. Branko Kolarić koji je inače član savjeta vlade i koji je rekao ovako. Kad se u Hrvatskoj rade evaluacije ispada da je sve super, a istovremeno imamo veliki broj i oboljelih i umrlih. Naravno da nije sve super kad imamo puno oboljelih i umrlih. Naravno da su onda građani koji se ne drže mjera frustrirani tako velikim širenjem virusa, kao i zbog puno umirenja. Šteta, zaista šteta. Ne govorim to ja kao političar, to govori član savjeta Vlade RH. A kada pričamo o drugim liječnicima mislim da ovaj kratak citat govori svi. Gospodin Luka Čičin-Šain, visokim dankom u krvi koji ćemo platit … [[Govornik se ne razumije]] imuniteta krda u Hrvatskoj. Ima još puno takvih izjava stručnih ljudi iz savjeta Vlade RH koji to jasno govore da imaju drugačije mišljenje od primjerice predsjednika savjeta. Al ajmo gledati u budućnost, idemo stvorit neko povjerenje, napravimo iskorak da vidimo koji je plan borbe sa koronom za dalje, mjere se očito moraju do neke mjere promijeniti, više se ljudi treba procijepiti, idemo raditi u onim županijama, gradovima ili općinama gdje imamo izrazito mali broj procijepljenih, posebne mjere odnosno … [[Govornik se ne razumije]] ono što trebamo jel počet ću s ovim, završit ću s ovim s čime sam počeo. Zbilja nema razloga da Hrvatska bude u bilo kom trenutku prva po smrtnosti u svijetu, a zadnja po procijepljenosti u EU. Hvala.
I vama. Gđa. Ivana Kekin, zastupat će stavove Kluba zastupnika zeleno-lijevog bloka, izvolite.
Hvala vam poštovani predsjedavajući, poštovani ministre sa suradnicima, poštovani kolege i kolegice. 15.9. prošle godine bio je moj prvi radni dan u saboru, a započela sam ga slobodnim govorom u kojem sam jasno i glasno upozorila na rekordno nisku procijepljenost hrvatskih građana i pitala vladajuće koji je njihov plan jer u tom času činilo se da se sav plan za borbu protiv pandemije može svesti u rečenicu „tko živ tko mrtav“. Bilo je kasno ljeto, turistička sezona bila je odlična, bilo je toplo, priče o 4. valu nikoga nisu zanimale, dio oporbe napao nas je i prozvao strašiteljima koji zazivaju mjere, vladajući su nas dakako ignorirali, a mi smo zazivali strategiju i akciju s jasnim ciljem, drastičnim povećanjem procijepljenosti populacije i ne samo mi nego i cijela znanstvena zajednica. Naime, kao što smo tada upozoravali 4. je val bio neminovan, brojevi su počeli rasti predvidivim redom prvo oboljelih, onda hospitaliziranih, onda i umrlih. Mjesec i pol dana kasnije 24.10. saznali smo da u tom trenutku visoki broj umrlih od 27 građana, dakle šta bi danas dali da imamo 27 građana dnevno umrlih, kako je to sve stvar perspektive, al tada visoki broj umrlih, saznali smo da taj broj čudom čudi premijera i ministra dok ujutro uz kavu komentiraju brojeve. Od strategije, od akcije, a onda naravno i cilja veće procijepljenosti dakako nije bilo ništa. Uskoro se premijer kojeg se sve manje ispitivalo o broju turista, a sve više o broju slobodnih kreveta u bolnicama počeo duriti na građane. Demonstrativno je digao ruke od svog posla, vođenja našeg društva u krizi pod parolom „sve sam im omogućio, a ako neće sami su si krivi“. Objasnio je da mu ne pada na pamet osmišljavanje kampanje za promociju cijepljenja, ne pada mu na pamet da nekog na cijepljenja nagovara, ne pada mu na pamet da ljude na cijepljenje potiče i mami. On je cjepivo nabavio i svima lijepo rekao da se cijepe i tu njegova odgovornost prestaje. Tako je stvarnost interpretirao premijer i tako je dakako još jednom za neuspjeh okrivio neke druge, ne sebe, ne ministra kojeg si je birao, ne stožer kojeg je sam sastavljao, a jesen je zaoštrila stvar, bolnice su se punile, znanstvenici upozoravali, liječnici preklinjali da se nešto poduzme. Nije se poduzimalo ništa, vagalo se, dvojilo, promišljalo, kombiniralo i ne činilo jer kad se plovi od rejtinga do rejtinga onda nema prostora za teške poteze. Dapače, kako bi se zadovoljili baš svačiji ukusi u znanstvenom savjetu do relativno nedavno sjedio je čovjek koji je kontinuirano relativizirao ozbiljnost covida i koji je kontinuirano dovodio u pitanje korisnost cijepljenja iz znanstvenog savjeta izletio je tek kad je premijera usporedio s Titom jer ima i premijer svoje granice. Istodobno uvode se u rujnu covid potvrde u zdravstvu gdje iz osobnog iskustva, a i iz iskustva kolega, jedva ih itko i provjerava, a tamo duboko, duboko u studenom kada brojevi novooboljelih od delta varijante idu preko 7.000 dnevno uvode se covid potvrde u javne i državne službe. I ponovno ih upozoravamo da nije dobro to što rade, da se takve mjere trebaju donositi konsenzusom dvotrećinske većine u saboru, da će antagonizirati javnost, da virus ne prepoznaje državne i javne službenike, da nema smisla morati imati covid potvrdu dok sjediš sam u kancelariji, no nemati ju u prepunom šoping centru, ali pričamo u prazno, i mi i znanstvenici i liječnice i liječnici i medicinske sestre pričamo u prazno. Početkom 12. stižu prve vijesti o novom soju. Zapadne zemlje pristupaju situaciji s oprezom, mi se kao i toliko puta do sada pravimo da se ništa ne događa. Omikron se širi na raketni pogon, nezaustavljivo zaobilazi imunološke barijere i one stečene preboljenjem i one stečene cjepivom i time doista čini gotovo sve moguće mjere, uključujući ovakve covid potvrde kakve sada imamo potpuno besmislenima. Ima jedna pozitivna vijest koja stiže sa zapada. Brojevi novooboljelih divljaju, no brojevi hospitaliziranih i brojevi umrlih ne rastu. S olakšanjem su mnogi prihvatili serviranu vijest zanemarujući pritom najvažniju razliku između nas i zemalja zapadne EU. Naime, te su zemlje uspjele uvjeriti svoje stanovništvo da je cjepivo korisno. Neke dapače nisu stanovništvo niti trebale uvjeravati. Tamo ljudi vjeruju svojim vladama da rade u njihovom javnom interesu, zamislite to. Ponegdje su provedene dobro osmišljene i dobro usmjerene kampanje. Kako bilo da bilo procijepljenost je visoka iznad 80% s 2 doze, a i boosterirani su prilično. Porgual 94%, Španjolska 88%, Danska koja se danas spominjala, Island, Italija 83%, Hrvatska 56%. I u tome je ključna razlika između nas i između njih. Njima brojevi novooboljelih rastu kao nikada dosada, ali zahvaljujući visokoj procijepljenosti, upravo zahvaljujući visokoj procijepljenosti ne rastu im brojevi hospitaliziranih i umrlih za razliku od nas. Kod nas upravo radi toga što vlada nije uspjela osigurati procijepljenost, što je digla ruke od kampanje u ime svetog rejtinga kod nas umiru rijeke bolesnih staraca da citiram jednog od onih koji su doista na prvoj liniji. Hrvatska je ako gledamo cijelo razdoblje pandemije od veljače 2020. do veljače 2022. na 9 mjestu na svijetu po smrtnosti od Covida na milion stanovnika pri čemu je do drastičnog povećanja došlo upravo u prošloj 2021. godini kada smo već imali cjepivo. Dakle, kada svima drugima pa i onima koji su u prvim valovima ozbiljno stradali poput Portugala ili Italije smrtnost pada, Hrvatskoj raste do mjere da smo sada po smrtnosti od blagog omikrona prvi na svijetu na milion stanovnika jer je primijenjena taktika o kojoj sam govorila 15.9., a koja se može svesti na rečenicu tko živ, tko mrtav. I još da razjasnimo, ne nije stvar u broju onih koji su umrli od Covida i onih koji su umrli sa Covidom, naime već desetljećima u Hrvatskoj umire 51 do 52.000 ljudi. U 2020. umrlo je 57.023, a u 2021. godini kada imamo cjepivo broj umrlih je 63.611. Dakle, čak 11.000 osoba više nego u pretpandemijsko vrijeme. I ne nije stvar u tome da imamo staro i bolesno stanovništvo jer smo ga imali i 2019., i ne nije stvar u tome da su mjere utjecale na to bolesnici nisu mogli doći do svojih liječnika jer mjera u smislu ograničavanja hladnog pogona nije niti bilo u 2021., nego naprosto prepunjene bolnice u 3, 4 i sada 5 valu onemogućuju normalan rad zdravstvenog sustava. I ne nije stvar u tome da su cijepljeni širili zarazu po zdravstvenom sustavu i time prouzročili visoku smrtnost jer niti jedna od zapadnih zemalja visoko procijepljenih nije testirala cijepljene na ulazu u zdravstveni sustav pa unatoč tome imaju nisku smrtnost koja od prošlog proljeća gotovo da ne raste. Istina je bolna i tragična, rijeke bolesnih i necijepljenih ljudi preplavile su naš zdravstveni sustav. Ljudi su umirali sami i u mukama bez ikog svog jer se nisu cijepili, jer su im djeca poručila da se ne cijepe, jer se hrvatskim institucijama, hrvatskoj vladi, hrvatskom ministru i hrvatskom stožeru ne može vjerovati. Drugi, mnogi i cijepljeni bolesnih od drugih bolesti nisu mogli do svojih liječnika jer su isti iscrpljeni, premoreni, frustrirani, bespomoćni davali zadnje atome snage po Covid odjelima. I tu smo gdje smo. Tko živ, tko mrtav završit ćemo ako nas Covid ne iznenadi još s pokojim slovom alfabeta sa 15 od 20.000 mrtvih kad završimo s ovom pandemijom. Tko će podnijeti odgovornost za nacionalnu tragediju koju živimo? Kompromitirani stožer, ministar Beroš, premijer Plenković? Tko će podnijeti odgovornost što smo ponovno kao u tolikim drugim aspektima na samom dnu i EU i svijeta i to u situaciji u kojoj se to dno ne mjeri u kunama niti u EUR-ima nego u ljesovima?
Hvala lijepa i sada kao što znate, aha vi imate dobro izvolite.
Poštovani …
Pauzu, ne …
Ne, mnogo poštovani predsjedavajući povredu Poslovnika bi.
Povreda Poslovnika, izvolite.
Tako je. Hvala vam lijepo. Povredu Poslovnika prijavljujem u skladu sa Člankom 238. stavak 1. točka 4. i 5., jer je kolegica Kekin osim što je omalovažavala zastupnike i hrvatsku javnost odstupala od uobičajenog govora koji se predmnijeva u radu Hrvatskog sabora. Ona plaši, ona manipulira, ona čak iznosi netočne podatke, a sve da bi svoju tezu o blagotvornosti cjepiva nametnula [[Upadica: Vrijeme, hvala lijepa.]] unatoč svih činjenica. Zato ju treba opomenut.
Ja bih ovaj tako komentirao najprije da je to replika naravno ide uz svo uvažavanje gospodine Sačić opomena. Rekao bih tako mnogi su sa ove govornice sa različite pozicije plašili javnost medijima, mrežama i raznim drugim stvarima, cjepivima, teorijama zavjere da se, da je nešto ovaj, da su neke strateške vojne stvari u pitanju, a da nisu šišmiši itd., ovaj svako je tu govorio ja nikoga nisam opomenuo. Kako mogu opomenut sad gospođu ovaj gospođu Kekin? Bila je replika samo to mogu reći. A mogu reći i drugu stvar da me mole iz tehničke službe jednu tehničku pauzu 28 do 14 i 35 radi onih tehničkih problema koje oni uvijek imaju, moraju prekinuti u određenom trenutku radi streama … [[Upadica: Ne razumije se.]] da, 35, 14,35. [[STANKA U 14,29 SATI.]] [[NASTAVAK NAKON STANKE U 14,36 SATI]] Započinjemo s pojedinačnim raspravama, prva je gospođa Andreja Marić.
Hvala gospodine potpredsjedniče. Ovu pojedinačnu raspravu posvetila bih onima koji su najviše opterećeni tijekom ove pandemije, a to su djelatnici u zdravstvu. Mi smo kao što sami znate mobilizirani već 2 godine i preopterećeni smo. Svima nam je dosta pandemije, nama prvima bez obzira da li radimo u ambulantama, Covid odjelima, intenzivnim jedinicama itd. Eto, čujemo da nas se proziva i u ovom domu što mi liječnici imamo govoriti o dobrobiti cijepljenja. Dakle, ipak pozivam na razum, ako struka neće govoriti o tome, ne znam tko će. Čuli smo u ovom Izvješću da su, odnosno možemo vidjeti da je napravljena napokon usporedna analiza podataka za rujan, listopad i studeni 2019. u odnosu na 2021. za područje primarne zdravstvene zaštite, dakle obiteljska medicina, zaštita predškolske djece, zdravstvena zaštita žena i dentalna zdravstvena zaštita gdje je vidljiv porast broja posjeta, broja pregledanih osoba i broja postupaka, dakle i u obiteljskoj medicini se itekako radi. Već sam govorila puno o opterećenosti bolničkog sustava. Dakle našim građanima jasno treba reći koliko se radi u bolnicama, da su opterećeni, naravno, ne samo infektolozi i pulmolozi, dakle oboljele od Covida liječe profili svih zdravstvenih djelatnika i medicinskih sestara i liječnika, a ne samo ovih koji su specijalizirani za infektivne bolesti. Nažalost mnogi građani misle da zato što su hodnici poluprazni, a telefoni u ordinacijama zauzeti, liječnici i ostalo osoblje ne radi ništa, odmaraju, izvlače se na Covid. Mnogi građani nas pljuju, vrijeđaju, nazivaju sotonama, jer apeliramo da se drže mjera i da se cijepe. Prosvjednici viču protiv mjera dok se u bolnicama ljudi bore za dah, a djelatnici spadaju s nogu. Već sam spomenula da skoro 40% liječnika pati od sindroma sagorijevanja, čak 70% sestara bori se s anksioznošću i depresijom. Mnogi građani postali su ravnodušni na patnje drugih, kao da se radi o dva odvojena svijeta. Međutim vi kao ministar niste nijednom stali u obranu zdravstvenih djelatnika i objektivno iznijeli javnosti koliko se radi, koliko smo opterećeni. Baš suprotno, napadate neke kolegice i kolege na osobnoj razini, prozivate ih, nazivate neradnicima, umjesto da sjednete za isti stol, da saslušate s kakvim se problemima nosimo i kako ih riješiti. Više puta sam zaista dobronamjerno apelirala na vas da pozovete kolege iz obiteljske medicine prvenstveno jer su tu najveće razmirice, sjednite, razgovarajte i zajednički riješite probleme. Obiteljska medicina rješava 80% oboljelih koji nisu hospitalizirani, a za njih niste uopće predvidjeli oni posebnu Covid nagradu. Umjesto toga kolegica Bubaš iz Zavoda za javno zdravstvo adresira ih kao odgovorne za povećanu smrtnost i za neadekvatno liječenje. A upravo liječnici gube pola radnog vremena na administriranje vezano uz testiranje. Postoji onaj popis ordinacija koje bi trebale provoditi testiranje, ali to možete naći ako si date truda po internetu, mnogi građani to ni ne znaju jer ih niste informirali pa onda dolaze svojim liječnicima tražeći testiranje, a tim istim obiteljskim liječnicima ste prvo preko medija najavili da će oni morati testirati, ali niste im dovoljno vremena ostavili za kadrovsko i infrastrukturno organiziranje. Dakle oni su vas upozoravali na to, molili da sjednete i da razgovarate, ali se to nije dogodilo. Umjesto toga, evo,vidjeli smo u javnosti mail da svi građani koji ne mogu doći do svog obiteljskog liječnika da se obrate na mail. Naravno da je prvo meni kao djelatnici u zdravstvenom sustavu itekako važan svaki naš građanin i svaki naš pacijent, oni su nama u središtu sustava, ali morate saslušati i poštovati sve ono što rade zdravstveni djelatnici. Iz samog KOHOM-a vam poručuju da ova prijava liječnika koje pacijenti ne mogu dobiti na telefon upravo zato jer su preopterećeni, to vam neće riješiti problem. Dakle uz nepotrebno administriranje, obiteljski liječnici moraju i cijepiti u ordinacijama, na punktovima, obavezno BAT testiranje, kontakti oboljelih, PCR testiranja, dakle šalje se, izdavaju razne potvrde, ispričnice, dežuraju u Covid ambulantama, mijenjaju oboljele kolege, itd. Dakle sva sreća da preko medija se sve više može vidjeti koliko se radi, koliko i liječnici obiteljske medicine rade, da su svaki dan opterećeni sa 150 do 200 kontakata, ljudi nazivaju, šalju mailove, Viber, ovo, ono, naravno da neki dolaze i u ordinacije i onda ispada, naravno, da neki ne mogu doći do svog obiteljskog liječnika [[Upadica: Hvala. Hvala.]] O problemima treba razgovarati [[Upadica: Gđo. Marić.]] a ne napadati.
Imate jednu repliku. Imate jednu repliku. Gđa. Antolić Vupora.
Gđo. saborska zastupnica je liječnica, dakle pitanje varaždinske bolnice, nekoliko puta je ovdje evo, spomenuto u kontekstu zaraze zdravstvenog osoblja na pacijente. Da li možete tu situaciju komentirati s aspekta liječnice i kao objektivnu situaciju s kojom ste, sasvim sigurno i upoznata.
Izvolite odgovor.
Hvala lijepa. Dakle ja sam već i u replici naznačila ono što ne mogu nikako prežvakati kao liječnica, da uz svo ovo što mi, naravno, moramo propitkivati i da li se radi na razini struke, da li se radi na razini Stožera, Vlade, Ministarstva, itd., ovo je ipak, naravno i politička arena, ali prvenstveno se sluša znanost i struka, dakle ja kao liječnica ne mogu prihvatiti da se iznose neprovjerene teze i da se stalno govori da naši pacijenti, eto, dolaze u bolnice i tamo ih zdravstveni djelatnici zaražavaju. Da ih kirurzi zaražavaju u operacijskim salama. Pa kako to može netko govoriti bez da je provjerio s kakvom se opremom služimo i kakva je objektivna situacija? Ja se tu, znate svi da se zaista trudim biti poštena i korektna. Provjerila sam, naravno, kakva je situacija u varaždinskoj bolnici, tamo su testirali cijele odjele, sve zdravstvene djelatnike, nije bilo pozitivnih. Bude pacijenata koji su inicijalno u dolasku negativni, pa zbog inkubacije ispadnu pozitivni. Što je sa onim [[Upadica: O hvala, hvala, hvala.]] djelatnicima koji su se zarazili dok nije bilo cijepljenja od pacijenata, to nitko ne pita.
Gđo. Marić, da ne budem ja negativan, [[Upadica: Hvala.]] 10 sekundi više smo odgovarali. Ali, izvolite. G. Hrvoje Zekanović. Nema ga. Gubi pravo. G. Marin Miletić, za njega znam da je ovdje i govornica je očišćena, izvolite.
Poštovani potpredsjedniče HS-a g. Radin, poštovani g. ministre sa suradnikom. Poštovane kolegice i kolege. Cijene divljaju, inflacija je ogromna, poskupljenja su sve veća, kažu da će i kava narasti na 20, 30 kuna, šalica kave, kažu da je upitno hoće li građani uopće moći spajati kraj s krajem i onda se pitamo zašto? Ok, razloga je nekoliko ali jedan od glavnih razloga je lockdown, zatvaranje. Ovdje u hrvatskoj sabornici imali smo predstavnike ljevice koji su pozivali da budemo valjda u podrumima, u podrumima da se zatvorimo iza nekih željeznih lokota, da se spusti sve i da ne izlazimo godinu dana, a to sve plaća hrvatski narod i to je sada evidentno činjenica i zato da ne bude uvijek da vas kritiziram ministre dobro je da u tome niste podlegli cijeloj toj ludilu pandemijskog marketinga onda ljudima koji se plaše jer to znamo i '91. Mislim budimo realni pa nisu svi ni stvoreni da budu heroji, došla je obrana domovine, hop ekipica je poblegla malo Berlin, Munchen tzv. minhenska bojna, vratila se '96. I sad ta docira svima mi ćemo vama objasniti, a plaše se. Ali dobro i to je ljudski i ne treba ljude difamirati jer se plaše. Dakle, u vremenu krize Hrvatska država treba imati odgovorne, odgovorne ljude na vlasti koji znaju upravljati, koji znaju voditi, koji se ne plaše svoje sjene. A onda bi bilo sjajno, e sad ide kritika dakle da imamo državnike koji nisu na liniji halo Ursula ća mi govoriš, ća mi povedaš, pa kako ona kaže i ekipa iz Njemačke onda ćemo slušati, klanjam ti se smjerno, ali ne onom kome se treba klanjati nego svojim briselskim šefovima. I to ja zamjeram vladajućima. Dakle, rekao sam prije vrlo, vrlo sam bio jasan, mi kao Klub MOST-a za razliku od ovih koji manipuliraju i spaniraju dakle medijski sa svojim političkim botovima uvijek smo se odgovorno ponašali i pozivali svakog građanina RH da u razgovoru sa svojim liječnikom pobrine se za svoj život i svoje zdravlje, ali smo se borili i borit će da ljudi budu slobodni u ovoj zemlji. Ljudi moraju biti slobodni, saslušati sve informacije, opasnosti, sve, dakle saslušati i onda reći čovječe za mene je ta opasnost takva moram napraviti to, a moram biti slobodan jer ako nisam slobodan onda ja ničega nemam, ako mi uzmu slobodu, ako mi oduzmu pravo da ja upravljam svojim životom što je onda drugo važno, onda ničega nema. I još nešto dakle mi u našoj zemlji svake godine gubimo 15.000 građana RH koji umiru od posljedica pušenja i znamo ne može se komparirati virus znači ne ulazim u to ministre, nego apeliram na vas sada kao čovjek učinite sve što možete. Ovo da se barem svi ujedinimo svake godine gubimo grad veličine Makarske, svake godine gubimo grad veličine Metkovića jer ljudi nam umiru od posljedica pušenja. Učinimo sve što možemo da tih smrti barem bude manje, da ih smanjimo, da ih ne bude, da ih ne bude više toliko. I isto tako želim biti baš jasan u ovom trenutku još jednom. Hrvatski građani su preskupo platili svoju slobodu u Domovinskom obrambenom ratu. I hrvatski građani Hrvatice i Hrvati i svi oni dakle građani u RH su zavrijedili baš zavrijedili da budu slobodni. Ovdje mi, slušao sam kolege koji su nas kritizirali kao da mi spominjemo neke izjave babe Vange ili ne znam nekih likova koji su ridikuli pa ispali iz nekog stripa Alan Forda jel iz nekih opskurnih uloga, pa mi smo ovdje, ja sam citirao vrhunskog epidemiologa prof. Ioannidis-a koji isto govori cijepljenje starih …/nerazumljivo/… ali govori dakle posljedica lockdowna anksioznosti, depresije, gospodarstvo pa raspast će nam država, tko će ostati onda u ovoj državi. I još nešto premali smo narod, nemojmo se dijeliti, ok imamo različite stavove i političke poglede. Izgleda da neki ovdje u ovoj zemlji da baš im je stalo da se dijelimo, da se dijelimo. I završit ću, istina će vas osloboditi. Jedva čekam trenutak kada će izaći sva istina i gospođe Ursulice i njezina SMS-a sa šefom Pfizera i dogovaranja 35 milijardi cjepiva, kada će sve izaći van i kada će položiti račun za sve ono što su učinili. I hvala, a iskoristit ću još 6 sekundi, kolegice Murganić želim vam čestitat vidim da ste ponovo izabrani sa 66,7% glasova za predsjednicu ovog društva [[Upadica: Hvala, hvala.]] čestitke iskrene.
Hvala lijepa, e ne, ne ostanite imate replike uz napomenu da [[Upadica: Ja pamtim te brojke iako sam teolog, ali…]] gospodin Miletić, ne, ne bez, nemoguća je rasprava. Jedna mala napomena likovi iz Alana Forda nisu nikakve karikature, vrlo su ozbiljni, vjerujte meni. Znači sada je gospodin Kujundžić sa prvom replikom.
Hvala predsjedavajući. Poštovani kolega Miletić pa ne znam mogu reći da me danas razočarao naš ministar, inače blag, umjeren i tako danas mi je izgledao u stilu Vili the kida gdje mašete rukama bespotrebno na bilo koji oblik nekakve kritike koja dolazi sa govornice i poprilično ste retorički agresivni, ne priliči vam, nekako osobno više preferiram onog starog Vilija koji je uvjerljiv, smiren itd. U Hrvatskoj za 2020.-tu, u 2021. godini negdje oko 40% ukupnog broja umrlih ljudi umrlo je od kardiovaskularnih bolesti. Brojni liječnici upozoravaju da budućnost koja dolazi da bi zbog odgođenih operativnih i kontrolnih ili redovnih pregleda, dakle zbog mjera koje su donesene unutar ovog Covid ludila bi ove brojke mogle biti puno, puno veće. Kako komentirate tu činjenicu?
Hvala lijepa. Sad će odgovoriti na to medicinsko pitanje gospodin Miletić. Izvolite.
Mi teolozi imamo široko znanje i promatramo situaciju u kojoj se nalazimo, a onda onaj filozofski dio naše struke nam daje za pravo da baš promišljamo i vidimo onu stvarnost koja tek dolazi dragi predsjedavajući gospodine Fjurio Radin [[Upadica: Furio, Furio.]] Kolega Kujundžiću nije lako ministru Berošu, ja to dobro znam. Čekić i nakovanj imaš Bruxelles, imaš gospodare gore i onda imaš 400.000 građana naših ljudi hrvatskog naroda koji je rekao želimo referendum, daj nam referendum naše je pravo jel demokracija, daj nam referendum. I onda je ministar između Bruxellesa njegov gazda je gore je li ne premijer onda imaš hrvatski narod, a onda imaš tu i ove i one i šta ja znam i Pfazier i ove i šta ja znam koga sve ne, tako da ja razumijem da ministru stvarno nije lako bez imalo patetike. A što će biti saznat ćemo kad za to dođe vrijeme.
Hvala. Gospođa Selak-Raspudić.
Evo kolega Miletić, rekli ste da ministru nije lako. Doista ovo je težak posao, međutim mi smo htjeli pomoći ministru našim referendumom time da vratimo vlast, odlučivanje o upravljanju epidemiološkim mjerama u njegove ruke, a ne u odluke nekog Stožera koje je nestručno tijelo kao što smo više puta upozoravali, a i vi ste danas govorili u ime kluba u kojem sjede ljudi različitih struka od ekonomista, pravnika, fizičara, geologa da dalje ne nabrajam a najmanje doktora medicine. Pa me zanima kako vi uopće vidite ulogu ministra u ovoj pandemiji i kako objašnjavate činjenicu da je on sam dozvolio da se stavi ispod ministra unutarnjih poslova, onda i dalje da se razvlasti djelovanjem Stožera i da se izuzme zdravstvena uloga iz njegovih ruku, a on je ministar zdravstva.
Hvala lijepa. Izvolite odgovor gospodine Miletić.
Jako mi je teško govoriti što bi bilo kad bi bilo. I ja sam ne znam kako bih, znači ne znam. Mislim to ja ne mogu reći kako bi ja se postavio, ja znam da bi poginuo. Ja bih se bacio na glavu i gotovo ili pukovnik ili pokojnik što se tiče toga. S druge strane, to je istina, geolozi dobro da nisu paleontolozi članovi Stožera. I onda oni nama dociraju i kažu teolozi, profesori, vi nešto. Geolozi. Hrvatska javnost mora znati, član stožera geolog. Brate mili onda ipak sam ja teolog, pa mogu malo pobliže objasniti stvarnost koja nas okružuje. Imamo kriminaliste. Mislim da na jedan način da je ministar, ne znam da li namjerno ili slučajno Pilatovski oprao svoje ruke. Imate onaj akt pravni koji kaže da u pogledu ove pandemije bolesti koja nas okružuje ministar mora držati odgovornost konkretno za bolnice, nikakav Stožer i neki geolog u Stožeru ili kriminalist.
Nemate više replika.
Šteta. Hvala vam.
Hvala. Sada je na redu gospođa Marija Selak-Raspudić. Izvolite.
U govoru u ime kluba već sam dosta govorila o nelogičnosti javno-zdravstvenih mjera i zatražila očitovanje ministra da bismo otvorili dijalog i odlučivali o ovoj pandemiji zajedno. Na žalost nisam naišla na otvorene ruke, pa ispada da je to samo jedna floskula koju volimo reći za govornicom da bismo trebali ostvariti sinergiju u djelovanju u praksi nema nikakvog dijaloga. Ovdje ću sada u pojedinačnoj raspravi pokušati otvoriti neka pitanja koja nisam ranije čula u javnom prostoru, a tiču se i ovog izvještaja i na koja bismo trebali dobiti odgovor. Zašto? Zato što se one tiču prvenstveno odgovornog načina trošenja novca hrvatskih poreznih obveznika, novca kojeg ne samo da nemamo dovoljno, nego s obzirom na rastuću inflaciju ćemo ga imati sve manje. O čemu se radi. Jedna možda naočigled sporadična informacija upala mi je u oko u ovom izvješću gdje se govori o tome da je EU proljetos tužila Astra Zenecu zbog znatnog kašnjenja u isporuci cjepiva jer države članice nisu mogle realizirati svoje nacionalne planove cijepljenja. Sudskom nagodbom u rujnu koje sam kasnije istraživala, jer ranije nije bilo sudske nagodbe, nego je presuda išla u korist Astra Zenece, a ne EU. Dogovorena je dinamika isporuka preostalih doza i sad pazite ovo, one su preusmjerene uglavnom u donacije globalnom savezu za cjepiva i donirat će se tu 500 milijuna doza itd. Hajde da prevedemo ovu stručnu konstataciju u naš obični jezik. Nismo dobili cjepivo Astra Zenece kojeg smo naručili tada 2,7 milijuna. Mi smo bili jedni od onih koji smo se kladili na Astra Zenecu kada nam je trebalo i debelo smo to platili. Budući da njega nismo dobili potrošili smo još više desetaka milijuna da to kompenziramo sa naručivanjem nekih drugih vrsta cjepiva, a ove milijune sada koji su otišli tamo negdje dalje u EU ona koja je trebala štititi naša prava je pogodila na način da je dogovorila da će se konačno dobiti dio te isporuke koji će se donirati. Zašto nitko nije zaštitio naše novce? Zašto nitko nije zaštitio naša prava? I zašto nismo obeštećeni u slučaju koji se dogodio sa Astra Zenecom? Je li Hrvatska poduzela išta u tom konkretnom slučaju i je li uopće mogla poduzeti išta? Jesmo li ikada vidjeli ugovore sa proizvođačima cjepiva da zaštitimo svoja prava i svoje materijalne interese. Sudeći po ovom podatku i ovoj čudnoj pogodbi gdje će se prekasno dobiti količine neželjenog cjepiva koja će se velikodušno donirati trećim zemljama mi smo ovdje gadno izgubili. A kod nas je to jedna usputna informacija za koju se ponašamo kao da nas se ne tiče. Mi smo ti koji smo najviše baš tog cjepiva naručivali, a s obzirom da ga nismo dobili, ne samo da smo njega plaćali, nego smo i sredstva i to obilna morali preusmjeriti u druga cjepiva. Gdje su naši novci? Nama novci trebaju. Hrvatska je u krizi i mogli smo ih i možemo ih puno kvalitetnije iskoristiti. Tako ću podsjetiti još jednom budući da nemam vremena otvarati druge teme, da smo donirali gotovo dva milijuna doza cjepiva do sada, da smo naručili oko 19 milijuna doza cjepiva, da nemamo pojma zašto smo toliko naručili jer u izvješću koje je prethodilo ovome kažemo da nam je to trebalo za tri doze po građaninu, a u ovom izvješću za istu količinu kažemo da nam je dovoljna za četiri doze po građaninu. Znači nemamo blage veze, samo opravdavamo ogromne, skupe i nelogične narudžbe i pitaj Boga gdje će to cjepivo završiti, hoćemo li ga imati kome donirati, što ćemo učiniti ako ćemo morati skupo skladištiti medicinski otpad, a da ne spominjem sve one milijune koje smo mogli racionalnije s obzirom na stvarne potrebe naših građana potrošiti. I uzgred, još jedna sporadična informacija da vidite kako je ovo Izvješće djelomično i manipulativno, kada se hvalimo time koliko smo stanovnika procijepili, onda ističemo skupinu od 70. do 74. g. gdje se 92% starijeg stanovništva cijepilo, ali prešućujemo da se u rizičnoj skupini, najrizičnijoj, 80 do više, cijepilo 66% naših građana. Dakle, i u onome u čemu su htjeli uspjeti [[Upadica: Hvala.]] smatrali su da je ključno u borbi protiv ove pandemije, oni su itekako [[Upadica: Hvala lijepa.]] podbacili, samo nam to neće reći u ovom Izvješću.
Imate replike sada pa ćete moći nastaviti, ovaj [[Upadica: Hvala predsjedavajući. Poštovana kolegice Raspudić.]] G. Kujundžić, imate riječ. Izvolite.
Hvala vam. Hvala vam predsjedavajući. Kako komentirate činjenicu da broj cijepljenih ljudi je u porastu u odnosu, dakle možemo li pratiti periodično? Samim time raste nam paralelno s tim broj zaraženih, raste nam, jedno vrijeme nam je rastao broj hospitaliziranih, ali ono što je najžalosnije, raste nam broj umrlih. Dakle, postoji li određeni suodnos, kako komentirate generalno dakle ovo izneseno? Hvala vam.
Hvala. Izvolite odgovor.
Ja nisam zdravstveni stručnjak, tako da u tom smislu neću ulaziti u medicinsku analizu ove uzročno-posljedične povezanosti, ali ću istaknuti sljedeći načelni zaključak, cjepivo je od početka trebalo biti sredstvo borbe protiv pandemije. Kada gledamo trenutne epidemiološke mjere i ono što sam istaknula u raspravi u ime kluba koliko su ugroženi i koliko su manje ugroženi preboljeli 3000 puta od cijepljenih, a imaju manja prava i više ih se testira, odnosno testira ih se za razliku od cijepljenih, ispostavlja se da je to cjepivo prestalo biti sredstvo, a postalo svrha ove pandemije i tu rasprava više se nije vodila racionalnim epidemiološkim argumentima nego se otvorio prostor za pitanje kome to doista koristi.
G. Nino Raspudić, izvolite.
Tokovi novca u ovoj pandemiji je nešto čime ćemo se sigurno baviti sljedećih godina. Bit će tu i saborska istražna povjerenstva, uvjeren sam da će imati pune ruke posla i USKOK i DORH, pogotovo kad se pročiste i počnu kako spada raditi svoj posao. Ja ću spomenuti samo jedan broj. 1 394 362 745 kuna je utrošeno na testiranje. Dakle, skoro milijardu i 400 milijuna kuna. Koliko su plaćani testovi? Je li bilo na tržištu možda povoljnijih testova? Ozbiljne sumnje u tom smjeru je iznio g. Lauc koji je bio član Vladinog zdravstvenog savjeta navodeći da je njegova firma nudila u početku PCR testove po znatno, znatno nižoj cijeni nego koja je kasnije plaćana. Ovo su sve stvari koje stvaraju sumnju i zašto je donijeta uopće ta odluka da to i dan danas ide mimo Zakona o javnoj nabavi.
Odgovor.
Ne samo da je ta odluka donijeta 17. ožujka 2020. g. i da je stavljeno pod znak tajnosti, nego se to kao argument nevjerojatne ugroze ponavlja u ovom Izvješću i nitko ne zna kada će ta odluka prestati važiti i po kojim kriterijima, isto kao što nitko ne zna, a ja sam direktno pitala ministra, koje parametre treba zadovoljiti pritiska zdravstvenog sustava, broj hospitaliziranih, broj umrlih, itd., da bi se Covid potvrde ukinule ili mjere kao takve. Mi nikad nećemo dobiti egzaktne podatke zato da bi se moglo nastaviti u mutnome. A kada smo kod brojeva, spomenuti ću koliko je Vladi zaista stalo do prava zdravstvenih radnika i toga da se financijski valorizira njihov trud, dali su im 10% od plaće kao nagradu za rad, a onda ovdje spomenuli da mogu izabrati radije prosjek od 3 prethodno dobivene plaće nego tu nagradu za rad uz novu plaću. Dakle toliko je visoka ta nagrada [[Upadica: Vrijeme.]] da se mnogima više isplati imati prosjek 3 stare plaće [[Upadica: Vrijeme.]] nego dobiti tu nagradu.
Sljedeća replika, poštovani zastupnik Željko [[Upadica: Svaka čast na brizi za zdravstvene radnike.]] Sačić.
Poštovana zastupnice, kolegice, imali smo priliku jutros čuti od kolegica ovdje ovaj, pa i samog ministra da to cjepivo sprečava smrtnost i po statistici koju smo gledali, da, točno je, za 70% ljudi preživljava koronu, ovaj, a 30% koji su bolesni bili i cijepljeni, nažalost umrli su. E sad, od hospitaliziranih 43% u ovom periodu, kako je ministar naveo, znači 1900 njih su i cijepljeni. Sad me to, znam da niste liječnica, ali možda ste upućeni, sigurno jeste bolje nego ja, koliko je to cjepivo koje smo prije godinu dana, godinu i po' ovaj, u Hrvatsku uz pratnju policije i specijalaca doveli, koliko ona ima rok trajanja, kakve su mogućnosti skladištenja, kako naši liječnici na minus temperaturi, ja tu to nisam uopće [[Upadica: Vrijeme.]] [[Govornik nije uključen.]]
Odgovor.
To je pitanje koje sam i postavila kao zastupničko pitanje, naši kapaciteti skladištenja da vidimo kako smo uopće odlučivali količinu narudžbi i dalje usmjeravali donacije. Lijepo je ovoga, nešto odglumiti, otprilike pijanog bogataša, a mi nit smo pijani nit smo bogataši, novac za donacije nemamo u ovoj situaciji u kojoj se nalaze hrvatski građani, tako da nažalost taj odgovor nemam, ali ono što primjećujem je da jedna značajna brojka koja se uporno nedovoljno ističe od 30% cijepljenih ljudi koji su i zaraženi i hospitalizirani i preminuli i njih nitko ne upozorava dovoljno u javnom prostoru da se oni trebaju štititi, da su isto tako, ugroženi nego se to ignorira da bi se glorificiralo i promoviralo cijepljenje, a time se direktno ugrožava zdravlje naših građana. Da ne spominjem kada su ti podaci već bili poznati u prethodnom izvješću i dalje je ministar javno ponavljao dogmu o tome kako cjepivo sigurno štiti od težih oboljenja i smrti što nažalost nije slučaj.
Sljedeća replika, poštovani zastupnik Jure Brkan.
Zahvaljujem se predsjedavajući. Poštovana zastupnice, ne mogu se složiti nikako sa vašim izlaganjem u biti i vaše izlaganje malo je i proturječno u nekim momentima, tako da, navodite da je Izvješće o kojemu danas raspravljamo manipulativno, da ima informacije koje se nas ne tiču, a onda iste te informacije citirate, između ostalog i ovo oko tužbe Astra Zenece zbog neisporučenog dijela cjepiva koje je ugovoreno i naručeno. Isto tako, ja vjerujem da se vi sjećate ali ja mislim da naša javnost isto pamti da u momentu kada se razvijalo cjepivo da je tada i Europska komisija između ostalog i Hrvatska igrala na tu kartu da će Oxfordsko cjepivo to je Astra Zeneca biti prvo razvijeno, a ono je koliko je nama poznato svima ovdje bilo i cjenovno najpovoljnije i da je zbog toga naručila upravo te količine. Količine se nisu isporučile i zbog toga se upravo sada na sudu radi, ide na sud. Odluka je šta će biti sa tim neisporučenim količinama. One, Hrvatska će ih dobiti sigurno. Da li ćemo ih donirati [[Upadica Sanader: Vrijeme.]] to je na nama.
Vrijeme. Odgovor.
Osim nekih načelnih kvalifikacija nisam čula argumente što nije valjalo sa mojim izvješćem pa ću taj dio preskočiti. I što se tiče ovoga što govorite o Astra Zeneci mislim da je dosta jednostavno što bi Hrvatskoj trebalo da se zaštite njezini interesi budući da nam to cjepivo sada ne treba možemo i mi Astra Zeneci pokloniti brojne količine cjepiva jer ga imamo viška pa doniramo. Nama treba financijsko obeštećenje, a očito je prema ovoj odluci, a moje je pitanje je li Hrvatska išta učinila da zaštiti svoje interese, da to tog obeštećenja nije došlo nego će se dobiti dio zakašnjelih doza koje će ići u donacije jer više nikome nisu potrebne. Znači baj, baj hrvatski milijuni. Da prevedemo vrlo jednostavno. Kakvi su to ugovori sa proizvođačima cjepiva koje nikada nismo vidjeli da u trenutku kada oni kiksaju mi nemamo pravo na kompenzaciju. Mi kao potrošači imamo pravo ta pitanja postavljati i boriti se za svoje interese, odnosno interese Republike Hrvatske.
Slijedi pojedinačna rasprava poštovanog zastupnika Nine Raspudića.
Ovu raspravu vodimo u danima kada diljem EU stvara se jedan domino efekt ukidanja covid potvrda i mjera, ali ne svugdje gdje se ponovno pokazuje paradoks EU koja nastoji biti nad država a u sebi sadržava potpuno suprotne stvarnosti. Dakle, u istom danu u kojem jedna Danska ukida potpuno mjere, Austrija uvodi obvezno cijepljenje od 1. veljače za svoje građane. Kršeći do te mjere ljudska prava da možemo ozbiljno razmišljati o tome da ponudimo azil Austrijancima koji će željeti izbavit se od toga dolaskom u Republiku Hrvatsku. No, što su covid potvrde? Da ne kažem to da izlaze sada iz dana u dan ozbiljna znanstvena istraživanja o tome koliko su mjere kakve su do sada viđene od lockdowna do potvrda ove vrste potpuno neučinkovite. No zadržat ću se onoga što vladajući i sami pišu u ovom izvješću. Držat ću se citata. Dakle, govoreći o covid potvrdama ovo izvješće kaže, citiram: „Cilj je te sigurnosne mjere onemogućiti ulazak osoba u određene prostore ako ne predoče dokaz o testiranju, cijepljenju ili preboljenju zarazne bolesti kako bi se u što većoj mjeri spriječilo daljnje širenje zarazne bolesti.“ Dakle, primarna svrha barem ova navedena je spriječiti daljnje širenje zarazne bolesti. Dalje kaže, citiram: „Po pitanju koristi covid potvrda u svrhu smanjenja i sprječavanja širenja zaraze različite studije pokazuju da su cijepljene osobe znatno manje podložne zarazi nego necijepljene. Različite studije. Koje studije? Gdje su objavljene? Kada su objavljene? Mi smo se ovdje jasno referirali na članak u Landsetu iz rujna koji je govorio o tome da i cijepljeni šire zarazu i molili, preklinjali da uvedete testiranje na ulazu u bolnice. To niste napravili. Mjesecima je zaraza prodirala u bolnice preko cijepljenog osoblja koje ste uljuljkali covid potvrdom, nisu se testirali. Pa tu u Saboru imamo kolege cijepljene tri puta koji su dobili covid i mogli su ulaziti u Sabor bez testiranja i zaraziti druge. Ponavljam u rujnu u Landsetu je to objavljeno. Vi ovdje navodite neke različite studije. Jedino što je citirano je pomoćnica gospodina Capaka je navodila australski portal, neki bezvezni news portal. To je kao da ja sad ovdje oko epidemiologije citiram meni omiljenu stranicu nogometne ikone koja je sjajna, ali ne bavi se ovim stvarima. Citiram dalje: „Također manje su mogućnosti da cijepljeni prenesu zarazu drugim osobama u okruženju u usporedbi sa necijepljenim.“ Manje su mogućnosti. Koliko su manje? Koje studije to pokazuju i koliko je prihvatljivo, dakle neprihvatljivo je da osoba sa 30 metaka u kalašnjikovu uleti i rafala, ali je prihvatljivo ako nije 30 metaka nego 10 evo ako je trećinu samo prenose u odnosu na necijepljene. Koliko? Koje studije? Koji brojevi? Puna su usta znanosti, a nigdje ništa egzaktno, samo gatanje. Citiram dalje. Covid potvrde mogle bi ubrzati povratak normalnom životu i povećati gospodarsku aktivnost uz smanjeni rizik od prijenosa virusa? One bi mogle pridonijeti osjećaju sigurnosti prilikom odlaska na događaj itd. Dakle gataju moglo bi, pa ćemo ih uvesti. A to što nam praksa pokazuje da ne mogu nego da su postale dozvole za širenje zaraze, ravnatelj Varaždinske bolnice vam je to davno javno rekao da su cijepljeni koji se ne testiraju medicinsko osoblje unijeli zarazu to nema veze. Stoji ovdje i sljedeće. Vlada je ukazivala na citiram moralnu obvezu svakog građanina da cijepljenjem doprinese sprječavanju širenja zaraze. Moralnu obvezu. Prijatelj mi kaže cijepljen čovjek, on cijepljen je dobio covid i prenio ga je svojoj staroj majci. Imala je srednje simptome, mogla je umrijeti jer ste ga uljuljkali, mislio je na druge cijepi se, evo on se cijepio tri puta pa joj je opet prenio. Tko će odgovarati za to? Ali možda bi mogli. Kad se govori o preboljelima, ovdje citirate studiju na preko 9000 osoba gdje se pokazuje da samo 0,7% ljudi se ponovo zarazilo. Studija u Clevelandu govori o koecidenciji, vi je navodite 4,3 na 100 osoba koji nisu bili zaraženi, a nula na 100 osoba koji su preboljeli. Studija klinike u Clevelandu vi ovdje navodite pa zašto onda diskriminirate preboljele.
Imamo replike poštovane zastupnice Marije Selak Raspudić.
Kako objašnjavate činjenicu da je HZJZ napravio studiju da vidi kako je stanje na trenu, dakle vlastito istraživanje koje treba unaprijediti kvalitetu zdravstvene zaštite. I u njemu je otkrio ovo o čemu govorimo da i cijepljeni prenose virus, ali necijepljeni 3 puta više. Necijepljene eliminiramo tako što ih testiramo prije ulaska u bolnicu, ali cijepljene nitko ne testira. I mi ovdje eksplicitno čitamo o kirurzima, ostalom medicinskom osoblju itd. koje je bilo cijepljeno, sada se prvi put testiralo i vidjelo se da su i oni zaraženi. Nakon što su dobili rezultate tog istraživanja nisu ih primijenili u djelo. Nisu učinili ništa da bi zaštitili najranjiviju društvenu skupinu bolesnike testiranjem svih. Kako to razumjeti? Jednako kao i ovo s preboljelima koji nemaju prava, imaju manja prava od cijepljenih a prema svim studijima su više zaštićeni od njih prema podacima iz ovog [[Upadica: Vrijeme.]] izvješća.
To mogu objasniti tako što su ovo bile političke, a ne znanstvene odluke. Čista politika. Evo vam jedan drugi primjer. Govoreći o prijavama nus pojava pa i onih za koje sumnja da su umrli od posljedica cijepljenja u ovom izvješću se isprazno metodološki kaže. Citiram, kako bi se ocijenila uzročno posljedična povezanost nus pojave i smrtnog ishoda s cijepljenjem za svaku prijavu provodi se temeljita znanstveno stručna ocjena svih dostupnih podataka i medicinske dokumentacije koja u slučaju smrtnih ishoda uključuje i potvrdu o smrti i nalazu obdukcije ako je provedena. Onda spominju kasnije konzultacije sa specijalistima ako je potrebno. Ovo je izvrsno, ovo je metodološki ispravan zdravstveni pristup, ali sad se ja pitam zašto ista metodologija ne koristi se i za umrle od Covida. Pa da se vidi jesu umrli od Covida ili s Covidom kao što se za cijepljene gleda jesu li umrli od cijepljena ili s umrli s cijepljenjem. Dakle, ovdje je znanosti davno rečeno laku noć. Mi govorimo o dogmama i o gatanju, a puna su im usta [[Upadica: Vrijeme.]] znanosti.
Slijedeća replika poštovani zastupnik Željko Sačić.
Poštovani zastupniče i kolega, mene interesira iako načelno znam vaš stav ali da ga potvrdimo, da ga čujemo još jednom kako vi gledate na taj nasilan pristup jedne Covid represije prema našoj djeci što maloljetnicima ovaj što baš djeci u razvoju kada znamo znanstvene studije koje čitamo, koje su dostupne da nam dječica hvala Bogu nisu toliko ugrožena, a imamo empirijska, imamo iskustva. Mi imamo iskustva da dijete od 2,5 mjeseca preboli to, pojede to za 6-7 dana. Naravno Bogu hvala da je tako, neki nastradaju. A e sad da li je , da li je vama normalno da u razredu svi imaju maske cijeli dan 5, 6, 7 i onda kad je vrijeme užine svi skidaju, svi jedu u istom tom razredu sve ok evo.
Odgovor.
Nakon što znanstvene studije nedvojbeno pokazuju da i cijepljeni mogu širiti zarazu, nakon što nedvojbeno pokazuju da je rizik od hospitalizacije ili težih ishoda kod djece i mladih gotovo zanemariv bilo kakva prisilna cijepljene djece direktna ili indirektna je monstruozna. Čemu? I ako ga cijepiš dijete može prenijeti zarazu neće baku i djeda zaštiti, a za njega samog cijepljenje ne znači ništa jer su rizici minimalni osim kod imunokompromitirane djece ali kod njih je svaka druga viroza respiratorna može biti takva, opasna. Dakle, jedini razlog može biti jedna ja sam to nazvao da oni djeluju kako nekakvi uspaničenih Pfizerovi komercijalisti na rasprodaji, da se ne baci sad daj što daš ili da zataškaju vlastite propuste onda upadaju u tu sve dublju spiralu. Ja nemam drugog odgovora.
Slijedeća replika poštovani zastupnik Ante Kujundžić.
Hvala predsjedavajući. Poštovani kolega Raspudić kako komentirate dvostruko s mjerilima dakle ja bih evo bih pohvalio isto našeg ministra Vilija što nije nosio masku kod urara i potičem ga da to ne radi inače. Međutim, evo reći ću vam ja sam kronični bolesnik dakle imam asmu i kronični bronhitis, dakle unatoč propisima dakle od 20. srpnja čini mi se 2020. od HZJZ-a da bolesnici tipa mene ne bi trebali nositi ovu masku, ja ju ovdje trebam nositi, ne ovdje nego gdje god uđem. Jednom zgodom sam pitao predsjednika Hrvatskog sabora odmah na početku jer volio bih da bilo tko od vas pokuša disati pod ovim, na što mi je on odgovorio pa ono nemojte dolaziti u sabor. Dakle, ja ne bih trebao doći na svoj posao jer evo ako ovdje sjedim trebam držati masku, zbog čega, zbog nekakve solidarnosti ne razumijem. Uz to se redovno testiram i imam negativan test. Pa bih volio evo i da vi ministre danas ako i možete ubuduće date naputak svim ljudima koji imaju dakle respiratorne probleme, dakle tipa mene još 6 mjeseca života da kažete predsjedavajućima evo da barem mi budemo [[Upadica: Vrijeme.]] bez maske.
Odgovor.
Kolega Kujundžić, danas je još uvijek vrlo zamućena granica između nečega, a odmutit će se sigurno slijedećih godina, ispitivat će se i što su radili pojedini znanstvenici i kako su išli putevi novca i što je bilo istina, što nije. Zamućena granica između nečeg što je epidemiološko sredstvo za zaštitu života i zdravlja ljudi i nečega što je neka vrsta političkog vjerskog simbola gdje su pokazuju pravovjerniji, moralniji oni koji misle i na druge i na sebe i pokorno slušaju ono što im se kaže od onih istih koji su im ranije govorili drugačije, koji im već sad ponovo govore ono što su govorili ranije. Dakle, nemam drugog objašnjenja. Ja ću ponoviti samo jednom sad je očito da veliki dio ovog što se radilo nema nikakve veze sa znanošću i sa zdravim razumom nego je riječ o dogmi, politici dijelom i kriminalu.
Slijedeća replika poštovana zastupnica Ivana Kekin.
Puno hvala. Pa poštovani kolega često spominjete taj Lancet kao netko tko je i sam objavio u Lancet …/nerazumljivo/… članak moram vas upozoriti da ta studija na koju se kontinuirano pozivate koja je rekla u jednom dijelu da i cijepljeni u kućnom setingu, dakle u bliskom neprekinutom kontaktu mogu prenijeti virus u svom zaključku izrijekom navodi, a ja znam da vi tako dobro znate engleski, pa mogu samo zaključit da namjerno manipulirate, izrijekom navodi da cijepljenje smanjuje rizik od infekcije delta virusom i da ubrzava gubitak virusa iz organizma, dakle da neminovno nije isto i ne prenose isto cijepljeni i necijepljeni zarazu. I još jedna stvar, dakle to uvjeravanje da su cijepljeni i netestirani proširili virus, pa zato imamo 14.000 mrtvih, pa ni u jednoj zemlji EU gdje smrtnost nije rasla otkad je došlo cjepivo nisu testirali cijepljene na ulazu u zdravstveni sustav i nigdje nije rasla smrtnost kao kod nas.
Vrijeme. Odgovor.
Ja ruski rulet sa životima ljudima ne želim igrati, dakle je li vi tvrdite… [[Upadica iz klupe se ne razumije]] , ne, ne, to da cijepljeni prenose manje [[Upadica: Molim vas]] Postavio sam jasno pitanje, koliko manje? Je li može 10 metaka u kalašnjikovu ako nije 30, ako nije pun šarž. Imate kolege tu iza vas koji sjede koji su se triput cijepili i koji su se zarazili, javnosti su to sami rekli.
Molim vas, molim vas, nemojte raspravljat iz klupe.
Dakle, bjelodano je danas. Citirao sam vam ravnatelja Varaždinske bolnice, dolazi s druge strane, jel čovjek laže, dakle je li vi tvrdite da nijedan cijepljeni medicinski djelatnik nije unio zarazu u bolnice, otkud je došla zaraza, otkud je na Vrapče došla zaraza? Dakle, ajmo biti odgovorni do kraja prema životu i zdravlju ljudi. U trenutku kad se pojavila ta sumnja u Lancetu mi smo počeli govoriti o tome, a to je potvrđivala kasnije i teorija i praksa uključujući i saborske klupe, uključujući i ministre i glasnogovornika vlade i pomoćnika gradonačelnika Grada Zagreba, da ne idem sada, sve triput cijepljeno, sve poslije zaraženo.
Vrijeme, vrijeme. Ima povreda Poslovnika, poštovana zastupnica Marija Selak Raspudić.
Čl. 238., omalovažavanje saborskih zastupnika. Moram ja reagirat kad niste vi predsjedavajući. Kolege iz Kluba HDZ-a nemaju hrabrosti udariti repliku kolegi Raspudiću, pa onda glasno njurgaju u kao, kao da smo na nekakvom zoološkom vrtu tu u svojim stolicama umjesto da se uključe aktivno u saborsku raspravu. Tako da bi molila za minimum civiliziranog diskursa, ako želite komentirat imate pravo dignut repliku, ne bojte se, neće vas pojesti.
Ja sam upozorio poštovana kolegice, a vi dobivate treću opomenu i temeljem čl. 240. st. 2. izričem vam opomenu s oduzimanjem riječi do kraja rasprave o ovoj temi. Slijedeća povreda Poslovnika poštovani zastupnik Ivan Ćelić.
Hvala g. potpredsjedniče. Poštovani kolega Raspudić, povrijeđen je čl. 238., iznošenje neistina i omalovažavanje institucija, dakle nemojte spominjat Vrapče u tom kontekstu jer govorite potpune neistine. Pozivate se na znanstvene članke kao znanstvenik. Ja ću vam samo reći jedan podatak Američkog centra za kontrolu bolesti. Dakle, osobe koje su cijepljene i koje su necijepljene mogu prenosit bolest. Rizik zaraze kod cijepljenih je 8 puta veći nego kod necijepljenih, a 25 puta manja vjerojatnost da će cijepljene osobe morati otići u bolnicu ili umrijeti, 25 puta veća vjerojatnost, recite to javnosti, a nemojte obmanjivat javnost.
I vi dobivate opomenu jer ste ovo bili napravili repliku, a ne povredu Poslovnika. Slijedeća replika poštovani zastupnik Jure Brkan.
Zahvaljujem se predsjedavajući. Poštovani zastupniče, kažete ruski rulet ne želite igrati, u stvarnom životu igra se i najopasnija varijanta u mecima, ali isto tako varijanta kojom se vi igrate, igrate se riječima i tako taj ruski rulet kojega vi igrate, a poziva se ponovo na Lancet kao što je maloprije kolegica rekla tamo stoje egzaktne brojke, pa kaže da je stupanj prijenosa u prvom mjesecu 88% spriječen prijenos koji opada do 5. mjeseca na iznos 47% prijenosa bolesti SARS-CoV-19 u slučaju kad je pacijent cijepljen. To je i dalje daleko više od necijepljenoga pacijenta koji prenosi u 90%-tnoj i većoj slučajnosti. To kad vi sve izvrćete kako vi želite to je ruski rulet kojega neko sluša i neko se primi za te vaše riječi i u konačnici dolazi do fatalnog ishoda i do smrti necijepljenih pacijenata u splitskoj bolnici. Vi ste od uzroka za to.
Vrijeme.
Ajde kad dođete doma pogledajte snimku što ste upravo rekli, dakle vi ste upravo rekli da je po Lancetu nakon 5 mjeseci gotovo 50% šanse da cijepljeni prenosi zarazu kao necijepljeni [[Upadica iz klupe: 47%]] Dobro, 47%, to je gotovo pola.
Molim vas nemojte raspravljat iz klupe g. Brkan.
I vi im puštate, vi puštate tog cijepljenog u bolnicu medicinsko osoblje bez testiranja na ulazu, pa to je više od ruskog ruleta. U ruskom ruletu je jedan od 8 ili 9 metaka, a kod vas je jedan od dva metka i to puštate u bolnice. Imate obraza meni govoriti da ja igram ruski rulet. Lijepili ste nama na čelo na vašoj duhovitoj Facebook stranici broj umrlih, koliko ih vi nosite na duši od 9. mjeseca do danas, što ste kao Pfizerovi komercijalisti slijepo gurajući covid potvrde puštali da medicinsko osoblje zaraženo se ne mora testirati da ulazi u bolnice. Sve će se to istražit, sve će se to istražit.
Slijedi pojedinačna rasprava poštovanog zastupnika Željka Sačića.
Hvala vam dragi predsjedavajući, poštovani ministre i suradnici. Opet ću iskoristit priliku zahvalit se svom osoblju koje brine o ljudima koji su se zarazili i koji su hospitalizirani. Doista zaslužuju divljenje. Imao sam osobnih iskustava, nisam ja bio tako strašno bolestan kao mnogi drugi, al sam bio bolestan do razine da sam morao, imao sam upalu pluća, pa vrlo kratko, ali sam bio pun virusa. Zamislite vi te majke, medicinske sestre, tehničare, liječnike, čistačice dolazile su nam u sobu, nas smo bili dvojica to je sve puno covida unutra bilo. Ja pitam pa kako se usuđujete doć, zarazit ćete se, veli moramo ko će, hvala Bog evo. I dajte im, dajte g. ministre, nađite neki model tim ljudima, oni su doista na prvoj crti. To je kao da imamo specijalce i ljude branitelje koji brinu negdje nešto drugo, ali imamo one koji probijaju prvu crtu, minska polja, mitraljeska gnijezda i sve ostalo, e to su vam ti u bolnici i njima doista morate dat g. ministre morate ih pogledat molim vas lijepo. Morate njima dati, to je moralna obaveza, određenu satisfakciju, kakvu god. Ali istodobno imamo jedan drugi problem, velik problem dragi prijatelji, a on se odnosi na model na trenutak kada mi sami osjetimo da smo zaraženi, pa onda odemo na testiranje, mi imamo subjektivni osjećaj da nešto ne valja, pa onda odemo na testiranje dal neformalno, formalno u ljekarnu ili gdje to već traje, pa se dogodi pozitivno i onda panično ili smireno zovemo svog liječnika obiteljske medicine. I liječnik obiteljske medicine, a u Zagrebu to funkcionira hvala Bogu dosta dobro, on kaže otprilike ovaj gledajte temperaturu, šta već ide paracetamol i andol i Bog te pitaj kaj sve ne, ako je neka upala, ako je kašalj itd. i to otprilike to ide. E sad tu nakon drugog, trećeg, četvrtog, nakon petog dana, šestog nastupaju komplikacije g. ministre. To vi jako dobro znadete. U bolnici sam tako upućen, veli problem nastupa 6., 7., 8. dana i tu ako liječnik opće medicine ne reagira na način kako treba reagirat vi imate hospitaliziranog čovjeka za dva dana, 9. dan kada dođe moguće je već kasno. Zašto? Jer se za 2 dana ako ima upalu pluća, a ne reagira se sa određenim lijekovima, ne možeš doći do liječnika, ne možeš ga nazvat, relativizira se, ne može te vidjet, ne može te slušat, logično ili nemaju posla, imaju za pacijente vremena ili su obuhvaćeni nekim drugim poslovima sada naši liječnici, naši doktori, naše medicinske sestre i ti imaš temperaturu koju misliš bit će bolje, bit će bolje i događa se drama. E to je ono na što trebamo vi u stožeru i kakav naputak morate poslati na teren i tu, tu vam je najslabija točka. U tom 7., 6., 7., 8. danu vam nastupa katastrofa na koju morate reagirat. U selu je problem. Sad sam bio tamo, evo sjeverozapad Hrvatske. Konkretno bi vam mogao reć općine, mjesta gdje se liječnici uopće ne javljaju ovaj ljudima koji su oboljeli, o starim ljudima da ne govorimo. Oni nisu vični u tome i oni budu doma 3-4 dana u temperaturi 39, 5. dan dođe hitna, kraj priče, respirator, na respiratoru znamo šta je. Molim vas, to su ozbiljne, to, to je život, odite u Varaždin, odite u Varaždinske Toplice, odite tamo i informirajte se. Prema tome, kad bi u Hrvatskoj g. ministre učinili profilaksu da daleko bolje, daleko brižnije, daleko stručnije vodimo računa o tih prvih 5-6 dana liječenja covid pacijenata koji imaju subjektivno osjećaj da je sve okej bilo bi bolje. Ja sam nakon 4. dana liječenja molim vas svima u klubu saborskom napisao poruku gospodo ja sam pobijedio koronu, nakon 4. dana sam ja to napisao nažalost, takav dojam sam imao, drugi dan sam završio na hitnoj. E prema tome, o tome trebamo vodit računa. To je vrlo opaka i podmukla gdje bez liječničke stručne pomoći ne možemo izać. Bogu hvala ko izađe, ali to je sreća, evo.
Evo, imamo dosta replika. Prva je poštovani zastupnik Ivan Ćelić.
Hvala g. potpredsjedniče. Poštovani zastupniče Sačiću, dragi generale, Bogu hvala da ste vi ozdravili.
Nisam do kraja.
Izuzetno mi je drago da ste vi ozdravili i da nemate nikakvih ozbiljnih komplikacija, ali se ne bih složio s vama kad govorite o sreći. Mi jako dobro znamo da je ta granica prelaska iz prvog u drugi tjedan najopasnija i ona je moguća komplikacija hoće li biti ili ne. Ali vi ste zanemarili i vjerujem ne namjerno izostavili jednu činjenicu da cijepljene osobe imaju značajno manji rizik, 25 puta manji rizik da završe u bolnici i umru u odnosu na necijepljene. Cijepljenje nije apsolutno jamstvo, nikada nigdje bilo, ali cijepljenje i zato trebate pozvat bez obzira što možda ćete imat neku političku štetu, trebate pozvat građane da se cijepe i to će bit najveći, najveći vaš doprinos u ovoj borbi protiv epidemije. Hvala.
Odgovor.
Hvala vam lijepo. Doista u mojoj sobi je bilo i cijepljenih i necijepljenih. Slažem se s vama da prema empirijskom iskustvu, prema obiteljskom, mom iskustvu šire i uže obitelji, ljudi moji dragi i rođaci i najbliži koji su se cijepili su relativno lako prošli to, taj dio priče koju sam ja zaglavio. Međutim, pojavljuje se njima, evo već su drugi put u prilici sa 39 i sa upalom pluća. Ali slažem se s vama da u tom dijelu prvom odgoda 30% na kraju krajeva vidjeli smo ovaj nas, ovih koji su ljudi, koji su cijepljeni, manje dolazi, manje dolazi u priliku tog smrtonosnog ovaj stadija jel. No imamo i drugu stranu te priče ne znamo siva je zona nus pojava. O tome treba razgovarat.
Slijedi replika poštovane zastupnice Anke Mrak-Taritaš.
Hvala lijepo. Uvaženi kolega Sačić, vi ste nam ispričali svoje iskustvo. Ja imam svoje iskustvo prije nego što sam se mogla cijepiti prije nego što je cjepivo uopće bilo ja sam mislila da se ujutro neću probudit. Nisam završila u bolnici i nisam imala respiratornih problema, cijepila sam se dva puta, cijepit ću se i treći, cijepila sam se i treći put, cijepit ću se i četvrti i peti i koliko puta treba. Zašto? Zato što vjerujem znanosti zato što vjerujem onima koji se u to razumiju. Meni ne pada na kraj pameti da se ja recimo kažem da idem operirat slijepo crijevo, a mislim da je to vrlo jednostavno, malo tu zarežete, malo ovak sašijete i sve ostalo. Dakle, ostajem u domeni onog što znam. Vi ste bili jedan od onih koji je mene prozvao sa govornice kad sam s govornice rekla ljudima cijepite se, kad sam govorila o covid potvrdama koje nije uvela Hrvatska i koje je uvela EU da sam fašist. E ja sad vas pitam g. Sačiću, nakon iskustva kojeg imate da li ćete se vi cijepiti ili ne?
Ha, nemojte me to. Mogu odgovorit. Meni je prije svega drago draga poštovana kolegice i gđo. da ste prebolili covid. To je stvarno drama bila onaj prvi puta, prvi puta. Ovaj ja, ja se veselim da je vama cjepivo pomoglo i da vas, da vas miče od te smrtonosne zone i daj Bože svakome tako u Hrvatskoj da bude, a prozvao sam vas tada jer ste malo ružno, ja sam subjektivno to, ja sam to protumačio da im ne treba dat hranu, vodu, da ih treba u žicu, okej, to je moj subjektivni dojam. Al dal ću se cijepiti ili neću, ja se nadam da neću, ja se nadam da neću, da ću nekako probat, meni je najveći problem dijabetes i ako skinem dijabetes ja ću bit manje rizična skupina. Ja sam zbog dijabetesa imao najvećih problema.
Slijedeća replika poštovana zastupnica Nada Murganić.
Hvala lijepo poštovani potpredsjedniče. Poštovani kolega, vi vrlo emotivno razgovarate u svim svojim nastupima vezano za ovu tematiku. Ja vjerujem da ste vi iskreni i pošten na koncu čovjek i da to sve što kažete zaista tako i mislite. Međutim, ja imam tu dileme i pitanja i izuzetno vam je žao i stalo vam je do zdravstvenih radnika, cijenite njihov trud, žao vam je djece, svi smo bili i nesretni i tužni što nam djeca ne idu u školu, što imaju, socijalno su izolirani što imaju različite psihološke traume, žao vam je isto tako svima nama starijih naših sugrađana. Tu smo bili nesretni što su nam u staračkim domovima odvojeni od svojih obitelji. Što nudite, nećete cijepljenje i proklamirate politički stav vaše stranke da ne treba cijepiti se, ne treba se pridržavat mjera, maski, što vi nudite?
Poštovana kolegice, ne, bar od nas niste čuli i ikad i danas da kažem izrijekom nemojte se cijepit. Nama je to sloboda, svako kako to, bar sad kad nije obavezno, u Austriji moraš i gotovo, ali ako je na slobodu neka svako osjeti kako hoće ili neće. Tako da bi se ja ogradio od vas, mi ne kažemo nemojte se cijepiti i ovaj moj iskaz je svak nek odluči kako, ustavno je pravo i kako mu dozvoljava njegovo tijelo i subjektivni dojam. Ali slažem se s vama ovaj, zapravo svi se u tome slažemo da je to vrlo, vrlo podmukla bolest i najgluplja izjava kad neko kaže da virus ne postoji, jučer sam to čak čuo. To je preglupo, preužasno, to treba, ali prema njemu probajmo, probajmo ići na način, on je nepoznata stvar, koji bi mogao bit učinkovit. Imali smo svakakvih postupaka, možda smo na tragu da dođemo u priliku da, da sa najmanje štetnih učinaka dođemo na zelenu granu i ispričavam se što osobno sam vam podijelio svoje dojmove i što sam vas s tim opteretio.
Slijedeća replika, replika Andreja Marić, poštovana zastupnica je slijedeća replika.
Hvala lijepa. Poštovani kolega, ja se ne mogu kao liječnica složiti s vašom tezom da zdravstveni djelatnici kako ste rekli vjerojatno nemaju posla, pa se ne javljaju na telefon. Nije točno, itekako su opterećeni, itekako su opterećeni. Morate znati da 80% svih oboljelih od covida su u svojoj skrbi imali obiteljski liječnici, a ostale teške kliničke slike s kojima je jako teško raditi i boriti se je završilo u bolnicama. Dakle, molim da korigirate tu tezu. Druga stvar što se ne mogu složiti, čak ste digli i povredu Poslovnika na kolegicu Kekin, liječnicu kao i mene, koja je, govorimo o dobrobiti cijepljenja. Naša je dužnost da govorimo o onome što kaže struka i znanost, a vaše je hoćete prihvatit ili ne. Velite imate dijabetes, ja sam dijabetolog. Vjerujte li vi svom dijabetologu?
Da.
Vjerujete. A kad vas poziva na cijepljenje onda mu ne vjerujete. Jedino što se možemo složiti da problemi postoje, imate nezadovoljne pacijente i nezadovoljne djelatnike i zato još jedanput pozivam ministra da pozove za zajednički stol sve dionike u zdravstvu da razgovaraju i riješe probleme. Hvala.
Ma da, jasna stvar. To je, ako je tako izašlo iz mojih usta onda čisti lapsus, kak, kak ne bi liječnici imali posla, oni baš zato što imaju posla ne mogu se javljat, prema tome to je lapsus. A s druge strane ovo, gledajte postoje određene sumnje, šta sad, ne možemo okretat glavu da ljudi iznenadno umiru, cijepe se i iznenadno umre, možda je slučajno, ali nedovoljno se to demistificira i onda stvara upitnike, onda stvara, a s druge strane ovaj neki ljudi koji su došli do tih podataka o cjepivima u BiH nažalost kažu Vlada Federacije BiH kaže za neka cjepiva kaže onaj koji ima kardiovaskularnih problema, koji ima dijabetes, ima ne znam neke, neke ovaj rezerve da sad ne kažem nešto drugo znači izloženi smo informacijama, a naš stožer civilna zaštita nedovoljno o tome govori i onda stvara, onda stvara eto upitnike iznad glava.
Slijedeća replika poštovani zastupnik Željko Lenart.
Poštovani kolega Sačić, vi ste pogodili u svom dijelu temu oko liječnika, ne da oni zbog svog nemara ili zbog toga što im se ne radi nego zbog toga što ima ambulanti na selima gdje dolaze jedanputa ili dva puta tjedno da liječnici imaju previše pacijenata na svojoj brizi o kojima ne stignu, ne da ne žele, nego ne stignu adekvatno vodit brigu, ne stignu posvetiti onoliko vremena koliko bi trebalo. U ruralnim sredinama gdje postoji nekoliko stanovnika, otiđite na Banovinu pa vidite tamo kako ljudi žive i gdje je njima liječnik, gdje je liječnik onima u Dvoru, gdje je liječnik onima u Dubici i kako oni do njega dolaze i često puta sami zbog svoje tvrdoglavosti i udaljenosti i prepreka koje imaju da dođu do liječnika ostanu kod kuće, trpe simptome i onda kad dođe vrijeme za hitnu onda je već pomalo i kasno. O tome kolega Sačić priča i o tome sam i ja pokušao pričati i vi koji ste liječnici nemojte se vrijeđati da netko vas napada nego to je realni problem našega zdravstva [[Upadica: Vrijeme.]] [[Govornici govore istovremeno, ne razumije se.]] koje nije u dobrom stanju. Hvala.
Odgovor.
A nemam šta drugo reći osim složit se sa vama kolega, pardon, nemam šta drugo reći osim složit sa vašom konstatacijom. Bio bi proklet kad bi rekao da liječnici namjerno ne rade. Moje tete, moje strine, moje ujne su u problemu da telefonski ne mogu doći, a kad dođu dođu 4-5 dan, teta kaj čekaš kašlje odi, a kam da idem kad mi niko se ne javlja, e onda hodi na slikanje pluća. I slikanje pluća kaos i onda peti dan dobi antibiotik, Bogu hvala da ostane živa. … [[Upadica: Ne razumije se.]] Je cijepila se 3 put teta i mene kritizirala niš vrag ti budi da se cijepi ne bi završil u bolnici i sve me sram bilo zbog toga da me teta kritizirala.
Dobro. Slijedi rasprava poštovanog zastupnika Branka Bačića.
Zahvaljujem gospodine potpredsjedniče. Poštovani ministre sa suradnikom, poštovane kolegice i kolege s obzirom da dolazim iz Dubrovnika iz Dubrovačko-neretvanske županije najprije svim Dubrovkinjama i Dubrovčanima čestitam dan grada i blagdan Sv. Blaža Vlaha dubrovačkog zaštitnika. Kad to govorim potakla me i činjenica da je jučer na svečanoj sjednici u povodu dana grada nagrada grada Dubrovnika dodijeljena prof.dr.sc. Ljiljani Betica Radić glavnoj, glavnom infektologu u dubrovačkoj bolnici. Rado je čitam i rado je slušam kad god sam na Korčuli. A isto tako rado čitam dr. Iva Ivića koji je šef infektologije u Splitu. Pa ću vam pročitati što mi se čini da je jako dobro za ovaj uvod, citirat ću ga. Ja u svom životu kaže Ivo Ivić, u svom radnom vijeku od 40 godina nikada nisam vidio teže kronično bolesne ljude koji uz to još nisu ni cijepljeni. Ti ljudi dolaze umrijeti u bolnicu jer se na njih, jer njih ni na koji način ne može spasiti. To su ljudi bez tlaka, bez kisika, u groznom stanju i kojima nikakva moderna medicina ili naša volja ne može pomoći. Mladih ili mlađih osoba ima jako malo, ali onih od 80+ godina ima koliko god hoćete i jednostavno ne mogu vjerovati koliko ih ima i stalno sam sebe pitam odakle dolaze ti ljudi. Svaki dan rijeka staraca teče prema KBC-u Split, mnogi od njih su u zapuštenom stanju, a odgovorno tvrdim da njih petina koji su umrli nisu trebali umrijeti samo da su bili cijepljeni. Vrlo često imamo slučajeve da samo dan prije na liječenje primljen pacijent umre odmah sutradan kazuje dr. Ivić. Stalno se postavlja isto pitanje zbog čega se ti stari ljudi koji boluju od mnogih kroničnih ili onkoloških oboljenja ali i zbog svoje životne dobi nisu cijepili. Odgovor je uvijek isti, odreda svi oni odgovaraju, kako su im njihovi mlađi ukućani rekli da se ne trebaju cijepiti ili da se ne cijepe. A ti stari ljudi ovise o svojoj djeci ili o unucima i oni slušaju tu svoju djecu jer koji puta usprkos mudrosti koju su stekli kroz život treba i djecu poslušati kazuje dr. Ivić. Postavljam pitanje tim antivakserima gdje biste danas vi bili da su vaši roditelji koji sada umiru bili antivakseri u vašem djetinjstvu. Komentar je dalje zadah smrti kao nikad do sada širi se Splitom dnevno po 16-tak umrlih. Zašto ovo govorim? Ovo govorim iz razloga što i danas ovdje, ne samo danas ovdje već dugo vremena se postavlja pitanja Covid potvrda koja priznali mi to ili ne na određeni način sili ljude na cijepljenje, sili. Ja to ne bježim reći da ljudi, da država uvođenjem Covid potvrde te na određeni način usmjerava na cijepljenje. Od uvođenja Covid potvrda 1. rujna mislim da je to rekao ministar testirano je u javnom sektoru, državnom sektoru milijun i 664 tisuće ljude od njih je, od tog broja 116.000 je bilo pozitivnih. Jednom najkonzervativnijom procjenom najmanje 500 bi ih bilo umrlo da nije, da se nije spriječio njihov ulazak u javni sektor. Prema tome, o tome što se tiče opravdanosti Covid potvrde. I onda kada mi govorimo o tome treba li ili ne treba Covid potvrda ili idemo na referendum da se one ukinu, da se stožer razvlasti i da se odluke donose 2/3 većinom ovdje u Hrvatskom saboru postavljam pitanje svima onima koji relativiziraju Covid potvrde, koji kažu da one ne trebaju. Jesu li Covid potvrde loše samo zbog toga ili zbog toga što ih donosi 76 ruku u saboru, a onda argumentom al contratio bi bile odlične prihvatljive i odlična mjera za sprječavanje širenje epidemije da su donesene 2/3 većinom. Pa je li to, je li to dovoljan razlog da sami sebe, da sami sebi dio naših kolega uvjeri u to kako je isprazan pristup koji govori da treba Covid potvrde ukloniti. Dakle, oni ne vrijede jer su, jer su donesene običnom odnosno kvalificiranom većinom. Kada bi ih donijeli 2/3 većinom što se kroz ovaj referendum nastoji, nastoji unijeti u pravni sustav Hrvatske i način odlučivanja one bi bile dobre i one bi spašavale živote. Pa onda i bez toga poštovani prijatelji koji se protiv njih zalažete učinite sve i javno pozovite sve naše sugrađane da se, da se cijepe i na taj način vode računa o sebi i svojim najbližima.
Evo imamo dosta replika, prva je poštovani potpredsjednik Željko Reiner.
Poštovani gospodine potpredsjedniče, poštovani zastupniče Bačić, žao mi je što nema ovdje niti jednog predstavnika niti MOST-a, niti Domovinskog pokreta inače bih njih to pitao, ali sad pitam vas. Kako biste vi objasnili, ja to objašnjavam zlorabljenjem politike, politikantstvom, zlorabljenjem jada ljudi da na prosvjedima budu njihovi članovi kad se govori da su škole postali logori, da su obmanuti ljudi u školama, u smislu da će silom protiv volje roditelja se tamo cijepiti djecu, gdje ljudi govore da treba razbit prozore škole i skočit van, njihova djeca da ih ne cijepe, optužbe da je cijepljenje zločin protiv čovječanstva, da se ubijaju djeca, radnici, seljaci, itd. Danas tako nešto govoriti mirno, nekažnjeno, nekažnjeno ne mislim kazniti nekakvom [[Upadica: Vrijeme.]] prekršajnom već kaznom javnosti [[Upadica: Vrijeme.]] koja treba to oštro i najoštrije osuditi takve ljude.
Odgovor.
Zahvaljujem kolega Reiner. Ako nam podaci koji se dadu iščitati iz ovog Izvješća o broju umrlih koja je itekako, koja je brojka itekako posljedično povezana sa brojem necijepljenih, nije dovoljna, ja ne znam što drugo može biti argument. Taj antiintelektualni, antiznanstveni pristup u 3. desetljeću 21. st. meni je neshvatljiv. Ja mogu misliti da tome se govori negdje u nekim, kako mi kažemo kominima, negdje uz vatru, negdje gdje ljudi ne poznaju dosege civilizacije, dosege znanosti, ali ovako žarko zagovarati necijepljenje pri ovakvim podacima, meni je neshvatljivo. Ja ne znam, to što ste vi rekli, da, ne da to zaslužuje osudu javnosti, nego njihovo vlastito preispitivanje što i na koji način [[Upadica: Vrijeme.]] postižu ... [[Govornik govore istovremeno, ne razumije se.]] čuli u međuvremenu.
Sljedeća replika poštovani zastupnik Ivan Ćelić.
Hvala g. potpredsjedniče, poštovani zastupniče Bačiću, meni je vrlo čudno što proteklih dana svi ti zagovaratelji velikih ljudskih prava i osobnih sloboda nisu reagirali na nadolazeću diskriminaciju prema djeci koja su cijepljena koja su u manjini. Što slijedi sutra, također će biti diskriminirana djeca koja su cijepljena protiv HPV-a jer će im se nešto indirektno imputirati. Dakle to je jedan pokret, jedan fenomen koji se događa u cijelome svijetu, gdje ljudi, ne samo da prosvjeduju, nego da i fizički nasrću na one koji drukčije misle, na predstavnike medija koji nastoje objektivno prenijeti informacije, dakle nijedno stručno društvo ne govori ovo što govore pojedinci koji se pozivaju na neke eminentne medicinske časopise. Dakle, to je interpretirati znanstvene rezultate, i za to treba imat znanje.
Odgovor.
Zahvaljujem kolega Ćelić. Zaštita ljudskih prava je prvenstveno doseg demokratskih sustava, a u tim demokratskim sustavima se propisuju okolnosti u kojima se mogu suspendirati određena ljudska prava i tu uopće nema dvojbe među nama, uopće nema dileme. Ali, moramo znati da je temeljno osnovno prvenstveno ljudsko pravo je pravo na život. Pretpostavka pravo na život je pravo na zdravlje. Prema tome, vaše pravo mahanja rukom prestaje tamo gdje počinje moj nos ili moja glava i to moramo biti toga svjesni da ne možemo se pozivati na ljudska prava kad pored vas umiru ljudi kojima mi ne štitimo zdravlje. I nema niti jedna država pravo to mirno gledati ... [[Govornik se ne razumije.]] ruku i reći neću, čuvat ću neko apstraktno pravo u trenutku kada temeljno ljudsko pravo se gazi i o njemu se ne vodi račun. I to je ono što je nedopustivo da mi uopće možemo razgovarati o drugim ljudskim pravima [[Upadica: Vrijeme.]] dok, ako nismo u shvatiti [[Upadica: Sljedeća replika.]] tom čovjeku njegovo osnovno ljudsko pravo, to je pravo [[Upadica: Poštovani zastupnik.]] na život, pravo na zdravlje.
Stipan Šašlin.
Poštovani g. potpredsjedniče, poštovani zastupniče Bačić. Pa evo, ovdje u sabornici svjedočimo već mjesecima izjavama pojedinih zastupnika oporbe, prije svega, Mosta i Domovinskog pokreta koji praktički svojim izjavama u potpunosti negiraju cjelokupnu medicinsku zdravstvenu struku. S jedne strane govore kako medicinski djelatnici podnose izvanrednu žrtvu doista u bolnicama, izvanredne napore podnose kako bi pomogli tim istim bolesnicima, a kada im isti ti ljudi, stručnjaci iz struke medicinske kažu da se trebaju cijepiti, da trebaju nositi zaštitne maske, da trebaju provoditi ostale mjere zaštite protiv Covida, onda kažu da to sve skupa ne vrijedi, da to sve skupa nije potrebito, itd. Doista se postavlja pitanje, osnovno pitanje, da li mi vjerujemo ili ne vjerujemo u medicinsku struku. Ako ne vjeruju, onda neka to jasno kažu, nego organiziraju nekakve referendume jer je on doista dojam da je Vlada, odnosno [[Upadica: Vrijeme.]] Stožer rekao da ne trebaju potvrde [[Upadica: Vrijeme.]] oni bi organizirali referendum za potvrde. Evo, hvala.
Odgovor.
Zahvaljujem kolega Šašlin. Ja sam svoju uvodnu raspravu započeo sa sv. Vlahom, jučerašnjom sjednicom Gradskog vijeća Dubrovnika, nagradu gđi. Ljiljani Betica Radić za njezin doprinos u ovih 18 ili 20 mjeseci od kada je započela epidemije Covida koja se dnevno bori za život svakog pacijenta koji dolazi u Dubrovnik. Ako netko ima znanja, citirao sam i dr. Iva Ivića u splitskoj bolnici koja ima .../nerazumljivo/... imam i druge bolnice, ja sam naveo te dvije s obzirom da se radi o ljudima koje, eto, znam, pa ako u razgovoru s tim ljudima, čitajući ono što oni pišu, slušajući što govore, mnoge stvari bi bile jasnije onima koji zagovaraju ukidanje određenih mjera, pa ako hoćete i Covid potvrda, to znači ili cijepljenje ili testiranje jer da time kroz donošenje takvih mjera mi zakidamo njihova prava. Ja pozivam sve njih da prije nego što [[Upadica: Vrijeme.]] bilo što raspravi, upravo oni [[Upadica: Sljedeća replika poštovani...]] na tom tragu pozovu ljude da se cijepe.
...Josip Borić.
Hvala lijepa kolega Bačić. Nedavno sam gledao jednu emisiju na javnoj televiziji i pitao je voditelj gosta, vidite li razliku između Mosta, Domovinskog pokreta i Suverenista i taj komentator, gost kaže, nema nikakve razlike osim što je jedna među njima cijepljen. I oni su prepoznali tog jednog i odmah su ga izbacili iz stranke. Naravno izbacili su ga jer ih je razotkrio u njihovoj agendi. I sad opet slušamo već uporno danima i mjesecima kako nas uvjeravaju da oni koji nisu cijepljeni točno znaju kako se osjećaju oni koji su cijepljeni. Oni vam govore koje su vam nuspojave kako ćete proći itd., a nemaju to u sebi to cjepivo za koje su rekli da fašistički izum da je to eksperimentalno da jednostavno ne radi nikakve učinke. I dana opet ustraju na tome. E sad pitanje da li je to ustrajnost zaista što su uvjereni u to ili zato što misle da to još uvijek donosi poneki politički poen jer vidim ovu stranku koja je pokupila potpise da su ti politički poeni nestali u roku nakon potpisivanja vrlo brzo. Da to ljudi [[Upadica: Vrijeme.]] ne žele.
Povreda Poslovnika poštovani zastupnik Željko Sačić.
Pa samo kratko bi htio poštovanom kolegi Boriću reći prvo, povreda Poslovnika Članak 238., ono neprimjerno ponašanje u saboru. Naime, netočni navod je iznio u Klubu suverenista imaju dvojica cijepljenih, a ne jedan. Ovaj jedan koji je izbačen nije izbačen zato što se cijepio nego zato što je grubo povrijedio svoja stranačka prava. Hvala lijepo.
Dobro. I vi ste povrijedili Poslovnik i dobivate opomenu. Odgovor na repliku.
Zahvaljujem gospodine potpredsjedniče. Kolega Boriću u izvješću koje nam je dano i iz kojega možemo iščitati u tablici slijedeće podatke da je u izvještajnom razdoblju od zadnjeg izvješća stožera broj preminulih slučajeva oboljelih Covidom koji nisu cijepljeni 2901, a broj preminulih slučajeva dvijema dozama plus booster 53. E sada, ja ne vidim kako mi nakon ovoga možemo govoriti o tome treba li se cijepiti ili ne, trebaju li Covid potvrde ili ne. Ja to ne mogu, ne znam meni je, inženjer sam pa možda previše polažem na matematiku i statistiku puno više nego na dojam koji se može stvarati u javnosti. Jer vi među ova 53 su isto sudbine, ljudske sudbine su i ljudi su umrli i vi možete pričajući njihove priče patetično o tome govoriti i stvarati dojam kako je u stvari su oni [[Upadica: Vrijeme.]] umrli zato što su se cijepili, a ovih 2900 uopće ne spomenuti.
Slijedeća replika poštovana zastupnica Ivana Kekin.
Puno hvala. Pa ja ne mogu govoriti u ime cijele oporbe koju ste prozvali, ali mogu u ime zeleno-lijevog bloka. Dakle, kad govorimo o tome da su se mjere poput uvođenja Covid potvrda trebale donositi 2/3 većinom to je iz razloga što su one stvarno ograničavajuće za slobode. Složit ćete se bez obzira na to kakva im je korist i to samim time dijeli društvo. A kada ih donosi isključivo vaših 76 ruku onda u dijelu populacije izazivate otpor prema Covid potvrda koje ide iz otpora prema HDZ-u. A takvih ljudi ima u našem društvu. Ja znam da vam je to teško za povjerovati. Ima onih kojima se ne sviđa što generalno radite pa onda ne vjeruju ni kad ih pozovete da poštuju Covid potvrde. A da ste, a da smo imali 2/3 većinu to bi značilo da imamo politički konsenzus većine onih koje su građani izabrali, da se možete im pozvonit molim vas, dakle da imamo politički konsenzus koji bi se prelio u društvo. Dakle, ljudi bi lakše povjerovali kad bi znali da se većina ovdje slaže oko toga što je dobro za građane i građanke. A vi ste to propustili učiniti i u tome je [[Upadica: Vrijeme.]] vaša odgovornost.
Odgovor.
Zahvaljujem gospođo Kekin. Ja bi bio u stvari meni je svejedno, bilo bi bolje da ovakvu repliku niste uopće rekli. Vi ste sad rekli da ste vi protiv samo zato što je to HDZ predložio i donio u sabor, a ne zato, a ne zato što je to dobro i zato što je to loše. Takav stav je kriv, naopak, kakve to ima veze, a to je s jedne strane. Neću sad ulazit to sam već puno puta govorio, a opet ću kad bude riječ o referendumu kad vi tražite 2/3 većinu napišite mi, dajte, recite mi jednu državu gdje se parlamenti to donose 2/3 većinom. Svugdje se to donosi na način da vlada, premijer, predsjednik države predlaže, parlamenti donose običnom, ne običnom, kvalificiranom većinom i to je u skladu sa Ustavom. Dakle, to što vama možda Ustav smeta što je takav, što mi taj Ustav poštujemo to je vaš problem [[Upadica: Vrijeme.]] ali takav pristup je kriv, naopak.
Povreda Poslovnika poštovana zastupnica Sandra Benčić.
Povreda Članka 238., ponovno vrijeđanje zastupnika i zastupnica i to evidentnim izvrtanjem onoga što je kolegica rekla. Dakle, kolegica kaže da bi politički konsenzus doprinio društvenom konsenzusu jer neki dio građana Hrvatske se nije cijepio i imao je otpor zato što se donosilo običnom većinom odnosno HDZ-ovom jer ima otpor prema HDZ-u. Dakle, govorila je općenito o atmosferi u društvu. I vi to izvrnete na potpuno ono nevjerojatan [[Upadica: Vrijeme.]] način i mrtvo hladno to kažete. I ovak još neki kimaju glavom, valjda me slušaju.
Dobivate opomenu ovo nije bila povreda Poslovnika. Slijedeća povreda Poslovnika poštovani zastupnik Josip Borić.
Hvala lijepo. Članak 238., uvažena kolegica ponovno ko isto što je rekla gospođa Kekin, a to je da oni kontroliraju kao oporba ovaj dio ljudi koji se ne želi cijepiti i ne želi ništa. Dakle, to vi možete razumjeti što ste izgovorili. Znači [[Upadica: Oni znaju šta oni misle da.]] da, nego da ih kontroliraju jer da kad bi oni dignuli ruku za to e onda bi oni svi došli se cijepiti i sve bi bilo u redu, ali sad neće. Znači da sugeriraju da to ne rade, a to baš i nije za tu stranku onako kako oni govore.
Dobro, vi dobivate opomenu jer ovo nije bila povreda Poslovnika. Slijedeća povreda Poslovnika poštovana zastupnica Anka Mrak Taritaš.
Hvala, hvala lijepo poštovani potpredsjedniče. Povreda Članka 238. našeg Poslovnika, koliko ja znam nema nigdje da u saboru postoji prevođenje s hrvatskog na hrvatski. Mi smo sad imali slučaj da je uvaženi zastupnik Borić nama prevodio s hrvatskog na hrvatski način na koji je netko nešto rekao. Pa to nemamo. To nemamo ni u Poslovniku ni nigdje.
Dobro vi ste sad tumačili tuđe misli, to možemo reći i za prethodne zastupnike pa onda i vama opomena. Odgovor na repliku, poštovani zastupnik Branko Bačić.
Pa je li ovo bila replika ili povreda Poslovnika. … [[Govornici govore istovremeno, ne razumije se]]
Aha, sad je replika.
Ne, ne, sad ide replika, ono je bila povreda Poslovnika, ja sam sjela zaboravit ću da imam repliku.
Dobila je opomenu, da. Dobro, izvolite.
Dakle, poštovani kolega Bačić, vi ste u svom izlaganju govorili dosta odnosno čitali ste vrlo emotivno riječi što smo imali prilike u javnom prostoru čuti gdje kaže netko tko je cijepio svoju djecu danas se ne cijepi il ta djeca kažu nemojte se cijepit. Ono što je meni bilo zastrašujuće mislim da je ponedjeljak ili utorak podatak da se je u Splitu u Spaladium arenu nakon toliko velikog broja mrtvih cijepio slovom i brojkom prvi put jedan jedini čovjek. I ono kako stvari stoje meni se čini da mi nećemo uspjeti postići tu veću procijepljenost, a jedan od elemenata koji treba bit bi trebala biti veća procijepljenost. Što mislite, imate iskustvo, imate političko iskustvo, koji su razlozi kod nas zašto se ljudi odbijaju cijepit? Ljudi jednostavno oni koji su se odlučili ne cijepit, pa naš kolega Sačić nakon svega ovog šta je rekao je rekao da se on najvjerojatnije neće cijepit. Zašto, što mislite zašto?
Izvolite, g. Bačić odgovorit.
Pa mislim da ćemo poštovana kolegice Mrak-Taritaš prema procjenama koje sam čuo doći negdje oko, između u odnosu na novi popis stanovništva, kada govorimo o, o punopravnom odnosno ukupno ukupnom pučanstvu negdje oko 66-67%, to je otprilike jedan podatak kojega smo na početku mislili da nam neće biti, da nećemo do njega doći, ali ako dođemo na 65-70% ukupnog broja stanovništva to će biti jedan podatak koji će gotovo i mene iznenadit s obzirom kako smo započeli, kako se brojni politički akteri u društvu ponašaju i kako ustvari se protive, pa ovdje i ako hoćete u HS veliki, jedan određeni broj političkih stranaka tom cijepljenje. Sve je to na određeni način rezultat takvog broja cijepljenih u Hrvatskoj. Ja ne mogu, nisam sociolog, ne mogu to istraživati, ali mislim da je tu negdje u tim okvirima taj … [[Govornik se ne razumije]]
Slijedeća replika poštovani zastupnik Goran Ivanović.
Hvala lijepo uvaženi potpredsjedniče. Uvaženi kolega Bačić, proveli smo sate i sate rasprave ovdje u HS, a u biti sve bi se moglo svesti pod jedan vrlo jednostavan zaključak cijepimo se, procijepimo. To je ono što nam može djelomično i garantirati, ali i spriječiti ovo o čemu danas i je meritum teme, a to su umrli. Mi se pripremamo za turističku sezonu, jedan od uvjeta za pozivanje turista u neku zemlju će biti i postotak cijepljenih u toj zemlji. Konkurencija je nemilosrdna, na bilo koji način će iskoristiti ono protiv nas, a to će bit upravo loša procijepljenost u županijama koje su itekako potentne kada je u pitanju turizam, u pitanju. Prema tome, cijepiti se to je jedino što i znanost i struka govori, a i naš je zadatak kao saborskih zastupnika upravo da ljude pozovemo i da u tom smjeru krenemo jel to je jedina garancija da bi mogli iz ovoga izaći u vremenu koje je ispred nas.
Odgovor.
Zahvaljujem g. Ivanoviću. Vidite, u ovom lijevom dijelu sabornice koji uporno zaziva dvotrećinsku većinu kad je u pitanju donošenje odluka, pa ako hoćete i covid potvrda je na određeni način i protupitanje odgovor na ono što oni traže, a to je a šta ako se ta dvotrećinska većina ne postigne, što ako mi u saboru ovakvi kakvi jesmo tu dvotrećinsku većinu ne postignemo, koje će se mjere donositi, hoćemo onda pustiti da sve ide kako ide? To je recimo pitanje koje je dosta, dosta zanimljivo da se zaziva ta većina koju je često puta teško postići. Ona može trajati 10 dana dok se mi ovdje u saboru ne usuglasimo, a na terenu će, na prostoru će ona buktiti ta ista epidemija. Tako da, da ja se s time ne bi složio. I još jedna stvar, da li to znači da bi dvotrećinskom većinom mogli sve ograničiti, pa bi to onda bilo legitimno i ne bi se postavljalo pitanje … [[Govornik se ne razumije]] , bi li bila prihvatljiva obvezno cijepljenje koje bi donosilo se dvotrećinskom većinom, to bi ja isto postavio pitanje.
Slijedeća pojedinačna rasprava poštovana zastupnica Anka Mrak-Taritaš.
Hvala lijepo poštovani potpredsjedniče HS, poštovani ministre sa suradnikom. Imala sam ideju imati jednu raspravu, ali koji je to čovjek koji se ne predomisli da ne kažem žena i predomislila sam se i govorit ću nešto posve malo odnosno ne posve nego drugačije. Koju mi situaciju danas imamo? Imamo dvije činjenice, jedna činjenica je slaba procijepljenost i druga činjenica je veliki broj mrtvih. Nakon svih ovih rasprava, nakon svih napora mi imamo te dvije činjenice koje su neupitne i koje su neupitne bilo kom i ja bih htjela govoriti nešto o odgovornosti, odgovornosti svih nas koji dođemo za ovu govornicu i koristimo ovu govornicu da šaljemo poruke javnosti koja nas sluša, da šaljemo poruke jedni drugima. Dakle, svaki put kad je riječ o koroni kad sam izašla za ovu govornicu sam rekla slijedeće, poruka svima je cijepiti se. Kad sam izašla na ovu govornicu jednom prilikom i govorila o potrebi uopće covid propusnica odnosno bez obzira kako ih zovemo onda je jedan naš uvaženi kolega me drugi dan prozvao fašistom i rekao je da sam gora nego što su bili fašisti prema Židovima u Drugom svjetskom ratu. Predsjedavajući kad je bila povreda, kad je bila zapravo povreda predsjedavajući je rekao da to nije čuo, to vam je odgovornost, odgovornost za izgovorenu riječ. Odgovornost za sve ono što za ovom govornicom kažemo. Ona odgovornost, jednog dana ćemo se pitati čija je odgovornost da imamo tako mali broj procijepljenih. Hvala da smo dobili manji broj da imamo stanovnika pa će nam narasti broj procijepljenosti. Naravno, sarkazam je u pitanju. Ali, kolege iz HDZ-a, da li se ikada, ali baš ikada i najmanje pitate da li tu postoji nekakva i vaša odgovornost? Jer kad je sve dobro, onda je to velika pobjeda HDZ-a, a kad je loše, onda je odgovornost na svima nama. Dakle, ovdje u sabornici sjede ljudi u ovom trenutku sjedite vi iz vladajućih, sjedimo mi iz oporbe, osim uvaženog kolege iz Suverenista, svi mi iz oporbe smo svaki puta pozivali s ove govornice, cijepite se, važnost cjepiva. Nismo nikad propustili da to kažemo, no, je li se pitate koji put, da li postoji odgovornost za, odmah od početka kada smo bili u onom teškom lockdownu, kad se je mogao održati procesija na Hvaru, gdje se objašnjavalo zašto je moguće održati tu procesiju na Hvaru. Kad se je naš premijer rukovao sa Đokovićem pa to nije bila tema, to nije bio bliski kontakt. Da li se ikada, ali i najmanje pitate da li tu postoji i jedna odgovornost vladajućih za ove dvije činjenice. Taj veliki broj mrtvih koji raste, pogledajte danas je ponovno jedan autobus ili 50-ak ljudi umrlo od korone ili s koronom ili kako god hoćete to zvati. Dakle, kad tu stanemo za ovu govornicu i nešto govorimo, iza toga postoji itekakva posljedica i itekakva odgovornost. Jednako tako, za sve one postupke koje ste napravili i koje ste probali obraniti da baš dobro da ste napravili jer i tu postoji razloga zašto je, pa to je kolege, odgovornost vas ih HDZ-a, vas vladajućih. Jednog dana, mi imamo mrtvih u ovom trenutku otprilike kao što imamo mrtvih u Domovinskom ratu i to svih, i oni koji su bili u ratnim djelovanjima i svih civila. A s tim što postoji jedna brojka koja ne pada, ne pada ta brojka mrtvih. Čija je odgovornost za to sve zajedno? Čija je odgovornost u političkom smislu, a čija je odgovornost u svakom drugom? Čija je odgovornost da se nakon tog broja mrtvih samo još jedan, kao što sam već, 3. put govorim, cijepi u Areni u Splitu. Ja nisam imala nikad problem s ove govornice reći da ću se cijepiti onoliko puta koliko mi kaže da se treba cijepiti. Ja neću odlučivati koliko se puta trebam cijepiti, pitat ću svog doktora, vjerovat ću struci. Ali, legitimno pitanje koje u ovom trenutku pitam sve nas, čija je odgovornost za tako mali broj procijepljenih, a broj može samo narasti čistom matematikom i tako veliki broj umrlih od korona, s koronom ili kako god to hoćete zvati. Hvala.
Imamo nekoliko replika, prva je poštovani zastupnik Željko Pavić.
Poštovana zastupnice, odlična tema, odgovornost. Ovdje imamo odgovornost jednog dijela oporbe koja s jedne strane zaziva ukidanje potvrda jer bi htjela putovati. A kud će putovati? Dođete u Sloveniju, ne možete ući u benzinsku postaju ukoliko nemate potvrdu, na vratima vas čeka zaposlenik i provjerava da li imate Covid potvrdu. Ako nemate Covid potvrdu, ne možete kupiti gorivo. Dođete u Italiju, slična stvar, dođete u Francusku, na skijalište, ne možete skijati bez Covid potvrde. Odgovornost vladajućih ovdje sad zazivaju, trebamo biti procijepljeni da bi svi mogli doći bez Covid potvrda u Hrvatsku. Ne, zašto? Trebamo se čuvati. Francuzi reklamiraju svoj turizam, ali su poslali i informaciju svima nama, idete na skijanje u Francusku, ako želite skijati, morate imati Covid potvrde pa to napravite onda i vi kad zovete turiste na more.
Odgovor.
Hvala lijepo na vašoj replici kolega Pavić. Dakle ja sam s ove govornice u nekoliko navrata govorila o Covid potvrdama. Zašto? Ja ne želim i nikad neću željeti da Hrvatska bude mala zatucana zemlja na dnu rang ljestvice zemalja EU koja će donijeti odluku o ukidanju Covid potvrda i pozvati u zemlju sve antivaksere svijeta, dođite ovdje, imate zemlju u kojoj vam ne trebaju Covid potvrde, koje možete bez tih Covid potvrda šetat se kud hoćete i kako hoćete. Kako to da oni naši koji tu imaju problem s Covid potvrdama, s cijepljenima, kad idu na skijanje nemaju nikakav problem da se cijepe, da izvade tu potvrdu, čak štoviše, idu se cijepiti Johnsonom jer nakon prvog cijepljenja možete dobiti, da se tamo na skijalištu svaki drugi dan uredno testirate, nemaju nikakav problem. Znate kako ja to zovem? Licemjerje i neodgovornost.
Sljedeća replika, poštovana zastupnica Barbara Antolić Vupora.
Poštovana zastupnice, govorili ste o odgovornosti tko je za što odgovaran vezano za tu pandemiju koja već dugo vremena traje. Nekoliko loših pratećih skandala je pratilo kampanju Cijepi se. Dakle kako vi komentirate najnoviji skandal oko te propale kampanje Cijepi se i koliko i čija je to odgovornost da se tako nešto uopće može dogoditi?
Odgovor.
Poštovana kolegice, u toj kampanji je bilo jako puno govora i jako puno riječi o sredstvima koja se isplaćeno i tko vam je isplaćeno i o onima koji imaju cvjećarnu, a odlučili su uz sve to zajedno o portalu koji nije radio. Ajde da malo uđemo samo ne tako daleku prošlost. Negdje 12. mj. 2020., mi smo tada imali prvu raspravu, rasprava je bila Interepelacija o radu Vlade vezano uz pripremu uz koronu do duboko u noć. Ministar je prebolio koronu i tu je bio zajedno s nama i meni ga je, moram priznati na ljudskoj razini, bilo žao jer mu je, jer je teško to se nosio i tad smo ga pitali, šta ste napravili da bi kampanja uopće bila, što ste napravili za kampanju. Danas vidimo da ono što je napravio, kao svaki put, ajdemo namiriti sebe i sebi bliske pa nema veze. Čak slogan je kriv, danas svjetska javnost, odnosno oni kažu da bi slogan uvijek trebao biti promovirati individualnu odgovornost vezano uz cijepljenje, odgovornost prema sebi, a ne zaštita drugih, dakle od onog bedža pa nadalje, o novcima, mislim da će za to biti [[Upadica: Vrijeme.]] još prilike i govoriti [[Upadica: Sljedeća replika poštovana zastupnica...]] i netko da nas obavijesti.
Marijana Puljak.
Evo poštovana kolegice, ovdje već smo čuli od zastupnika HDZ-a, specijalno g. Reinera kad je izlagao u ime kluba, na neki način nastoji minozirati, je li, i umanjiti činjenicu da smo zaista evo, 4. u Europi, a 8. u svijetu po broju umrlih na milijun stanovnika. Kao, nije to točan podatak, čak je dovodio i u pitanje zašto mi ovdje svi diskutiramo, a nismo medicinske struke, je li? Diskutiramo o nekim temama, o borbi sa pandemijom, a nitko od nas nije medicinske struke, dakle o ovome trebaju samo diskutirati zastupnici koji su te određene struke, što bi značilo da o zakonima vezanim uz pomorstvo, samo pomorci, uz promet samo prometaši. Dakle evo, zašto s njihove strane minoriziranje ovako jednog strašnog podatka o broju umrlih na milijun stanovnika?
Vrijeme. Odgovor.
Hvala lijepo kolegice Puljak. Tu se u jednom trenutku i spomenule su se i određene statistike, dakle, brojke su takove kakove jesu. Svi imamo zdrave oči i svi znamo čitati. Na milijun stanovnika naš broj umrlih je 13,69. Prva sljedeća zemlja je iza nas 11,1, a onaj koji je najbolji je 0,55. U posljednje vrijeme, tjedan ili 2 smo prvi po broju umrlih. Pogledajte danas, pogledajte sutra, dakle kad govorimo o broju zaraženih, tu smo negdje. Dakle, neki dan malo više, neki dan malo manje i u odnosu na prosjek smo tu negdje. Moje ključno pitanje i to sam nekoliko puta, to ja sebe sama pitam, arhitekt sam, čemu taj veliki, mislim na čemu je tome, da li, da li smo mi nacija bolesnih ljudi sa slabim imunitetom koji se ne žele cijepiti? Zašto je taj veliki broj mrtvih ili smo negdje pogriješili pa ako smo pogriješili [[Upadica: Vrijeme.]] ispravimo grešku, još možda za neke [[Upadica: Sljedeća replika poštovana zastupnica...]] nije kasno.
Sandra Benčić.
Zahvaljujem se. Dakle, htjela sam vas pitati, kolegice, kako vi objašnjavate činjenicu da je Hrvatska, kada gledamo period cijele pandemije, 9. ili 8., kako koji dan na svijetu po broju umrlih na milijun stanovnika? Činjenica je da smo u posljednjih tjedan dana 1., je li tako? Prvi [[Upadica: da. Zadnja 2 tjedna prvi.]] Katastrofa. Dakle da imamo u cijelom tom broju ljudi koji su umrli izuzetno visok broj ljudi koji nisu trebali umrijeti odnosno smrti koje su se mogle prevenirati, a da nismo čuli ni od jednog člana Vlade ispriku. Da nitko nije podnio nikakvu odgovornost za to, kao da se to samo po sebi događa, kao da u usporedivim zemljama, sa usporedivim brojem zaraženim nemamo daleko manji broj umrlih osoba [[Upadica: Odgovor.]] Kako možemo [[Upadica: Vrijeme.]] uopće objasniti to [[Upadica: Odgovor.]] da ovdje dođu i niti ne ponude ispriku.
Odgovor.
Hvala lijepo kolegice Benčić. Kad vladajući HDZ dođe i ponudi ispriku za bilo šta, onda ćemo reći da su se u Hrvatskoj ipak stvari počele mijenjati. Kad sam se pripremala i razgovarala sam s nekim o raspravi danas i sam rekla, jedina tema današnje rasprave koja treba biti zašto je tako veliki broj mrtvih. Ja odgovor ne znam i to sam par puta s ove govornice rekla, ja sam, s oproštenjem, arhitekt. Ali čitam brojke. I vidim da je veliki broj mrtvih. Govorim o toj apsolutnoj brojci koja je meni izgledala nezamislivo. Mi smo oko nove godine bili na 10 tisuća. Mi smo danas na 14 tisuća umrlih, nama, uopće da zorno pokažemo, nama dnevno umire jedan autobus ljudi. Umire, to su činjenice, to su brojke. Zašto? Pitala sam jednog kolegu iz HDZ-a koji je rekao, pa jako puno je starih i bolesnih. Pa ja mislim da je jako puno starih i bolesnih [[Upadica: Vrijeme.]] u nekim drugim zemljama, pa [[Upadica: Sljedeća replika.]] nemamo mi tu ekskluzivnu na tom.
Poštovani zastupnik Branko Bačić.
Zahvaljujem g. potpredsjedniče. Poštovana kolegice Mrak-Taritaš. Tražite, očekujete na određeni način ispriku prihvaćanja odgovornosti HDZ-a. Pa sad ja vas pitam, je li vama važnije vaša ljudska odgovornost i solidarnost prema našim sugrađanima koji su bolesni, možda neki i umiru jer se, primjerice, nisu cijepili i da je ona važna jako puno, onda biste vi svjesni činjenice što kolegica Benčić govori da smo imali dvotrećinsku većinu, možda bi više ljudi bilo cijepljeno, pa ste onda, ako vam je ljudska ... [[Govornik se ne razumije.]] solidarnost trebali pregristi svoju oporbenu poziciju i glasovati pa da se i oni cijepe ili slušaju možda vas ili vam je važnija vaša oporbena politička pozicija di ćete vi po defaultu glasati protiv HDZ-a, njegove odluke o mjerama i Covid potvrdama svjesni i tada da to što ste protiv, možda će te ljude koji prate vas, koji vas slušaju, koji vas i podržavaju, da će [[Upadica: Vrijeme, odgovor.]] ostati na jednoj strani necijepljeni.
Kolega Bačić i vi i ja dobro znamo da ne traje život jedan mandat, da naša odgovornost prema onom što radimo traje malo duže od jednog mandata i moram vas podsjetiti da je bilo niz odluka, niz izmjena i dopuna zakona koji su bili vezani uz mjere vezano uz korona, za koju sam ja kao oporbena zastupnica glasala. Vi znate da je bio jedan zakon u bivšem sazivu za kojeg sam odmah bila protiv i koji nikad nije ni došao, a to je bilo praćenje putem mobitela, gdje ste se i vi složili da to praćenje putem mobitela ne bi bilo dobro. Sjetite se onih pravih seta zakona koji je bio vezan uz koronu, za koju sam kao oporbena zastupnica glasala. Sjetite se sastanka, prvog sastanka koji je bio kod premijera gdje smo svi dali podršku, i oporbeni zastupnici vezano uz mjere i način. Ali, sad dolazi ali. Sjetite se i vaših odluka koje su bile neprincipijelne, sjetite se sve što ste napravili i sjetite se koji broj imamo [[Upadica: Vrijeme.]] mrtvih, da za to nismo dobili objašnjenje.
Sljedeća pojedinačna rasprava poštovana zastupnica Barbara Antolić Vupora.
Hvala lijepo, poštovani g. ministre, poštovani potpredsjedniče Sabora. Varaždinska bolnica danas je nekoliko puta bila spomenuta, dakle tko je što rekao oko varaždinske bolnice, pa bi s obzirom da dolazim iz upravo iz Varaždina željela bih se i referirati malo na stanje i podsjetiti vas kako je to bilo kada je to počelo. Dakle počelo je i sa postavljanjem šatora, dakle počelo je sa tim da se nije odobrilo 2 milijuna u rebalansu proračuna za varaždinsku bolnicu tada kada je to bilo potrebno. Sjetite se da je nakon toga i promjenom ravnatelja došlo do toga da je se i prihvatio prijedlog pa da su Covid pacijenti odlazili u i odlaze još uvijek u Klenovnik, što je, tamo je ključna bolnica i zapravo prihvaćale su se organizacijskih stvari kako je val korone dolazio. E sad, zašto to govorim tako nacionalno, zbog toga jer mislim da upravo na primjeru varaždinske bolnice možemo vidjeti koliko je ta organizacijski zapravo pokazatelj kako stvari u zdravstvu ne valjaju. Evo, zaposlenja. Dakle, imamo Covid krizu, primamo na određene vrijeme medicinske djelatnike koji nakon 60 dana jednostavno budu otpušteni i traže novo zaposlenje. S druge strane, sad smo nedavno imali upravo u Varaždinskoj županiji dakle prijem većeg dijela, većeg broja nemedicinskog osoblja. Nevjerojatno. Sad dok nam upravo trebaju medicinski kadrovi. To je, to su ti organizacijski problemi koji su se mogli izbjeći, koji se mogli dogovoriti kako ne bi došlo do onih problema sa medicinskim osobljem, sa premorenim zdravstvenim i odnosno medicinskim kadrom, što, koji sad nam se sada dešava svugdje po bolnicama, ne samo u Varaždinu. Imamo jednu ljagu koja je tu bačena doista i na medicinski kadar da u varaždinskoj bolnici dolazi do prijenosa bolesti iz liječnika, sestara na pacijente. Dakle to nije točno. Ponovo ponavljam i 100 puta ću ponoviti ukoliko to bude potrebno. Dakle medicinski kadar, zdravstveni kadar, nemedicinski kadar iako je, dajem kritiku da ih je previše zaposleno previše vrijeme, adekvatno je zaštićen. I tu je treba iskazati to da je oprema osigurana u dovoljnom broju, u zadovoljavajućoj mjeri da ti zdravstveni djelatnici su zaštićeni sa maskama kako treba, sa odjelima i da te opreme ima i da pod tom opremom, silinom i težinom te opreme oni danomice rade. Ono što je kritika je ta upravo organizacijski problem gdje je premalo medicinskog osoblja primljeno da bi se nosilo s velikim brojem oboljelih. Ono što je isto iz organizacijskog aspekta potrebno naglasiti je to da pacijenti trebaju ostati u buduće na odjelima gdje se liječe jer je to prirodno, da se ne sele dalje, da se to, da se virus ne sije po cijeloj bolnici. Veseli me kada čujem da će se takva organizacija ubuduće i provesti, dakle ako je rodilja na ginekologiji, ako oboli od Covida, da će na tom odjelu i ostati. Čujem da je to u pripremi i to je dobro. To su organizacijske promjene koje idu u dobrom smjeru, ali one koje su loše, koje nam pridonose tome da je smrtnost tako velika, da nemamo dovoljno ljudi koji će, medicinski osposobljenih kadrova da bi liječili te ljude i da su ti isti premore, e to u organizacijskom smislu nije dobro. Eto. Toliko od mene, i pohvala i apel i zajedno doista ukoliko ćemo slušati jedni druge, dakle možemo doprinijeti tome da se ta Covid kriza prije završi.
Imamo nekoliko replika, prva je poštovana zastupnica Andreja Marić.
Hvala lijepo poštovana kolegice. Podcrtavam ovo što ste rekli da je nedovoljno djelatnika u našem zdravstvenom sustavu praktički na svim razinama. To osobito dolazi do izražaja sada za vrijeme Covid pandemije, tako je u mnogim zdravstvenim ustanova. Također ste problematizirali ovo zapošljavanje na određeno, to je evo, slučaj i u vašoj bolnici i u našoj, a zapravo i u drugim ustanovama. Ono što bih htjela ovdje također, još podcrtati, govorila sam o tome, nažalost kolega iz Mosta koji plasiraju takve teze sada nema, dala sam si truda i danas ponovo provjerila i za varaždinsku bolnicu i za našu bolnicu se iznosila teza da pacijenti dolaze u bolnice i tamo se zaražavaju od zdravstvenog osoblja. To nije točno. Znači imam ovdje broj koliko je, recimo, u našoj bolnici pozitivno, dakle ispod 20 i medicinskih sestara, 6 doktora medicine, 12 nezdravstvenih djelatnika, 900 i nešto nas je zaposleno. Znači ljudi su velikim dijelom procijepljeni. Oprema koju koristimo u salama, pa kako će kirurg koji [[Upadica: Vrijeme.]] ima toliku zaštitnu opremu zaražavati [[Upadica: Odgovor.]] pacijente, a vi ministre demantirajte to.
Odgovor.
Dakle, htjela bi naglasiti zapravo o čemu se radi. Dakle radilo se o tome da su pacijenti koji su imali Covid potvrde, zna se da netko tko ima Covid potvrdu može prenijeti virus, dakle činjenica je da u tom dijelu mi zaista moramo učiniti samozaštitno puno više kako bi i mi bili toliko odgovorni i djelomice toliko odgovorni koliko je medicinsko osoblje svugdje oko nas. Evo, hvala lijepo.
Sljedeća replika, poštovana zastupnica Nadica Dreven Budinski.
Hvala lijepa poštovani potpredsjedniče, poštovani ministre. Kolegice, meni je neshvatljivo da ja danas slušam to o varaždinskoj bolnici i to baš od vas koja dolazite iz Varaždinske županije. Prvo smo čuli da Damir Poljak nije adekvatan ravnatelj za varaždinsku bolnicu. Mislim, to je to. Damir Poljak, je za njega bio raspisani natječaj, za ravnatelja bolnice tek 1. listopada 2021., znači vodili je u ovoj svoj krizi je vodio župan Čačić i njegov ravnatelj kojega je on izabrao, ja ne sumnjam niti ne osporavam njegovu stručnost. Drugo, slušam da vi ste danas u replici kolegici Marić rekli da u varaždinskoj bolnici se pacijenti zaražuju od medicinskog osoblja [[Upadica: Pa ja govorim upravo suprotno.]] Ma ne, to ste, to je bilo u replici. Mislim da je to nevjerojatno, ja to ne mogu vjerovati jer znam da se u varaždinskoj bolnici svaka 2 ili 3 dana provađa testiranje [[Upadica: Isuse Bože.]] znači svi koji ulaze bez obzira da li su cijepljeni ili ne [[Upadica: Vrijeme.]] ulaze u testiranje. Prema tome, mislim da bi stvarno [[Upadica: Vrijeme.]] trebalo ovoga, malo više voditi računa [[Upadica: Molim vas, vrijeme.]] odgovornosti što se ... [[Govornik se ne razumije.]]
Povreda Poslovnika, poštovana Andreja Marić.
Hvala lijepa. Poštovani potpredsjedniče Sabora, čl. 238., ja vas poštujem, ali samo apeliram da pažljivo slušate kaj govorimo, što govorimo, znači mi govorimo upravo ovo što ste vi rekli da mi drugačije govorimo, dakle dajte malo slušamo što govorimo ... [[Upadica se ne čuje.]] na istom smo tragu, a vi izvrćete ono što smo mi rekli. Mislim, ... [[Upadica se ne čuje.]] hvala.
Poštovana kolegice, vi ste to upotrijebili kao repliku, povreda .../nerazumljivo/... opomena. ... [[Upadica se ne čuje.]] Dobro. Onda imate opomenu. Svjesno ste to napravili. Izvolite odgovor na repliku poštovana.
Je li mogu odgovoriti na repliku da ponovo ponavljam? Dakle nije bilo prijenosa medicinskog osoblja na pacijente u varaždinskoj bolnici i ponavljam 100 puta i i zbog toga jer imaju dovoljno zaštitne opreme. Jesam dovoljno glasno rekla?
Dobro. Jeste vi imali povredu Poslovnika ili ste odustali? Odustali, dobro. Sljedeća replika, poštovani zastupnik Željko Pavić.
Poštovana zastupnice, evo prvo da kažem nešto ministru, sad se vratio ponovno u sabornicu. Poštovani ministre, evo pozivam vas da mjere koje ćemo imati u vrijeme ljeta, kad bude sezona ...
Vi replicirate ministru ili kolegici?
Kolegici. Kad bude sezona, da imamo iste mjere kakve su imali na zapadu u vrijeme zimske sezone kad su čuvali svoje stanovništvo i tražili su Covid potvrde. Drugo, htio sam replicirati na sasvim drugačiji način, ali moram, gospođo, nije bilo tako govoreno. Velika je odgovornost na ravnateljima. Da li je ravnatelj bio dobar? Nije bio dobar. Da li je smijenjen? Je. Tko ga je postavio? Zna se. Da li je organizacija dobra? Ne znam, evo, čut ćemo odgovor. Ako je organizacija dobra, svaka čast, ali je preveliki broj mrtvih, nešto ne štima.
Dali ste zapravo ono što sam ponavljala da je premalo medicinskih djelatnika koji bi mogli se nositi s tako velikim izazovom zvanom smrt. Dakle s jedne strane je prevelika smrtnost i premalo medicinskog osoblja koje se brine za oboljele od Covida, a s treće strane, ogromna neodgovornost svih u RH drugih.
Sljedeća replika, poštovani zastupnik Ivan Ćelić.
Hvala g. potpredsjedniče. Poštovana zastupnice Antolić Vupora, govorili ste o tome kako se zapošljavaju nemedicinski kadrovi. Ja vam mogu reći da u značajnom dijelu RH ne možete zaposliti spremačicu i servirku koje su također, važne u funkcioniranju zdravstvenog sustava. Veliki problem je nedostatka medicinskog osoblja srednje stručne spreme i to ne samo u Hrvatskoj, u puno bogatijim zemljama, poput Njemačke, Austrije je manjak. Također, burn out sindrom, dakle kako ovo traje sve više se osoblje iscrpljuje i to stvara mnoge poteškoće. Vi ste govorili o tome da ostanu tamo Covid pozitivne osobe gdje se liječe. To je možda moguće na nekim super opremljenim bolnicama, ali vi ne možete to napraviti organizacijski jer ćete proširiti zarazu, je li? A ovo o Covid potvrdama, dakle prenose cijepljeni, necijepljeni, prenosi medicinsko osoblje, prenose ljudi koji dolaze, ali ne onako kako se imputira da su zdravstveni radnici oni koji najviše šire zarazu unutar [[Upadica: Vrijeme.]] zdravstvenog sustava [[Upadica: Odgovor.]] To su loše teze i molim vas da to potvrdite [[Upadica: Vrijeme.]]
Ja vas prvo molim da ponovo slušate dakle što sam rekla. Medicinsko osoblje i zbog toga što ima dovoljno zaštitne opreme ne širi zarazu! 5 put. A ono oko toga gdje i je mogućnost završiti medicinu i imati više liječnika kao što se sada Puli osporava, o tome bi se dalo pričati. Dakle da je malo fleksibilnosti, da je malo volje da se sustavno sagleda problem i da ga se počne rješavati da imamo dovoljno liječnika koji se mogu školovati, o tome bi se dalo razgovarati. Puli to nije omogućeno, a što se tiče ostalog dijela, morala sam nažalost 5 puta ponoviti, medicinsko osoblje ne širi zarazu!
Slijedi pojedinačna rasprava, poštovana zastupnice Branke Juričev-Martinčev.
Hvala lijepo poštovani potpredsjedniče, poštovani ministre sa suradnikom, kolegice i kolege. Pa danas kad govorimo o ovom Izvješću, kao i o svim izvješćima inače, mislim da je jako dobro se osvrnuti na onaj dio koji je dobar i to primijeniti u narednom periodu, a ono što mislimo da možemo učiniti bolje u narednom periodu ispraviti i na te stvari i apelirati i ukazivati. Naime, ja bi sada govorila nešto više o provedbi ovih mjera i kako su one utjecale i kakvi su bili učinci i na gospodarstvo, a i na pojedine djelatnosti. Naime, ne samo u ovom periodu nego u čitavoj 2021. g. možemo reći da upravo provedba ovih mjera dovela je do toga da možemo s ponosom reći da nam je BDP rastao za 10,8%, da smo imali jednu uspješnu turističku sezonu, da smo imali 77% više dolazaka, 55% više noćenja, da je od toga bilo preko 85% noćenja upravo stranih gostiju, da smo u prvih 9 mjeseci su nam prihodi od stranih gostiju bili čak 90% veći nego godinu prije, odnosno prošlogodišnji turistički rezultati nadmašili su sve prognoze pa su porasla, naravno i naša očekivanja za naredni period. No, nepredvidiva su kretanja pandemijska i slaba procijepljenost bi nas mogla dovesti i poremetiti naše planove. Mada smo, Hrvatska je bila lani turistička pobjednica Mediterana, međutim konkurencija se budi i ona je sve jača. Iako su brojke, kao što sam rekla, bile jako, jako dobre, evo i danas nas upozorava turistički sektor i ministrica Brnjac da turistički booking koji je jako dobro, za njega je potrebna i veća procijepljenost u zemlji. Naime, dobro stanje rezervacija za sezonu koju su u, za neka područja čak bolja nego rekordne 2019. mogla bi doći u pitanje ako ne bude veće i bolje procijepljenosti. Znamo da smo imali veliki problem radne snage i on se rješava kroz online sustav za prijavu i uvoz radnika, poslodavci su se odazvali čak u 100% većem broju nego što je bilo ranijih godina, iznos stipendija je porastao sa 1200 na 2000 kuna, itd. Međutim osvanula je i nova su pravila Covid karte koja vrijede od danas u kojima se boje zaraze neke zemlje sada određuju i uz postotak procijepljenih uz veće dosadašnje stope zaraze u 14 dana te udio pozitivnih u testiranju. Nažalost procijepljenost na Mediteranu je u svim zemljama puno veća nego u Hrvatskoj i to će se gledati iako je turistički sektor cijepljen sa otprilike 70% stoga hotelijeri koji su uložili i značajna sredstva i investirali pozivaju i kažu, treba osvijestiti da procijepljenost nije dovoljna i da ju treba povećati. U RH sa 31.12. imamo 55,68% cijepljenih. U nama konkurentnim zemljama Portugalu je više od 90%, Španjolska 85%, Italija 81%, Grčka 72%, Francuska 78%, Turska 67%. Mislim da su ovo brojke koje nas zaista trebaju zabrinuti. Sve je na nama. Pozivam sve, posebno nas iz priobalnih županija, nije dovoljno da se samo turistički sektor cijepi nego svo stanovništvo. Kao što su pojedine kolege rekle, nažalost ovaj popis će dovesti da možda budemo neki postotak viši, ali sigurno naše boje zaraze bit će daleko tamnije i tužnije nego što će biti od nama konkurentnih zemalja. Sigurno da tada njihove zemlje će pozivati ih da odustanu od putovanja u našu zemlju, iako su, kao što danas brojke kažu, rezervacije za sezonu negdje i bolje nego 2019. g. Znamo da sve ovo se reflektira i na trendove na tržištu rada i sad govorimo kako imamo pozitivna kretanja koja su vidljiva i u broju zaposlenih, npr. u prosincu 2021. broj zaposlenih iznosio 1 573 000 i nešto više, što je povećanje od gotovo 100 tisuća zaposlenih u odnosu na famozan rujan 2016. Evo, još jedanput moj poziv svim da izađu i u što većem broju se cijepimo jer o tome nam ovisi egzistencija, ne samo turizma, turističke djelatnosti nego će se ona, naravno, reflektirati i na gospodarstvo u cijelosti i broj zaposlenih i svim onim ostalim našim pokazateljima.
Replika, prva poštovana zastupnica ... [[Govornik se ne razumije.]] Anita Pocrnić Radošević.
Hvala potpredsjedniče. Poštovana kolegice, kako dolazim iz županije koja je dobrim dijelom orijentirana na turizam, isto kao i vaša, osvrnula bih se na neke statističke podatke od početka epidemije. Tako je u Ličko-senjskoj županiji oboljelih 8 373, umrlih je bilo 235. Znači radi se o županiji koja ima 43 tisuće stanovnika. Ukupna je smrtnost i nažalost smo na 1. mjestu, najgori u RH, 5 201 umrli je na milijun stanovnika, a dok je prosjek u RH 3 015. Podaci su zaista zabrinjavajući i svjesni smo da je zaista jedini način u borbi protiv epidemije poštivanje epidemioloških mjera, a jedini dostupni lijek i prevencija zasad je cijepljenje, prema tome, još jednom molim sve svoje sugrađane da još jednom razmisle, cijepe se jer 235 preminulih osoba od Covida je zaista previše. Hvala.
Odgovor.
Hvala lijepo kolegice Pocrnić Radošević. Zaista iznenađuje brojka koja nam dolazi iz Ličko-senjske županije, posebno što sam u ovom Izvješću uočila, kaže u plan uvođenja provođenje praćenja cijepljenja protiv bolesti Covida-19 u Hrvatskoj i sad kaže, u većini županija aktivno tijekom izvještajnog razdoblja imamo od 4 do 40 punktova i upravo uključuje i za primjer ističe Ličko-senjsku županiju gdje u kontinuitetu je aktivno 40 punktova za cijepljenje. Znači najveći broj u Hrvatskoj po županiji, po brojci stanovnika, svega 43 tisuće stanovnika, pa evo, i moj apel svima, a posebno stanovnicima Ličko-senjske županije gdje vidimo da su stvorene mogućnosti za cijepljenje, a ipak je tako loš odaziv.
Sljedeća replika, poštovana zastupnica Marijana Petir.
Hvala lijepo g. potpredsjedniče, kolegice, govorili ste o sektoru turizma koji bilježi ustvari dobar booking sada, ali koji je u svojevrsnoj opasnosti jer nova pravila koja su stupila na snagu i za EU digitalne potvrde, ali i za organizaciju putovanja, ustvari na Covid karti uzimaju u obzir i procijepljenost. Ono što me zanima iz iskustva koje vi imate i podataka sa terena, mislite li da takva situacija sa slabom procijepljenošću može dovesti u pitanje turističku sezonu i imamo li mi osim cjepiva još neke druge instrumente koje možemo iskoristiti kako bi ustvari bili za turiste zemlja u koju žele doći i osjećati se sigurno kad je riječ o pandemiji.
Odgovor.
Hvala lijepo kolegice Petir. Pa sigurno da je sigurnost gostiju na prvom mjestu i da gost kad bira destinaciju, birat će ona koja mu je najsigurnija. Ja vjerujem da ovaj dobar odaziv i dobar i veliki broj rezervacija za ovu sezonu gdje kažu da je ponegdje i bolja nego za 2019. upravo je rezultat situacije od prošle turističke sezone, međutim to se jako, jako brzo može i promijeniti. Kad izađu prve karte i kad na njima naša zemlja odnosno pojedine naše priobalne županije dobiju tamniju boju, onda će krenuti otkazi. Ja se bojim da do toga zaista može doći, ali evo, još jedanput i sa ove govornice apelirat ću na sve svoje sugrađane da izađu, da se cijepe. Nažalost dalmatinske županije imaju i najnižu procijepljenost.
Sljedeća replika, poštovana zastupnica Maja Grba-Bujević.
Hvala. Kolegice, rekli ste, dobar booking najavljuje ministrica turizma, što je točno, rekli ste o Covid kartama, naveli ste procijepljenost konkurenata, a dolazite zapravo iz Vodica, to je jaki turistički grad, tamo ja mislim da svatko ima veze sa mogućnošću zarade u turizmu, bilo da radi u tome ili ima nekakvu sporednu djelatnost koja ga, koju ima. Pa mene, ja moram reći, meni to stvarno nije jasno. Kako to nije dovoljan motiv da imaš više sredstava, da bolje živiš, da ti je lakše ostvariti neke svoje snove, želje i sve to što imaš pred sobom, zbog toga što se neću cijepiti iz nekog razloga koji je potpuno znanstveno neutemeljen. Evo, meni taj fenomen, meni nije jasan. Vezan još i za cijelu Dalmaciju i za druge neke ljude, ali evo, s obzirom da vi dolazite iz Vodica, baš me to zanima.
Hvala lijepa kolegice Grba-Bujević. I ja sam iznenađena i šokirana, puno puta kad čujem nekog svog sugrađanina koji mu je to, neću reći osnovni izvor prihoda jer gotovo da nema kuće koja, ja kažem, odnosno stanovnika u priobalju koji ne živi od turizma i za turizam i tada kaže da on se ipak ne bi još cijepio, evo, nije on protiv toga, ali još će malo razmisliti i slično jer vidimo da i najveći broj noćenja je upravo ostvareno u objektima u domaćinstvu, što znači, govori preko 32 milijuna noćenja smo tako ostvarili, što govori da su uglavnom gosti dolaze u obiteljske kuće gdje je to dodatni prihod ili našim umirovljenicima ili ne znam, našim sugrađanima sa nešto skromnijim primanjima koji se odlučuju i na ovakvu djelatnost i slično i, a najlošija procijepljenost je upravo u našim županijama. To iznenađuje, ali mislim ako stvarno dođe do otkazivanja rezervacija, da će to biti najveća opomena svim njima pa da će onda krenuti [[Upadica: Vrijeme.]] se cijepiti.
Sljedeća replika poštovana zastupnica Marijana Puljak.
Poštovana kolegice, ja ću se također, isto pridružiti svima onima koji pozivaju na cijepljenje, ja bih rekla da je u ovoj sabornici zapravo je malo i saborskih zastupnika koji ne pozivaju, je li, na cijepljenje i to je općenito, ne samo u vrijeme Covida naj, medicinski postupak koji je, ja bih rekla u povijesti medicine najviše zasluga, je li, zašto, najbolji jedan medicinski postupak. Međutim ovdje imamo činjenicu da uz sve te pozive za cijepljenjem imamo lošu procijepljenost i pitanje je opet na kraju odgovornosti. Dakle ako već 2 godine pozivamo na cijepljenje, vidimo da to ne funkcionira, pogotovo među starijim stanovništvom, koje evo, po podacima iznad 50 godina, 30% ljudi nije uopće cijepljeno niti 1. cjepivom. Ima li nekog načina da promijenio taktiku i da uzmemo nekakve druge alate da [[Upadica: Vrijeme.]] promoviramo to cijepljenje?
Odgovor.
Pa evo iz, hvala kolegice Puljak. Pa iz ovog Izvješća se vidi što se sve radi i po tom pitanju. Što se radi, na koji način se želi motivirati starije stanovništvo, a isto tako, iz izlaganja i rasprave kolege Bačića vidimo što kaže to starije stanovništvo. Njima je jako bitno što će reći njihovi mlađi ukućani. Timovi obiteljske medicine vidimo da su isto tako svako od njih pozivalo svoje pacijente, ja znam iz iskustva u svojim Vodicama kako je doktorica obiteljske medicine, pa jedanput pozove tu stariju osobu, pa drugi put, pa treći put, ima netko tko je nakon par poziva ipak se odluči, ali to je zaista mali, mali postotak, iako se vidi svakodnevno da ima kobni ishod takav pacijent kad on oboli od Covida, bez obzira na to, još uvijek veliki broj naših sugrađana ostaje necijepljeno.
Sljedeća replika, poštovani zastupnik Stipan Šašlin.
Poštovani potpredsjedniče, poštovana kolegice. Evo kako ste i sami rekli da su ekonomski pokazatelji u prošloj godini više nego dobri, to je doista i potvrda da su i ove mjere protiv Covid krize bile dobro pogođene, da su u velikoj mjeri dobro bile izbalansirane i da smo na neki način, rekao bih, taj slalom sa Covidom dobro provezli u prošloj godini. E sad, to je sve u redu, oporba kaže dobro, to je u redu, ali to bi bilo sve u redu da smo donijeli to sa dvotrećinskom većinom. Ja zaista ne mogu vjerovati da bi tih dodatnih 25 glasova saborskih zastupnika, da to više vrijedi nego ono što govore stotine, da ne kažem tisuće stručnjaka medicinskih koji su na kraju krajeva i koncipirali odnosno i propisali i napravili te mjere. Evo, hvala.
Odgovor.
Hvala lijepo kolega Šašlin, ja se slažem s vama. Najprije vidimo šta kažu bilo kakva istraživanja, koliko je povjerenje u političare. Daleko veće povjerenje je u zdravstvene djelatnike, u liječnike i bez obzira šta oni svakodnevno pozivaju, šta oni apeliraju, odaziv je takav kakav je. Ne znam šta bi pomoglo, sigurno da i naš Stožer, Ministarstvo i Vlada svakodnevno razmatra koji su to načini i kako dodatno motivirati naše stanovništvo, sigurno da se gleda i iskustva iz drugih zemalja, kao što sam rekla, nama konkurentne turističke zemlje poput Portugala, Španjolske, Italije, Grčke, Francuske. Vidimo što se događa u susjednoj, sad susjednoj, ali ja, Sloveniji, Austriji, u Austriji što se sve događa. Bez obzira na to kod nas imamo buntovnike koji sve to stavljaju u drugi, treći plan i poneke natpise koje možemo vidjeti antivakserske i tu iznose [[Upadica: Vrijeme.]] i o tome govore kako bi naš [[Upadica: Sljedeća replika ...]] demotivirali sugrađane.
Poštovana zastupnica Ljubica Maksimčuk.
Uvažena kolegice Juričev-Martinčev. Hrvatska je turistička zemlja i udio od turizma čini gotovo 20% našeg BDP-a i vi ste i vašu raspravu koncipirali gotovo, a cijelu vezano za turizam. Vlada je kroz razne potpore radila na očuvanju radnih mjesta, jedan dio tih mjera, odnosio se naravno i na turistički sektor. Prošlogodišnji rezultati su turistički bili su iznad svih očekivanja. Nakon uspješne prošlogodišnje sezone, pred nama je jedna neizvjesna godina kada je u pitanju turizam. Čini li i da li mogu jedinice lokalne i regionalne samouprave učiniti nešto više na procijepljenosti i osvješćivanju naših sugrađana i je li, kako ćemo, naravno, konkurirati sa uspješnijim mediteranskim zemljama kada je u pitanju procijepljenost.
Odgovor.
Hvala lijepo kolegice Maksimčuk. Pa sigurno da mogu i pozivati i motivirati i organizirati punktove koji su dostupniji i slično, međutim spomenuli ste mjere pa bi ja, ovaj, evo rekla da su i danas na ovom sastanku ministrice sa turističkim sektorom pohvaljene upravo mjere koje imaju još uvijek, odnosno nastavak za očuvanje radnih mjesta kod agencija koje su omogućile da i u iduća 2 mjeseca lakše se pripreme za sezonu, od kojih se prvi veći val turista u Hrvatskoj može očekivati sredinom travnja kada je uskrs i školski praznici, uz naravno, očekivanje i dobre epidemiološke slike odnosno bolje nego do sada. Znači i sad još uvijek, evo, turističke agencije koriste mjere za očuvanje radnih mjesta, a kompletno turistički sektor, da nije bilo tih mjera, ostali bi i bez ovo malo i kuhara, konobara i svih ostalih djelatnika u turizmu.
Sljedeća replika, poštovani zastupnik Marin Lerotić.
Poštovana kolegice, ma točno je više-manje sve ovo što ste vi rekli u vašem izlaganju koje je bilo čitanje, više-manje iz statistike i činjenica je da nemamo dobru procijepljenost i da će to uvelike utjecati na našu turističku sezonu, koja, kao što ste rekli, počinje vrlo brzo, odnosno predsezona, a to je za malo više od 2,5 mjeseca. Mi pozivamo, isto tako, kao što ste i vi rekli građane na cijepljenje kako bi zaštitili prvenstveno sami sebe, ali i one druge i kako bismo imali dobru turističku sezonu, no smatramo, a vidimo to i iz podataka da to naprosto nije dovoljno jer imamo usporeni rast procijepljenosti. Mi smo sada, jučer bili na 56,8%. Da li su oni koji su to trebali, a to je Stožer i Vlada napravili analizu koji je razlog zašto se ljudi boje. Ja ne želim vjerovati da u Hrvatskoj imamo 40% građanstva koji su antivakseri i na koji način njima pristupiti i vidjeti da li postoji mogućnost da se i ti naši sugrađani cijepe.
Odgovor.
Hvala lijepo kolega Lerotić. Ja se nadam i očekujem da Stožer zaista i Vlada i Ministarstvo zajedno iznalaze načina kako pridobiti i ove preostale naše sugrađane necijepljene jer može nam dovesti u pitanje, ne samo turističku sezonu nego i gospodarski rast, broj zaposlenih, veću nezaposlenost, odlazak iz Hrvatske i sigurna sam da oni u prvom redu razmišljaju što poduzeti i da ćemo vrlo skoro dobiti nekakve prijedloge ili mi na stol ili će oni svojim odlukom, pravilnikom ili ne znam kojim mjerama doprinijeti većoj procijepljenosti u RH.
Slijedi pojedinačna rasprava, poštovanog zastupnika Ivana Ćelića.
Hvala g. potpredsjedniče, poštovani ministre, poštovani državni tajniče. Danas govorimo o Izvješću od 1. rujna do 31. prosinca 2021. g. međutim živimo u eri omikron soja kada je mnogo više zaraženih, ali manje teških slučajeva. Neki stručnjaci smatraju da soj omikron znači i početak kraja pandemije, predviđaju da će se vrlo brzo skoro svi zaraziti, pri čemu će proći bolje cijepljeni. Dok skoro cijela Europa bilježi rekordan broj zaraza, podaci iz klinika kažu da broj teško oboljelih ne skače jednakim tempom, omikron je znatno zarazniji, ali izgleda i znatno blaži, to je ono što znamo u ovome trenutku. Hans Kluge, direktor za Europu u Svjetskoj zdravstvenoj organizaciji kaže da se može očekivati da Europa ide prema završnoj fazi epidemije, nakon ovog posljednjeg vala na nekoliko mjeseci će u društvu postojati dobar imunitet protiv korone ili zahvaljujući cijepljenju ili zahvaljujući tome jer su ljudi preboljeli koronu, a tu treba uzeti i pozitivan učinak proljeća i ljeta kada je ionako manje zaraza. Ono što kaže dr. Gernot Marx, predsjednik Njemačkog udruženja liječnika intenzivne medicine da na odjelima intenzivne u Njemačkoj su gotovo svi necijepljeni, međutim tu treba ipak vidjet osobito dugoročno učinke, među starijim od 60 godina i među necijepljenima i vrijeme će pokazati dakle kada sve ovo završi, tu će biti različitih analiza koje će zasigurno preispitivati i dobre, a osobito loše strane. Na početku pandemije se govorilo o nedostatku kreveta na odjelima intenzivne njege, ali ubrzo se vidjelo da ima dovoljno zaštitne opreme, testova, cjepiva, ali ipak je recimo u nekim puno bolje opremljenim zdravstvenim sustavima i bogatijim zdravstvenim sustavima, recimo 20% odjela intenzivne njege nije moglo raditi zbog nedostatka medicinskog kadra. Ako pogledamo situaciju da gotovo 2 godine od vremena globalne pandemije Covida, dakle čak 70% osoba koje rade u domovima za starije i 30% zaposlenih u zdravstvenom sustavu razmišlja o promjeni posla. Dakle, definitivno je pandemija povećala njihovo nezadovoljstvo i taj problem nedostatka medicinskog kadra je vidljiv i na političkim agendama, ali i u medijima. Uloga znanstvenika je postala, rekao bih, važnija, međutim znanost nema apsolutno istinu, ovdje se sve jako brzo mijenja. Danas vrijedi jedno, sutra važi drugo. Na početku je bilo težište na higijeni ruku, onda se vidjelo da je osnovni put prijenosa ipak zračnim putem. Dakle, to je sve ukazivalo na multidisciplinarne timove i u prvome planu s pravom bili infektolozi, epidemiolozi, ali isto tako, treba razmatrati i pedagoška znanost sve one probleme koji su uvjetovani sa online nastavom ili recimo, psihičke posljedice, mentalne posljedice, koje će se zasigurno vidjeti dugoročnije. Dakle mi i danas znamo da pandemija stvara ogromne psihičke poteškoće, preopterećenost radom, dakle promjena modaliteta na rad od kuće je dovela do određenih, recimo, promjena u ovisničkim obrascima ponašanja koji će se također, nakon nekog vremena vidjeti i situacija dakle u kojoj možemo reći da postoje 3 rizične skupine, to su mladi, osobe starije životne dobi i zdravstveni radnici. Na kraju bih nešto rekao dakle o diskriminaciji onkoloških bolesnika, koji jednostavno zbog činjenice da određeni ljudi odbijaju ono što stručna društva govore i na taj način preopterećuju zdravstveni sustav, produljuju liste čekanja, to je nešto o čemu se ne govori. Danas smo imali tematsku sjednicu na kojoj su bili predstavnici udruga osoba koje boluju od zloćudnih bolesti ili čiji članovi obitelji boluju od zloćudnih bolesti. Tu bi isto tako trebalo razmišljati o činjenici dakle da oni zdravi ljudi koji se ne žele cijepiti na neki način ne samo da opterećuju zdravstveni sustav nego isto tako i opterećuju odnosno stvaraju vjerojatnost veće zaraze kod ljudi koji boluju od zloćudnih bolesti i koji kao takvi, mogu imati ozbiljnije tjelesne komplikacije.
Imamo nekoliko replika, prva je poštovana zastupnica Ljubica Maksimčuk.
Hvala lijepa uvaženi kolega. Obzirom na dugotrajnost epidemije u RH raste i broj pacijenata koji imaju ozbiljne posljedice. To su simptomi povezani s dišnim sustavom, ali tu i oni dugoročno puno teži, a tiču se mentalnog zdravlja. Uz 2 razorna potresa koji je naravno, bio u RH, možete li mi nešto reći o post-Covid i long Covid, koliko je vaša struka uključena u to i koje su možda dobne skupine po vama najugroženije, a što se tiče mentalnog zdravlja?
Hvala poštovana kolegice Maksimčuk. Kolega Sačić je govorio o tome, dakle prijelaz iz prvog u drugi tjedan. Logično je da kada čovjeku nedostaje daha da morate biti primarno fokusirani na to, ali naravno da nije zahvaćen samo dišni sustav. Imamo i situaciju da ljudi prebole, iziđu iz bolnice i onda nakon mjesec dana dobiju moždani udar ili imaju određene aritmije koje su životno ugrožavajuće. Pitanje psihičkih posljedica u okviru post-Covida, u okviru long Covida je nešto o čemu će zasigurno struka morati dati određene odgovore. Naši znanstvenici su skovali jedan pojam „crovid“ dakle osim situacije Covida koja je na globalnoj razini, mi smo imali dva razorna potresa. Vi se s Covidom možete na neki način, ako poštujete epidemiološke preporuke boriti, ali s potresom se ne možete nikako boriti. Tako da je to jedan dodatni teret za mentalno zdravlje naših sugrađanki i sugrađana.
Slijedi replika poštovane zastupnice Anite Pocrnić Radošević.
Hvala. Poštovani kolega Ćelić, u prethodnoj replici osvrnula sam se na loše ishode i činjenicu da je najviša smrtnost na milijun stanovnika zabilježena u Ličko-senjskoj županiji. Nisam stigla spomenuti procijepljenost, a do kraja 2021. g. je 59% ukupnog stanovništva u Ličko-senjskoj županiji dobilo barem 1 dozu cjepiva, a potpuno je procijepljeno 56,9%. Ohrabruje činjenica da je u 11. i 12. mj. Zabilježen veći odaziv stanovništva na cijepljenje i svakako moramo pohvaliti i činjenicu da imamo od 40 punktova za cijepljenje u Ličko-senjskoj županiji, tako da smo krajem 2021. Završili na 4. mjestu po procijepljenosti u RH. I sad, da li je, su ljudi, što vi kao liječnik mislite da su ljudi postali svjesniji opasnosti i toga da je rješenje u cijepljenju i konačno su zaključili da će, kao što ste i vi naglasili, bolje proći oni cijepljeni i kada se zaraže.
Odgovor.
Hvala. Poštovana kolegice Pocrnić Radošević. Dakle brojni su razlozi koji se uzimaju u varijable u obzir zašto je netko, zašto je neka zemlja više procijepljena, neka manje procijepljena. Recimo, jedan primjer iz Španjolske, dakle tamo su u Madridu, nije se mogao igrati hokej na ledu jer su ledene dvorane bile prepune mrtvačkih ljesova i neki medicinari kažu u Španjolskoj, da je to jedan od razloga zašto je viša stopa procijepljenosti recimo bila u Španjolskoj. Sjetite se situacije na primjer u Portugalu gdje su oni morali u Njemačku prevoziti sa zrakoplovima teško oboljele pacijente od covida. Dobro je i pozitivno je što je Ličko-senjska županija sada četvrta. Ono što je problem, dakle definitivno je problem sa Dalmacijom. Meni je izuzetno drago i čestitam profesorici Betica Radić na nagradi grada Dubrovnika. Isto tako očekujem i povodom svetoga Duje nagradu grada Splita za profesora Ivića. To su uistinu heroji. Oni ljudi koji rade u ovome trenutku, a ono što je bilo citirano, dakle to je bilo citirano dan nakon što je u KBC-u Split 16 ljudi umrlo od covida.
Sljedeća replika, poštovana zastupnica Nikolina Baradić.
Zahvaljujem potpredsjedniče Hrvatskog sabora. Poštovani kolega Ćelić, vi i ja dolazimo iz zdravstvenog sustava i svjesni smo koliko nas je pandemija covida-19 dovela do novih izazova. Evo i sama se prisjećam prvog pozitivnog pacijenta kojeg smo primili na odjel i sjećam se kako nakon toga danima nismo odlazili svojim obiteljima od straha da ćemo ih zaraziti. Sada već dakle dvije godine kontinuiranog stresa zasigurno su ostavile velike posljedice na medicinsko osoblje, ali i na cijeli zdravstveni sustav. Postoje li odgovori i razvijeni modeli na koji način pomoći ljudima na prvoj crti obrane?
Odgovor.
Hvala. Poštovana kolegice Baradić, postoje istraživanja o ljudima koji su preživjeli u jedinicama intenzivnog liječenja prema kojima je 20% ljudi razvije PTSP nakon što preživi na odjelima intenzivnog liječenja. Osim samih pacijenata također sa određenim ozbiljnim psihičkim problemima mogu biti zahvaćeni i članovi njihovih obitelji, ali i zdravstveni radnici. Dakle, taj sindrom sagorijevanja, taj „burnout“ sindrom je jedan veliki problem i oni podaci o kojima sam govorio da sve već i broj zdravstvenih radnika razmišlja o tome da promijeni svoju profesiju govori o težini tih problema. Mi smo imali apsolutno potporu Ministarstva zdravstva tako da smo razvili određene on-line programe, antistres module u Klinici za psihijatriju Vrapče, a tako je i u nekim drugim centrima koji se bave mentalnim zdravljem tako da smo tu apsolutno imali potporu i mislim da je tu ministarstvo imalo razumijevanja i prema tom aspektu.
Sljedeća replika poštovani zastupnik Nino Raspudić.
Poštovani zastupniče Ćelić, pošto dolazite iz medicinske struke možda možete nešto reći više o tome. Zanima me lijek Remdesivir, točnije vidio sam u izvješću Vekludi da je njegovo komercijalno ime pod kojim je nabavljan i golema cifra koja me iznenadila da je plaćeno ukupno 163 milijuna 942 tisuće kuna za taj lijek. Budući da sam ga osobno primio na sugestiju liječnika, pet dana sam bio u bolnici od covida na minimalnom kisiku i preporučili su mi, primao sam ga pet dana, nije mi ništa ni koristio, ni štetio. Ali moj cimer iz sobe koji to može imenom i prezimenom posvjedočiti jako mu je pozlilo već od prve doze i onda su mu prestali davati. I nakon izlaska iz bolnice poslije 10 dana sam vidio vijest da Remdesivir se više neće davati, da se ne preporučuje. Pa me zanima što znate o tome zašto je toliko kupljeno, tko je donio tu procjenu, kakvi su učinci tog lijeka?
Odgovor.
Hvala. Poštovani zastupniče Raspudiću Remdesivir je jedan od antiretroviralnih lijekova koji se najčešće daje kod HIV pozitivnih pacijenata. Kao što je vrlo važno prepoznati da ne dođe do određenih komplikacija između prvog u drugi tjedan tako je vrlo važno kod primjene antiretroviralnih lijekova u pravome trenutku dati taj antiretroviralni lijek. Moji roditelji su primali oboje i otac i majka Remdesivir dok su bili u Općoj bolnici Dubrovnik. Oni kažu da im je pomoglo, neki kažu da nije pomoglo. Svaki lijek ima, postoje različite dakle studije koje govore o većoj ili manjoj učinkovitosti. Postoje studije koje kažu da nije bilo učinkovitosti. Što se tiče narudžbe Remdesivira za Republiku Hrvatsku kao član Kriznog stožera Ministarstva zdravstva mogu vam reći da je narudžba određena prema preporuci krovnog stručnog društva, dakle Hrvatskog infektološkog društva. Postojala je posebna radna skupina stručnjaka koji se bave problematikom virusnih infekcija i koji su na osnovu tog mišljenja je onda [[Upadica Sanader: Vrijeme.]] Republika Hrvatska naručivala taj lijek.
Replika, poštovana zastupnica Branka Juričev-Martinčev.
Hvala lijepo poštovani potpredsjedniče. Kolega Ćelić, vi ste u svom izlaganju između ostalog spomenuli potrebu pojedinih zdravstvenih ustanova za privremeno raspoređivanje zdravstvenih radnika, a i također potrebu za raspoređivanjem medicinsko-tehničke opreme. Pa evo kako dolazim iz Šibensko-kninske županije ne mogu ne primijetiti da jedna od osam bolnica koja je imala potrebu za djelatnicima je upravo Opća bolnica Šibensko-kninske županije kao i neke manje bolnice poput Zaboka, Čakovca, Biograda itd. Isto tako, potrebu za raspoređivanjem i nedostatkom medicinsko-tehničke opreme jedna od sedam bolnica je ponovno naša Opća bolnica Šibensko-kninske županije i na tom popisu ponovno imamo Čakovec, Koprivnicu, Zabok i slično. Pa evo ovom prilikom apel ministarstvu kad bude u buduće izdavao i suglasnost i nabavljao neku medicinsko-tehničku opremu da vodi računa o ovim bolnicama gdje je i u ovoj pandemiji bila neophodna ovakva oprema.
Odgovor.
Hvala. Poštovana kolegice Juričev-Martinčev, ovisno o brojkama dakle i o epidemiološkoj situaciji u određenome trenutku je bila veća potreba recimo za broj respiratora u Općoj bolnici Varaždin. Na žalost u zadnjih mjesec dana nisu baš dobri podaci što se tiče Opće bolnice Šibenik vezano za broj hospitaliziranih i broj umrlih. Tu se j ako vodilo računa i koordinativno tijelo od strane Ministarstva zdravstva je nastojalo u najkraćem mogućem roku dostaviti respiratore ukoliko su bili potrebni. Isto tako koordinacija u suradnji sa Liječničkom komorom, Komorom medicinskih sestara. Recimo iz moje Klinike za psihijatriju Vrapče redovito je bilo oko 20 sestara i medicinskih tehničara recimo najčešće u Rockefellerovoj ili u Klinici za infektivne bolesti i mislim da je tu apsolutno zdravstveni sustav adekvatno odgovorio na potrebe, ali treba uzeti u obzir kada govorimo o listama čekanja. Dakle u ovome trenutku 200 respiratora je za covid pozitivne, a 200 respiratora je za druge. Dakle, naravno da dolazi do [[Upadica Sanader: Vrijeme.]] usporavanja nekih drugih procesa zbog toga što je značajan broj respiratora zauzet radi covida.
Sljedeća replika poštovana zastupnica Marijana Petir.
Hvala lijepa gospodine potpredsjedniče. Kolega Ćeliću, znamo da je pojava malignih bolesti jedan od značajnijih javno-zdravstvenih problema ne samo u Republici Hrvatskoj nego u cijeloj Europi sa tendencijom porasta. Da bi se na neki način ta pojava dovela u prihvatljive okvire važna je prevencija, važna je rana dijagnostika, ali isto tako važno je postojeće onkološke bolesnike liječiti na pravi način imati dobru dijagnostiku i dostupnost svih onih sustava koji su važni da bi oni ostali na svojim nogama i kako bi se nadam se izliječili. No, sa pojavom pandemije sustav je postao preopterećen. Medicinski djelatnici, dakle zdravstveni djelatnici i medicinske sestre liječnici koncentrirani su uglavnom prema sanaciji tog stanja pandemije i čini mi se da su onkološki pacijenti posebice ta rana dijagnostika nekako pali u drugi plan. Željela bih čuti od vas kojim podacima vi baratate i što u tom segmentu možemo poduzeti?
Odgovor.
Pa poštovana kolegice Petir, drago mi je da ste otvorili tu temu. Dakle, čitavi zdravstveni sustav koji je bio više ili manje prenapregnut bio je maksimalno fokusiran na covid. Ministarstvo zdravstva je to od početka prepoznalo i tražilo je od zdravstvenih ustanova koje rade sa onkološkim bolesnicima da nema listi čekanja, da su onkološki bolesnici prioritet. Međutim, događali su se pojedinačni primjeri. Nakon 11 godina čekanja donesen je Nacionalni strateški okvir za borbu protiv raka. Uskoro očekujemo i donošenje akcijskog plana za trogodišnje razdoblje, naredno trogodišnje razdoblje. Dakle, želimo povećati ishode, poboljšati kvalitetu života i smanjiti stopu umrlih. Dakle, na žalost Republika Hrvatska kada se komparira sa zemljama članicama EU nije samo po začelju što se tiče broja umrlih od covida, nego i što se tiče brojnih drugih stvari. Dakle ali mi neprestano moramo raditi da se situacija mijenja na bolje i to resorno ministarstvo apsolutno čini.
Sljedeća pojedinačna rasprava poštovani zastupnik Jure Brkan.
Poštovani predsjedavajući, poštovani ministre sa suradnicima, kolegice i kolege. Evo iako današnja rasprava ima naslov Izvješće o učincima provedbe mjera i Zakona o zaštiti pučanstva od zaraznih bolesti za razdoblje od 1. rujna do 31. prosinca ova naša današnja rasprava je otišla daleko više od naslova. Znači u biti danas čitav dan raspravljamo pa skoro o svim mjerama koje je Stožer donio od početka pandemije, pa sve do danas. Iz rasprave što smo danas mogli čuti bar od strane oporbe u biti, čast iznimkama svelo se na to da se oporba bavila samo kritikama, blaćenjima nerijetko i izmišljanjem činjenica, etiketiranjem članova Stožera i isto tako kako da kažem negiranjem i negativnim učincima svih mjera koje je Stožer donio od početka pandemije do danas. Neograničena je ta količina ljutnje koju naša oporba ima na Stožer i na mjere Stožera. Isto tako je po našoj oporbi neograničena krivica koju nosi i Stožer za protekle dvije godine. Po njima sve što je Stožer napravio ne valja, a sve što Stožer nije napravio prema oporbi to bi bila prava stvar, e to bi spasilo naš narod i to bi donijelo i mir i blagostanje. Za ovo naše izvješće tako je oporba rekla da je prešlo u rutinu Sabora, da je puno informacija i poluinformacija, ali ne odgovara na njihova pitanja. A koja su njihova pitanja to čujemo svaki dan, a u tome su jasni, artikulirani. Tako smo čuli jučer to je Vlada ne valja, kad će Vlada otići i Stožer ne valja, kad će Stožer otići i kad će konačno oni biti u prilici da vode i zemlju i Stožer? E tada će bit sve u redu. Čitave ove dvije godine naša oporba koja bi vodila i zemlju i Stožer do sada dala milijun rješenja za pandemiju i skoro svako novo rješenje je bilo u potpunoj suprotnosti sa onim prijašnjim kojega su rekli jučer. Tako bi jedan dan testirali čitavu populaciju i odrasle i djecu, sutradan kažu da je testiranje kršenje njihovih ljudskih prava i da to ne treba raditi. Pa jesu za covid potvrde, ali su im sutradan covid potvrde nepotrebne, pa bi onda opet sve testirali, ali ne bi djecu testirali. Ma ne bi ni testirali, jer je to preskupo. Također naša oporba je bila strašno ljuta jer nema cjepiva, jer cjepiva nisu stigla na vrijeme. Nisu stigla kad su oni zamislili, nisu koštala koliko su oni zamislili. Cjepiva je bilo premalo ili previše, pa su se ljutili kako se cijepi, pa tko se cijepi, pa na kraju su neki od njih bili u potpunosti protiv cijepljenja. Na žalost, sve se svede na to da su oni na vlasti bilo bi to odlično. A kako bi to bilo odlično to ih ne pitajte, jer to oni ne znaju. Nacionalni stožer zajedno sa svim medicinskim osobljem u Republici Hrvatskoj nosi teško breme zaštite pučanstva od zaraznih bolesti, donosi mjere na osnovu znanstveno utvrđenih podataka, a uzimajući u obzir sva prava pojedinaca i ekonomsku stabilnost države. Donosi mjere na osnovu svakodnevnog praćenja podataka o učincima i štetnosti virusa i prilagođava te iste mjere u cilju zaštite našega zdravstvenog sustava. Tako u ovom izvješću možemo vidjeti da je 29. studenoga 2021. godine zabilježen najveći broj pacijenata s bolešću covid-19 na bolničkom liječenju njih 2598 od čega je 385 pacijenata bilo na intenzivnom liječenju. To je veliko opterećenje za bilo koji zdravstveni sustav, pa tako i za naš. I gle čuda, naš zdravstveni sustav preživi i to iako su oporba rekla da ništa ne valja. Na žalost covid-19 u našoj zemlji je usmrtio veliki broj ljudi. Svaka smrt je tragedija, a tragedija je tim veća ako se mogla izbjeći. U puno slučajeva se mogla izbjeći da su pacijenti bili cijepljeni to kažu svi znanstveni podaci, da cijepljene osobe imaju daleko manje izglede težeg oboljenja, hospitalizacije, a samim tim i smrti. Ovi podaci bi trebali biti dovoljni da se svi cijepimo i budemo zaštićeni od težeg oblika bolesti. Međutim, to nije dovoljno. Tako je Stožer i pokrenuo i kontinuirano vodi kampanju za promociju cijepljenja naglašavajući pozitivne učinke cijepljenja. Ta kampanja je sama po sebi trebala bi biti dovoljna i dobra jer je lagana, jer nagovara ljude da sami sebi zaštite svoje zdravlje. Međutim, ta kampanja na žalost nije uspjela u našoj državi, nije imala velikog učinka. A zašto nije imala? To nije lako odgovoriti. Očigledno više faktora utječe na odluku ljudi da se ne cijepe i samim time ugrožavaju svoje zdravlje. Svakako jedan od faktora su i izjave naše oporbe koja omalovažava mjere Stožera, a samim tim omalovažava i pozitivne učinke cijepljenja. Zbog toga danas imamo veliku stopu smrtnosti od covida-19 mahom necijepljenih osoba. Izvješće je korektno, donosi se svaka tri mjeseca. U njemu su navedene sve bitne informacije [[Upadica Sanader: Vrijeme.]] koje su se dogodile u periodu koje obuhvaća.
Imamo nekoliko replika. Prva je poštovani zastupnik Nino Raspudić.
Poštovani kolega Brkan, kada ste mi malo prije onako žustro replicirali sjetio sam se da ste vi već negdje docirali oko korone, pa sam našao zapisnik Gradskog vijeća Makarske iz ožujka prije dvije godine, 2020. Ima i tonski zapis, ali ja ću pročitati. Rekli ste sljedeće: „Zahvaljujem se. Ponovno smo došli do corone. Kako to? Pozivam naše građane, ljude, panika se stvara iz ničega. Uhvatite se sebe, svojih briga što je rekla Marija. Očistite dvorište, uredite okućnice, spremajte se za sezonu, budite dobri sa svojim susjedima. Toga se uhvatite. Corona znači bolest, bolest sa simptomima malo jače prehlade. Čovječe da nas drži sve u karanteni, pa ja to ne mogu virovat. Ne dao bog da nam turizam doživi štetu zbog corone. Što ćemo onda? Zbog panike, ne zbog bolesti. Budite ljudi malo pametni, neka peru ruke, osobna higijena, dezodorans i sve. Kad dođete u kancelariju da se ne čuje za vama. Svaka čast, osobna higijena prije svega i mentalna i tjelesna. Molim vas.“ Rekao je Brkan u odgovoru, pa me zanima u nastavku edukacije što ste zaključili za omicron što je najbolje? Brut, Pino Silvestre ili možda Šanoar?
Odgovor.
6. ožujka 2019. godine bio je jedan lipi vrući dan u Makarskoj. Mi smo imali sjednicu Gradskoga vijeća grada Makarske koja je dugo, dugo trajala. Moja izjava o dezodoransu je bila nakon sjednice Gradskoga vijeća i odnosila se na oporbene vijećnike. Isto tako, moja izjava o coroni je bila dana kolegici iz SDP-a, gradskoj vijećnici koja je smetnula sa teme o kojoj smo raspravljali kako ona to u maniri svojoj zna i otišla na tada nama nepredviđenu vijest o coroni. Inače 6. Ožujka 2019. u Makarskoj se otvarao jedan novi restoran, bio je koncert Željka Bebeka, to je bila glavna stvar i glavna vijest. Međutim, neki tipovi nazovi sebi političari kao vi iz MOST-a su došli na ideju da to sve iskompiliraju i onda iskoriste godinu dana nakon. Ni novinari, ni vijećnici koji su bili na sjednici toga vijeća nikad to nisu koristili i nikad nisu stavljali u kontekst kao što va vi i MOST stavljate.
Sljedeća replika poštovani zastupnik Nikola Grmoja.
Gospodine Brkan, dakle što sada da u koji kontekst da ne stavljamo vašu izjavu. Ne govori kolega Raspudić o kontekstu, nego onom što ste vi rekli o samoj coroni i kako se treba zaštititi od corone. Niste odgovorili na pitanje kako ćemo se zaštititi od omicrona. Ali ono što mene zanima, dakle jasno je da vam je netko napisao ovo. Koji je sada vaš stav zapravo o svemu ovome? Jesu li ove posljedice koje imamo na gospodarstvo, dakle došle zbog lockdowna među ostalim i je li Stožer sve mjere koje je donosio, donosio ispravno? Jesu li vrijedili jedni kriteriji za gospodina Beroša i ne znam elitu na Pelješkom mostu, a drugi kriteriji za obične ljude. Dakle, njih se teroriziralo. Što vi mislite generalno je li bilo pogrešaka u radu Stožera? Iz ovog vašeg izlaganja čini se da nije bilo, da je sve bilo idealno.
Izvolite odgovor.
To tko kome što piše, to ste vi davno pokazali ovdje na jednoj sjednici kada ste nešto zajednički čitali što ste napisali pa vam nije prošlo, pa je onda bilo nosite nas van, pa ste se onda išli tući, pa je tu bilo svašta nešto. Tako to i završi kada MOST piše jedni drugima govori. Ono što sam ja rekao danas, da je Stožer u tim i takvim okolnostima i saznanjima koje imamo radio najbolje što je mogao u cilju jednome očuvanju zdravlja hrvatskoga naroda. To što naša oporba radi je apsolutno suprotno. Ono radi sve da opstruira Stožer, Vladu Republike Hrvatske kako bi ona došla u poziciju da ona vodi i Stožer i Vladu.
Povreda Poslovnika poštovani zastupnik Nino Raspudić.
Članak 238. vrijeđanje i omalovažavanje zastupnika. Nije istina da mi nismo konstruktivni. Pa ja sam vas lijepo upitao na temelju vaših primarnih spoznaja protiv omicrona je li bolji Brut, Pino Silvestre ili Šanoar kako su se razvile vaše spoznaje? Baš želimo biti konstruktivni, pa nam odgovorite.
[[Upadica: Mogu ja isto povredu?]] Ne možeš. Ovo je bila replika, dobivate opomenu. Izvolite povredu Poslovnika Jure.
Povreda Poslovnika na izlaganje gospodina Raspudića. Povrijeđen je članak 238. Spominje parfeme Brut, Pino Silvestre, sve. Ne znam vjerojatno ću pitati moju ženu koja me oblači i kupuje mi parfeme isto kao i njemu njegova.
I ova povreda nije bila povreda Poslovnika. Dobivate opomenu. Sljedeća replika poštovana zastupnica Maja Grba Bujević.
Hvala potpredsjedniče. Kolega Brkan, imam za vas jedno pitanje. Koliko ovakve rasprave kao što je sada ova recimo konkretno ova zadnja, koliko one zapravo doprinose tome da se što više ljudi cijepi, odnosno da što je više moguće ljudi ne umre u ovoj zemlji od corone.
Odgovor.
Pa na žalost bojim se da smo mi danas jesmo parlamentarna demokracija, naše je da tu iznosimo stavove ljudi koji su nas izabrali, da ih ovdje predstavljamo. Međutim, ja znam što je u našim ljudima koji su nas, bar HDZ-ovci izabrali bitno da radimo u njihovoj dobrobiti, a ovo sve danas što se svelo, čast iznimkama ponovno ponavljam od strane oporbe. Ja ne vidim u nikome dobrobit, osim njihovih partikularnih, sitnih ono što bi rekli sitno sopstvenih zadovoljenja nekih koji oni misle da triba bit.
Sljedeća replika poštovani zastupnik Branko Bačić.
Zahvaljujem g. potpredsjedniče, kolega Brkić, u ovom vašem inspirativnom i ... [[Govornik se ne razumije.]] govoru o Izvješću Stožera bih htio da dodate vaš stav o prijedlogu da se ukinu Covid potvrde. Pa znate li u kojoj državi trenutno u Europi su ukinute Covid potvrde i što znači za poziciju nas u Hrvatskoj kada bi jedini u Europi ukinuli Covid potvrde? Je li to pokušaj getoiziranja Hrvatske i nas da budemo isključivo ograničeni u kretanju po Hrvatskoj ili je to doprinos razvoju medicinske znanosti u Hrvatskoj i u svijetu?
Imamo povredu Poslovnika, zastupnik Nikola Grmoja.
Povrijeđen je čl. 238. Kolega Bačiću, ukidanje Covid potvrda nije nikakvo getoiziranje Hrvatske u Europi, mnoge europske zemlje, znači Finska, Danska dakle najavljuju ukidanje Covid potvrda, odnosno već su donijeli te odluke, Španjolski znanstvenici, znači nedavno najnovije istraživanje da gotovo jednako cijepljeni i necijepljeni šire virus, to nije nikakvo getoiziranje [[Upadica: Vrijeme.]] nego prihvaćanje znanstvenih činjenica [[Upadica: Vrijeme.]] a vi ste tim Covid potvrdama [[Upadica: Vrijeme.]] napravili veliku štetu i hrvatskom zdravstvenom [[Upadica: Vrijeme.]] sustavu i hrvatskim građanima.
Ovo je bila replika, nije povreda Poslovnika, dobivate opomenu. Povreda Poslovnika, zastupnik Branko Bačić.
Zahvaljujem potpredsjedniče. Kolega Grmoja je povrijedio čl. 238, omalovažava ostale zastupnike navodeći kako su Covid potvrde ukinute u pojedinim državama članicama EU, nisu, to je jedna stvar, a druga stvar, ne da su odnemogle nego su Covid potvrde spasile na tisuće života, samo od 1. Rujna kada su uvedene, prema najkonzervativnijoj procjeni, kolega Grmoja, spašeno je najmanje 500 ljudskih života da su oni koji nisu imali Covid, koji su bili pozitivni, ušli u [[Upadica: Vrijeme.]] [[Govornik se ne čuje.]]
I ovo nije bila povreda Poslovnika, dobivate opomenu. Izvolite, odgovor.
Poštovani zastupniče Bačić, evo, ja da znam iti jedno bolje rješenje na, i u biti, odgovor na virus Covid-19 od Covid potvrda i cijepljenja, kad bih to znao, kad bi to znala Europa, kad bi to znao svijet, e tada bi ukinio Covid potvrde. Trenutno nema boljega rješenja, odgovor na epidemiju virusa Covid-19 od cijepljenja i Covid potvrda koje ograničavaju širenje toga istoga virusa. Zasad je to tako, kada bude nešto drugo došlo na red, e tada će normalno doći red da se ukinu i Covid potvrde.
Vi ste govori g. Jure. Imamo povreda Poslovnika, Nikola Grmoja.
Povrijeđen je čl. 238, dakle kolega Brkan govori o tome i nadovezuje se na kolegu Bačića da niti jedna zemlja nije ukinula Covid potvrde, Danska ih je ukinula prije 3 dana i mnoge druge europske zemlje su najavile ukidanje, Danska je ukinula prije 3 dana Covid potvrde, provjerite. Provjerite, ukinula je Covid potvrde i sve mjere. ... [[Upadica se ne čuje.]]
Dobro, i vi dobivate drugu opomenu jer ovo nije bila povreda Poslovnika. Sljedeća povreda Poslovnika, poštovani zastupnik Branko Bačić.
Evo, zahvaljujem g. potpredsjedniče. Opet je kolega Grmoja povrijedio čl. 238. Poslovnika HS-a, opet nas omalovažava i vrijeđa. Ne da niti jedna država nije članica EU, nije ukinula nego EU komisija predlaže, to će vjerojatno biti i usvojeno, da se Covid potvrde produže do lipnja 2023. g. Prema tome, to je ono što u ovom trenutku službena EU politika govori, a pa ćemo vidjeti kako će se u međuvremenu ponašati države članice.
Imamo druga opomena jer nije bila povreda Poslovnika. Slijedi pojedinačna rasprava, poštovanog zastupnika Mišela Jakšića.
Hvala poštovani potpredsjedniče, poštovani ministre sa suradnikom, poštovane kolegice i kolege zastupnici. Da se u početku malo našalim s obzirom od strane vladajućih, sve što smo čuli o vođenju pandemije i rezultatima istoga, možda bi bilo najbolje da se skupi politička hrabrost i da se izglasa da stvarno više nema potrebe da ovo Izvješće dolazi u Sabor i da uopće o Covidu razgovaramo jer sve je savršeno napravljeno, a za sve ono što se događa loše su jedino isključivo krivi građani i kriva je oporba. Ako je tome tako, zatvorimo tu priču. S obzirom da se ova izvješća podosta recikliraju, imamo već nekoliko valova, ponovit ću nešto što svaki put ponovim, Stožer je krenuo na čelu s ministrom Berošom jako dobro raditi svoj posao, imali su neupitno povjerenje i hrvatske javnosti i oporbe. O tome najbolje govore odluke koje su tada donošene u Saboru, o tome najbolje govori i rezultat ministra Beroša koji je ostvario na parlamentarnim izborima sa svojim preferencijalnim glasovima, no tada je netko, da li zbog vlastite političke karijere, da li s kaprice prema ministru odlučio uzeti upravljanje pandemijom struci i medicini i ovladati tim procesima politički. Imali smo nova tumačenja što je samoizolacija ili ne samoizolacija i da sad ne nabrajam sve što se događalo, osim vrhunac svega, je netko, a to nije bio ministar, proglasio pobjedu Hrvatske nad Covid pandemijom. Nakon toga je bilo 1. poluvrijeme, 1. produžetak, 2. produžetak, prije penala, poslije penala, svakakva tumačenja su se davala i nakon te pobjede nad Covid pandemijom, sve što se događa oko Covid pandemije, a događaju se strašne stvari, o čemu najbolje govore brojke koje imamo svo ovo vrijeme, sve su krivi građani i sve je kriva oporba. Dakle građani su si sami krivi što je netko uzeo upravljanje krizom u političke ruke, što je time izgubio povjerenje, što imamo jako loš rezultat kad pričamo o procijepljenosti, a nismo imali hrabrosti do kraja da donosimo određene odluke, da se nešto s time poboljša i popravi i što smo u Europi i svijetu po smrtnosti u svim mjerenjima u prvih 5. E sad, ne mogu za to sve biti krivi građani, a kako vlada gleda na sve to skupa i cijeli sektor zdravstva najbolje govori da za na proračunu za ovu godinu je skinuto 6 milijardi kuna upravo sektoru koji je bio najviše pogođen i koji je zajedno sa svojim djelatnicama i djelatnicima iznio najveći teret ove krize. Oporba je predlagala tzv. semafor nakon kojeg bi bilo jasnije za što i kada se donose koje mjere i to je mogao biti jedan pozitivan putokaz i građanima i svima nama koji sudjelujemo u ovim rasprava, svaki put smo pobjegli od toga i imamo neka svoja tumačenja samih brojaka. Možda, ako se toliko pozivamo na oporbu će sada netko biti spreman prihvatiti raspravu o tom semaforu jer bi nam to moglo puno reći koji je daljnji plan za izlazak ili završetak pandemije ukoliko će to biti moguće i normalizaciju života. A ne bacanje mjera kao što sad imamo oko škola Covid potvrde hoćemo, nećemo, kako ćemo, zašto ćemo. I s obzirom da ova zdravstvena pandemija je donijela i ogromnu psihozu u samo društvo, ali je donijela i ogromnu ekonomsku neizvjesnost ovaj dio rasprave nije vezan uz ministra Beroša, ali bilo bi puno možda još bolje da sam premijer Plenković ovdje u saboru dođe i veli koji su ekonomski efekti i problemi koji su izašli iz ove pandemije, a svi ih vidimo i svi ih osjetimo, poglavito ljudi koji su socijalno ugroženi i ovdje pred ovim domom sabora veli ok, pandemija je donijela Europi i svijetu, strukturne, gospodarske probleme za koje mi jako dobro znamo da ih imamo. Pa će se naša vlada obračunati s rastom cijena energenata na način da će smanjiti PDV i smanjiti ono što može smanjiti, a ne da to samo provlačimo, razmišljamo, gledamo bit će, neće biti. Pa će se naša vlada obračunati s onim što rade trgovački lanci koji su mahom strani u RH jer nije normalno da kupovna moć Hrvatska nije ni blizu Sloveniji ili Italiji, a kad se usporedi potrošačka košarica ispada da je kod nas 30, 35% skuplje. Pa će ovdje reći da je vlada spremna i zauzdati banke, ali isto tako i dio svega onoga što HEP stvara u ovoj situaciji usmjeriti prema tome da pomogne građanima. To će biti adekvatan nastavak svega onoga što smo propustili u borbi za zdravlje jer tu smo imali ogromnih problema, a ako se to do kraja prelije na ekonomiju, a počelo se prelijevati, bojim se da će ove brojke koje smo sad imali na popisu stanovništva za 10 godina biti proglašene fantastičnima. Hvala vam.
Slijedi rasprava poštovanog Mira Bulja, njega nema, gubi raspravu [[Upadica: Tu sam, tu sam.]] a tu si Miro … [[Upadica: Ne razumije se.]] a nisam, izašao si tiho i ošao u legendu.
Valjda narod ovo gleda [[Upadica: Da gleda.]] i onda se čudom ne može načuditi uvaženi ministre. Ja ću samo kratko kazati odmah na početku pandemije, a Plenkovićeva pahuljica Borić to dobro zna, vidim da me je spominjao kažu cijelo ovo vrijeme prije u stilu ne da sam kao vi čiko od Zagoru Pleković …/nerazumljivo/… nego da ste me često spominjali u svojim govorima danas. Ako je itko na početku pandemije bio spreman i radio onda sam bio ja sve u skladu sa mjerama ministre. Ali onoga dana kada je poljoprivrednike kažnjavalo koji su 8 kilometara u krug nisu imali nikoga da su kršili izolaciju, naplaćivalo im docifrene brojke tada je Hrebak došao ovde koje je određena izolacija, a Capak mu je potvrdio ministre da može doći ovdje glasati da bi bila većina u saboru. Premijer Plenković pahuljice je govorio da je pobijedio virus na izborima još niste ministre odgovorili koliko je taj virus, ima li uši, ima li rep. Kad ste ga uhvatili kad je rekao da garantira sigurnost pobjedom nad virusom. Ministre, na balu vampira širenja virusa kad ste pozivali mlade da ne izlaze vani to ste vi mogli na Pelješkom mostu. Očito jedino stranačka iskaznica koju imate, a to je vladajuća stranačka iskaznica i vaših koalicijskih partnera SDSS-a Milorada Pupovca može na Pelješkom mostu da se bude za pola noći. Da li ste poslali tada nekakvu inspekciju ili nešto slično? Niste. Ministre kad ste pozivali mlade da stoje kod kuće da ne zarazuju, da ne prenose zarazu na svoje starije tada ste vi slali slike sa estradnim zvijezdama ili netko po društvenim mrežama se je širilo, ma kako ne sa ljepoticama naše estrade, širile se po društvenim mrežama. Ministre, kada je u cijeloj Hrvatskoj malopred se je kolegica iz Vodica hvali sa turizmom, kada joj je Marko Perković pjevao svagdje, ali kada je došao u Sinj prije izbora onda ste rekli ne može u Sinju pivati, preporučamo da ne piva, a istu večer u drugim gradovima kad je 13 miliona ljudi u Hrvatskoj bi ministre o tome ni riječi. Kada je cijeli sinjski i cetinski kraj za vrijeme dana alke i Velike Gospe odlazio u Livno u večernjim satima tražio sam s vama kao gradonačelnik razgovor, da sam smatrao da je potrebno razgovarati da u drugu državu odlaze naši mladi. Branili ste nam koncerte, bio je i Mile Kekin zabranjen ja sam reka pivat će makar ja bio bubnjar i pivao je i Thompson i Mile Kekin, a vi ste htili zabraniti, a hvalili ste se sa 13 miliona turista. Zašto ste to radili Sinju? Zašto ste to radili objasnite ovde? Vi koji kršite mjere, vi ste glavni kršitelj svih mjera. Govorite da se ne more u zatvoren prostor, šta glumite s maskom, a možete ići kod svoga urara bez maske i razgovarati s njime bez ikakvog problema, to možete, to možete. Ja ne lažem ja govorim istinu, samo istinu. Također, kolegica Bujević maske ne tribaju, maske ne pomažu, a sad se …/nerazumljivo/… od nosa do uva, pa koga laže, pa nije narod ćora, narode niste ćoravi pa ministar danas priznaje da Covid potvrde ne štite, druge Covid potvrde koju cijepljeni druge, pa to cijelo vrijeme i govorim [[Upadica: Tko je rekao da ne štite?]] pa vi danas ste meni odgovoru rekli, možda ste greškom to rekli [[Upadica: Ne.]] pa vi se ispričajte narodu jel ste rekli greškom [[Upadica: Molim vas nemojte razgovarati.]] može ko cijepljeni s Covid potvrdom, ministre mogu li cijepljeni sa Covid potvrdom prenositi zarazu, pa to ste rekli da može. Danas ste rekli, pa cijelo vrijeme vam to i mi govorimo da vam mjere ne valjaju i da su učinci na gospodarstvo vidimo učinke inflacije poskupljenje cijena, vidimo šta se događa ili npr. ministre meni inspekcija dolazi svaki dan, kontrolira mjere, a županija ista zgrada je u donjeme katu nitko nije otišao, nema mjera, ali kod gradonačelnika Bulja mora. Znate zbog čega? Jer sam vam očito ja virus. Jedini virus. Žao mi je što nemam više vremena imao bi još dosta toga čitati i kazati, a molim Plenkovićeva pahuljice …
Imate jednu repliku. Replika poštovani zastupnik Nikola Grmoja.
Evo malo sam danas u ovom slobodnom vremenu čitao portale i vidim čovjek općina Đulovac određena mu samoizolacija od 20. do 29. siječnja, on izašao u petak 28. siječnja dakle dan prije je izašao iz izolacije i kazna mu je određena 8 do 15.000 kuna prekršaj. A Hrebak kad treba za većinu od dođe znači njemu kaže Capak ti Dario možeš nema nikakvih problema i on izađe iz izolacije. Ili znate što je jače kad su izbori bili tada su rekli čak i ovi zaraženi mogu doći na izbore glasat da se održe izbori u vrijeme pandemije jer je tada kako ste rekli Plenković garantirao sigurnu Hrvatsku, a sad priča da je Hrvatska nesigurna, sad imamo i određene terorističke mreže. Dakle, jedan ovaj nesretni napad na Markovu trgu ide premijer prikazati kao da u Hrvatskoj postoje nekakvi jači elementi terorizma. Pa neka se dogovori više [[Upadica: Vrijeme.]] je li sigurna Hrvatska i jesu li stvarno pobijedili virus.
Odgovor.
Pa imao tih primjera koje, Grmoja npr. na Hvaru drago mi je da procesija na samom je bila, meni je to drago, ali čudotvorna Gospa Sinjska procesija 3 stoljeća su zabranili kao Gospina lik prenosi zarazu. Nikada milovanje čudotvorne Gospe Sinjske nije nanijelo zlo ministre narodu Sinja i Cetinske krajine, tada je bilo 100.000 ljudi. Vi ste stoljetnu tradiciju zabranili, a drago mi je da niste na Hvaru. Al zbog čega ste to napravili u Sinju, koji je razlog? Koji je razlog da na Hvaru može, a u Sinju ne može? I u puno težoj situaciji na Hvaru i neka je bilo na Hvaru ja nemam s tim problem, ali zbog čega Gospa Sinjska 3 stoljeća prošlo ne može u Sinju? Zbog čega? A što se tiče sigurne Hrvatske pa žalosno je da od premijera čujemo svaki dan da je država Hrvatska teroristička, žalosne su ove ograde kolegice Petir koje vidimo ovdje.
Slijedeća pojedinačna rasprava Nikola Grmoja.
Evo vidim kolega Borić kaže Zokini mališani, a Kapulica, Zoka i Pupovac skupa u klubu u Slovenskoj 9, skupa. I kaže i vidim piše Katičić na Twitteru kaže da bi se mogao slobodno Pantovčak preselit na adresu Draškovića 23, pa mogla bi se i Pantovčak i Vlada RH možda u Slovensku 9, tamo ste se družili svi. Ja Milanovića nisam vidio dakle ovaj prošao je pored nas u Vukovaru, tada sam ga vidio. A vi ste se svi družili i skupa dogovarali i skupa dogovorili i ovaj Ustavni sud s kojim ćete sada pokušati minirat referendum. Tako da to su tvoji, to su tvoji Boriću drugovi. To su tvoji drugovi. To su tvoji drugovi ako se slažemo oko odnosa prema Hrvatima u BiH bilo bi dobro da se svi složimo oko toga. I ako se složimo i ako se složimo oko dakle odnosa prema epidemiji bit će dobro. A ono što vam mi govorimo i drago nam je da i predsjednik Republike se slaže s nama i da je došao na naše pozicije i oko BiH, dakle evo prihvatite to što vam govorimo. Obmanjujete javnost, govori dakle kolega Bačić da niti jedna europska zemlja nije ukinula Covid potvrde. Ja mu navedem primjer, on ponovno obmanjuje javnost i kaže da to nije, da to nije istina. I onda s ljevice ovamo kažu, ali dobro koliko je Danska procijepljena. Pa čemu služe Covid potvrde? Ako Covid potvrde ne zaustavljaju širenje zaraze, to smo se složili da ne zaustavljaju, ako u Hrvatskoj ne potiču ljude na cijepljenje, a s ljevice smo danas čuli da se jedan čovjek u Splitu novi cijepio, pa čemu vam služe Covid potvrde. Zašto, da terorizirate ljude, koji je učinak? Dakle, ne zaustavljate širenje zaraze, ne potičete ljude s Covid potvrdama na cijepljenje. Pa što je vama? Jel vi shvaćate da zagovarate nešto što nema nikakvog učinka? Što čekamo mi Boriću da netko migne iz Bruxellesa i onda ćemo mi ukinut Covid potvrde, jel to čekamo? Pa ne čekam ja to. Meni je hrvatski narod rekao što želi, potpisima, ja ne čekam da mi netko migne. Isto kao što Plenković čeka sada obećavali ste evo Grlić Radman dolje je na Odboru za Hrvate i kaže obećavao je mi ćemo riješiti izborni zakon. Ma što ćete vi riješit? Pa vi samo čekate da vam netko migne, ništa vi riješiti nećete. Tako da Boriću ovaj bilo bi bolje, ne znam je li ovaj Milanovićev stav finta, ali bilo bi bolje da malo uzmete tog stava barem oko Hrvata prema, Hrvata u BiH i odnosa prema epidemiji. Što se tiče, što se tiče dakle stožera pa jasno je da nije samo pitanje više ukidanja Covid potvrda treba ukinuti ovaj kompromitirani stožer za kojeg je i ministar rekao da se ne sastaje. Ko donosi odluke? Pa donosi odluke Plenković. Prvi sam prije 2.g. kada su se svi divili i svatko bojao se propitati Beroša, Capaka i ostale super heroje govorio da ćemo na kraju vidjeti što je ko radio i da u ovoj epidemiji ne smijemo izgubiti zdrav razum, da sve odluke trebamo propitivati. Pa uostalom prvi sam na onom sastanku oporbe i premijera kada je premijer predlagao da mu se daju sve ovlasti se javio za riječ i rekao premijeru da me njegov govor podsjeća na govor kralja Aleksandra kada je uvodio 6-to sječanjsku diktaturu. Ne može više ovako, ne možete donositi odluke bez HS, ne možete više donositi odluke koje nemaju nikakvog utemeljenja. Pitam vas, evo ministra koje je ako se ljudi ne cijepe zbog covid potvrda, ako covid potvrde ne zaustavljaju širenje zaraze, koji je smisao covid potvrda? Koji je smisao da testirate djecu? Kaže Brkan mi smo protiv, pa normalno da sam protiv testiranja djece jer roditelji, dat ćete roditeljima testove, mislite da će roditelji testirat djecu. Ko će to… [[Upadica iz klupe se ne razumije]] ma ko će, ma što da im je stalo? Pa koronavirus za djecu nije opasan, ima smisla jedino, ima smisla jedino ta kontrola ako djeca možda neće prenijet zarazu ne znam dalje u obitelji, pa starijima, djedovima, bakama, znači za djecu koronavirus nije opasan, posebno omikron, o čemu vi pričate?
Vrijeme. Povreda Poslovnika Josip Borić.
Hvala lijepo. Kolega Grmoja povrijedio je čl. 238. kada je govorio o stavovima HDZ-a i BiH. Ja samo želim reć da su oni svoj stav jasno rekli i 14.12.2018. kada smo glasali o Deklaraciji o položaju Hrvata u BiH. Tada su zajedno sa cjelokupnom oporbom i SDP-om izašli, ne izašli, pobjegli vani ne jer da se navodno nije htjelo usvojiti neke njihove amandmane tj. htjeli su i izmjenu ustava za koju nisu bili spremni ni na koji način zajedno s SDP-om. To je vaš stav, kao i ono što je ostavio kolega Raspudić koji kaže danas da je velik desničar, a znamo kako je krenuo iz Mostara.
Imate opomenu jer ovo nije bila povreda Poslovnika nego vaša replika. Slijedeća replika Miro Bulj.
Mogu ja odgovorit na repliku?
Ne možete, ovo je bila povreda Poslovnika.
Ovo je povreda bila.
Izvolite.
Nije rekao ni članak čovjek, ništa.
Nakon povijesnog govora Plenkovićeve pahuljice g. Borića bilo je teško sad mi nešto reći. Ali kolega Grmoja, vrlo bitno je da premijer Plenković se pogubio, čovjek koji je govorio o stabilnosti i sigurnosti, sigurnost da je uhvatio covid i da je pobijedio covid na tome, jel toga je dobio izbore. Stabilnost i sigurnost je garantirao, a danas zemlju zbog tog nemilog i strašnog događaja gdje je … [[Govornik se ne razumije]] to napravio što je napravio izaziva, izjavljuje da je Hrvatska teroristička zemlja, koda traži terorizam. Pa kako ćemo, kako će turisti doć ovdje kad to premijer izjavljiva na ovaj način? A što se tiče covida, kaveza besmisleni koji su mećali na javnom prostoru kao da je prase ili svinja pa će proć kroz trg, ovdje na Jelačića placu kad je bio koncert ili u Sinju mome. Pa koje ste gluposti radili, pa to je nevjerojatno. Evo pa komentirajte mi sigurnost i stabilnost Andreja Plenkovića.
Odgovor. Izvolite uvaženi zastupnik Šašlin.
Povreda poslovnika. Poštovani g. potpredsjedniče povrijeđen je čl. 238., vrijeđanje zastupnika i vjerujem da vrijeđa veliki broj stanovnika, žitelja Hrvatske, naše države. Doista me pogađate kad govorite teroristička država Hrvatska. Jel vi znate šta vi govorite? To ste nekoliko puta rekli ovdje u ovome saboru, to ste nekoliko puta rekli i na javnoj televiziji na HTV-u. Ako ne znate govorit ispravan hrvatski književni jezik onda nemojte, onda pametnije vam je da šutite, ali ovdje u saboru morate govorit ispravnim hrvatskim jezikom.
Vrijeme.
Povreda Poslovnika.
Vrijeme. Imate, imate opomenu jer ovo nije bila povreda Poslovnika.
Koliko ja opomena imam?
Dvije, dvije.
Mogu pitat. Ne mogu? Bože sačuvaj zamisli ti Bukarice.
Miro, Miro Bulj, izvolite.
Povrijedio je kolega čl. 238. gdje mi stavlja u usta ono što premijer Plenković govori da je Hrvatska država, da gura terorizam, da gura terorizam.
Molim vas nemojte komentirat iz klupe.
Molim opomenite kolegu, zaustavite vrijeme molim vas. Ne budite, ne budite nervozni. Od premijera kad te riječi odu prema vani, a mi smo turistička država, pa ko će doći? Na tom nesretnom događaju kojega treba osuditi na taj način da premijer inzistira i od sebe radi žrtvu sad kad je pogubljen jel ima problema unutar HDZ-a, previše ima visibaba, vidjet ćete uskoro, ne smije to govorit o RH [[Upadica: Vrijeme]] To je sigurna država i za turizam i za sve nego vi ste štetočine [[Upadica: Vrijeme]] koje ste dovele [[Upadica: Vrijeme]] do ove situacije, doveli do ove situacije jel vama je gruda snijega u Petrinji, vama je i gruda snijega u Petrinji teroristički čin i jaje u Zadru teroristički čin.
Izričem vam opomenu sa oduzimanjem riječi do kraja rasprave o ovoj temi. Izričem vam mjeru udaljenja sa sjednice za današnji dan g. Bulj. … [[Upadica iz klupe se ne razumije]] Četvrta opomena, tako.
Kolko more po Poslovniku?
Neću s vama raspravljat. Ante Kujundžić, povreda Poslovnika.
Hvala predsjedavajući. Povrijeđen je čl. 238.. Ja bih volio da kolega Šašlin na isti način upozori i kolegicu Draganu Jeckov koalicijskog partnera Milorada Pupovca i Anju Šimpragu kad dođu za govornicu u HS i pričaju onako kako pričaju. Vjerujem da ćete jednak kriterij tada, a ja ću vas pratit, pa ću vas sada upozorit da upozorite koalicijskog partnera ili ćete ipak morat šutjet. Hvala vam.
Evo, vi pratite, a sad dobivate opomenu. Marijan Pavliček, izvolite replika.
Poštovani kolega Grmoja, evo ja imam… [[Govornik se ne razumije]]
A imam li ja odgovor, imam li ja odgovor na repliku?
Izvolite g. Grmoja.
Dakle, imamo odgovor na repliku kolege Bulja. Oprostite kolega Pavliček, al evo. Ovaj, dakle što se tiče premijera ništa vi niste g. Bulj pogriješili i ovi koji se javljaju i napadaju vas očito ne slušaju što govori premijer. On je jedan izolirani incident pokušao svesti pod to da postoji nekakva teroristička mreža koja podupire i koja potpomaže dakle ovakva, ovakve događaje, što bi značilo da u Hrvatskoj imamo organiziranu terorističku skupinu čak je dijelove oporbe nastojao u to ugurati što je jako opasno. I u pravu ste da to šteti Hrvatskoj kao turističkoj zemlji. Da imaju imalo pameti to ne bi govorili. I kada turisti dođu na Markov trg, kada vide ogradu, kada pitaju ove turističke vodiče oni im kažu Markov trg je zatvoren jer je tu bio nekakav teroristički napad, premijer govori o organiziranoj terorističkoj mreži [[Upadica: Vrijeme.]] koju potpomaže oporba itd.
Replika, uvaženi zastupnik Marijan Pavliček.
Poštovani kolega Grmoja, ja vjerujem evo da ćete se složiti sa mnom, da od svih loših mjera koje su do sada uvedene da je jedna od najgorih, a to je uvođenje testiranja za osnovnoškolsku djecu sa najavama da će se to isto činiti za vrtićku djecu, ako je dokazano da gotovo nikakve nuspojave i nikakve simptome ne izaziva omikron varijanta upravo kod djece. Mislim da s time stvara se dodatna psihoza kako kod samih roditelja tako kod njihove djece da se dječjoj, djetinjstvo pretvara u noćnu moru kroz testiranja kroz svakih par dana ali isto tako kroz preporuke stožera da se djeca trebaju cijepiti sa cjepivom koje je daleko od toga a da je ispitano i sigurno.
Odgovor.
Dakle, vidjeli smo iz onih najava dakle da djeca koja su se cijepila jednom dozom neće morati ići u izolaciju i to, znači zapravo se tjera roditelje na cijepljenje djece iako za to nema nikakvog opravdanja. Švedska je donijela i odluku dakle da nikako zapravo ne preporučuje cijepljenje djece, za to nema nikakvog razloga. A ova odluka o testiranju bili su upiti prema HZJZ-u, imam čak jedan taj upit, znači ne znaju, odgovor je hrvatskog zavoda ne znaju koji će testovi biti korišteni, ne postoji studija istraživanja o zdravstvenim posljedicama, ne postoji studija istraživanja o dugoročnom samotestiranju na emocionalni, psihički i mentalni razvoj i zdravlje djece. I to se, to se forsira. Naravno da roditelji neće testirati djecu, to nema nikakvog smisla, to je bačen novac, a imamo ogromnu krizu, ljudi ne mogu podmiriti račune, pa podijelite nekakve vaučere, povećajte ljudima iznose dakle da mogu platiti osnovne račune [[Upadica: Vrijeme.]] a ne bacajmo novac bez veze da bi se namiro neki Berošev prijatelj.
Slijedi pojedinačna rasprava poštovanog zastupnika Marijana Pavličeka.
Poštovani ministre, poštovani predsjedavajući, vjerodostojno to je jedna vrlo zanimljiva riječ koje vladajući često koriste posebice u izbornim kampanjama. Onda treba biti vjerodostojan u svemu. Je li ovaj politički stožer civilne zaštite vjerodostojan u svojim odlukama? Sjetimo se kada su donešene prve restriktivne mjere, nakon provedenih unutarstranačkih izbora u HDZ-u. Do tada zdravlje nacije nije bilo bitno. Tada je ipak interes stranke bio na prvom mjestu. Je li ovaj stožer vjerodostojan kada predstavnici stožera u jednom navratu kažu da maske imaju samo psihološko značenje, a svega nekoliko mjeseci poslije donesu odluku da su maske obvezne za sve zatvorene prostore? A onda ono još gore upravo članovi tog istog stožera bivaju uslikani u urarskim radnjama, u Spaladium Areni bez maske na licu. Je li ovaj stožer vjerodostojan kada donese odluku da djeca u osnovnim školama se ne smiju na pauzama miješati ako ne idu u iste razrede, a istovremeno ta ista djeca u istom autobusu odlaze u tu istu školu? Je li taj stožer vjerodostojan kada donese i proglasi lockdown za cijelu državu, a istovremeno ne reagira kada u javnosti izađe informacija da brojni ministri u to vrijeme banče po podrumima i određenim klubovima? Niz nevjerodostojnih odluka. Jedan od njih je odluka o uvođenju Covid potvrda koje nažalost nisu doprinijele onome što trebaju činiti, a to je smanjenje zaraženih jer je znanstveno dokazano da apsolutno svi i cijepljeni i necijepljeni i oni koji su prebolili i oni koji nisu prebolili mogu ovako il onako prenijeti ovaj virus. A možda i najgora odluka je ta da se djeca trebaju testirati, osnovnoškolska djeca što jednostavno nema nikakvog opravdanja. Ja sam 2 puta prebolio Covid-19 i moja supruga, imam 3 djece, svi su s nama bili u izolaciji i ona najmanja spava s nama od 3 godine, ide u vrtić i nije imala nikakvih simptoma, vjerojatno nije ni imala Covid-19 i sad bi ja nju danas sutra trebao svaki ponedjeljak testirati ima li to dijete Covid-19. Pa jel razmišljate o tome kako to utječe na psihu tog djeteta ili na dijete moje drugo od 6 godina ili treće od 8 godina i na svu ostalu djecu? Ušli smo u jednu psihozu, u jednu spiralu koja nas vuče prema dolje. Stvaramo si neprijatelje svugdje i u svemu vidimo opasnost. Pokušajmo se resetirati i imati drugačiji pristup prema ovoj bolesti. Ajmo priznati pogriješili smo, tu i tu smo pogriješili i vjerujte narod će vam više vjerovati nakon toga. Priznajte vaše greške, ali trebate imati drugačiji pristup. Znači ne možemo dnevno bombardirati naše sugrađane sa brojem oboljelih, svakodnevno zadnje gotovo 2 godine. Pa zamislite kako bi mi funkcionirali da je zadnjih nekoliko godina glavna vijest u dnevniku bila ova, danas 25 umrlih od karcinoma, 30 od moždanog udara, 40 od ove ili one bolesti i svaki dan to, i svaki dan to, i svaki dan to. Znate gdje bi završili, svi na antidepresivima. Svi na antidepresivima, a dobar dio i na psihijatrijskom liječenju. Pristup prema ovoj bolesti trebamo mijenjati. Već ste je i vi dobro upoznali i stručnjaci su je dobro upoznali. I sami potvrđujete da ova omikron varijanta hvala Bogu ne stvara teška oboljenja. Na ovaj broj zaraženih hvala Bogu nemamo velik broj ljudi na respiratoru, on čak i opada. Znači trebamo taj pristup prema bolesti promijeniti i početi živjeti normalnim životom. Hvala lijepa.
Sljedeća pojedinačna rasprava poštovana zastupnica Katarina Peović.
Znači drugim riječima kolega Pavliće, tko je umro umro je ajmo nastavit normalnim životom. Evo, par informacija za vas koji bi počeli živjeti normalnim životom. Prošle godine u Hrvatskoj je umrlo 63.611 ljudi što je više u jednoj godini nego bilo kojoj znači godini od Drugog svjetskog rata. Znači nikad nije više ljudi u jednoj godini umrlo od Drugog svjetskog rata. A sad vi živite normalno jel. Poražavajućoj statistici sigurno s jedne strane doprinosi pandemija, sigurno s druge strane doprinosi i to da ljudi nisu otišli na preglede i da umiru i od drugih bolesti jel, ali od prosinca, do prosinca o kojem govori ovo izvješće imali smo u prosjeku od početka Corone 510 umrlih mjesečno više. Znači 510 ljudi više mjesečno umrlih nego u petogodišnjem prosjeku prije korone mjesečno. Znači sad je sigurno lošija situacija jer smo upravo od tog perioda konstantno na samom vrhu u svijetu po broju umrlih na milijun stanovnika kad kažu ovdje kolegice i kolege imali smo danas autobus mrtvih, mi skoro da mjesecima imamo autobuse mrtvih ne sad zadnjih dana jel. Liberalni pristup je odabran namjerno. Znači nije to stvar slučajnosti to je odabir HDZ-a. I ove rasprave između desne opozicije koja zahtjeva još liberalnije mjere još malo da se opustimo da počnemo živjeti normalnim životom i HDZ-a koji ih upozorava ljudi niste baš pri sebi je jedna predstava. Zato što mi već imamo najliberalnije mjere u Europi. Tako da ajmo s tim prestat s tom, s tim igrokazom. No, o tom potom. Znači bez obzira da li smo mi za ono što bi rekao onaj film Don't look up ili Look up jel hoćete se cijepite se ili nemojte se cijepiti bez obzira na to medicinski radnici i radnice, medicinske sestre, tehničari, liječnici, liječnice već 2 godine skoro žive u jednom opsadnom stanju. O Covid dodatku ne treba previše pričati. Znači 10% na plaću i to 9 mjeseci nakon što je Covid došao u Hrvatskoj. I to 10% ne na ukupni iznos plaće nego samo na one sate provedene u Covid odjelima, o tome uopće ne moramo govorit. Znači to je u najvećim broju slučajeva 10-tak kuna u svakom slučaju manje od 200 kuna. To nije nikakav dodatak, u svakom slučaju nije u odnosu na ono što su druge zemlje uvele. No, kada ja postavim pitanje ministru Berošu zašto se onda nije išlo na beneficirani radni staž koji ne ide na naplatu dolazi u onom trenutku kada ljudi idu u mirovinu, znači to nije trošak koji trebate odmah podnijeti nego ćete ga podnijeti u onom trenutku jel kada on dođe na naplatu, onda mi je ministar rekao s čim se apsolutno smažem odnosno drago mi je da ste to odgovorili da se vi slažete sa mnom. No, isto tako ste mi odgovorili ali onda vi to pokrenite. No, nije uloga ministre političkih stranaka iz opozicije … [[Upadica: Ne razumije se.]] tako je, sad ću vam odgovoriti. Znači tu se slažemo nije uloga političkih stranaka opozicije da pokreću ili naravno mi smo napravili ono što smo mogli, mi smo znači poslali u proceduru zaključak, e onda ste se ispravili i rekli ono što ste sad rekli, e to sindikatima recite da pokrenu. Ali slušajte ne možemo mi govoriti sindikatima što će raditi, to isto tako nije funkcija opozicijske političke stranke. Ja vam mogu reći ono što su meni govorile radnici i radnice medicinske sestre koje nam dolaze i mole nas nemojte odustati od toga, molim vam vas zadržite tu ideju nama je to dosta važno to bi nas spasilo čisto ono ako ništa drugo to je jedna simbolika. Jer zašto dolaze najčešće medicinske sestre to isto moram reći zato što su one u puno većoj mjeri opterećene. Njih je uistinu malo, na njih jako puno pada posla i one nemaju uistinu nemaju visoke plaće i ne mogu čak te svoje popraviti što imaju mogućnosti liječnici koji rade često u privatnoj praksi. I zato mi gubimo i te sestre koje prestaju raditi, koje odlaze u inozemstvo i mi zapravo ostajemo u vrlo nezgodnoj situaciji. Zato vas molim ako se slažete pokrenite to jer to je negdje na vladi, a tko drugi ministre [[Upadica: Sindikati.]] pa ne mogu sindikati mijenjati zakone. Znači sindikati stvarno [[Upadica: Vrijeme.]] nisu tu oni koji trebaju mijenjati zakone.
Prva replika poštovani zastupnik Marijan Paviliček.
Poštovana kolegice nemojte mi samo vi boljševici imputirati nešto što nisam rekao i igrati se s time tko je umro i koliko je ljudi umrlo. Za mene to nije igra. Ne možete iznositi neistine i laži na ovom govornicom i istovremeno govoriti tko je umro umro pa nastavljamo dalje živjeti [[Upadica: Pa to ste vi rekli.]] ja to nisam rekao. Iznosite laži i neistine sa ove saborske govornice [[Upadica: Rekli ste da počnemo živjeti normalno.]] pa naravno da treba se pokušati vratiti normalnom životu. Zar je normalno da djecu cijepite i da ih držite zatvorene 10 dana konstantno svakih par dana u izolaciji. Zar je to normalno? … [[Upadica: Ne razumije se.]] Zar je normalno da djecu testirate koji nemaju nikakve simptome? Zar je to normalno? Ajd vratite se malo u normalu, pogledajte u kakvom okruženju živimo.
Povreda Poslovnika poštovani zastupnik Erik Fabijanić.
Mislim da je povrijeđen čl. 238. zato što je kolega prozvao kolegicu boljševikom i mislim da to nije umjesno niti je pristojno.
Može se tako tretirat, al to je više osobna kultura. Odgovor na repliku.
Kolega Pavliček, vi ste rekli da se vratimo u normalu. Ja sam vas doslovno citirala, a vi se morate odlučit šta vi zapravo hoćete. Vi istovremeno govorite da je nepotrebno, znači unosit covid potvrde nego bi se svi morali testirat jer i oni koji su cijepljeni prenose zarazu i istovremeno ste protiv testiranja. Vi se morate odlučit što zapravo hoćete, ali u stvari ono što vi hoćete to je nama ovdje svima jasno je da bilo koji argument upotrijebite samo da bi taj argument išao u vašu korist zato ste puni proturječja, zato pričate mislim stvarno gluposti ono iz sjednice u sjednicu kad govorite o ovim izvješćima, ali uistinu morate se sami zapitat jeste li vi za to da idemo u normalu, dal ste vi za to da se testiramo, jeste li vi za to da odmahnemo rukom i kažemo eto ništa se ne dešava, ajmo govorit o onima koji umiru od raka ili zapravo trebamo posvetit pažnju ovoj temi. Ja bi vas upozorila na nešto što je rekao jedan slovenski filozof Slavoj Žižek [[Upadica: Vrijeme]] da pročitate što misli o vašoj političkoj kategoriji.
Povreda Poslovnika. Završilo je vaše vrijeme. Povreda Poslovnika.
Povreda Poslovnika, čl. 238., kolegica vrijeđa saborske zastupnike koji ne misle drugačije. Kao prvo za razliku od vas mi smo jasno i glasno rekli da smatramo da se trebaju testirati svi oni bez obzira bili cijepljeni ili ne cijepljeni, ali smo isto tako jasno rekli da smo protiv testiranja djece jer po svim znanstvenim pokazateljima djeca nemaju nikakve ili izuzetno blage simptome. Isto tako djeca puno rjeđe oboljevaju od starijih osoba. … [[Upadica iz klupe se ne razumije]] Nemojte mi upadat u riječ molim vas… [[Govornik se ne razumije]] /Upadica: Vrijeme/
Dobivate opomenu jer ovo je bila replika. Slijedeća replika poštovani zastupnik Ante Deur.
Poštovani potpredsjedniče, poštovana zastupnice. Pa možda ne bi bilo loše jedna ideja da poštovana zastupnica i zastupnik naprave jedan zajednički istup za govornicom možda bi to razveselilo ovako i naciju i nas u saboru, vrlo veselo bi bilo, ali evo. Ovaj, ja predlažem poštovanoj zastupnici da uistinu njezini nastupi i izričaji budu, evo ministar vjerujem da će imat toliko ovaj da vas primi malo jedno mjesec dana da svoju radnu aktivnost upotrijebite u jedan realan sektor. Evo da budete uistinu u jednoj dobroj obavezi osim vaših ljevičarskih i anti hrvatskih ne samo izričaja nego aktivnosti. Ujme, …/Smijeh/….
U šta je ovdje bilo seksizma, a da ne kažem nečeg drugog.
Imamo povrede Poslovnika, prva je poštovana zastupnica Ivana Kekin.
Dižem povredu Poslovnika radi čl. 238., dakle zastupnik evidentno vrijeđa i omalovažava zastupnicu, proziva ju anti Hrvaticom i još joj se pri tom i seksistički obraća, pa vas molim da ga opomenete i pri tom uopće u replici nije bio u temi, niti joj je replicirao na bilo što što je ona govorila o covidu i o temi u kojoj smo danas.
Dobro, vi dobivate opomenu, a kolega nema šta dobit opomenu, to je njegovo mišljenje. Druga povreda Poslovnika.
Al se nije držao teme.
Pardon, pardon, jeste vi digli Povredu Poslovnika? … [[Upadica iz klupe se ne razumije]] A nema replike, pa ne može repliku. Ne možete repliku dobit, ne možete repliku dobit sad.
Ne, krivo je digla tablicu.
Izvolite povreda Poslovnika Ante Deur.
A poštovana, 238., poštovana zastupnice Kekin, kad bi sagledavali vaše istupe vi ne bi smjeli ni jednu riječ izreći jer niste nikad u temi osim svojih osobnih neistina i vrijeđanja. Ovaj i uistinu ponekad ne znam na koji način bi vam se obratio, al uvijek gledam s puno poštovanja jer živimo u istom gradu, pa evo, ono imajmo tu obzira.
Dobivate opomenu jer ovo nije bila povreda Poslovnika. Povreda Poslovnika Urša Raukar Gamulin, izvolite.
Zahvaljujem. 238. članak, molim vas da upozorite zastupnika da ne vrijeđa niti kolegicu Peović, niti kolegicu Kekin svojim neprimjerenim rječnikom. Nekoga prozivati i vrijeđati da je anti Hrvat mislim da biste i vi g. predsjedavajući trebali shvatiti razmjere te uvrede i upozoriti zastupnika. Hvala najljepša.
Pa imamo mi dosta u Hrvatskoj anti Hrvata, nije to uvreda nikakva. Ovaj idemo dalje replika, poštovani zastupnik Branko Bačić.
Zahvaljujem g. potpredsjedniče. Poštovana kolegice Peović.
A ja nisam odgovorila na repliku.
A ispričavam se, ispričavam se uvaženi zastupniče Bačiću, ima odgovor na repliku gospođa.
Gospodinu Deuru.
Deur je da imao repliku, pa ispričavam se.
Dobro, slažem se.
Iako je to bilo daleko od replike, pa razumijem zbunjenost. Znači boljševizam, antihrvatstvo, malo bi trebala što sa ministrom nešto raditi zato što nikad nisam radila u realnom sektoru, inače ministarstvo je realni sektor, dobro. Kolega Deur, jasno je da vi mislite da je rad na fakultetu potpuno bespotreban, ali gledajte nešto malo rada na fakultetu vas obuči da čitate ove zakone možda malo pomnije nego netko drugi i ja sam ovdje imala za osnovnu ideju predložiti nešto vrlo afirmativno HDZ-u, a potaknuta ljudima koji rade u zdravstvu, a o antihrvatstvu, boljševizmu i ne znam čemu možda možemo na hodniku razgovarati, ali mislim da bi ovdje stvarno trebalo se posvetiti konkretnim stvarima i mi smo stvarno u teškoj situaciji i bilo bi dobro da tu situaciju negdje i zajedno rješavamo [[Upadica: Vrijeme je isteklo.]]
Imamo još jednu povredu Poslovnika. Poštovani zastupnik Ante Deur.
Hvala potpredsjedniče. Poštovana zastupnice žao mi je što se nismo razumijeli. 238., žao mi je način na koji se, ste mi uputili, ja sam samo želi da vi vaše iskustvo koje imate i koje implementirate da možete to kvalitetno predati drugima da i drugi imaju iz toga jednu bolju stavku o tome jer vaš stav i o Domovinskom ratu i o hrvatskim braniteljima kroz sve ovo vrijeme mi daje za pravo kao hrvatskom branitelji i stradalniku da vam to mogu sa pravom reći. Hvala vam lijepo.
Dobro, to nije bila povreda Poslovnika, dobivate opomenu. Marijana Petir poštovana zastupnica, povreda Poslovnika.
Hvala potpredsjedniče. Kolegica Peović povrijedila je Članak 238., jer je omalovažavala saborske zastupnike ali i sve druge koji nisu završili fakultet aludirajući da ona koja radi na fakultetu čita za razliku od nekih drugih referirajući se na kolegu Deura da on tobože ne čita i da je to neka njena prednost jer je ona na fakultetu netko drugi nije. Pa i drugi su završili fakultete i doktorate, ne nose transparente o tome, naučite se pristojno ponašati i ophoditi sa zastupnicima ali i sa općenito sa javnošću na jedan primjeran način. Fakultet vam ne znači ništa ako nemate kućnog odgoja.
Dobro. Dobivate opomenu i vi to nije bila povreda Poslovnika. Poštovani zastupnik Branko Bačić, izvolite replika.
Zahvaljujem gospodine potpredsjedniče. Poštovana kolegice Peović htio sam implicirati na vašu tezu da Hrvatska ima najliberalnije mjere. To nije točno. Mi smo u određenom trenutku imali najliberalnije mjere, sada nemamo. Sad je primjerice Velika Britanija ima liberalnije, Danska ima, Danska ima liberalnije zbog toga sam vam i replicirao jer je maloprije kolega Grmoja rekao da su ukinute Covid potvrde u Danskoj, nisu ukinute. Danska je ukinula pokazivanje Covid potvrda u najvećem dijelu javnog i realnog sektora, ali ne u cijelome. Ne možete u Danskoj ući u objekte, institucije socijalne skrbi i dalje bez Covid potvrde, a još manje se može ući u Dansku bez Covid potvrde. Dakle, nije ih ukinula vi ste tamo kimali glavom i nešto s njime i nešto komentirali kao ali Danska je procijepljena pa to može.
Odgovor.
Ne znam gdje ste vi sad to vidjeli to kimanje glavom, znači mi smo upravo mislim bili protiv ono što govori kolega Grmoja. Mislim od početka, ne znam šta je rekao da bi se mi slagali sa kolegom Grmojom, ne znam stvarno. Ali znači liberalne mjere kad kažete Danska i Švedska znači kolika je procijepljenost i Velika Britanija, ali moramo uzeti kolika je procijepljenost u tim zemljama mislim … [[Upadica: Ne razumije se.]] rekli smo, rekli smo mu to, ne mislim …
Molim vas nemojte, nemojte komunicirati iz klupe.
… to je bila naša reakcija, mislim da mu objasnimo. Mi mislimo da ne možemo uspoređivati te kategorije naprosto zato šta imamo jako nisku procijepljenost. Ali slušajte stvarno ne možemo govorit da mi nemamo liberalne mjere. I isto tako ovdje su vas često zastupnici hvalili ministre Beroš u onom provom valu kako ste reagirali, ali tada smo mi stvarno spašavali živote. Vi ste spašavali živote, to je stvarno bila dobra reakcija i vidjelo se kako je pod utjecajem [[Upadica: Vrijeme.]] lobističkih skupina stvar otišla u drugom smjeru.
Slijedi pojedinačna rasprava poštovanog zastupnika Gorana Ivanovića.
Hvala lijepo uvaženi potpredsjedniče Hrvatskog sabora. Uvaženi ministre, uvažene kolegice i kolege, jutros kad smo se pripremali za ovu raspravu u biti smo očekivali puno, puno više čak što bi rekao oboružali smo se, a sad imamo toliko neispaljene municije da ja jednostavno ne znam što bi s njom. No, šalu na stranu. Želim na početku ove svoje rasprave zahvaliti svim zdravstvenim djelatnicima na svemu onome što čine za ljude ne samo koji su obolili od Covida nego ukupno za hrvatsku naciju. Žalim jasno poručiti svim Hrvaticama i Hrvatima da se cijepe. Cijepljenje je jedina mjera koja nas može dovesti u bolji položaj. Ovo je već četvrta rasprava na ovu istu temu no još uvijek nismo uspjeli u toj nakani. Danas smo čuli jednu tezu koja se sada na jednom postavila kao zaglavna teza, a došla je od strane opozicije da smo 2/3 većinom usvojili neke od odluka stožera onda bi Hrvatska imala procijepljenost od 85 ili 90%. Pa koji je razlog bio da oporba ne prihvati ono o čemu smo glasovali i da to donesemo sa 102, 105, 110 glasova za ako bi to pomoglo u procjepljivanju nacije. No, uvijek se traži izlika više, uvijek se kotač prebacuje na, na nešto drugo i to je u biti, u biti problem koji mi imamo. Ovdje su mnogi od zastupnika pogotovo oni koji dolaze iz županija koje su turistički potentne govorile o jednom problemu koji nam može stvoriti problem u vremenu ispred nas, a to je da će Europa osim što objavljuje karte vidjeli ste koliko smo modri, crveni ili bilo što drugo u te karte ubaciti i kolika je procijepljenost u županijama koje očekuju turiste. Konkurencija je nemilosrdna i ona će učinit sve da turisti ne dođu u Hrvatsku nego da odu negdje gdje je ta procijepljenost puno, puno, puno veća. Zašto si sami stvaramo problem tamo gdje bi u stvari mogli naći, naći rješenje? Ja mislim da mi kao saborski zastupnici imamo tu odgovornost koju ne možemo saprati sa sebe odlaskom iz sabornice i ja se slažem sa svima onima koji su za ovom govornicom poručili da se treba cijepiti, ali to artikuliraju isključivo u svojem petominutnom govoru, to kažu kao frazu, a poslije toga se ne događa ništa. Čast izuzecima, nemojmo odma negativistički nastupat, ima takvih. Ono što smo također danas vidjeli ovdje da u Klubu Mosta sjede eksperti za epidemiologiju. To su ljudi koji bi se mogli nositi sa pandemijom puno gorom nego što je, što je covid-19. E vidite, to nije dobro. To je zavaravanje ljudi koji u nama vide one koji bi trebali biti njihovo rješenje, a ovdje se iznose neistine koje jednostavno ne bi pas s maslom polizao, a ne suvisan čovjek prihvatio kao nešto. Čuli smo danas ujutro čim je, a zastupnicima Mosta je bitno bit ujutro na, na raspravi jel onda tu ima nekih kamera, onda tu ima nekakvog publiciteta, pa to im je interesantno. I onda velika neistina od jednog od tih nadriliječnika gospodina doktora Bulja koji kaže da evo većina europskih zemalja je ukinula covid potvrde, pa čemu služe covid potvrde, one su apsolutno nebitne. Samo Velika Britanija i nijedna druga zemlja odnosno 27 članica EU nije ukinula covid potvrde. Zašto neko ima poriv osim da skupi neki jeftini politički poen da iznosi takve neistine i da iznosi takve laži. Kolega Raspudić se poziva na nekakav znanstveni članak, gđa. Kekin je odgovorila na to i mislim da je to bilo i stručno i suvislo, na nekakav stručni članak namjerno, pa on je znanstvenik po struci, namjerno obmanjujući ljude da, da im govori nešto za što on dobro zna da nije točno, ali dobro zvuči. E tih i takih teza u ovom HS je previše, dajmo uvažavati teze koje donosi struka, dajmo tu biti, imati konsenzus oko toga. To je bit priče, a ako budem na kraju imao vremena pročitat ću vam i jednu pjesmu jel ja nisam stručnjak, nisam epidemiolog, ali sam pučki pjesnik, pa evo ako bude vremena.
Pučki pjesnik poslije. Sad imamo repliku poštovane zastupnice Nade Murganić.
Evo hvala lijepa. Poštovani kolega, eto vi meni u replici pročitajte tu pjesmu jer ona će sigurno sažeti sve što je na koncu sukus svih ovih naših današnjih rasprava, ništa novo nismo rekli. Ova izvješća su postala u stvari sva ista, imamo ukopana stajališta vlada i vladajuće većine, a naravno zagovara sve mjere koje su balansirane između očuvanja zdravlja i između očuvanja i gospodarstva i radnih mjesta i isto tako tu imamo određene rezultate. A naravno jedan dio oporbe ne mogu reć sva, cijela oporba zaista svoju politiku gradi na svemu onom što je suprotno ne vodeći računa da se s time ugrožavaju i zdravlje i životi ljudi i ne mogu uopće zamisliti da ne daj Bože takove stvari moramo do, sa dvotrećinskom većinom donositi na što bi to ličilo, dakle potpuno bi paraliziralo se sve ove mjere, ali evo ipak ja bi htjela pjesmu.
Odgovor.
Hvala lijepo uvažena kolegice Murganić. Naravno, ozbiljna tema u 8 sati koliko traje ova rasprava Đuro Đaković je proizveo 4 kombajna odnosno sastavio, Rimac je sastavio jednu Neveru, keramičari su polijepili 100-tine kvadrata pločica, a mi smo još uvijek na stvarima koje recikliramo već punih godinu i pol dana. To je jednostavno nevjerojatno koliko mi sebi u stvari sami želimo loše, a ovdje imamo ljude koji nam žele dobro i onda samo da to uzmemo što nam žele dobro riješili bi dio problema. Misao me jedna cijelog dana poput kamenčića u cipeli žulja dal da odem ja na pregled kod doktora Bulja ili možda kod Grmoje sad se bore misli moje, ipak izabrat ću Raspudića o njemu se kao znanstveniku priča, a ako mu bude gužva ne gine im opservacija kod Miletića. …/Smijeh/….
Slijedeća replika poštovana zastupnica Branka Juričev-Martinčev.
Hvala lijepo poštovani potpredsjedniče. Pa kolega Ivanović, i vi ste spomenuli turizam i procijepljenost i s pravom ste se zapitali, kaže zašto sami stvaramo problem tamo gdje ga ne moramo imati i zaista, zašto ga stvaramo tamo gdje ga ne moramo imati? Znamo što je sve vlada učinila mjerama za očuvanje radnih mjesta u ugostiteljstvu i turizmu. Evo i danas hvale turističke agencije nastavak tih mjera za očuvanje radnih mjesta. Kad je u pitanju radna snaga imamo novi online sustav za prijavu i uvoz radnika. Poslodavci su se u 100%-tnom većem broju odazvali pozivu za stipendiranje učenika za turistička zanimanja, iznos stipendija se povećao, međutim sve nam je to uzaludno jer nova covid karta će između ostalog prikazivati i broj i postotak procijepljenosti, a nažalost tu smo najlošiji među svojim konkurentima na Mediteranu.
Odgovor.
Da, pa dobro konstatacija apsolutno stoji i sam sam o tome nešto rekao i ministar je o tome nešto govorio, govorio danas i koliko god mi htjeli okriviti stožer za neke stvari što, možda s jedne strane je u političkoj areni prirodno da će opozicija uvijek imati prigovor na ono što radi pozicija. Ovo je Hrvatska, nema druge Hrvatske, nema Hrvatske bez covida i Hrvatske s covidom ili Hrvatska u kojoj je na čelu stožera Vili Beroš i neka druga Hrvatska, ne postoje te dvije Hrvatske, jedna je Hrvatska koja se ovdje pokušava na najbolji mogući način nositi sa onim što, na kraju krajeva najviše žrtve u tome svemu su dali zdravstveni djelatnici. Oni su meritum, ne mi, naše rasprave ovdje sjedimo i čekamo da govorimo 5 minuta, no nažalost ni njima ne idemo na ruku, to nije pošteno [[Upadica: Vrijeme]] i to nije dobro.
Vrijeme. Slijedeća replika poštovana zastupnica Sandra Benčić.
Zahvaljujem se. Znači ja zaista kad vas slušam vi koda živite u paralelnom svemiru. Vi govorite šta bi bilo prirodni ili šta je prirodno. Prirodno, jedino bi prirodno bilo da onaj ko upravlja pandemijom, a to je Vlada RH podnese odgovornost za rezultate koji su poražavajući i koji su nas posljednja dva tjedna stavili na top najtužnije ljestvice na svijetu po broju umrlih na milijun stanovnika. Prirodno bi bilo da ne prebacujete odgovornost na druge kada ste upravo vi odnosno vaša vlada ignorirali struku godinu dana i sve strukovne organizacije kad su vam govorile da se mjere trebaju uvoditi na vrijeme. Nas iz oporbe koji smo vam isto to govorili i rekli kada se povećava broj zaraženih nije dovoljno reagirati u momentu kad su prepune bolnice nego prije. Niste slušali. Dakle, konstantno ste govorili da ste pobijedili epidemiju i da ćete je pobijediti, [[Upadica Sanader: Vrijeme.]] a danas smo najgori na svijetu [[Upadica Sanader: Vrijeme.]] I to je vaša odgovornost, ne odgovornost oporbe.
Vrijeme. Odgovor.
Hvala lijepo. Ja mislim da je ova Vlada i ovaj ministar koji ovdje sjedi punih 8 sati itekako i odgovoran i zna da snosi odgovornost i on se s tom odgovornošću nosi svaki dan s njom liježe i s njom se u jutro diže. Ne vidim gdje je problem. Problem je upravo u ovome što sam rekao na početku, a to je gospodin Bačić izvanredno danas i to bi po meni mogao bit fusnota ove rasprave koju smo imali danas. Da smo donijeli dvotrećinskom većinom odluku o covid potvrdama onda bi procijepljenost u Hrvatskoj bila preko 80%. To je po meni, sjedio sam ovdje cijelo vrijeme, nisam izlazio iz sabornice puno to je meritum rasprave koja se danas vodila. Ona je pogrešna i ona neće donijeti ni jedan posto više procijepljenih u Hrvatskoj. Hvala lijepo.
Slijedi pojedinačna rasprava poštovanog zastupnika Josipa Borića.
Hvala lijepo uvaženi potpredsjedniče, uvaženi ministre, kolegice i kolege. Najprije jedan tehnički dio, pa da se opet vratimo tko što zna ili tko što ne zna. Kada smo donosili jedan zaključak da ćemo imati ova izvješća onda je bio prijedlog oporbe da to imamo svakih mjesec dana. Zamislite sad ove rasprave svakih mjesec dana, pa bi ih već imali do sada 12. Ovako je ovo četvrta. Pa pogledajte ove redove i kažete opet su oni bili u pravu, a mi nismo znali. Možda bi bilo dovoljno i svakih 6 mjeseci kad sve ovo čujem. Ali eto donijeli smo takav zaključak, ponašamo se po njemu odgovorno, dostavljamo sve ono da bi oporba mogla imati jedan svoj ples ovdje, gdje bi se onda trebala tražiti i odgovornost. I kad su pozvali na dobru raspravu danas i sve ostalo ipak nisu mogli izdržati. Vidite na što to na kraju opet izađe. Izađe na to da smo svi sve znali već 10 dana nakon što smo prvi slučaj imali, a to je sad gotovo 2 godine za dvadesetak dana, sjećam se od 25.2.2020. Pa smo čuli ove stručnjake, narodne liječnike iz MOST-a kako bi oni našeg kolegu iz Makarske već bili poučili i tada što smije reći jer da je rekao sve krivo. A nitko ništa nije znao. Sjećam se i sebe kao jednog lokalnog čelnika koji je ljude zaista s polja pokušao reći odite doma, ne znamo šta je to, ne znamo. Vatrogasci su radili, sve se nešto dezinficiralo sa onim što smo imali. Nitko ništa nije znao. Uveli smo propusnice vrlo brzo. Spriječili uopće kontakte bilo kakve da sačuvamo u tom neznanju i nekom strahu, to neko zajedništvo čuje se čak i po radijima. I onda ću vam reći neke brojke da vidimo što se događa u te tri godine hajmo reći nisu baš na isti datum, ali onako kako sam uspio. 20.3.2020. 88925 slučajeva zaraze taj dan u cijelom svijetu. Taj dan umrlih 5399. Uglavnom je Kina nosila tada najveći dio zaraze, Wuhanski soj. 6.2.2021. mi imamo već 633 tisuće 611 dnevno zaraženih i 17511 umrlih, 17000 na ovaj broj. I ove najzadnje brojke ovih dana, znači 28.1. tri i pol milijuna dnevno zaraženih i 12000 hajmo reći na taj na žalost umrlih. Opet velike brojke. I govorimo sve je gotovo, sve skidajmo, sve mjere, ne treba nam ništa, a nije da nisu učinci. Imamo učinke cijepljenja. Jer da nema cijepljenja, ovo što imamo danas 12 pomnožimo 5 puta 17, pa bi znali što nam se dogodilo. I to je učinak. Kao što imamo i podatke o onom broju cijepljenih i umrlih koji su cijepljeni sa dvije doze i boosterom i onih koji uopće nisu cijepljeni. Veliki je, 72% jedan i pol posto. Samo smo trebali slušati. Ali što se desilo izgubili smo ono zajedništvo koje smo imali na početku. I sve se to pretvorilo u određenu politiku ne bi li se krenuli tražiti krivci i nametati nekome odgovornost tko je kriv. Što imamo od toga što mi nekome pokušavamo sve to svaliti na leđa? I bježimo od toga da ono što je rekao uvaženi infektolog Ivić u Splitu da su mladi na žalost starima zaboravili reći ono što ih ide, da se moraju cijepiti i da su ih pustili na žalost da nam se događa ono što nam se događa. I onda dođemo na ovu raspravu iz koje saznaješ vrlo, vrlo nekakve čudne situacije, da nakon što imamo milijun i 644000 testiranih radi tih tzv. covid potvrda da smo uspjeli identificirati 116311 zaraženih koji bi šetali populaciju. Narodni liječnik kaže u svom momentu kada je raspoložen neka ti šetaju slobodno populaciji, mi smo za slobodu. Što ćemo testirati? Ne trebaju nam covid potvrde. Pa čut ćemo i druge stvari ovo što je već rekao kolega Ivanović da dvotrećinski donosimo sve, svi bi se cijepili bili, svi. Jednostavno ne bi nitko htio više ne ostati necijepljen. Pa smo saznali da na neki način imamo mnogo toga što nas dijeli, da jednostavno politika i politikanstvo i ono predizborno prije parlamentarnih izbora i ovo danas ima isključivi cilj da se netko bori za te političke poene dok zdravstveni sustav daje najveći napor da ti ljudi zaista ne odlaze sa ovog svijeta zato što se jednostavno nisu cijepili, da nisu napravili ono što se od njih tražilo, a na kraju se pokušava kažem svaliti krivica na pojedinca, na vladu radi nekakvih [[Upadica: Vrijeme.]] političkih poena, a na kraju od svega toga nažalost … [[Govornici govore istovremeno, ne razumije se.]]
Replika poštovana zastupnica Sandra Benčić.
Poštovani kolega Boriću vi govorite o prikupljanju političkih poena, ja ću vas podsjetiti kako ste, kako ste vi prikupljali političke poene u ovoj pandemiji. Prikupljali ste ih tako da ste svaki puta kada ste procijenili da vam je to politički lukrativno dopuštali iznimke od mjera. Skupljali ste političke poene na način da ste svaki puta kada ste procijenili da će vam dati političke bodove proglasili kraj pandemije i veliki početak turističke sezone. Radili ste to isto tako na način da ste odbijali prijedloge oporbe da se na vrijeme uvedu mjere jer ste rekli ne, ne, nema potrebe itd., da bi vas onda svaki puta u 11. mjesecu zadesila ista situacija sa ogromnim brojem mrtvih i punim bolnicama. Vi ste gospodine Boriću, vaša vlada je držala gospodina Lauca do nedavno u znanstvenom savjetu čovjeka koji je danas ikona antivakserskog pokreta. Pa gdje je onda vaša odgovornost [[Upadica: Vrijeme.]] za sakupljanje vaših Pokemona [[Upadica: Vrijeme.]] vašim političkih [[Upadica: Vrijeme.]] bodova?
Odgovor.
Hvala lijepo uvažena kolegice, nismo mi sakupljali nikakve političke poene to su možda vaši osjećaji, promišljanja jer jednostavno mi u kontinuitetu obnašamo vlast i već 100 puta sam ovdje rekao da svaka vlast nosi odgovornost tj. obvezuje. I nemamo pravo ne činiti ništa i ako netko predlaže, predlaže stožer koje onda vlada prihvati ili ne prihvati i idemo u dalju realizaciju. Ono što smo uvijek govorili je da poštujemo struku i znanost i da su to jedino s čime se trebamo mi svi nositi. Međutim, ima ljudi koji su našli politički prostor i to je pokazuje i ovaj inicijativa za referendum, a i ova oporba koja je u tome uvijek vidjela nešto svoje. Zato su i tražili ovakva izvješća pa su vidjeli na kraju da i to već nije dovoljno dobro. A što se tiče Zagreba i odgovornosti tu vi pokažite. Čestitam na provedenim natječajima u kojima je kolega Hajdaš Dončić uspio sve svoje kadrove smjestiti u zagrebački Holding i na kraju na javnim natječajima izabrati sve uvažene [[Upadica: Vrijeme.]] stručnjake na radost svih Zagrepčana.
Poštovana zastupnica Katarina Peović, slijedeća replika.
Kolega Borić rekli ste da ste uvijek slijedili znanost, a slušajte da ste vi uvijek slijedili znanost i ono što su znanstvenici i stručnjaci odnosno radnici u zdravstvu tražili od vas to baš ne možete reći. Uistinu su oni tražili puno opsežnije mjere, puno ozbiljnije mjere i to je razlika od prvog vala i svih drugih valova koji su dolazili. I u prvom valu su se čuvali životi, ali nakon toga pod pritiskom lobija pogotovo znači lobija koji su itekako radili, itekako vršili ovakve i onakve pritiske od ugostiteljskog lobija pa nadalje vi ste popustili. I ne možete reći da ste baš uvijek slušali struku, pa uostalom i u javnim istupima vi to i kažete, mi balansiramo znači između gospodarstva i struke. Ne možete reći da ste baš uvijek slušali struku.
Odgovor.
Hvala lijepo. Učili smo svi zajedno, kažem i radili i trudili se i izdvojili 10-tke milijardi kuna da očuvamo koliko toliko normalan život i da možemo normalno raditi svoj posao i obavljati dnevno vlastite potrebe tj. funkcije koje obnašamo itd., znači to nitko ne može osporiti. Koga smo slušali ili nismo slušali rekao sam ali tu isto oporba zaboravlja ono što je radila. Kad su kafići bili zatvoreni, pa tko je tražio otvaranje kafića. Ovdje smo imali maltene interpelaciju na tu temu. Oporba sve redom stranke, to je bio plač za time. Što ste zaboravili vi? Moj je najveći problem što ne mogu zaboraviti što ste radili. Evo to mi je najveći problem. I zato vas uvijek podsjetim, a ministar od početka radi svoj posao kako treba, ima podršku većine koja podržava njegov rad kao i rad stožera i ušli smo očito i u političku bitku sa onima koji ne razumiju određene stvari. Drago nam je da imate određene stavove koji su blizu i ovoga što radi i čini stožer, ali uvijek su tu i nedvosmislene poruke koje ipak ostavljaju dojam da oporba ipak malo nešto drugačije [[Upadica: Vrijeme.]] želi, e to je druga stvar.
Slijedeća replika poštovana zastupnica Ljubica Maksimčuk.
Hvala lijepo. Uvaženi kolega Borić evo u gotovo 9 sati današnje rasprave naslušali smo se svega, traženju krivca, u sugestijama da smo se svi trebali testirati, pa da se ne trebamo testirati, da trebamo imati lockdown i da ga nismo trebali imati, zasigurno nam nije bilo jednostavno napraviti balans, sačuvati zdravlje naših sugrađana, sačuvati zdravstveni sustav, a ujedno očuvati i radna mjesta. To je ova vlada i stožer napravio dosta dobro. Naravno sve to ne bi bilo moguće bez zdravstvenog sustava, bez naših liječnika, medicinskih sestara i tehničara kojima najviše u ovom trenutku trebamo zahvaliti. Naravno tu je i onaj dio nezdravstvenog osoblja onog tehničkog nazovimo ga u zdravstvenim ustanovama koji su dali uveliko svoj obol. Ali moralna obveza nas zastupnika je da svojim primjerom doprinesemo sprječavanju širenja zaraze, znači cijepiti se, oni koji to zbog zdravstvenih razloga ne mogu naravno testirati se jer samo tako možemo vidjeti kraj ove nesretne pandemije.
Odgovor.
Hvala lijepo kolegice, nemam što dodati. Mislim da se u svemu slažem što ste rekli i zaista zdravstveni sustav koji jednostavno na svojim leđima ovo nosi 2 godine. Vjerojatno kad i nas gleda ovdje i što mi ovo govorimo i oni se pitaju imali to sve na neki način nekog smisla kad vidimo to neko, tu neku borbu u praksi, životnu borbu i ove naše priče ovdje koje pogotovo dolaze iz nekih klubova koji su tu našli malo prostora da nešto porastu u anketama pa brzo, brzo padnu ne jer su mislili da ljudi vrlo brzo neće zaboraviti što su napravili. I slušamo te teorije koje jednostavno ne možeš odslušati, to je sve sa figom u džepu kao nismo mi protiv cijepljenja, nismo mi ovo ali nemojte ništa. Nažalost ima ih i to nije ostalo bez odjeka. I sad dolazimo do tih nekih mogućih 70% ako uhvatimo kao neki maksimum nažalost cijepljenih i to će nas pratiti i kroz sljedeću godinu i kroz turističku sezonu i se ostalo. Nažalost i dnevno velik broj ljudi koji odlazi zbog [[Upadica: Vrijeme.]] neodgovornosti.
Slijedeća replika poštovana zastupnica Urša Raukar Gamulin.
Hvala. Poštovani zastupniče, rekli ste da smo izgubili zajedništvo koje smo imali na početku, a tko je odgovoran da smo izgubili to zajedništvo? Vi mislite da je za to odgovorna oporba, ja vas pitam je li oporba unijela politiku u odluke stožera, je li oporba dozvolila razne izuzetke od mjera, je li oporba kriva što je npr. gđa. dr. Markotić osobno javno kršila mjere? Tvrdim da oporba za to nije kriva. Mi smo došli do toga upravo zbog politike koja se umiješala u struku i koja je zbog politike vladajućih vas u HDZ stvorila nepovjerenje građana, nekonzistentnost stožera i strah i nepovjerenje. Vi ste odgovorni za ovako nisku procijepljenost, vi koji vladate i koji vodite ovu bitku protiv virusa, vi ste odgovorni za ovu visoku smrtnost.
Odgovor.
Hvala lijepo. Kolegice Raukar, najprije je bio stožer, počela je pandemija, pa je bio stožer, vi niste bili tada na počecima ovdje u HS, pa su bili izbori, pa ste vi tada ušli na krilima potresa i svega što ste o tome govorili ovdje, ali ste ušli i sada ste počeli već kažem i dijelit lekcije tko je za što kriv. Kažem, bilo je zajedništvo i znam sve i sjećam se zasjedanja i u zgradi INA-e i sve ono što smo prolazili na počecima, pa i samih izbora, pa onda smo i vidjeli tko ima povjerenje ili nema na parlamentarnim izborima, pa smo u drugoj godini pandemije vidjeli na lokalnim izborima također, dobili ste priliku u Gradu Zagrebu, pokažite što znate, nemojte podizati cijene komunalnih usluga, smeća i svih ostalih, plina recimo itd. i tamo na tom poligonu pokažite što znate. Mi smo tu na nivou države i pokazujemo što znamo, možda to vama nije dobro, možda i vi to želite raditi, ali nakon što vas ljudi skuže ovdje u Zagrebu vjerojatno ćete već na slijedećim izborima imati određene probleme. Hvala lijepo.
Slijedeća pojedinačna rasprava poštovana zastupnica Ivana Kekin.
Hvala poštovani predsjedavajući, kolegice i kolege. Mnogi ste spomenuli zdravstvene radnike i fino se zahvaljivali danas tu, pa vrijeme je da malo porazgovaramo na temu zdravstvenih radnika. Bio je ožujak 2020. vrijeme kad su svi bili doma, ono kad se gledao Netflix i radio se kruh od domaćeg kvasca, kad se savladavala online nastava, a ulice su bile sablasno prazne i javni prijevoz nije radio, ali zdravstveno osoblje je svakodnevno išlo na posao. Ja se sjećam, išla sam svaki dan, sjećam se tog užasnog vremena, još nismo znali toliko toga, sjećam se i straha i muke, sjećam se dezinficiranja ruku, sjećam se da nije bilo maski i da nije bilo opreme u bolnicama, sjećam se da smo dobili zaštitna odjela koja su bila isključivo ekstra large i large, pa smo mi sitni to vezali nekakvim elastičnim zavojima koje su nam tehničari izmislili da nam ne spadaju, sjećam se svakodnevnih mailova od ministra koji su uključivali riječi poput mobilizacija i radna obaveza, sjećam se dolazaka kući, tuširanja odmah, dakle izuvanja ispred vrata, tek onda sam grlila djecu i muža, sjećam se tjeskobe koju smo svi u zdravstvenom sustavu živjeli svake minute, a sjećam se i podrške javnosti, sjećam se kad su nam u podne u 3. mjesecu pljeskali, sjećam se da, da su nam poručivali da su uz nas i da cijene ono što radimo. Ovdje u saboru ima još nešto liječnika, danas mislim tu više nijedan s nama, a ne znam ko od njih još uvijek za stvarno, a ne za liječničku plaću koja je ipak nešto bolja od saborske jel, stvarno radi u zdravstvenom sustavu i ne znam kada je netko od njih zadnji put dežurao. Ja sam dežurala relativno nedavno, pa ću vam reći nešto i o dežurstvima. Ne postoji ništa stresno, toliko stresno u političkom životu što je usporedivo sa stresom dežurstva, dakle ne postoji ništa usporedivo s ekstetacijom cijelog tijela kad zazvoni dežurni telefon. Ja ću doživotno skakat na ring ton dežurnih telefona s kojima sam ja dežurala. Ništa nije slično osjećaju kad dežurstvo prođe, pa mrtvi umorni dođete nakon 30 sati doma i ne možete spavat zato što vam se po glavi vrte pacijenti koji su vam tu noć prošli kroz ruke. I sad zamislite kad se na taj stres nadoda … [[Govornik se ne razumije]] u kojima sam obavijeste da od sutra odlukom o mobilizaciji i radnoj obavezi idete raditi posao s kojim se niste sreli od fakulteta. Posljednjih 15.g. bavite se mentalnim zdravljem ili okom, posljednjih 10 baš specifično psihoanalitičkom psihoterapijom ono Freudom… [[Govornik se ne razumije]] i to ili prednjim segmentom oka, ali preko noći evo vas u ulozi internista, pulmologa, infektologa pri tome nema nikakve gratifikacije, pljeskanja nema odavno, lova nikad nije ni bila tema, covid dodatak je kao jednorog nitko ga nikad nije vidio, mnogi moji kolege koji su radili po covid odjelima imali su tu sreću da se radi različitog obračuna prekovremenih sati na kraju završe sa manjim plaćama nego kad rade na svom matičnom odjelu i u svojim matičnim ambulantama. Pri tome prošle jeseni nismo, ja nisam uspjela doć do cjepiva protiv gripe, radila sam u KBC-u, dežurala sam redovito, cijepila sam se na način da mi je frendov tata našao neko zaostalo cjepivo u frižideru između senfa i majoneze. Onda je konačno došlo cjepivo, ali prije nas cijepili su se šefovi raznih HGK, rektori i njihove supruge i drugi uvaženi prijatelji vladajuće stranke. Onda smo konačno dobili i mi cjepivo i onda smo na trenutak tako oko travnja 2021. stvarno pomislili da je našim mukama konačno došao kraj, da imamo cjepivo, nećemo više zatrpavati bolnice, vraćamo se normalnom životu i normalno stresnim dežurstvima. E da, prerano smo se poveselili. Iz razloga kojeg sam vam navela i u govoru kluba o kojem pričamo čitav dan procijepilo se tek nešto više od polovice stanovništva, a vladajući, premijer Plenković i ministar Beroš su zaključili da to nije njihov problem, a čiji je problem? E da, problem je ponovno i opet zdravstvenog osoblja. Da, više od 90% liječnika i liječnica u Hrvatskoj se cijepilo protiv covida. Njihove pozive na cijepljenje nitko ne sluša, dapače slušamo o prijetnjama koje se izgovaraju na atnivakserskim prosvjedima, čitamo prijetnje na Facebooku, uostalom vidimo prijetnje gdje za liječnicima i liječnicama hodaju po ulicama i prijete im. Gledamo već godinu dana iscrpljene liječnike na televiziji, slušamo ih kada izlaze iz dežurstava potonuli, frustrirani, bespomoćni, doslovce preklinju ljude da se cijepe. I kada ovaj naš jadni zdravstveni sustav postane još jadniji jer će i ovo malo dobrih ljudi što nam je ostalo pobjeći van u neke zemlje gdje ih se cijeni, gdje ih se adekvatno plaća i tretira treba se podsjetiti zašto je to tako. Treba se podsjetiti kojom smo brzinom i kojom smo putanjom došli od onog pljeska na početku priče do prijetnji liječnicima kojima je sve što još mogu učiniti stalo u rečenicu. Preklinjem vas da se cijepite.
Slijedi pojedinačna rasprava poštovane zastupnice Urše Raukar Gamulin.
Zahvaljujem. Ovaj kvartalni izvještaj o epidemiji Covida-19, poduzetim mjerama, posljedicama dočekujemo s poražavajućom, zastrašujućom i bolnom činjenicom da smo po umrlima na milijun stanovništva prvi u svijetu. Taj užasni broj bio bi i veći da se u izračun uzelo u obzir najnoviji popis stanovništva naše jezivo prvo mjesto bilo bi još čvršće osigurano. Blizu smo 14.000 umrlih, više od 2 puta od broja poginulih civila u Domovinskom ratu, a nažalost blizu smo brojki ukupno poginulih branitelja, civila i nestalih u ratu u 2 godine epidemije, rat je trajao 4 godine. Kada se govori o brojkama i statističkim podacima tako se često zaboravi da je svaki taj broj jedan čovjek. Čovjek koji je najčešće umirao sam, bez mogućnosti da njegovi najbliži budu uz njega. Svaki taj broj je jedna obitelj koja je ostala bez svojeg najmilijeg. Najstrašnije je to što to nije moralo biti tako. Nije moralo biti tako. Nismo morali ostati bez jednog cijelog grada poput Knina, nismo morali ostajati bez svojih djedova, baka, očeva, majki, sestara bez djece. To se moglo spriječiti. Znanstvenici su nam dali cjepivo. Jedino pravo oružje u borbi protiv ovog užasa. No, u Hrvatskoj je procijepljenost preniska da bi spašavala živote. Odgovornost Vlade RH i stožera u tome je neupitna jer nije dovoljno samo nabaviti cjepivo, ne to nije dovoljno, potrebno je informirati građane, potrebno je konzekventno i uvjerljivo držati se vlastitih mjera i biti primjer javnosti. Da, potrebno je boriti se i s teorijama zavjera, raznim neodgovornim populističkim izjavama, akcijama, ukratko potrebno je učiniti sve da se dosegne procijepljenost koja bi osigurala bitno manju smrtnost, smanjila pritisak na bolnice, omogućila ponovno normalnu medicinsku skrb drugim oboljenjima i koja bi nam konačno omogućila povratak u staro normalno. Najveći problem je u neuvjerljivosti stožera i vodstva u ovoj bitci s virusom. Zato ponovno po ne znam koji put za dobrobit zdravlja svih građana i građanki Hrvatske pozivamo članove ovog stožera da podnesu ostavke i time oslobode mjesta za nove stručnjake koji mogu svojom neovisnošću o politici i svojom konzekventnošću ponovno zadobiti povjerenje građana i time dati novi zamah u borbi s ovim zlom. Dio građana se boji, sumnjaju, izgubljeni su u moru informacija, to su oni građani koji se nisu cijepili. Upravo tim građanima se treba obratiti posebna pažnja. Treba pojačati javne kampanje u koje će se uključiti sve društvene snage. No, prije svega treba vratiti povjerenje u stožer koji je ovaj sastav izgubio. Ne pozivam vas na ostavku iz političkih razloga, ne, pozivam vas na ostavku za dobrobit zdravlja, a posljedično i za dobrobit države. Vi očito nećete moći povećati procijepljenost jer vas, vaš je maksimum 56%. Podnesite ostavke. Omogućite novim snagama da se uhvate u koštac sa svim problemima. To će u ovom trenutku biti vaš najveći doprinos. Koristim ovu priliku da još jednom pozovem sve naše sugrađane i sugrađanke koji se nisu cijepili da promisle, da se informiraju u znanstvenim izvorima, da poslušaju svakodnevne pozive i vapaje naših liječnika i medicinskog osoblja, da se odupru teorijama zavjera koje tako olako zavode na krivi trag. Pozivam vas sve u konačnici da se cijepite. Podaci iz svih zemalja govore da cijepljenje štiti od smrtnog ishoda i bitno smanjuje prijenos virusa. Ako dostignemo 90 i više posto procijepljenosti moći ćemo se vratiti u staro normalno koje smo pomalo već i zaboravili. Vratit ćemo našoj djeci normalno djetinjstvo, mladima ćemo vratiti druženje i studirane u normalnim uvjetima, zaštitit ćemo zajednički sve ranjive skupine, starijim sugrađanima omogućit ćemo sigurnost i mirniju starost. Potrebna nam je široka društvena solidarnost i ja se nadam da ćemo se ujediniti u borbi protiv virusa.
Slijedi pojedinačna rasprava poštovanog zastupnika Vilima Matule.
Zahvaljujem potpredsjedniče. Ministre Beroš, preočito je da ste vi u svemu ovome osobno zakazali. Ne razumijem na čemu mi hvalite, pretpostavljam da o tome ipak razmišljate ali ja ne razumijem kako ste se uspjeli izdići iznad svih tih pitanja koja uopće ne mogu zamisliti što bi mi savjest radila. Kao prvo zakazali ste kao liječnik. Zakazali ste kao najodgovorniji liječnik u ovoj državi, kao najodgovorniji za katastrofalno upravljanje corona krizom. Zakazali ste kao najodgovornija osoba za cjelokupni zdravstveni sustav. Zakazali ste prema potpuno iznurenim kolegama liječnicima, sestrama, zdravstvenim radnicima, zakazali ste ministre Beroš prema brojnim pacijentima koji zbog čitavog kaosa do kojeg je došlo sve zajedno je dovelo do ovih jezovitih brojeva mrtvih. Pa kako je moguće da se ovako izrugujete, vama to nisu jezoviti brojevi? Ministre u svjetskim razmjerima su to jezoviti brojevi, vi to znate. Zakazali ste kao političar, a sve ovo zakazivanje ne bi bilo moguće da prije svega niste zakazali kao čovjek. Molim? Molim? [[Upadica Sanader: Molim vas nemojte raspravljati sa ministrom uvaženi zastupniče.]] Jel' to humor? Pa jesam ja rekao da ste vi stvorili virus? Evo to je sva istina vi nas, mene naravno, prvo sve koji kritiziramo držite potpunim ignorantima, potpuno neznalicama sa kojima je uopće besmisleno i o čemu razgovarati. Prva ovakva, vi ste prije ovog užasa bili inteligentan pristojan čovjek. Vi ste bili stručan, cijenjen liječnik. Vi ste to sve bili i u onoj herojskoj fazi Stožera prije svega zbog vas, vi ste bili ta glavna zvijezda. Da vi. I kako ste to uspjeli već u drugom valu onako strašno pristati na političke koncesije i dovest u ono vrijeme je to bio jezovit broj. I ne samo da ste išli te koncesije raditi, nego ste još malo, još se malo čekalo da budu lokalne organizacije HDZ-a da naprave svoj izbor i tek onda se išlo u ono zatvaranje puno prekasno. Svi su, već su tada ugostitelji govorili to je bilo dvadesete. Sjećate se? Prva velika duga rasprava na ovu temu je bila u kasne noćne sate tada početkom dvanaestog mjeseca dvadesete godine o radu, interpelacija o radu Vlade Republike Hrvatske u vezi s pripremom zdravstvenog sustava Republike Hrvatske na posebne okolnosti uzrokovane corona virusom. Da ste vi tada dali ostavku to bi bila gesta koja bi itekako digla sve te iznurene radnike, rekli bi da, to je naš liječnik i on je politici rekao ne, stop, tako se ne može. A druga vaša nasljednica bi tada imala punu snagu i vjerujte da nju ne bi Božinović onako gurao kao vas. Na nju se ne bi otresao ministar Marić. Ne bi se usudio niti premijer ovakve stvari pred vas stavljati koje su nas dovele do svega ovog. Vi to sve znate. To bi omogućilo da se stvarno nosimo sa ovom groznom krizom koja će ostati imenovana vašim imenom i prezimenom.
Gotovi ste. Vi možete otići na mjesto. Imamo povredu Poslovnika poštovana zastupnica Anamarija Blažević.
Smatram da je nakon ovako dramatičnog uvoda i vrijeđanja ovdje nazočnog ministra ne samo kao stručnjaka nego kao i osobe jer je rekao da je zakazao kao čovjek. Mislim da su to neprimjerene riječi u raspravi i nisam baš zapazila da je obraćao pažnju u svom govoru, u svojoj raspravi na temu a to je izvješće današnje, a ne o osobinama ministra koje na kraju krajeva je dobio veliko povjerenje i preferencijalne glasove na izborima.
To je stvar osobne kulture. Izvolite.
Hvala predsjedavajući. Sto zamjerki imam našem ministru, međutim da iz jedne političke opcije koja se poziva na nekakvu toleranciju, pristojnost, ovo ili ono od osobe koja je dobila ako se ne varam nekakav stan kao član Saveza komunista '89. da ne dovodi u pitanje nečije čovještvo, mislim da nije primjereno. Nama ovdje drama ne treba. Sabor nije kazalište, a po ovoj pojedinačnoj raspravi ispada da je.
Izvolite Raukar.
238. vrijeđanje saborskih zastupnika, a usudila bih se reći i jedne cijele profesije. Ne može se prozivati saborskog zastupnika zbog načina na koji iznosi, ne može mu se oduzeti pravo da govori što misli i što smatra da je potrebno po ovoj temi zato što je glumac. Zahvaljujem.
Sljedeća pojedinačna rasprava bit će poštovane zastupnice Marijane Petir.
Hvala vam lijepa gospodine potpredsjedniče Hrvatskog sabora, gospodine ministre, zastupnice i zastupnici. Htjela bih na početku reći današnje brojke, a one iznose doista dramatične pokazatelje. 13186 novih slučajeva zaraze, među njima 2108 pacijenata na bolničkom liječenju od kojih su na respiratoru 194 pacijenta i preminule su 42 osobe. Žao mi je što i kroz naše rasprave ali i kroz javne diskusije ovo doista gledamo samo kao brojke, kao da se iza tih brojeva ne skrivaju ljudi, nečije ljudske sudbine i tek sa dužnom pažnjom počinjemo im pristupati onda kad se među onima koji su oboljeli, među onima koji su na respiratoru ili na žalost i među onima koji su umrli nađe netko naš, netko koga mi poznamo. Zato mislim da je važno u sve naše rasprave uključiti razmišljanja struke, ovdje smo imali i liječnike koji su govorili o svojim vlastitim iskustvima i koja mislim da su izuzetno dragocjena, koji su nam svjedočili o tome sa čime se nose i sa kojim poteškoćama, a sve zbog toga što ustvari ponekad ne želimo iskoristiti svoju slobodu i pravo izbora koji imamo. A naše pravo izbora jest da se cijepimo ili da se testiramo. I sa jednom i sa drugom mjerom možemo spriječiti širenje zaraze. I ne vidim razlog zašto tu svoju slobodu i taj izbor ne bi koristili kako bi sačuvali ne samo svoje zdravlje nego i zdravlje drugih. Uz zahvale naravno medicinskom osoblju i svim djelatnicima koji nadljudskim naporima čine ono što je u njihovoj moći moram reći da osobna odgovornost svih nas dovela bi do toga da taj zdravstveni sustav oslobodimo i učinimo ga dostupnijim onima kojima je pomoć najpotrebnija. A jedan od najvećih javnozdravstvenih problema u Hrvatskoj jest pitanje porasta broja oboljelih od karcinoma i da bi tom problemu doskočili sasvim sigurno nužne su nam prevencije, preventivni pregledi, snažnija dijagnostika, redoviti tretmani i liječenje što sasvim sigurno ne može doći do izražaja u ovoj situaciji u kojoj se nalazimo kad nam je cijeli sustav koncentriran na borbu sa pandemijom. Optužbe koje smo mogli čuti o mjerama koje stožer predlaže, donosi i provodi mislim da nemaju mjesta jer se pokazalo i kad se uspoređujemo sa drugim državama članicama da su naše mjere bile poprilično fleksibilne, da se vodilo računa o svim sektorima, da se ulagalo u spašavanje radnih mjesta 18 milijardi kuna da bi se spasilo 700.000 radnih mjesta nije mali izdatak, da se nastojalo kao su stizale nove informacije imati jedan izbalansiran pristup i nije se išlo u lockdown što su učinile možda neke druge države premda smo i ovdje slušali pozive da treba ići u tom smjeru, ja smatram da je stožer dobro procijenio da te mjere ostavi fleksibilnima, da omogući da gospodarstvo funkcionira da isto tako nam omogući da u jednoj svojevrsnoj slobodi koja se živi na jedan novi način ako to tako mogu reći koliko toliko sačuvamo psihofizičko stanje građana. Pohvaljujem i inicijativu koja je išla od strane stručnjaka, stožera i vlade prema Europskoj komisiji da se brzo antigensko testiranje uvrsti u instrument koji će se priznati uz PCR test i preboljenje kao dokaz za izdavanje Covid potvrde. Čini mi se da druge države to također počinju sada prepoznavati kao jedan od dobrih instrumenata i nadam se da ćemo tu sakupiti dovoljno podršku jer znamo na koji način se na europskoj razini odlučuje, da za sve treba lobirati, za sve treba skupljati podršku, no takav jedan pristup čini mi se da bi omogućio veću protočnost cjelokupnog sustava i da bi nam omogućio jedno jednostavnije i ako mogu tako reći normalnije funkcioniranje. Situaciju treba shvatiti ozbiljno i pridržavati se mjera koje doista u Hrvatskoj u odnosu na ostatak Europe jesu fleksibilne i to pokazuje da je stožer prateći situaciju znao prepoznati [[Upadica: Hvala.]] u datom trenutku što je potrebno.
Repliku ima poštovana zastupnica Blažević.
Hvala lijepo. Poštovana kolegice složit ću se s vama pogotovo ovaj dio što se tiče balansiranja između mjera i gospodarstva i tako nam je gospodarstvo bilo slabo i u ovom trenutku pandemije, epidemije bilo jako na udaru. Isto tako i slažem se sa vašom konstatacijom da inicijativa brzih antigenskih testova zasigurno pomogla. Imali smo taj liberalni pristup međutim i dalje ostaje problematičan broj necijepljenih. Osobno smatram da je javna kampanja koju je provodilo Ministarstvo zdravstva bila dobra, bile su uključene javne osobe, dakle puno se na tome radilo. Kako je vaš stav što napraviti, pojačat javnu kampanju možda za cijepljenje da bi dosegli neki željeni postotak cijepljenih osoba? Pojavljuju se i razno razni antivakseri, dakle nekakve teorije zavjere. Sve to dovodi naravno u veliku zabludu naše sugrađane koji su [[Upadica: Hvala.]] u nedoumici …/nerazumljivo/…
Poštovana zastupnica Petir.
Hvala lijepo. Hvala vam zastupnice Blažević na ovoj replici. Teško je reći što je još potrebno napraviti jer ja mislim da se stožer vodio sa svim načelima i parametrima koje je imao na raspolaganju. Dakle, nudeći ono što misli da je najbolja opcija, a na tom stavu su i liječnici i struka gdje su pozivali na cijepljenje ali opet ostavljajući slobodu da to cijepljenje nije obavezni instrument nego da je stvar izbora svakog pojedinca naglašavajući koliko to koristi može donijeti i ostavljajući izbor da oni koji se odluče ne cijepiti mogu se testirati. Dakle, zbog toga i kažem da su mjere ne samo kad govorimo o gospodarstvu i općenito o pristupu javnog okupljanja, tog da mi nismo imali stroga zatvaranja kad je cijelo susjedstvo imalo, već i u smislu tog da doista se ostavila ta fleksibilnost izbora i slobode svakog da odabere ono što želi [[Upadica: Hvala.]] a naravno da je cijepljenje nešto [[Upadica: Hvala lijepa.]] što ljudima može pomoći da se zaštite.
Slijedeći će govoriti poštovani zastupnik Erik Fabijanić.
Poštovani potpredsjedniče, kolegice i kolege, gospodine ministre, ponavljamo se rečeno je vezano za ova izvješća koja se daju u onim rokovima u kojima se daju neovisno o tome kako je sabor odlučio. Ali ponovit ću i ja neke stvari pa ću samo ponoviti da smo imali stožer u kojemu je 24. veljače 2020. izneseno da maske nisu potrebne i da nas ne brane od ove pandemije, a ponovit ću jedan datum koji je ključan. Danas smo početak veljače 2022., 26. svibnja 2020. premijer je izjavio da je njegova vlada pobijedila pandemiju. I to je to, toliko o, o tome ko što kaže, kome čemu što služi i dakako da je to u to doba, u predizborno doba bilo u uvjetima pandemije odnosno početak pandemije u Hrvatskoj, al smo valjda svi mislili da će to proć, a neki su bili uvjereni da je to već pobijeđeno. Činjenica je, a na to sam upozoravao prije lokalnih izbora da neke stvari mora odraditi stožer, a ne da prepušta lokalnim čelnicima jer isto ide vrijeme izbora i niko ne želi proskribirati strože mjere jer ćemo to loše, loše ćemo, loše će se to reflektirat na lokalne izbore. I imali smo što smo imali, opet smo imali bujanje, bujanje pandemije i to je normalno, to je čak bilo ja mislim i predvidljivo u to doba. Međutim, ne znam čime se možemo pohvalit, u 86 stranica, u 86 stranica ovog izvješća nema stranice u kojoj se ne spominje barem jedanput županijski stožer, Županijski nastavni zavod za javno zdravstvo, županijski dom zdravlja, dakle ko je onaj koji je angažiran u borbi protiv ove pandemije. To piše u izvješću ko to radi. A kad govorimo o procijepljenosti i o strahu od turizma onda se vidi da je jedino Primorsko-goranska županija ta koja je zelena. To znači da rasprave pojedinih kolega, bojimo se je već odstupnica za propast turističke sezone zbog ne cijepljenosti, ali u tim županijama gdje vi izražavate bojazan o lošoj procijepljenosti vladaju vaši župani, vaši župani. Imate najviše župana, vi se time ponosite, pa dobili ste vlast u Hrvatskoj, imate parlamentarnu većinu, pa razgovarajte s vašim županima, počnite provodit te mjere. Ovako ispada da je Primorsko-goranska županija koja nema HDZ-ovog župana jedina koja je uspješna zato što provodi neke stvari, ali i zato što ima i stručne i okuplja stručne ljude, ne politički nego po znanju, iskustvu i sposobnosti i među njima isto ima i članova koji su članovi vladajuće stranke da se razumijemo, to nije pitanje jedinstva. Kad mi govorimo o zajedničkim odlukama onda je riječ o zajedničkoj odgovornosti. Ako su odluke vaše odgovornost je samo vaša, dakako i slava, ali vidim da smo se proslavili u ove zadnje 2.g., po mnogo čemu smo se proslavili, pa mi nemamo rezultate, dakle u samom izvješću vi nemate rezultate po županijama, imate ih spomenute, malo slavonsku, malo varaždinsku, stanje u županijskim bolnicama itd. i zamislite tamo gdje stvari funkcioniraju tamo čitamo u reformi zdravstva mislimo centralizirat zdravstvo i uzet nama zavod za javno zdravstvo, pa tamo gdje se ne funkcioniraju da izvinite uzmite si šta god hoćete, a tamo gdje funkcionira nemojte dirat, nemojte dirat. Ova rasprava se svela na strah, a vidim da je dopuna dnevnog reda, s jedne strane Mosta da mu referendum prođe, da mu ne prođe, a sa vladajuće strane da referendum, da referendum prođe. To su dva straha i o tome slušamo 10, 10 sati kroz razna prepucavanja ko je komunjara, ko nije komunjara ovaj i zaključio bi samo jednu stvar. Djeca barem po premijama osiguravajućih društava su oni koji su najmanje psihološki ranjivi po pitanju, po pitanju, po pitanju i pandemije i bilo čega drugog.
Hvala lijepo. Idemo na završno izlaganje klubova, najprije Klub zastupnika SDP-a, govorit će poštovana zastupnica Andreja Marić, izvolite.
Hvala lijepa poštovani potpredsjedniče sabora, uvaženi ministre, kolegice i kolege. Dakle, poštovani ministre, ako vam što svaki puta kažemo i odamo priznanje to je da ste tu zaista od početka do kraja rasprave i tako bi morali svi ministri i ja vjerujem kao kolegica da vam nije lako, da zaista se pokušavate nositi sa ovom pandemijom, međutim grešaka je bilo, znate i sami, priznajte ih svi skupa i nemojte ih ponavljati. Rekla sam vam već da je zbog tih nekonzistentnih odluka se stvorila atmosfera nepovjerenja naših građana u institucije, nažalost i u struku, imamo teške posljedice pandemije, a i nakon ove današnje rasprave ispada da neki idu šumom neki drumom, neki ovi kolege u sredini svojim nekim putom, pa zar nam nije zajednički cilj da se zaista što prije izvučemo iz ove užasne situacije, a posljedica svega je preveliki broj umrlih i preveliki broj oboljelih. Ovdje ću podcrtati nekoliko bitnih stvari na koje, za koje se nadam da ćete zaista dati odgovore. Govorila sam i u prethodnom izvješću i danas u ime kluba, sada ponavljam, dakle nismo vidjeli plan kampanje cijepljenja, tko je njezin nositelj, stožer, vlada, HZJZ ili netko četvrti i tko je direktno odgovoran za premali broj cijepljenih? Činjenica je da je to vladajuća garnitura i da ne možete za to optuživati, pogotovo nas iz oporbe iz ovog dijela koji zaista se srčano trudimo da što prije bude što više procijepljenih i da izađemo iz pandemije. Nadalje, nije napravljeno istraživanje o razlozima ne cijepljenja i zašto se ljudi ne žele cijepiti. Morate to napraviti i ako već nije kasno da se onda barem na taj način motivira ljude i da se poveća broj cijepljenih, ali opet naglašavam priznajte greške, ispričajte se za to, promijenite ljude koji su napravili greške i onda ćemo eventualno možda moći naprijed. Kako planirate motivirati građane iz najlošije procijepljenih županija na jugu Hrvatske koji ovise o turizmu? Znači bliži nam se turistička sezona. Vaši kolege iz vaše vladajuće opcije su o tome govorili. Onda znači da stvarno imamo problem oko toga. Kimali ste mi s glavom da postoje zapisnici sa sjednica Stožera i Znanstvenog savjeta sam rekla. Prema onome što ja znam nema zapisnika. E pa onda ću na zastupničko pitanje tražiti odgovor, baš me zanima što ću dobiti za odgovor. Dalje, kimali ste također kad sam vam govorila kako ćete prikazati koliko je zaista zaraženih jer imate ljude koji se i batom testiraju i PSR-om. To ću također tražiti informaciju i molim da na vrijeme odgovorite. Dalje, govorila sam vam koliko mi u zdravstvenom sustavu s čim se sve nosimo, koliko se radi. Naši građani mnogi o tome uopće nemaju predodžbu, a vi kao ministar na žalost niste dovoljno stali iza svojih zdravstvenih djelatnika, javno priznali koliko se radi, a ispada zapravo da ih prozivate mnoge za nerad. Tako da vas molim to sam vam i u osnovnim komunikacijama govorila primite kolege prvenstveno iz obiteljske medicine na razgovor i riješite sve ono što postoji kao evidentni problemi. Za posebne nagrade zdravstvenim djelatnicima problem je taj što se i dalje nagrada ne isplaćuje svima nego samo ono gdje piše covid odjel, a na djelatnike u primarnoj zdravstvenoj zaštiti ste po tom pitanju zaboravili. Stavka koju sam zatražila na prošlom izvješću da se više poradi o edukacijama o korisnosti cijepljenja u zdravstvenim ustanovama tu ste zbilja naveli u izvješću 1126 edukacija. Savjetovališta za građane spominjete, ali je još uvijek toga premalo 8000 savjetovanja, 70% od savjetovanih se cijepilo, pa nek vam još i to bude nekakav dodatni putokaz da povećate ta savjetovališta. Očito će moći biti koristi. Strategiju za borbu protiv omicrona dajte stvarno stavite na papir i precizno iznesite koji su vam načini i putevi kako ćete jasno obrazložiti građanima i zapravo svima nama što ste zamislili kako da to što prije provedemo. Završno. Poruka nekako i našim sugrađanima. Dakle, tamo gdje je veća procijepljenost veliki je broj zaraženih sada kod omicrona, ali je manje hospitalizaciji i teških kliničkih slika to smo vidjeli s deltom. Naša je dužnost da o tome govorimo i mi zaista pogotovo medicinari srčano o tome govorimo, tako da ćemo jedino na taj način izaći iz pandemije. Molim vas ne radite greške. Šokiralo me kad sam opet danas vidjela nova afera Vinko Kujundžić Kuspis opet platforma za cijepljenje, pa je još dobio nekakvih pet i pol milijuna kuna. Molim vas da to u javnosti obrazložite, da takve stvari više se ne događaju. Dosta nam je zbilja afera. Evo hvala lijepa.
U ime Kluba zastupnika Hrvatskih suverenista završno će govoriti poštovani zastupnik Marijan Pavliček. Nema ga, gubi pravo na govor. Pa će onda u ime Kluba zastupnika HSS-a i Radničke fronte završno govoriti poštovana zastupnica Katarina Peović. Izvolite.
Evo za kraj, znači samo bih konkretizirala ono što smo naveli kao prijedlog. Znači malo sam i u razgovoru sa ministrom prokomentirala što bi to zapravo bilo i odgovor koji smo mi dobili da bi trebalo izraditi stručni elaborat, pa bih samo nešto malo o tome rekla što bi to značilo i mislim zapravo koliko je riječ o kompleksnom pitanju koje nije niti potrebno u ovom trenutku rješavati tako da se za svako radno mjesto izrađuje stručni elaborat. Zašto? To je procedura stvarno za kategoriziranje nekog radnog mjesta za staž u dvostrukom trajanju, beneficirani radni staž. Ali ova situacija u kojoj se mi nalazimo je uistinu situacija vrlo slična ratnoj situaciji. Znači pandemija je izvanredna prilika, izvanredne su okolnosti na djelu. Znači imamo veći broj mrtvih nego, dakle u ratu devedesetih. Imamo prošle godine više umrlih nego u bilo kojoj godini od Drugog svjetskog rata. Znači stvarno je situacija opravdana, da se ne izrađuje elaborate. I ja ću vam reći ministre kako je to izgledalo znači u devedesetima. Evo ovako. Znači nije se naravno izrađivao stručni elaborat, nego staž u dvostrukom trajanju je u radnu knjižicu upisivao Hrvatski zavod za mirovinsko osiguranje na temelju potvrde koju je izdavalo Ministarstvo obrane. Znači sukladno tome uzmemo li znači to u obzir u borbi protiv corona virusa SARS covid ministarstvo bi moglo za vrijeme trajanja krize uzrokovane virusom zdravstvenim radnicima u respiratornim centrima kao i svim radnicima u zdravstvenom sustavu koji su intenzivno uključeni u borbu protiv corona virusa izdavati potvrde zbog omogućavanja staža u dvostrukom trajanju. Znači kao što je tada se izdavalo potvrde čini nam se da bi bilo opravdano na neki način preskočiti tu izradu elaborata. Jer mislim ako uzmemo u obzir i da stvarno sad netko krene izrađivati elaborat, elaborati su vezani uz konkretna radna mjesta. Znači mi bi trebali svako radno mjesto analizirati da li je ono podložno tim kriterijima. Ali ovdje nije taj slučaj. Znači ovo je stvarno i ono što ste vi nama odgovorili u odgovoru neko privremeno stanje na isti način na koje je i ratno stanje privremeno. Jel'? To nisu radna mjesta koja će, nadamo se, to ne bi bilo dobro biti uvijek takva. Znači ovdje imamo stvarno opravdanje da se na neki izvanredan način to riješi, a ponovit ću još jednom bezbroj puta su nam prilazili u svim mogućim situacijama pogotovo medicinske sestre, medicinske sestre koje su uistinu u teškim radnim uvjetima ali i liječnici. Kad sam se evo cijepila na Velesajmu onda mi je liječnica prišla i rekla kako evo ne samo znači da oni rade sa tim vjernim dodatkom koji stvarno nije dostatan. Ali rekla mi je da radi i prekovremene sate svi rade na tom Velesajmu, a da im se ne plaća jer oni rade i više od dozvoljenih prekovremenih radnih sati. Ne može vam se platiti nešto što nije zakonski dozvoljeno. I da oni zapravo cijelo vrijeme rade više nego što oni mogu po nekakvom Zakonu o radu. Prema tome, ljudi su stvarno na izmaku snaga i kad su govorili da su na izmaku snaga ne znam prije par mjeseci onda možete mislit u kakvom su sad stanju. Stvarno je, mislim situacija je takva da više mislim nema pretjerano ni smisla razgovarat o tom, stalno ponavljati da su, da su na, na izmaku snaga i da su zapravo u toj … [[Govornik se ne razumije]] fazi jer uistinu mislim ti ljudi podnose neku, neku, neki tip mislim neki tip ono tlake koja ne može se usporedit s bilo čim što će, nadam se i da će brzo to završiti, ali ne možemo usporedit s bilo čim što smo imali osim kažemo s ratnim uvjetima i zato taj beneficirani radni staž bi se trebao donijeti na način na koji. Naravno mi ćemo ministre proslijedit i sindikatima to što ste vi rekli, ali u konačnici to je ipak vaša odluka, kako god okrenuli sad stali sindikati iza ovog ili ne u krajnosti, u konačnici zapravo to ipak ostaje na HDZ-u i ovoj vladi da donese. Hvala.
Završno će u ime Kluba zastupnika Centra i GLAS-a govoriti poštovana zastupnica Marijana Puljak, izvolite.
Zahvaljujem predsjedavajući. Evo još jednom za, za kraj da ponovimo nešto što očito se dovoljno puta ne ponavlja u javnosti ili oni koji to ponavljaju ne sluša ih se, a to je da je cijepljenje najveće dostignuće u povijesti medicine koje je kroz povijest spasilo živote milijuna ljudi. Obično uvijek vjerujemo našim liječnicima, dakle kad nas ne znam zaboli stomak, kad porežemo se negdje, kad nas zaboli ne znam bubrežni kamenac, zub ili tako dalje idemo k liječniku i slušamo njegove ili njihove preporuke. Međutim, ovdje dakle liječnici su uporni evo cijelo vrijeme posljednje ove 2.g., neumorno pozivaju na cijepljenje, a ljudi ih ne slušaju jer su evo ne znam ili su naglo postali stručnjaci za cjepivo ili ne znam u čemu je problem, pa najednom su prestali slušati svoje liječnike. Imate tu dramatične evo stalno spominjemo i dr. Ivu Ivića iz Splita koji zaista u posljednje vrijeme dramatično nastupa, kaže da rijeka teško bolesnih starih ljudi koji se nisu cijepili prolazi kroz bolnicu i žalosno je da su to stari ljudi, oni koji su svoju djecu redovito cijepili prije 40.g., njihova djeca nisu vratila tu uslugu i nisu cijepila svoje roditelje. Dakle evo poziv djeci, djeco cijepite svoje roditelje. Porazna je dakle činjenica ove pandemije da oni koji upravljaju ovom krizom nisu uspjeli uvjeriti naše građane da se cijepe u dovoljnoj mjeri da nemamo ovoliko strašne brojeve umrlih. Osma smo zemlja u svijetu po broju umrlih na milijun stanovnika, 8. od 195., 4. u EU, dakle 4. od 28 zemalja po broju umrlih na milijun stanovnika. To je strašno, strašan podatak i to je zaista evo vaša ostavština ministre, to je ostavština ove vlade. Kad neko priča o učincima ovih mjera dovoljno je samo da kaže ovu rečenicu i nema dalje. Tijekom današnje rasprave ministri tvitali ste nešto o smrtnosti, pročitala sam evo maloprije tu na medijima, dakle objavili ste neki tvit u stilu imamo nisku procijepljenost, imamo stariju populaciju, pa su brojevi ovih mrtvih na neki način jel normalni, očekivani jel. To je zapravo strašno jel kako na neki način opravdavate sebe, ne razmišljate uopće o odgovornosti, dakle tko je odgovoran za tu nisku procijepljenost, tko je odgovoran dakle za više umrlih nego u Domovinskom ratu. Ja ću spomenut još jednu stvar, prošli put sam kod zadnjeg izvješća isto spomenula o jednoj posljedici ove covid krize koja djeluje zapravo na psihičko zdravlje građana, jedan strašan podatak, psihičko zdravlje je posebno ugroženo djece i strašan je podatak da od Prevlake do Zagreba nemate bolničkog kreveta gdje bi mogla ležati djeca kojima je potrebna pomoć psihijatra. Dakle, evo sad mogu ovaj pričati i osobno. Znam podatke djece koja su sad evo u posljednje vrijeme leže dakle, ja bi rekla i nezakonito u odjelima za odrasle jel od Prevlake do Zagreba nema kreveta za djecu i za adolescente kojima je potrebna pomoć psihijatra. O tome sam govorila ranije, rekla sam da ću vam poslat zastupničko pitanje, u međuvremenu sam pričala i sa ravnateljem bolnice, ali evo nema ministra, al pozivam ga da obrati pažnju i riješi taj 20-godišnji problem, 20.g. upozoravaju stručnjaci na taj problem, stručnjaci iz Zagreba, iz Osijeka koji onda na kraju primaju tu djecu iz ovog području jer ih nemaju gdje drugo smjestiti. Dakle evo ova pandemija nam je odnijela više mrtvih nego Domovinski rad, a vladavina HDZ-a u posljednjih 30.g. gotovo milijun ljudi je odnijela iz Hrvatske, dakle milijun ljudi je otišlo iz Hrvatske. Jedini zaključak kojeg nakon svega možemo izvući najbolja demografska mjera je micanje HDZ-a s vlasti. Hvala.
U ime Kluba zastupnika HDZ-a završno će govorit poštovana zastupnica Maja Grba-Bujević, izvolite.
Hvala g. potpredsjedniče, uvaženi ministre, g. Karas. 10 sati rasprave, nije se čulo ništa novo, a ovo pred nama je izvješće zapravo o aktivnostima vlade, Stožera civilne zaštite RH, državnih tijela, jedinica područne i regionalne samouprave i pravnih osoba sa javnim ovlastima suočenih sa teškoćama 4. i početkom 5. vala, te negativnim učincima novih varijanti koronavirusa delte i omikrona za razdoblje od 1. rujna do 31. prosinca. Izvješće koje je pred nama uključuje učinjeno u zdravstvu, govori o ulozi eu digitalne potvrde, o cijepljenju, naročito booster dozom koja je započela baš u ovom razdoblju, izvještajnom razdoblju za niz parametara koji se prate prateći ove mjere koje su donešene. Dobili smo podatke o provedenim edukacijama, recimo o korisnosti cijepljenja, o radu HZZO-a i cijenu koju plaćamo za ovaj nesretni virus. Izvješće obuhvaća učinke provedbe mjera u djelokrugu rada MUP-a kroz stožer civilne zaštite, pa g. Karas vas lijepo molim da svim djelatnicima sustava civilne zaštite, u moje osobno, ali i u ime mojih kolega iz kluba prenesete zahvalnicu za sve što su radili i što i dan danas suportiraju i sve nas u zdravstvu i u socijali i još u niz drugih aktivnosti. Izvještaj također obuhvaća i jedan dio koji se odnosi na ekonomske mjere, izvještaj obuhvaća sve ono što je učinjeno kroz Ministarstvo rada koje je itekako pratilo cijeli razvoj situacije i pravovremeno reagiralo na sve ono što se moglo učiniti da bi u Hrvatskoj bilo kako tako moguće preživjeti. Isto tako Ministarstvo kulture iz izvješća kojeg čitamo je znatan doprinos dalo u normalizaciji nekakvih ajmo reć onako stvari koje, u kojem ljudi uživaju, a sve to želeći zapravo da nam mentalno ostane onako kao što to treba biti. Ministarstvo školstva i obrazovanja je u izvješću prikazalo sve ono što je radilo sa ciljem da bi djeca išla dalje u školu, da bi djeca išla ne online nastavu pohađala nego da bi bila licem u lice jel to je sigurno najbolje za mentalno zdravlje djece. Tu su uloženi jako jako veliki napori. Ono što je isto tako važno spomenuti iz ovog izvješća je da je Ministarstvo turizma na vrijeme krenulo raditi, da Ministarstvo turizma i sada radi na pripremi naredne turističke sezone, ali tu moramo se podsjetiti da o nama, svima nama ovisi kakva će nam biti turistička sezona i kako će se državni proračun u konačnici puniti. To je važna naša gospodarska grana i svi bi trebali dati doprinos da zapravo na taj način pokažemo da želimo dobro svim onim ljudima koji žive u RH. S obzirom da se radi o izrazito velikom izvješću, da je obuhvaćeni su svi segmenti, da su analize pokazale dobar rad ne samo stožera nego cjelokupne Vlade RH jel su to zapravo međuresorna suradnja, Klub HDZ-a će podržati ovo izvješće jer je to zapravo prikaz kompletnog rada i pristupa onako kako se to u kriznim situacijama i treba raditi.
U ime Kluba zastupnika Socijaldemokrata završno će govorit poštovani zastupnik Erik Fabijanić, izvolite.
Poštovani potpredsjedniče, kolegice i kolege, poštovani ministre. Evo moja prethodnica je govorila u ime kluba i rekla nije se čulo ništa novo, nažalost. Pridružujem se u svakom slučaju čestitkama koje su vezane za napor ne samo medicinskog osoblja nego i pripadnika civilne zaštite, pa ću sada za ovom govornici po četvrti puta apelirat na jednu stvar koju sam rekao čak i na inauguracijskom govoru, dakle kod glasanja o povjerenja vladi na kraju svog govora, a u ovih godinu i pol mandata sam to imao prilike reći još dva puta, a to je pozivam Vladu RH da svojom uredbom konačno riješi materijalna prava mobiliziranih članova civilne zaštite jer oni koji su profesionalci pokriveni su kolektivnim ugovorom MUP-a, njima su još pre dosta vremena ovaj dignute dnevnice na 180 kuna, a ako si slučajno mobiliziran ili dragovoljno ovaj prijavljen još uvijek ti je dnevnica od 150 kuna jer je tako regulirano uredbom vlade, pa onda ajmo bar kad već toliko hvalimo ovaj zbilja velike napore i ako su sve naše misli ovaj isto tako uz medicinsko osoblje posvećeni i civilnoj zaštiti koja je imala veliki trud kod pandemije i uložila velike snage i kod potresa, ne samo u Zagrebu nego širom Hrvatske, dajmo im onda istu dnevnicu kao što imaju i profesionalci. Za to je dovoljna uredba vlade, na to sam, to sam, ovo je četvrti puta da ja to spominjem, il da ja pišem izmjene zakona, znate kako će to završit, nikako. Ovaj i koristit ću i ovu priliku da pozovem građane RH da se cijepe. Zašto? Jer ako se cijepe najvjerojatnije će dobit ovaj najnoviji soj, ali najvjerojatnije će izbjeć bolničko liječenje, a ako već i dođe do bolničkog liječenja neće biti smrtnih slučajeva barem u velikom dijelu. Tog trenutka mi u Hrvatskoj nećemo imati jedan autobus umrlih dnevno koji nam se već događa danima, tjednima, mjesecima. I kad mi govorimo o djeci, da, djecu moramo zaštititi, djeca imaju traume kao što su imali naša djeca kad smo bili u Domovinskom ratu. Meni je kćer rođena '91. s time sam sve rekao. Ali činjenica je da … [[Govornik se ne razumije.]] na žalost i takva najlakše je izliječiti traume baš kod djece. Bio sam početi na kraju svoje prošle rasprave, to je činjenica. Dakle, ako vi gledate traumu od sudara od automobilske nezgode, osiguravajuća društva za traumu koju doživljava, psihološku traumu koju doživljava dijete zbog pretrpljenog straha je izuzetno mala u odnosu na traumu i odštetu koju dobivaš kao odrasla osoba. Žalosno ali istinito. Ali ne volim jeftinu demagogiju kada se pozivamo na djecu zato da bi ostvarili neke svoje sulude političke ciljeve ma sa koje god strane dolazili. Zahvaljujem.
Hvala lijepo. Time ću zaključiti raspravu o ovoj točci. O njoj ćemo glasovati kad se steknu uvjeti. Sada prelazimo na sljedeću točku - Konačni prijedlog zakona o dopunama Zakona o središnjem registru osiguranika, drugo čitanje, P.Z. br. 201. Predlagatelj je Vlada Republike Hrvatske temeljem članka 85. Ustava RH i članka 172. u svezi sa člankom 190. Poslovnika Hrvatskog sabora. Prigodom rasprave o ovoj točki dnevnog reda primjenjuju se odredbe Poslovnika koje se odnose na drugo čitanje zakona. Amandmani se mogu podnijeti do kraja rasprave. Raspravu su proveli Odbor za zakonodavstvo, te Odbor za rad, mirovinski sustav i socijalno partnerstvo. Želi li predstavnik predlagatelja dati dodatno obrazloženje? Da. Poštovani državni tajnik u Ministarstvu rada, mirovinskog sustava, obitelji i socijalne politike Dragan Jelić. Izvolite. Molim vas možemo malo tiše!
Uvaženi predsjedavajući, poštovane saborske zastupnice i zastupnici. Prije svega podsjećam kako je na 8. sjednici Hrvatskog sabora od 12. studenog 2021. godine usvojen Prijedlog zakona o dopunama središnjeg registra osiguranika a sada je pred vama tekst Konačnog prijedloga zakona koji je svojim sadržajem istovjetan usvojenom prijedlogu. Važno je istaknuti kako središnji registar osiguranika REGOS je institucija koja se bavi vođenjem i održavanjem registra podataka o doprinosima za obvezna mirovinska osiguranja po osiguranicima izborom i promjenom obveznog mirovinskog fonda, evidencijom uplaćenih doprinosa, te prikupljanjem i kontrolom podataka po osiguranicima za obvezna mirovinska osiguranja. Zakon o REGOS-u propisuje ovlasti i poslove iz djelokruga REGOS-a u koje između ostalog spada i povezivanje podataka o obračunatim doprinosima za mirovinsko osiguranje na temelju individualne kapitalizirane štednje, te doprinosu za mirovinsko osiguranje na temelju generacijske solidarnosti s podacima o pripadajućim uplatama. Poslodavci isplatitelji drugog dohotka, tj. obveznici podnose izvješće o primitcima, porezu na dohodak i prirezu, te doprinosima za obvezna osiguranja, odnosno skraćeno obrasce JOPPD na kojima iskazuje obveze doprinosa za mirovinsko osiguranje na temelju generacijske solidarnosti prvi mirovinski stup, zbirno za sve radnike odnosno primatelje drugog dohotka tj. osiguranike. Doprinos se uplaćuje na osobni identifikacijski broj, OIB obveznika u ukupnom iznosu za sve osiguranike REGOS obrasca JOPPD povezuje sa uplatama doprinosa uz uvjet da su podaci o vrsti doprinosa OIB obveznika i oznaci izvješća na uplati istovjetni podacima iskazanim na obrascu JOPPD. Nakon toga uplaćeni doprinosi raspoređuju se po osiguranicima. Obveznici prilikom popunjavanja naloga za plaćanje često griješe upisujući pogrešnu oznaku obrasca ili jednom uplatom plaće zaduženja iskazana na više obrazaca za JOPPD. Uslijed toga uplate doprinosa za prvi mirovinski stup evidentiraju se kao nepovezane. Kako bi se nepovezani obrasci JOPPD povezali sa uplatom obveznici su dužni putem sustava e-poreza podnijeti zahtjev za povezivanje nepovezanih obrazaca JOPPD. Međutim, jedan dio obveznika to ne čini, te se uplate ne mogu povezati sa obrascima i rasporediti po osiguranicima. Važno je naglasiti kako je od uvođenja sustava objedinjenog prikupljanja podataka putem obrasca JOPPD od 1. siječnja 2014. zaključno do 31. prosinca 2021. ukupno evidentirano oko 887 milijuna kuna nepovezanih uplata doprinosa prvog stupa, odnosno 0,54% od ukupnih doprinosa za prvi stup mirovinskog osiguranja što je posljedica pogrešnog popunjavanja obrasca od strane obveznika uplate doprinosa. Važećim Zakonom o REGOS-u regulirano je povezivanje uplate doprinosa za mirovinsko osiguranje temeljem individualne kapitalizirane štednje drugi stup sa zaduženjima iz obrasca JOPPD po službenoj dužnosti bez pristanka obveznika plaćanja doprinosa od 1. srpnja 2018. ali ne i povezivanja uplata doprinosa za mirovinsko osiguranje temeljem generacijske solidarnosti prvi stup. Nepovezane uplate doprinosa drugog stupa mirovinskog osiguranja na dan 31. Prosinca 2021. iznose oko 352 milijuna kuna što iznosi 0,37% od ukupno uplaćenih doprinosa drugog stupa. Preciznije definiranje načina roka i povezivanje podataka, te evidentiranje izvješćivanje o povezanim podacima i raspored nepovezanih uplata doprinosa za drugi stup bez pristanka obveznika plaćanja doprinosa uređen je Pravilnikom o povezivanju podataka o doprinosima za obvezna mirovinska osiguranja. U vezi donošenja ovog zakona bilo je potrebno osigurati tehničke preduvjete i uskladiti postupanje sa Poreznom upravom Ministarstva financija, te Pravilnikom o izmjenama i dopunama Pravilnika o porezu na dohodak je propisalo povezivanje po službenoj dužnosti svih javih davanja iz svoje nadležnosti sa stupanjem na snagu od 1. siječnja 2022. godine. Stoga će se ovom dopunom zakona uskladiti postupanje REGOS-a i Porezne uprave u povezivanju uplata javnih davanja, stvoriti pravni okvir za rješavanje problema nepovezanih uplata doprinosa za prvi stup mirovinskog osiguranja bez pristanka obveznika plaćanja doprinosa i ujednačiti pravila povezivanja nepovezanih uplata doprinosa za prvi i drugi mirovinski stup. Ističem zaključno kako donošenje ovog zakona ne utječe na ostvarivanje prava osiguranika već samo rasterećuje obveznike plaćanja doprinosa od dodatnih administrativnih poslova oko rješavanja nepovezanih uplata. Zahvaljujem se na pažnji, te vas pozivam da usvojite ovaj Konačni prijedlog zakona kojim će se dodatno unaprijediti postupak povezivanja uplate javnih davanja. Hvala lijepa.
Hvala. Imamo nekoliko replika. Prva je poštovane zastupnice Peović.
Dobar dan zapravo već dobro večer! Ja bih vam postavila pitanje koje sam vam postavila na Odboru za rad, a zbog hrvatske javnosti. Malo ću o tome više u svojoj pojedinačnoj raspravi i bez obzira što je ovdje riječ o nečem što je prilično formalno i što su i naši članovi odbora rekli da je nešto što smo mogli možda i brže u toj proceduri odraditi ja bih vas molila samo da mi odgovorite na jedno pitanje. Smatrate li da je brojenje broja osiguranika kao broja zaposlenih u redu? Mislite li da je to korektno?
Poštovani državni tajnik.
Poštovana saborska zastupnice Peović, da to ste pitanje već postavili, a ja mislim da je u redu iako znamo da ima nekih 10-15.000 koji uplaćuju doprinos po nekim, po nekim drugim uvjetima međutim to je po meni vrlo, vrlo mali broj s obzirom na broj osiguranika kojih je sad evo skoro milion i 600 u ovom trenu tako da je to po meni najbolji način jer svakodnevno sa HZOM-om mi dobijamo al bukvalno na svakodnevnoj razini koliko je ljudi ušlo u sustav, koliko izašlo, koliko razlika s obzirom na prethodne godine tako da izuzev tih nekih manjih anomalija, ali koji opet uplaćuju nešto i u mirovinski sustav i sve jel ne bi, ne bili u sustavu HZMO-a ja mislim da je taj broj pošten i da ga je dobro gledati u kontekstu naročito dugogodišnjeg praćenja plus minus. Je li ako gledamo 2019. i 2022. tih ljudi je bilo isto tako da ta mala razlika ne znači puno.
Poštovana zastupnica Pocrnić Radošević.
Hvala potpredsjedniče. Poštovani državni tajniče pred nama je konačni prijedlog zakona, u prvom čitanju postignuta je visoka suglasnost oko izglasavanja zakona stoga očekujemo da će ovaj zakon brzo stupiti na snagu. Rekli ste da su osigurani i tehnički preduvjeti u smislu aplikacije REGOS-a i Porezne uprave ono što još preostaje je Pravilnik o povezivanju podataka s doprinosima za obvezna mirovinska osiguranja koji treba donijeti vaše ministarstvo i onda bi zakon zaista i mogao se i provoditi. U kojoj je to fazi i kad ga možemo očekivati?
Poštovani državni tajnik.
Pa pravilnik je već u fazi izrade nacrt, znači on nije isto toliko kompliciran jer imamo pravilnik i za drugi stup tako da će on biti donesen čak prije zakonske odredbe koja piše u zakonu i nakon toga ćemo moći znači povezivati prvi stup tako da naši osiguranici više neće morati ispunjavati nikakve dokumente ni preko e-porezne ni preko ostalih sustava.
Poštovana zastupnica Vlašić Iljkić.
Zahvaljujem. Poštovani potpredsjedniče, poštovani državni tajniče, nedavno smo imali priliku čitati u medijima da imamo čak više od 209.000 zdravstvenih osiguranika nego stanovnika te da imamo i više birača nego punoljetnih građana. Ovdje imamo mirovinski sustav koji sad popravljamo i povezujemo nepovezane uplate za prvi mirovinski stup kako bi omogućili nepovezivanje nepovezanih uplata jer je evidentirano gotovo 84 milijuna kuna nepovezanih uplata. Koliko je moguće zapravo da i u ovom mirovinskom sustavu imamo više osiguranika na temelju ovih nepovezanih uplata što zapravo može dovesti i do pogrešne statistike i ukupnog broja osiguranika, stvarnog broja.
Poštovani državni tajnik.
Poštovana saborska zastupnice hvala lijepa na pitanju. Pa kao što sam rekao u uvodnom izlaganju znači ovo usklađenje ne utječe na broj osiguranika niti nam remeti bilo šta. Znači i oni osiguranici kojima je njihov poslodavac ili bilo tko uplatio njihov prvi stup u solidarni znači kao solidarnu uplatu za mirovinu on će dalje imati sva prava na svoju mirovine kao i prije međutim taj novac ni neće biti povezan sa nekim njegovim računom unutar sustava rizici sustavnog proračuna i jednostavno ovim samo rješavamo te na neki način aritmetičke odnosno proračunske greške tako znači tih nepovezanih sredstava znači točno gdje stoji, ali on uopće nema veze sa brojem osiguranika i ne utječe na nikakva prava budućih osiguranika odnosno budućih umirovljenika.
Poštovana zastupnica Blažević.
Hvala lijepo. Poštovani državni tajniče dakle povezivanje ovih uplata odnosno nepovezanih uplata po službenoj dužnosti ide u prilog obveznicima odnosno poslodavcima ali i državnoj administraciji. Sad imam nekakva dva reći ću praktična pitanja čisto malo evo zbog javnosti. Može li poslodavac obveznik uplate sam ispraviti pogrešku unesenu u obrazac IOPPD npr. putem sustava e-porezna i utječe li nepovezanost uplate mirovinskog prvog stupa o kojem danas govorimo na obračun za mirovine osobe o kojoj se radi odnosno koja je u stvari za koju se evidentirala nepovezana uplata?
Poštovani državni tajnik.
Poštovana saborska zastupnice hvala na pitanju. Odgovor na drugi dio pitanja znači bez obzira ako je nepovezana uplata i ako je i u budućnosti zbog nekog razlog bude nepovezana, vidimo da i u drugom stupu uvijek ima manjih nepovezanih uplata to ne utječe na status osiguranika. Znači on onu svoju mirovinu koju je zaslužio svojim radom i svojim uplatama u prvi i drugi stup će dobiti u punoj mjeri. Znači taj novac jednostavno samo ne bude raspoređen na neki način na njegov račun nego bude u rezervi ili na nekim drugim pozicijama državnog proračuna, a pošto i u ovom zakonu u roku od 6 mjeseci, znači ako se u roku od 6 mjeseci ne povežu uplate onda ide automatsko povezivanje uplata. Znači ako poslodavac ili bilo tko vidi da je slučajno pogriješio u OIB-u ili nečemu on u roku ovih 6 mjeseci sam može preko e-porezne unijeti ispravne brojeve i povezati te uplate kao što su i dosada mogli.
Hvala vam lijepa, možete se vratiti na mjesto. Žele li izvjestitelji odbora uzeti riječ? Ne. Otvaram raspravu i prva će u ime Kluba zastupnika HDZ-a govoriti poštovana zastupnica Anita Pocrnić Radošević. Izvolite.
Hvala predsjedavajući. Poštovani državni tajniče, poštovani kolegice i kolege, pred nama je Konačni prijedlog Zakona o dopunama Zakona o središnjem registru osiguranika. Cilj ovog zakona kojim se mijenjaju svega 4 članka je propisivanje ovlasti REGOS-u za povezivanjem nepovezanih uplata doprinosa prvog mirovinskog stupa bez pristanka obveznika plaćanja doprinosa kao što je to već propisano za povezivanje nepovezanih uplata doprinosa drugog mirovinskog stupa. Sad ću malo pojasniti što to u stvari znači. Dakle, svi mi odnosno naši poslodavci i svi oni koji ostvaruju dohodak obveznici su uplate 15% doprinosa za prvi mirovinski stup odakle se financiraju sadašnje mirovine. Zato i govorimo o prvom stupu kao sustavu generacijske solidarnosti. 2020.g. po toj osnovi uplaćeno je 21 milijarda kuna. Također obveznici su uplate 5% od doprinosa za individualno kapitaliziranu štednju ili drugi stup na naše osobne račune u obveznim mirovinskim fondovima koji sami odberemo ili nas sustav automatski svrstava u određenu kategoriju i onda se ti novci tijekom godina kapitaliziraju i na koncu se imovina posredstvom mirovinskih osiguravajućih društava pretvara u mirovinu. Na taj način prošle godine uplaćeno je 7,5 milijardi kuna. Sredstva doprinosa koja se mjesečno uplaćuju izvršavaju na prolaznom računu. To je u stvari jedno centralno mjesto uplate doprinosa, mjesto odakle se uplate raspoređuju po osiguranicima. Ako su poslodavci ispravno podnijeli izvješće o primicima, porezu na dohodak i prirezu, te doprinosima za obvezna osiguranja, to je JOPPD obrazac, onda nemamo nikakav problem i ta se sredstva, doprinosi za prvi i drugi stup kanaliziraju na naše osobne račune i državni proračun. Međutim, ako poslodavac nije podnio, nije ispravno podnio JOPPD obrazac tu se može dogoditi pogreška prilikom unosa OIB-a, može biti pogrešan iznos uplate, veći iznos uplate ili zbirne uplate na nekoliko prethodnih mjeseci, onda su ta sredstva nepovezana i ona završavaju na privremenom računu Regosa, dakle tamo gdje mu u stvari nije krajnje mjesto, ali postoji mjesto za to i ono se svrstavaju na privremeni račun Regosa. Ministarstvo rada i Vlada RH je 2018.g. propisala da Regos ima službenu ovlast povezivati nepovezane uplate drugog stupa i vraćati ih na osobne račune korisnika obveznih mirovinskih fondova. Rok za to je 8 dana od zaprimanja nepovezane uplate. Od siječnja 2002.g. do danas uplaćeno je više od 94 milijarde kuna doprinosa drugog stupa. U roku od 8 dana povezuje se 95% uplata, a nepovezanih uplata danas u drugom stupu ima oko 0,37%, a u tijeku 2021.g. s privremenog računa povučeno je skoro 355 milijuna kuna, što znači da takav sustav funkcionira. Što se tiče doprinosa prvog stupa u razdoblju od 2014.g. do danas u njega je uplaćeno više od 165 milijardi kuna doprinosa, od čega je povezano 99,5%, a nepovezane uplate čine oko 0,54%, što u ovom trenutku iznosi 887 milijuna kuna. Ovim današnjim predmetnim zakonom Regos će dobiti službenu ovlast kao i za neraspoređena sredstva drugog stupa da ih može kanalizirati tamo gdje im je mjesto, a mjesto im je na osobnim računima osiguranika. Bitno je i naglasiti da poslodavci odnosno obveznici uplate doprinosa preko sustava e-porezna mogu, mogu provjeriti jesu li svi JOPPD obrasci popunjeni kako treba i ako nisu oni to mogu popraviti, pa neće trebati intervencija po službenoj dužnosti. Isto tako je važno naglasiti i da naša buduća mirovina nema veze s tim što su sredstva našeg doprinosa eventualno neraspoređena zato jer se mirovina računa temeljem visine plaće i radnog staža. I naravno, što su oba parametra veća viša je i mirovina. Kad već spominjemo i mirovine danas osvrnut ću se na današnje mirovine. Prosječna mirovina bez međunarodnih ugovora danas iznosi oko 3.000 kuna, što je 40,6% udjela u prosječnoj neto plaći. Prosječna starosna mirovina za osiguranike sa stažom većim od 40.g. je oko 5.000 kuna, što je 67% udjela u prosječnoj neto plaći. Dokaz je to da duži ostanak u svijetu rada osigurava i višu mirovinu u budućnosti. U posljednjih 5.g. sve mirovine za milijun i 232 tisuće umirovljenika rasle su za 18%. Za one umirovljenike koji primaju najniže mirovine, a njih je oko 270 tisuća mirovine su rasle za više od 23%. Usporedimo li to s prethodnim razdobljem od 2011. do 2015. mirovine su rasle kada su mirovine rasle za svega 4,6%. Također bitno je naglasiti i omjer radnika i umirovljenika koji je prema posljednjim podacima jedan umirovljenik na 1,28 radnika, a prilikom preuzimanja vlasti od SDP-a stanje je bilo 1 naprema 1,14 i naravno to nije došlo samo po sebi, ova vlada uložila je brojne napore i zakonske izmjene da bi se povećale mirovine umirovljenicima. Tako je proširen krug umirovljenika koji mogu raditi i primati mirovinu, što je umirovljenicima omogućilo ostvarivanje dodatnog prihoda, te postupni izlazak iz svijeta rada. Ovu mjeru sada koristi oko 19.000 umirovljenika. Kao demografska mjera u sklopu mirovinskog sustava majkama i posvojiteljicama uveden je dodatni staž od 6 mjeseci za svako rođeno i posvojeno dijete, čime se mirovina povećava za oko 2% i ublažavaju razlike u visini mirovina između žena i muškaraca. To sada koristi više od 40, gotovo 43.000 korisnica. Također je uveden i povoljniji model usklađivanja mirovina prema kojem se umirovljenicima osigurava primjerenija usklađenost visine njihovih mirovina u odnosu na porast plaća odnosno rasta potrošačkih cijena. Od uvođenja povoljnijeg modela usklađivanja mirovine su povećane za 7,8%. I za usklađivanje mirovina u 2021.g. utrošeno je ukupno oko 650 milijuna kuna. Također je udvostručeno povećanje mirovinskog faktora za kasniji odlazak u starosnu mirovinu tzv. bonifikacija s prijašnjih 0,15% na 0,34% za svaki mjesec odlaska u mirovinu nakon propisane starosne dobi. Na taj način stimulira se kasniji odlazak u starosnu mirovinu, nagrađuje duži ostanak u svijetu rada te omogućuje ostvarivanje većih mirovina. Nadalje, od 1. srpnja 2019. g. najniže mirovine povećane su za 3,13% te se ovom mjerom povećava donja razina prava iz mirovinskog osiguranja. Najniže mirovine porasle su ukupno za 23%, za više od 280 tisuća korisnika. Također, u cilju poboljšanja položaja osoba s invaliditetom, podignuta je naknada plaće koja se isplaćuje invalidu rada za vrijeme profesionalne rehabilitacije najmanje u iznosu minimalne bruto plaće te je podignuta starosna dob do koje se stječe pravo na profesionalnu rehabilitaciju sa 53 na 55 godina. Također, sustav kapitalizirane štednje unaprjeđen je nizom izmjena, poput daljnjeg smanjenja administrativnih troškova i liberalizacije ulaganja u mirovinskih fondova. Podaci pokazuju da II. mirovinski stup dobro posluje će se imati značajnu ulogu za buduće umirovljenike, odnosno one koji će odlaziti u mirovinu u idućih 10 do 15 godina. Slijedom navedenog, još bi se osvrnula i da je u svibnju 2020. g. donesen Zakon o nacionalnoj naknadi za starije osobe kojim je naš pravni sustav uveden, u kojem je u naš pravni sustav uveden novi institut nacionalne naknade za starije osobe. To je novčano primanje za hrvatske državljane, starije od 65 godina s prebivalištem u RH od 20 godina prije podnošenja zahtijeva koji nisu korisnici mirovine niti nekih drugih primanja. Slijedom navedenog, Klub HDZ-a podržat će Konačni prijedlog zakona o dopunama Zakona o Središnjem registru osiguranika. Hvala.
U ime Kluba zastupnika HSS-a i Radničke fronte govorit će poštovana zastupnica Katarina Peović. Izvolite.
Evo, dobra večer svima koji su hrabro ostali do kraja. Znači, riječ je o zakonskom prijedlogu za koji možemo reći da većina neće imati pretjerano komentara, dapače, na Odboru za rad smo rekli da bi to možda moglo se i u bržem postupku donijeti, ukratko je već rečeno o čemu se tu radi. Znači, kako postojećim zakonodavnim okvirom nije propisano povezivanje podataka o uplatama doprinosa za obvezno mirovinsko osiguranje na temelju generacijske solidarnosti, I. stup mirovinskog osiguranja po službenoj dužnosti, bez pristanka obveznika plaćanja doprinosa, ovim se izmjenama to omogućuje. Ovim se izmjenama propisivanje ovlasti REGOS-u da po službenoj dužnosti bez pristanka obveznika plaćanja doprinosa provede povezivanje nepovezanih uplata doprinosa za obvezno mirovinsko osiguranje na temelju generacijske solidarnosti. E sad, ovdje smo čuli neke podatke, malo mi se čini da su drugačiji od onog što ste na Odboru govorili, ali ajmo reći, neću valjda pogriješiti, kaže da danas ukupno je evidentirano gotovo 800 i nešto milijuna kuna nepovezanih uplata doprinosa I. stupa mirovinskog osiguranja, što je tek nekih 0,54 od ukupnih uplata doprinosa za I. stup mirovinskog osiguranja. Rekli ste nam i da je negdje oko 0,37 nepovezanih podataka u II. stupu. Znači riječ je o vrlo malom broju. Također, iz Ministarstva su nam u raspravi na Odboru rekli da nepovezane uplate doprinosa za obavezno mirovinsko osiguranje ni do sada, to je isto važno reći, nisu utjecale na ostvarivanje prava osiguranika te Porezna uprava vrši kontrolu uplata, znači sve je to više-manje formalnost i procedura je možda trebala biti i brža, ali ja bih postavila pravo pitanje, znači zašto se HDZ toliko brine o Središnjem registru osiguranika, a već sam u svojoj replici sugerirala zašto, ne samo zbog radnika. To je znači jedan ozbiljan izvor statističke manipulacije kojom zapravo HDZ-ovci govore da nam je dobro i da očito ljudi više ne vjeruju svojim očima i upozoravaju da bi trebali vjerovati onom što HDZ kaže. Kada znači se i Vlada i Plenković hvale uspjesima, ali HDZ često na svojim stranicama, kao ministar Aladrović, onda navode podatke HZMO-a koji vodi statistiku osiguranika odnosno zaposlenih osoba u RH, i uporno ponavljaju da je taj broj veći nego prije Covid krize. Evo imate izjavu Plenkovićevu iz 6. mj. '20. g., broj zaposlenih, više od 2 000, broj zaposlenih je veći od 2 000 no na kraju veljače, dakle prije početka korona krize u 6. mj., znači od 2. mj., 2 000 više osoba je zaposleno. No, dakle riječ je o dosta velikoj manipulaciji, koja ja mislim slabu tu opozicija ističe. Naime, zaposlenici i osiguranici nisu nužno jedno te isto. Znači u statistiku osiguranika ulaze, recimo, osobe s produženim osiguranjem, mladi na stručnom osposobljavanju bez zasnivanja radnog odnosa, tu se broje svakakvi ugovori, a Hrvatska je godinama, je li, prva u EU po tim kratkotrajnim ugovorima o radu, čak 4,6% radnika Hrvatske radi na ugovoru u trajanju od 3 mjeseca, prosjek EU je samo 2%, tu se također, broje i strani radnici koji se sada uvoze više nego prije zbog potpune liberalizacije uvoza radne snage i potpunog ukidanja kvota, itd., itd. Sad ću vam reći koliko je to broj s kojim manipulira HDZ, znači prošle godine je bilo 16 700 osoba manje zaposleno no što ih je osigurano, znači nije baš mali broj, a prije 2 godine je taj broj bio 26 000 manje. Znači možemo reći da HDZ manipulira s desecima tisuća ljudi koji nisu zaposleni, ali su osiguranici. Sad državni tajnik je rekao, to je mali broj u odnosu na 1 600 000 zaposlenih, ali ako se premijer hvali da je 2 000 više zaposlio, onda to nije mali broj, je l'? To nije mali broj jer ovdje govorimo o desecima onih koji su osiguranici, a nisu zaposleni. Također, imate Državni zavod za statistiku je 2021. objavio neke bitne podatke o radno sposobnim, radno aktivnom stanovništvu, broju zaposlenih, broju nezaposlenih, neaktivnom stanovništvu i tamo ćete naći podatak da je od 2018. g. do danas 60 000 ljudi manje u ukupnom broju radno sposobnog stanovništva u samo 3 godine, 60.000 ljudi manje. Da je 19.000 manje radno aktivnih da je zaposlenih više-manje stalno isti broj milijun i 600 tisuća, da je nezaposlenih samo 1.800 manje u 3 godine, no najšokantniji podatak koji ćete naći u toj statistici Državnog zavoda za statistiku je da je čak skoro milijun ljudi radno sposobno, ali nije zaposleno. Znači kad mi govorimo o problemima uglavnom govorimo o iseljenima, ali imamo i ogroman zapravo kapacitet neiskorišten, zemlja koja skoro milijun ljudi znači ne iskorištava, koji nisu radno sposobni ne može napredovati to je sigurno. I kad kažemo, kad slušamo znači Plenkovića da se često hvali sa brojem, većim brojem zaposlenih onda treba uvijek upozoriti na ovu manipulaciju jer nije riječ o malim brojkama ako govorimo od 10-cima tisuća to je ozbiljna manipulacija, ali uopće da i ne spominjemo evo ovdje kolegica isto počela navoditi te brojke koliko je osigurano, koliko je porasla mirovina, nije navela ono što često u šalabahteru HDZ-a kaže da je stopa nezaposlenosti pala. Evo recimo znači Andrej Plenković se hvali stopa nezaposlenosti pala s 13% na 7%, a nikad ne navodi kako je došlo do pada te stope nezaposlenosti, a naravno svi znamo da je ona tu zato što se toliko ljudi iselilo. To je gotovo možda evo vezujem se za onu raspravu koju smo vodili jednako morbidno ko da navodite veći postotak zdravih nakon što ste sve ljude komorbiditetom jednostavno izložili korona virusu zbog potpuno liberalnih mjera koje su kod nas vladale. E sad, to su stvarno sjajni alati HDZ-ove šalabahterske kuhinje malih statističkih manipulacija stoga bih volila upozoriti opoziciju da se toga, da se toga drži odnosno da trebamo odgovarati na to. Tako isto recimo navodno smanjenje stope nezaposlenosti koje se navodi ta niska stopa nezaposlenosti se često navodila još 2019. godine kada je ona došla na tu povijesno nisku razinu ispod 7%, ali tada smo već imali oko 300.000 ljudi iseljenih. Znači danas čak imamo znači stopu radno sposobnog iseljenog stanovništva 17,6%. Znači to je apsolutni smo rekorderi, mislim da su jedino Rumunji ispred nas u tome. Stopu zaposlenosti HDZ indikativno nikad ne spominje. Mi smo znači po stopi zaposlenosti neki od najgorih u Europi ispod nas su samo Španjolska, Italija i Grčka stoga bih upozorila da iako ovdje imamo riječ o jednom ajmo reći formalnom zakonu, dobro i mi ćemo ga podržati, iako se i prije znači ništa nije dešavalo osiguranicima, ali da treba voditi knjige pošteno, ali treba te knjige koje se vode pošteno i onda pošteno interpretirati. Hvala.
U ime Kluba zastupnika SDP-a govorit će poštovana zastupnica Martina Vlašić Iljkić. Izvolite.
Zahvaljujem poštovani potpredsjedniče. Poštovani državni tajniče, poštovane kolegice zastupnice i zastupnici, pred nama je Konačni prijedlog Zakona o dopunama Zakona o središnjem registru osiguranika. Kako smo imali priliku čuti na Odbor za rad, mirovinski sustav i socijalno partnerstvo ispred predlagatelja još u prvom čitanju pa i u drugom čitanju radi se zapravo o tehničko knjigovodstvenoj stvari. U tom smjeru smo i proveli raspravu u prvom čitanju te sada imamo raspravu u ovom drugom čitanju u kojem nema nikakvih izmjena i moram napomenuti da nažalost rasprava o puno važnijim zakonima u protekla 2 tjedna je provedena kao objedinjena. Primjerice reformski paket sustava socijalne skrbi kad smo imali 7 zakona, objedinjeni paket za raspravu ili jučer primjerice reforma pravosuđa kada je objedinjena rasprava također onemogućila kvalitetnu raspravu i raspravu vezano za sadržaj zakona. Tako da evo, a u ovoj knjigovodstveno kako smo čuli knjigovodstvenoj stvari imamo priliku za raspravljati evo u dva čitanja neograničeno vremenski ovisno o prijavljenim tako da o tome bih htjela samo ukazati na apsurd što se tiče prioriteta. Ovdje moram također istaknuti i referirat se i na kolegicu koja je napomenula odnosno u kontekstu i ove reforme sustava socijalne skrbi i brizi za umirovljenike i spomenula je naknadu za starije osobe koje nemaju primanja odnosno koje nemaju mirovinu ili nisu korisnici zajamčene minimalne naknade, treba reći da podaci govore zapravo o uspješnosti te naknade. Od planiranih 20.000 korisnika koliko je planirano prema toj naknadi imamo na kraju planiranih oko 5 odnosno imamo oko 5.000 korisnika što je zapravo ili ako govorimo o indeksu izvršenja svega 33% je sredstva planiranih u protekloj godini utrošeno na tu naknadu. Tako da o uspješnosti planiranja i zapravo o broju korisnika sami podaci govore i mislimo da svakako po informiranju korisnika i da do nekakvih promjena što se tiče tih naknada svakako treba voditi računa, a pogotovo što smo imali i sad povećanje zajamčene minimalne naknade kad ova nacionalna naknada za starije osobe zapravo više nema smisla da je iznos i 800 kuna te očekujemo i povećanje da ona sad iznosi u kontekstu zajamčene minimalne naknade i 1.000 kuna. No, krenimo o osiguranicima, dakle postojećim zakonodavnim okvirom nije propisano povezivanje podatka o uplatama doprinosa za obvezno mirovinsko osiguranje na temelju generacijske solidarnosti tzv. prvi mirovinski stup osiguranja po službenoj dužnosti bez pristanka obveznika plaćanja doprinosa. Zakon o središnjem registru osiguranika propisuje povezivanje podataka o uplatama doprinosa za obvezno mirovinsko osiguranje na temelju individualne kapitalizirane štednje po službenoj dužnosti bez pristanka obveznika plaćanja doprinosa za uplate starije od 6 mjeseci sa zaduženjima iz izvješća o primicima, porezu na dohodak i prirezu, te doprinosima za obvezno osiguranje tzv. obrazac JOPPD. Isplatitelji plaće naknade plaće drugog dohotka su dužni na propisanim obrascima podnijeti podatke Regosu odnosno Regosu i poreznoj upravi tzv. zajednički obrazac prilikom svakog plaćanja doprinosa za obvezna mirovinska osiguranja. U praksi to zapravo znači da dolazi do nepovezanih uplata sve dok isplatitelji ne podnesu odgovarajuće obrasce ili zahtjeve za povrat odnosno preknjiženje. Kako smo imali uvodno priliku za čut budući da obveznici ne podnese zahtjev za povezivanjem nepovezanih obrazaca JOPPD-a evidentno je gotovo da postoji 840 milijuna kuna nepovezanih uplata doprinosa prvog mirovinskog stupa ili 0,52% od ukupnih uplata doprinosa za prvi mirovinski, prvi mirovinski stup odnosno prvog mirovinskog osiguranja. Ovim izmjenama zapravo zakona se omogućuje povezivanje uplata i nadamo se da će se na neki način riješiti ovaj sustav i vjerujem da će na dobrobit zapravo i građana jer sigurno da su imali određene poteškoće i iako smo imali čuti priliku da nije bilo poteškoća ostvarivanja određenih prava ipak iz prakse smo imali priliku za dobit informaciju da ipak su određena poteškoća kod građana stajala što se toga tiče, tako da smo mi voljni odnosno kao i u prvom čitanju Klub SDP-a će podržati ovu izmjenu da se ne bi događale znači takve nepovezane uplate odnosno da se i ovom sustavu pruži prilika da se riješi i kako kažete ne utječe na broj osiguranika, no evo malo smo skeptični budući da svaki sustav kojeg se dotaknemo ima određenih problema u evidencijama o, u statistici, u interpretaciji svega. Mislim da svakako treba vodit računa o svim tim sustavnim izmjenama. Zahvaljujem.
U ime Kluba zastupnika Socijaldemokrata govorit će poštovani zastupnik Erik Fabijanić, izvolite.
Poštovani potpredsjedniče, kolegice i kolege, predstavnici predlagatelja. Moja namjera je bila biti kratak, al možda se i odužim ako ćemo gubit vrijeme na hvalospjevima i postignućima ovaj onoga što je učinila ova vlada za umirovljenike jer je i to isto diskutabilno, nešto o tome je ovaj govorila i kolegica Peović. Naime, Klub Socijaldemokrati će podržat ovaj, ove izmjene zakona. Ono što je bila i moja primjedba koju ću ovdje kratko ponoviti na samom Odboru za rad je to, čekali smo 3.g., mislim da smo to trebali napravit ranije. Da, ima još jedna stvar koja je vrlo bitna u čitavoj ovoj priči, a to je dakle onog trenutka i nije problem kad govorimo o osiguraniku za ono što je buduće, dakle kad se zakon izmijeni i kad se donese pravilnik. Međutim, moje je pitanje što ako je netko već podnio zahtjev za mirovinu i ostvario mirovinska prava, kako će se njemu izračunat mirovina dok ne dođe do podudaranja jer ovdje nije pitanje uvjeta staža, znamo staž je čist, u bazi podataka imamo staž, ali ovdje je pitanje kako ćemo izračunat mirovinu jer mirovina se izračunava već dosta dugo vremena u Hrvatskoj isključivo po retributivnom sustavu, a to znači na temelju uplaćenih doprinosa koji jesu u sustavu generacijske, generacijske solidarnosti. Ali ću iskoristiti ovu priliku da još jednom budem konstruktivan, ukinuti od 1. siječnja ove godine matični broj građana, ali ga još uvijek nalazimo ako napišete mirovinsko.hr odite pod tiskanice, onda ćete vidjet da na svim obrascima i dalje stoji matični broj građana kao zahtjev, pa se toplo nadam da ovaj da će mirovinsko reagirati puno brže nego što je reagirao Regos po pitanju podudaranja ovih, ovih slučajeva. Znam da je sustav ljudi i djelatnika koji rade u mirovinskom sustavu itekako opterećen. Evo koristit ću ovu govornicu da ih još jednom pohvalim za rad, ovaj iako imaju relativno skromne plaće, ali ovo pobogu rade informatičari koji su itekako možda i po outsorsingu dobro i plaćeni, pa neka onda odrade taj posao. Evo, zahvaljujem.
Hvala. Idemo na pojedinačnu raspravu, pa prva će govorit poštovana zastupnica Anita Pocrnić Radošević, izvolite.
Hvala potpredsjedniče, poštovani državni tajniče, kolegice i kolege. Danas govorimo o Konačnom prijedlogu zakona o dopunama Zakona o središnjem registru osiguranika kojeg skraćeno nazivamo Regos. Regos je središnji registar osiguranika, a državna je ustanova za vođenje evidencije o stanju osobnih mirovinskih računa. Osnovna mu je zadaća prikupljanje doprinosa za članove obveznih mirovinskih fondova i vođenje evidencije o osobnim računima članova. Šalteri Regosa su jedino mjesto na kojima se može izabrati obvezni mirovinski fond, a nalaze se u poslovnicama FINA-e. Jedna od zadaća Regosa je i povezivanje podataka obračunatim doprinosima za mirovinsko osiguranje na temelju individualne kapitalizirane štednje drugi stup, te doprinosa za mirovinsko osiguranje na temelju generacijske solidarnosti drugi stup s podacima o pripadajućim uplatama. Današnjim prijedlogom zakona predlažu se izmjene postojećeg zakona na način da će se poboljšati i unaprijediti proces uplate doprinosa za mirovinsko osiguranje na temelju prvog stupa. Obvezu plaćanju doprinosa ima isplatitelj plaće, naknade ili drugog dohotka prilikom svake isplate, a za samostalne obveznike plaćanja doprinosa obveza se utvrđuje rješenjem Porezne uprave. Nepovezane uplate o kojima danas govorimo nalaze se na privremenom računu i nisu transferirane u Fond generacijske solidarnosti kao i svi preostali uplaćeni doprinosi za prvi stup mirovinskog osiguranja. Konkretno to znači da su obveznici uplaćivali doprinose za prvi stup ali zbog krivo popunjenih obrazaca taj novac još nije došao na pravo mjesto odnosno nije raspoređen po osiguranicima odnosno na njihove račune. Najčešće su to greške zbog pogrešno upisane oznake JOPPD obrasca ili je jednom uplatom izvršeno više plaćanja odnosno zaduženja iskazanih na više obrazaca. Radi se o greškama tehničke naravi. Budući se radi o ukupno 0,55 ukupnih uplata ne možemo reći da sustav generalno ne funkcionira, a i danas uplatitelji imaju mogućnost odnosno isplatitelji imaju mogućnost tražiti preknjiženje ili povrat i to preko sustava e-porezna međutim evidentno je da postoje uplatitelji koji to nisu napravili i protekom godina jasno je da niti neće napraviti. Ovim prijedlogom zakona REGOS će dobiti ovlasti da po službenoj dužnosti bez pristanka obveznika provede povezivanje nepovezanih uplata. Povezivanje uplata, uplata za drugi stup već je ranije regulirano i to ga REGOS provodi nakon izmjena i dopuna zakona iz 2018. godine. Navedene izmjene iz 2018. godine također su, njima je uvedena obveza mirovinskim društvima da dio prihoda svake godine ulažu u osnaživanje financijske pismenosti građana o individualnoj kapitaliziranoj štednji. Financijska pismenost je o raznim vrstama štednje godinama bila i je na prilično niskoj razini pa je dobro da je ministarstvo obvezalo mirovinska društva da ulažu u osnaživanje financijske pismenosti. I sam REGOS kao državna ustanova čini napore da se građanima približi tematika iz područja mirovinskih osiguranja pa je tako 2021. godine REGOS otvorio mirovinske informativne centre u 4 regionalna centra, a to Rijeka, Split, Osijek i Zagreb s ciljem otvorenosti i transparentnosti mirovinskog sustava prema javnosti kao i jačanja mirovinske pismenosti građana. Mirovinski informativni centar je mjesto na kojem svi zainteresirani građani i poduzetnici mogu dobiti informacije o mogućnostima koje im se nude vezano uz mirovinski sustav te uz pomoć stručnih i obučenih zaposlenika mogu se informirati o sustavu mirovinskog osiguranja iz djelokruga rada REGOS-a i HZMO-a. Na taj način građanima se olakšava poduzimanje radnji koje će za posljedicu imati bolje financijsko upravljanje te više akumuliranih sredstava za bolji život u starosti. I svakako je cilj povećanje dostupnosti i kvalitete javno dostupnih informacija iz područja mirovinskog osiguranja jer isto tako svima nama se smatram to potrebnim jer svima nama se nameće pitanje koliko smo mi kao građani uopće i financijski pismeni i koliko znamo o sredstvima koje konkretno poslodavci uplaćuju za mirovinsko osiguranje, da li pratimo iznose i uplate na našim računima, gdje se investira novac koji uplaćujemo kroz doprinose, kako posluju fondovi, znamo li uopće koja su naša prava [[Upadica: Hvala.]] i obveze.
Evo možete odmah ostati s obzirom da ste se javili u ime Kluba zastupnika HDZ-a da završno govorite. Izvolite, poštovana zastupnica Anita Pocrnić Radošević.
Hvala. Govorimo o Konačnom prijedlogu Zakona o dopunama Zakona o središnjem registru osiguranika, skraćeno REGOS. Zakon o središnjem registru osiguranika stupio je na snagu 1. siječnja 2014. godine, a 2018. godine je izmijenjen i dopunjen. Zakon propisuje pravni položaj tijela, poslovanje, ovlasti i poslove iz djelokruga središnjeg registra osiguranika REGOS-a, način vođenja registra, izvješćivanje i korištenje podataka iz registra, preostala značajna pitanja za poslovanje REGOS-a. Na raspravi održanoj 11. studenog nije bilo prijedloga i primjedbi u odnosu na prijedlog zakona tako da se tekst konačnog prijedloga zakona o kojem danas raspravljamo, Zakona o središnjem registru osiguranika ne razliku od teksta prijedloga zakona od dopunama istoga. U samom zakonu nije bilo većih zahvata, promjene su obuhvatile svega 4 članka. Predloženim promjenama propisuju se ovlasti u REGOS-u za povezivanje nepovezanih uplata doprinosa prvog mirovinskog stupa i to bez pristanka obveznika plaćanja doprinosa kao što je za doprinose drugog mirovinskog stupa već propisano 2018. godine. Donošenje ovog zakona ne utječe na ostvarivanje prava osiguranika nego rasterećuje obveze plaćanja doprinosa, obveznike plaćanja doprinosa od dodatnih administrativnih poslova oko povezivanja nepovezanih uplata. Za provedbu konačnog prijedloga zakona bilo je potrebno osigurati tehničke preduvjete za provođenje povezivanja nepovezanih uplata po službenoj dužnosti. To se odnosi na implementiranje programskih rješenja kroz zajedničku aplikaciju REGOS-a i Porezne uprave te ujednačavanje postupanja u povezivanju predmetnih nepovezanih uplata doprinosa za mirovinsko osiguranje međugeneracijske solidarnosti odnosno prvog stupa mirovinskog osiguranja. Budući da se radi o međuresornoj suradnji Ministarstvo financija je Pravilnikom o izmjenama i dopunama Pravilnika o porezu na dohodak propisalo povezivanje po službenoj dužnosti javnih davanja iz svoje nadležnosti sa stupanjem na snagu 1. siječnja 2022. godine. Ministar nadležan za rad uz prethodnu nadležnost ministra financija uskladit će Pravilnik o povezivanju podataka o doprinosima za obvezna mirovinska osiguranja s odredbama ovog zakona i to u roku od 30 dana. Za provedbu predmetnog zakona nije potrebno osigurati dodatna sredstva u državnom proračunu. O konačnom prijedlogu zakona raspravljali smo i na Odboru za rad, mirovinski sustav i socijalno partnerstvo, na 17. sjednici održanoj 25. siječnja 2022. g. Nakon provedene rasprave, Odbor je jednoglasno odlučio predložiti HS-u da donese zakon o dopunama Zakona o Središnjem registru osiguranika. Današnja rasprava pokazala je da su klubovi zastupnika i zastupnici zadovoljni predloženim izmjenama te da postoji suglasnost oko prihvaćanja predmetnih izmjena. Slijedom prethodnog navedenog, Klub HDZ-a će podržati donošenje Zakona o dopunama Zakona o Središnjem registru osiguranika. Hvala.
Hvala lijepo. Time zaključujem raspravu o ovoj točci. O njoj ćemo glasovati kad se steknu uvjeti. Mi ćemo nastaviti sa radom, sad ćemo zastati s radom pa ćemo nastati, nastaviti sutra u petak u 9 i 30, a prva točka bit će Prijedlog zakona o izmjenama i dopunama Zakona o državnoj izmjeri i katastru nekretnina. Želim vam laku noć. SJEDNICA PREKINUTA U 20,27 SATI.